# verses

text:
Jese a voe tad d&apos;ar roue David. Ar roue David a voe tad da Salomon, eus an hini a oa bet gwreg da Uri.


text:
Ha goude ma voent bet kaset da Vabilon, Jekonia a voe tad da Salatiel. Salatiel a voe tad da Zorobabel.


text:
Bez&apos; ez eus eta en holl, eus Abraham betek David, pevarzek rummad, eus David betek an ermaeziadeg e Babilon, pevarzek rummad, hag eus an ermaeziadeg e Babilon betek ar C&apos;hrist, pevarzek rummad.


text:
Setu, ganedigezh Jezuz-Krist a c&apos;hoarvezas evel-henn. Goude ma oa dimezet Mari, e vamm, da Jozef, a-raok ma oant aet asambles, hi en em gavas brazez dre ar Spered-Santel.


text:
Jozef, he fried, o vezañ un den reizh, pa ne felle ket dezhañ he mezhekaat, a c&apos;hoantaas he c&apos;has kuit e-kuzh.


text:
Evel ma soñje e kement-se, setu, ael an Aotrou en em ziskouezas dezhañ dre e gousk, o lavarout: Jozef mab David, na&apos;z pez ket aon da gemer ganit Mari da wreg, rak ar pezh a zo koñsevet enni a zo eus ar Spered-Santel,


text:
hag e c&apos;hano ur mab, hag e roi dezhañ Jezuz da anv, rak eñ a saveteo e bobl eus e bec&apos;hedoù.


text:
Kement-se holl a c&apos;hoarvezas, evit ma vije peurc&apos;hraet ar pezh a oa bet lavaret gant an Aotrou dre ar profed:


text:
Setu, ar werc&apos;hez a vo brazez hag a c&apos;hano ur mab a vo galvet Emanuel, da lavarout eo: Doue ganeomp.


text:
Jozef, o vezañ dihunet eus e gousk, a reas ar pezh en doa ael an Aotrou gourc&apos;hemennet dezhañ, hag e kemeras e wreg gantañ.


text:
Hogen n&apos;anavezas ket anezhi betek ma voe gwilioudet eus he mab kentañ-ganet, hag e roas dezhañ Jezuz da anv.


text:
Jezuz o vezañ bet ganet e Betlehem Judea, en amzer ar roue Herodez, setu, e teuas majed eus ar sav-heol da Jeruzalem,


text:
en ur lavarout: Pelec&apos;h emañ an hini a zo ganet da roue d&apos;ar Yuzevien? Rak gwelet hon eus e steredenn er sav-heol ha deuet omp d&apos;e azeuliñ.


text:
O vezañ dastumet an holl veleien vras ha skribed ar bobl, e c&apos;houlennas diganto pelec&apos;h e tlee bezañ ganet ar C&apos;hrist.


text:
Ha te, Betlehem, douar Juda, n&apos;out ket an disterañ e-touez kêrioù pennañ Juda, rak ac&apos;hanout eo e teuio ur penn a reno va fobl Israel.


text:
Neuze Herodez, o vezañ galvet ar majed e-kuzh, a c&apos;houlennas gant preder diganto e pe amzer e oa en em ziskouezet ar steredenn.


text:
Hag, o kas anezho da Vetlehem, e lavaras: It ha goulennit gant preder pelec&apos;h emañ ar bugel bihan. Pa ho po e gavet, roit din da anavezout evit ma&apos;z in me ivez d&apos;e azeuliñ.


text:
Ar re-mañ, goude bezañ klevet ar roue, a yeas kuit. Ha setu, ar steredenn o doa gwelet er sav-heol a yae en o raok, betek ma teuas ha ma chomas a-us d&apos;ul lec&apos;h ma oa ar bugel bihan.


text:
O vezañ aet en ti, e kavjont ar bugel bihan gant Mari e vamm hag, oc&apos;h en em stouiñ d&apos;an douar, ec&apos;h azeuljont anezhañ. Ha goude bezañ digoret o zeñzorioù, e kinnigjont dezhañ profoù: aour, ezañs ha mir.


text:
O vezañ bet aliet gant Doue dre un huñvre, ne zistrojont ket da gavout Herodez. Mont a rejont d&apos;o bro dre un hent all.


text:
Goude ma oant aet kuit, setu, ael an Aotrou en em ziskouezas da Jozef dre un huñvre, en ur lavarout: Sav, kemer ar bugel bihan hag e vamm, tec&apos;h en Ejipt, ha chom eno betek e lavarin dit, rak Herodez a glasko ar bugel bihan evit e lakaat d&apos;ar marv.


text:
Hag e chomas eno betek ma varvas Herodez, evit ma vije peurc&apos;hraet ar pezh a oa bet lavaret gant an Aotrou dre ar profed: Galvet em eus va mab eus an Ejipt.


text:
Neuze Herodez, o welout o doa ar majed graet goap anezhañ, a voe en ur gounnar vras hag a gasas da lazhañ e Betlehem hag en e vro a-bezh an holl vugale a zaou vloaz ha yaouankoc&apos;h, hervez an amzer en doa goulennet gant preder digant ar majed.


text:
Garmoù a zo bet klevet e Rama, hirvoudoù, gouelvan ha klemmvanoù bras, Rachel o ouelañ he bugale, ha ne fellas ket dezhi bezañ dic&apos;hlac&apos;haret, abalamour n&apos;emaint mui.


text:
o lavarout: Sav, kemer ar bugel bihan hag e vamm, ha kae da vro Israel, rak ar re a glaske ar bugel bihan evit e lazhañ a zo marv.


text:
Met, pa glevas e rene Arkelauz e Judea e-lec&apos;h e dad Herodez, en doe aon da vont di. O vezañ bet aliet gant Doue dre un huñvre, en em dennas e kostezioù Galilea.


text:
Dont a reas da chom en ur gêr anvet Nazared, evit ma vije peurc&apos;hraet ar pezh a oa bet lavaret gant ar brofeded: Galvet e vo Nazaredad.


text:
Anezhañ eo en deus komzet ar profed Izaia, o lavarout: Mouezh an hini a gri el lec&apos;h distro: Kempennit hent an Aotrou, grit eeun e wenodennoù.


text:
Yann a zouge ur sae a vlev kañval hag ur gouriz lêr en-dro d&apos;e groazell. E voued a oa kilheien-raden ha mel gouez.


text:
Met, o welout kalz a farizianed hag a sadukeiz o tont d&apos;e vadeziant, e lavaras dezho: Lignez a naered-gwiber, piv en deus desket deoc&apos;h tec&apos;hout diouzh ar gounnar da zont?


text:
ha na lavarit ket ennoc&apos;h hoc&apos;h-unan: Ni hon eus Abraham da dad! Rak me a lavar deoc&apos;h e c&apos;hell Doue sevel eus ar vein-se bugale da Abraham.


text:
Ar vouc&apos;hal a zo a-vremañ lakaet ouzh gwrizioù ar gwez. Pep gwezenn eta na ro ket frouezh mat a ya da vezañ troc&apos;het ha taolet en tan.


text:
Me ho padez en dour evit ar geuzidigezh, met dont a ra unan war va lerc&apos;h, galloudusoc&apos;h eo egedon, ha n&apos;on ket dellezek da zougen e votoù. Eñ ho padezo er Spered-Santel hag en tan.


text:
E grouer a zo gantañ en e zorn, naetaat a raio mat e leur, hag e tastumo ar gwinizh er solier, met ar pell a zevo en tan na varv ket.


text:
Met Yann ne felle ket dezhañ henn ober, o lavarout: Me am eus ezhomm da vezañ badezet ganit, hag e teuez da&apos;m c&apos;havout?


text:
Jezuz a respontas dezhañ: Na harz ket-se bremañ, rak evel-se eo e tere ouzhimp peurober pep reizhder. Neuze en lezas d&apos;ober.


text:
Goude ma oa bet badezet, Jezuz a savas raktal eus an dour. Ha setu, an neñvoù a oa digoret a-us dezhañ, hag e welas Spered Doue, e doare ur goulm, o tiskenn warnañ.


text:
Ha setu, ur vouezh eus an neñvoù a lavare: Hemañ eo va Mab karet-mat, ennañ em eus lakaet va holl levenez.


text:
An tempter, o vezañ tostaet outañ, a lavaras dezhañ: Mar d-out Mab Doue, gourc&apos;hemenn d&apos;ar mein-se dont da vezañ bara.


text:
Met eñ a respontas: Skrivet eo: An den ne vevo ket gant bara hepken, met gant pep ger a zeu eus genoù Doue.


text:
hag a lavaras dezhañ: Mar d-out Mab Doue, en em daol d&apos;an traoñ, rak skrivet eo: Gourc&apos;hemenn a raio d&apos;e aeled kaout evezh ouzhit, ha dougen a raint ac&apos;hanout etre o daouarn, gant aon na stokfe da droad ouzh ur maen bennak.


text:
An diaoul en kasas c&apos;hoazh war ur menez uhel meurbet, a ziskouezas dezhañ holl rouantelezhioù ar bed hag o gloar,


text:
Neuze Jezuz a lavaras dezhañ: A-dreñv, Satan! Rak skrivet eo: An Aotrou da Zoue a azeuli, hag eñ hepken a serviji.


text:
Douar Zabulon ha douar Neftali, ar vro a zo war hent ar mor, en tu all d&apos;ar Jordan, Galilea ar baganed,


text:
ar bobl azezet en deñvalijenn he deus gwelet ur sklêrijenn vras, hag ar sklêrijenn a zo savet war ar re a oa azezet e bro hag e skeud ar marv.


text:
Adalek neuze Jezuz en em lakaas da brezeg ha da lavarout: Ho pet keuz, rak rouantelezh an neñvoù a zo tost.


text:
Evel ma valee a-hed mor Galilea, Jezuz a welas daou vreur, Simon a c&apos;halver Pêr, hag Andrev e vreur, o teurel o roued er mor, rak pesketaerien e oant.


text:
Hag ac&apos;hano, o vont un tamm a-raokoc&apos;h, e welas daou vreur all, Jakez mab Zebedea, ha Yann e vreur, a oa en ur vag gant Zebedea o zad, o fichañ o rouedoù. Gervel a reas anezho.


text:
Jezuz a valeas dre holl C&apos;halilea, o kelenn en o sinagogennoù, o prezeg keloù mat ar rouantelezh, o yac&apos;haat kement kleñved ha kement mac&apos;hagn a oa e-touez ar bobl.


text:
Ar vrud anezhañ en em skuilhe dre holl Siria, hag e tegasent dezhañ an holl re glañv, re zalc&apos;het gant meur a boan ha gant meur a zroug, re zalc&apos;het gant diaouled, re loariek, re seizet, hag eñ a yac&apos;hae anezho.


text:
Ul lod bras a dud a heulie anezhañ eus Galilea, eus Dekapoliz, eus Jeruzalem, eus Judea hag eus an tu all d&apos;ar Jordan.


text:
Eürus e viot pa zeuio an dud d&apos;ho tismegañsiñ, d&apos;ho kwallgas ha da lavarout dre c&apos;haou pep seurt droug a-enep deoc&apos;h abalamour din,


text:
en em laouenait ha tridit gant levenez, rak ho kopr a vo bras en neñvoù; rak evel-se eo bet gwallgaset ar brofeded a zo bet araozoc&apos;h.


text:
C&apos;hwi a zo holen an douar, met mar koll an holen e vlaz, gant petra e vo sallet? N&apos;eo mui mat, nemet da vezañ taolet er-maez ha mac&apos;het gant treid an dud.


text:
ha ne vez ket enaouet ul lamp evit e lakaat dindan ur boezell, met evit he lakaat war ur c&apos;hantolor, hag e ro sklêrijenn d&apos;an holl dud an ti.


text:
Ra lugerno evel-se ho sklêrijenn dirak an dud, evit ma welint ho madoberoù ha ma teuint da reiñ gloar d&apos;ho Tad a zo en neñvoù.


text:
Na soñjit ket e vefen deuet evit diskar al lezenn pe ar brofeded. N&apos;on ket deuet evit diskar, met evit peurober.


text:
Rak, me a lavar deoc&apos;h e gwirionez, betek ma tremeno an neñv hag an douar, ne dremeno ket eus al lezenn un iota pe ur poentig a lizherenn, ken na vo peurc&apos;hraet holl.


text:
Piv bennak eta a dorro an disterañ eus ar gourc&apos;hemennoù-mañ hag a zesko evel-se d&apos;an dud, a vo galvet ar bihanañ e rouantelezh an neñvoù. Met piv bennak o miro hag o desko d&apos;ar re all, hennezh a vo galvet bras e rouantelezh an neñvoù.


text:
Rak, me a lavar deoc&apos;h, ma ne d-a ket ho reizhder dreist hini ar skribed hag ar farizianed, n&apos;antreot ket e rouantelezh an neñvoù.


text:
Klevet hoc&apos;h eus penaos eo bet lavaret d&apos;ar re gozh: Ne vuntri ket, piv bennak a vuntro a zellezo bezañ barnet.


text:
Met me a lavar deoc&apos;h penaos piv bennak a fuloro ouzh e vreur hep abeg a zellezo bezañ barnet, an hini a lavaro d&apos;e vreur: Raka! (= den a netra) a zellezo bezañ kastizet gant ar sanedrin, hag an hini a lavaro d&apos;e vreur: Diskiant! a zellezo bezañ kastizet gant tan ar gehenn.


text:
Mar degasez eta da brof d&apos;an aoter, hag e teu soñj dit eno en deus da vreur un dra bennak en da enep,


text:
lez eno da brof dirak an aoter ha kae da gentañ d&apos;en em unvaniñ gant da vreur. Ha goude-se, deus ha kinnig da brof.


text:
En em laka a-unvan hep dale gant da enebour, e-pad ma&apos;z emaout en hent gantañ, gant aon na lakafe-eñ ac&apos;hanout etre daouarn ar barner, ha na lakafe ac&apos;hanout ar barner etre daouarn ofiser ar justis, ha na vefes lakaet er prizon.


text:
Me a lavar dit e gwirionez, ne zeui ket er-maez ac&apos;hano ken na vo paeet ganit an diwezhañ gwenneg.


text:
Met me a lavar deoc&apos;h penaos piv bennak a sell ouzh ur vaouez gant c&apos;hoantegezh anezhi, en deus dija graet avoultriezh ganti en e galon.


text:
Ma laka ac&apos;hanout da lagad dehou da gouezhañ, diframm anezhañ ha taol anezhañ pell diouzhit, rak gwelloc&apos;h eo dit koll unan eus da izili, eget na vo taolet da holl gorf er gehenn.


text:
Ha ma laka ac&apos;hanout da zorn dehou da gouezhañ, troc&apos;h anezhañ ha taol anezhañ pell diouzhit, rak gwelloc&apos;h eo dit koll unan eus da izili, eget na vo taolet da holl gorf er gehenn.


text:
Met me a lavar deoc&apos;h penaos piv bennak a gas kuit e wreg, nemet evit difealded, a laka anezhi da vezañ avoultrerez, ha piv bennak a zimez d&apos;ur wreg a zo bet kaset kuit, a ra avoultriezh.


text:
Klevet hoc&apos;h eus c&apos;hoazh penaos eo bet lavaret d&apos;ar re gozh: Ne doui ket e gaou, met derc&apos;hel a ri e-keñver an Aotrou d&apos;al leoù az po graet.


text:
Met me a lavar deoc&apos;h: Na enebit ket ouzh an hini drouk. D&apos;an hini a sko ac&apos;hanout war ar jod dehou, tro eben outañ.


text:
Mar fell da unan bennak rediñ ac&apos;hanout da vont gantañ e-pad ur mil (~ 1480 m), kae e-pad daou vil.


text:
Ro d&apos;an neb a c&apos;houlenn ouzhit, ha na zistro ket diouzh an hini a fell dezhañ amprestañ diganit.


text:
Met me a lavar deoc&apos;h: Karit hoc&apos;h enebourien, bennigit ar re a villig ac&apos;hanoc&apos;h, grit vad d&apos;ar re a gasa ac&apos;hanoc&apos;h, ha pedit evit ar re ho kwallgas hag hoc&apos;h heskin,


text:
evit ma viot bugale ho Tad a zo en neñvoù. Rak eñ a ra d&apos;e heol sevel war ar re fall ha war ar re vat, hag a laka ar glav da gouezhañ war ar re reizh ha war ar re zireizh.


text:
Ha ma ne saludit nemet ho preudeur, petra a rit dreist ar re all? Ha ne ra ket zoken ar bublikaned kement-se?


text:
Lakait evezh na rafec&apos;h hoc&apos;h aluzen dirak an dud evit bezañ gwelet ganto, anez n&apos;ho po ket a c&apos;hopr digant ho Tad a zo en neñvoù.


text:
Pa ri eta aluzen, na son ket an drompilh a-raok ac&apos;hanout, evel ma ra ar bilpouzed er sinagogennoù hag er straedoù, evit resev gloar digant an dud. Me a lavar deoc&apos;h e gwirionez, o deus o gopr.


text:
Pa bedez, na ra ket evel ar bilpouzed, rak e karont pediñ en o sav er sinagogennoù hag e kornioù ar straedoù, evit bezañ gwelet gant an dud. Me a lavar deoc&apos;h e gwirionez, o deus o gopr.


text:
Met pa bedez, kae ez kambr, hag, o vezañ serret an nor, ped da Dad a zo e-kuzh, ha da Dad hag a wel e-kuzh, en rento dit dirak an holl.


text:
Pa bedit, n&apos;en em servijit ket a adlavarioù aner evel ar baganed, rak e kredont ez eo dre galz a gomzoù e vint selaouet.


text:
Na vezit ket eta heñvel outo, rak ho Tad a oar petra hoc&apos;h eus ezhomm a-raok ma c&apos;houlennit digantañ.


text:
ha n&apos;hon lez ket da gouezhañ en temptadur, met hon diwall diouzh an droug, rak dit eo ar ren, ar galloud hag ar gloar da viken. Amen.


text:
Pa yunit, na gemerit ket ur min trist evel ar bilpouzed, rak e tispennont o dremm evit diskouez d&apos;an dud e yunont. Me a lavar deoc&apos;h e gwirionez, o deus o gopr.


text:
evit na vo ket gwelet gant an dud e yunez, met hepken gant da Dad a zo e-kuzh, ha da Dad hag a wel e-kuzh, en rento dit dirak an holl.


text:
Na zastumit ket deoc&apos;h teñzorioù war an douar, e-lec&apos;h ma&apos;z int distrujet gant ar preñved ha gant ar mergl, hag e-lec&apos;h ma toull al laeron ha ma skrapont,


text:
met dastumit deoc&apos;h teñzorioù en neñv, e-lec&apos;h n&apos;int distrujet na gant ar mergl na gant ar preñved, hag e-lec&apos;h na doull ket al laeron ha na skrapont ket.


text:
met mar d-eo fall da lagad, da holl gorf a vo en deñvalijenn. Mar d-eo eta teñval ar sklêrijenn a zo ennout, pegen bras e vo an deñvalijenn-se!


text:
Den ebet ne c&apos;hell servijañ daou vestr, rak, pe e kasaio unan hag e karo egile, pe en em stago ouzh unan hag e tisprizo egile. Ne c&apos;hellit ket servijañ Doue ha Mammon.


text:
Abalamour da-se e lavaran deoc&apos;h: Na vezit ket nec&apos;het evit ho puhez eus ar pezh a zebrot pe a evot, nag evit ho korf gant petra e viot gwisket. Ar vuhez, ha n&apos;eo ket muioc&apos;h eget ar boued, hag ar c&apos;horf muioc&apos;h eget an dilhad?


text:
Sellit ouzh laboused an neñv: ne hadont ha ne vedont ket, ne zastumont netra er solieroù, hag ho Tad neñvel a vag anezho. Ha ne dalvezit ket kalz muioc&apos;h egeto?


text:
Piv ac&apos;hanoc&apos;h, gant e holl nec&apos;h, a c&apos;hellfe kreskiñ e vent eus un ilinad (~ 50 cm)?


text:
Perak ivez oc&apos;h nec&apos;het diwar-benn ho tilhad? Sellit penaos e kresk lili ar parkeier, ne labouront ket ha ne nezont ket,


text:
koulskoude e lavaran deoc&apos;h penaos Salomon e-unan, en e holl c&apos;hloar, n&apos;eo ket bet gwisket evel unan anezho.


text:
Mar gwisk eta Doue evel-se geot ar parkeier, a zo hiziv hag a vo warc&apos;hoazh taolet er forn, pegement muioc&apos;h e wisko ac&apos;hanoc&apos;h, tud a nebeut a feiz?


text:
Rak ar baganed eo ar re a glask an holl draoù-se. Ho Tad neñvel a oar hoc&apos;h eus ezhomm eus an holl draoù-se.


text:
Met klaskit da gentañ rouantelezh Doue hag e reizhder, hag an holl draoù-se a vo roet deoc&apos;h ouzhpenn.


text:
Na vezit ket eta nec&apos;het gant an deiz war-lerc&apos;h, rak an deiz war-lerc&apos;h a gemero preder anezhañ e-unan. Da bep devezh eo a-walc&apos;h e boan.


text:
Rak diouzh ar varn ma varnit e viot barnet, ha diouzh ar muzul ma vuzuilhit e vo muzuliet deoc&apos;h.


text:
Perak e sellez ouzh ar blouzenn a zo e lagad da vreur, ha ne welez ket an treust a zo en da lagad da-unan?


text:
Pe, penaos e c&apos;hellez lavarout da&apos;z preur: Va lez da zilemel ar blouzenn a zo e-barzh da lagad, pa ec&apos;h eus un treust en da hini?


text:
Pilpous, lam da gentañ an treust eus da lagad, ha neuze e weli penaos e lami ar blouzenn eus lagad da vreur.


text:
Na roit ket an traoù santel d&apos;ar chas ha na daolit ket ho perlez dirak ar moc&apos;h, gant aon n&apos;o mac&apos;hfent hag, o tistreiñ, na ziskolpfent ac&apos;hanoc&apos;h.


text:
Mar gouzoc&apos;h eta, ha c&apos;hwi fall, reiñ traoù mat d&apos;ho pugale, pegement muioc&apos;h ho Tad a zo en neñv a roio traoù mat d&apos;ar re o goulenn digantañ.


text:
Kement tra a fell deoc&apos;h e rafe an dud deoc&apos;h, grit eta anezhañ dezho, rak-se eo al lezenn hag ar brofeded.


text:
It e-barzh dre an nor strizh. Rak ledan eo an nor ha frank eo an hent a gas d&apos;ar gollidigezh, ha kalz a dud a dremen dre eno.


text:
Met strizh eo an nor hag enk eo an hent a gas d&apos;ar vuhez, hag ez eus nebeut a dud hag a dremen drezo.


text:
Diwallit diouzh ar fals-profeded a zeu d&apos;ho kavout e gwiskamant deñved, met a zo en diabarzh nemet bleizi skraperien.


text:
Ur wezenn vat ne c&apos;hell ket dougen frouezh fall, hag ur wezenn fall ne c&apos;hell ket dougen frouezh mat.


text:
Kement hini a lavar din: Aotrou, Aotrou, n&apos;aio ket e rouantelezh an neñvoù, met ar re a ra bolontez va Zad a zo en neñvoù.


text:
Meur a hini a lavaro din en deiz-se: Aotrou, Aotrou, ha n&apos;hon eus ket profedet ez anv? Ha n&apos;hon eus ket kaset kuit an diaouled ez anv? Ha n&apos;hon eus ket graet kalz a virakloù ez anv?


text:
Neuze e lavarin sklaer dezho: Biskoazh ne&apos;m eus hoc&apos;h anavezet, en em dennit diouzhin, c&apos;hwi hag en em ro d&apos;an direizhder.


text:
Piv bennak eta a glev ar gerioù-mañ a lavaran hag a sent outo, a lakain heñvel ouzh un den fur en deus savet e di war ar roc&apos;h.


text:
Kouezhet eo ar glav, deuet eo ar stêrioù, ha c&apos;hwezhet o deus an avelioù hag en em roet o deus a-enep an ti-se, ha n&apos;eo ket kouezhet abalamour ma oa diazezet war ar roc&apos;h.


text:
Met piv bennak a glev ar gerioù-mañ a lavaran ha na sent ket outo, a vo heñvel ouzh un den diskiant en deus savet e di war an traezh.


text:
Kouezhet eo ar glav, deuet eo ar stêrioù, ha c&apos;hwezhet o deus an avelioù hag en em roet o deus a-enep an ti-se, ha kouezhet eo ha bras eo bet e ziskar.


text:
Ha setu, un den lovr a zeuas hag en em stouas dirazañ, en ur lavarout: Aotrou, mar fell dit, e c&apos;hellez va glanaat.


text:
Jezuz a astennas e zorn, en stokas hag a lavaras dezhañ: Fellout a ra din, bez glanaet. Ha diouzhtu e lorgnez a voe glanaet.


text:
Neuze Jezuz a lavaras dezhañ: Kemer evezh na lavari an dra-mañ da zen, met kae, en em ziskouez d&apos;ar beleg ha kinnig ar prof en deus Moizez gourc&apos;hemennet, evit ma servijo-se da desteni dezho.


text:
ouzh e bediñ hag o lavarout: Aotrou, va mevel a zo gourvezet em zi, seizet eo hag emañ gwall boaniet.


text:
Ar c&apos;hantener a respontas: Aotrou, n&apos;on ket dellezek e teufes dindan va zoenn, met lavar ur ger hepken ha va mevel a vo yac&apos;haet.


text:
Rak me va-unan a zo un den lakaet dindan galloud re all, met dindanon em eus soudarded. Hag e lavaran da unan: Kae! Hag ez a; d&apos;egile: Deus! Hag e teu; ha da&apos;m mevel: Gra kement-mañ! Hag en gra.


text:
Jezuz, pa glevas kement-se, a voe souezhet hag a lavaras d&apos;ar re en heulie: Me a lavar deoc&apos;h e gwirionez, ne&apos;m eus ket kavet ur feiz ken bras, zoken en Israel.


text:
Evel-se e lavaran deoc&apos;h penaos e teuio meur a hini eus ar sav-heol hag eus ar c&apos;huzh-heol hag a vo ouzh taol e rouantelezh an neñvoù gant Abraham, Izaak ha Jakob,


text:
met bugale ar rouantelezh a vo taolet e deñvalijenn an diavaez, e-lec&apos;h ma vo goueladegoù ha grigoñsadegoù-dent.


text:
Neuze Jezuz a lavaras d&apos;ar c&apos;hantener: Kae, ha ra vo graet dit hervez ma ec&apos;h eus kredet. Ha war an eur-se, e vevel a voe yac&apos;haet.


text:
O vezañ stoket ouzh he dorn, raktal an derzhienn a yeas kuit diouti. Hi a savas hag a servijas anezho.


text:
An abardaez o vezañ deuet, e voe degaset dezhañ meur a hini dalc&apos;het gant diaouled. Eñ a gasas kuit ar speredoù dre e c&apos;her hag a yac&apos;haas an holl re a oa klañv,


text:
evit ma vije peurc&apos;hraet ar pezh a oa bet lavaret gant Izaia ar profed: Kemeret en deus e-unan hor mac&apos;hagnoù ha douget en deus hor c&apos;hleñvedoù.


text:
Ur skrib a dostaas hag a lavaras dezhañ: Mestr, me a heulio ac&apos;hanout e kement lec&apos;h ma&apos;z i.


text:
Jezuz a lavaras dezhañ: Al lern o deus toulloù ha laboused an neñv neizhioù, met Mab an den n&apos;en deus lec&apos;h ebet evit harpañ e benn.


text:
Unan all eus e ziskibien a lavaras dezhañ: Aotrou, lez ac&apos;hanon da vont da gentañ da sebeliañ va zad.


text:
Ha setu, e savas ur barrad gwallamzer bras war ar mor, en hevelep doare ma oa ar vag goloet gant ar c&apos;hoummoù-mor. Hag eñ a gouske.


text:
Lavarout a reas dezho: Perak hoc&apos;h eus aon, tud a nebeut a feiz? Neuze, o vezañ savet, e c&apos;hourdrouzas d&apos;an avelioù ha d&apos;ar mor, hag e voe ur sioulder bras.


text:
Pa voe tremenet en tu all, e bro ar C&apos;hergezeniz, daou zen dalc&apos;het gant diaouled, o tont eus ar bezioù, a zeuas d&apos;e gavout. Ken dañjerus e oant ma ne c&apos;helle den tremen dre an hent-se.


text:
Ha setu, e krijont en ur lavarout: Petra a zo etre ni ha te, Jezuz Mab Doue? Ha deuet out amañ evit hor poaniañ a-raok an amzer?


text:
An diaouled en pedas o lavarout: Mar kasez ac&apos;hanomp kuit, lez ac&apos;hanomp da vont er vandenn voc&apos;h-se.


text:
Eñ a lavaras dezho: Kit. Int, o vezañ aet er-maez, a yeas er moc&apos;h. Ha setu, an holl vandenn en em daolas war red eus al lec&apos;h uhel-se er mor, hag e varvjont en doureier.


text:
Ar re o mesae a dec&apos;has kuit hag, o vezañ deuet e kêr, e lavarjont an holl draoù-se hag ar pezh a oa c&apos;hoarvezet gant ar re a oa dalc&apos;het gant an diaouled.


text:
Ha setu, holl dud kêr a yeas a-raok Jezuz. O vezañ e welet, e pedjont anezhañ da bellaat diouzh o bro.


text:
Ha setu, e tegasjont dezhañ un den seizet gourvezet war ur gwele. Jezuz, o welout o feiz, a lavaras d&apos;an den seizet: Mab, kemer fiziañs, da bec&apos;hedoù a zo pardonet dit.


text:
Rak, petra eo an aesoc&apos;h, lavarout: Da bec&apos;hedoù a zo pardonet dit, pe lavarout: Sav ha kerzh?


text:
Met evit ma ouiot penaos Mab an den en deus war an douar ar galloud da bardoniñ ar pec&apos;hedoù, e lavaras d&apos;an den seizet: Sav, kemer da wele ha kae da&apos;z ti.


text:
Ar bobl, o vezañ gwelet kement-se, a voe souezhet hag a roas gloar da Zoue dre m&apos;en doa roet un hevelep galloud d&apos;an dud.


text:
Pa&apos;z eas Jezuz ac&apos;hane, e welas un den anvet Mazhev, azezet e ti ar gwirioù, hag e lavaras dezhañ: Heuilh ac&apos;hanon. Eñ, o vezañ savet, en heulias.


text:
Evel ma oa Jezuz ouzh taol en ti, setu, kalz a bublikaned hag a dud a vuhez fall en em lakaas ivez ouzh taol gantañ ha gant e ziskibien.


text:
Ar farizianed, o welout kement-se, a lavaras d&apos;e ziskibien: Perak e tebr ho mestr gant ar bublikaned ha gant an dud a vuhez fall?


text:
Jezuz o vezañ klevet-se a lavaras dezho: N&apos;eo ket ar re a zo yac&apos;h o deus ezhomm a vedisin, met ar re a zo klañv.


text:
It eta ha deskit ar pezh a zo lavaret gant ar c&apos;homzoù-mañ: Trugarez a fell din ha nann aberzhoù, rak n&apos;on ket deuet evit gervel ar re reizh d&apos;ar geuzidigezh, met ar bec&apos;herien.


text:
Neuze diskibien Yann a zeuas d&apos;e gavout, o lavarout: A-belec&apos;h e teu ma yunomp alies, ni hag ar farizianed, ha da ziskibien-te ne yunont ket?


text:
Jezuz a lavaras dezho: Mignoned ar pried, ha gallout a reont en em c&apos;hlac&apos;hariñ e-pad ma&apos;z emañ ar pried ganto? Met deizioù a zeuio ma vo lamet ar pried diganto, ha neuze e yunint.


text:
Den ne laka un tamm mezher nevez ouzh un dilhad kozh, rak diframmañ a rafe an dilhad hag ar rog a vefe brasoc&apos;h.


text:
Ne lakaer ket kennebeut gwin nevez e seier-lêr kozh, rak ar seier a ziframmfe, ar gwin en em skuilhfe hag ar seier-lêr a vefe kollet. Met ar gwin nevez a dle bezañ lakaet e seier-lêr nevez, hag an daou en em vir a-unan.


text:
Evel ma lavare dezho an traoù-se, setu, ur penn a zeuas hag en em stouas dirazañ, en ur lavarout: Va merc&apos;h a zo o paouez mervel, met deus da lakaat da zaouarn warni, hag e vevo.


text:
Ha setu, ur wreg klañv gant an diwadañ daouzek vloaz a oa, a dostaas outañ a-ziadreñv hag a stokas ouzh bevenn e zilhad,


text:
Jezuz, o vezañ distroet hag o sellout outi, a lavaras: Merc&apos;h, kemer fiziañs, da feiz he deus da yac&apos;haet. Hag ar wreg a voe yac&apos;haet adalek an eur-se.


text:
e lavaras dezho: It kuit, rak ar plac&apos;h yaouank n&apos;eo ket marv, met kousket a ra. Hag int a reas goap outañ.


text:
Evel ma&apos;z ae Jezuz pelloc&apos;h, daou zen dall en heulias, o krial hag o lavarout: Az pez truez ouzhimp, Mab David!


text:
Pa voe deuet en ti, an dud dall a zeuas d&apos;e gavout. Jezuz a lavaras dezho: Ha c&apos;hwi a gred e c&apos;hellfen ober kement-se? Ya, Aotrou! emezo.


text:
Hag o daoulagad a voe digoret. Jezuz a reas dezho an difenn start-mañ: Diwallit na ouefe den an dra-se.


text:
Pa voe kaset an diaoul kuit, an den mut a gomzas. Hag ar bobl souezhet a lavare: Biskoazh n&apos;eo bet gwelet kemend-all en Israel.


text:
Jezuz a yae tro-war-dro er c&apos;hêrioù hag er bourc&apos;hioù, o kelenn en o sinagogennoù, o prezeg keloù mat ar rouantelezh hag o yac&apos;haat pep kleñved ha pep mac&apos;hagn e-touez ar bobl.


text:
O welout an holl dud-se, en doe truez outo abalamour ma oant skuizh ha dianket, evel deñved hep mesaer.


text:
Neuze e c&apos;halvas e zaouzek diskibl, hag e roas dezho ar galloud da gas kuit ar speredoù hudur ha da yac&apos;haat pep kleñved ha pep mac&apos;hagn.


text:
Setu anvioù an daouzek abostol: An hini kentañ, Simon anvet Pêr, hag Andrev e vreur; Jakez mab Zebedea, ha Yann e vreur;


text:
Jezuz a gasas an daouzek-se hag a roas e c&apos;hourc&apos;hemennoù dezho, o lavarout: N&apos;it ket etrezek ar baganed ha n&apos;it ket e kêrioù ar Samaritaned,


text:
Yac&apos;hait ar re glañv, glanait ar re lovr, adsavit ar re varv da vev, kasit kuit an diaouled. Resevet hoc&apos;h eus evit netra, roit evit netra.


text:
na sac&apos;h evit ar veaj, na daou wiskamant, na botoù, na bazh, rak al labourer a zo dleet dezhañ e voued.


text:
E peseurt kêr bennak pe bourc&apos;h bennak ma&apos;c&apos;h antreot, goulennit piv a zo dellezek, ha chomit eno betek ma&apos;z eot kuit.


text:
Mar d-eo dellezek an ti a gement-se, ra zeuio ho peoc&apos;h warnañ, met, ma n&apos;eo ket dellezek, ra zistroio ho peoc&apos;h deoc&apos;h.


text:
Ha p&apos;en em gavo tud n&apos;ho tegemerint ket ha ne selaouint ket ho komzoù, pa&apos;z eot kuit eus an ti-se pe eus ar gêr-se, hejit ar poultr eus ho treid.


text:
Me a lavar deoc&apos;h e gwirionez, penaos e vo dousoc&apos;h da vro Sodom ha Gomora e deiz ar varn eget d&apos;ar gêr-se.


text:
Setu, e kasan ac&apos;hanoc&apos;h evel deñved e-touez ar bleizi, bezit eta evezhiek evel naered ha eeun evel koulmed.


text:
Diwallit diouzh an dud, rak ho kas a raint dirak al lezioù-barn hag e skourjezint ac&apos;hanoc&apos;h en o sinagogennoù.


text:
Kaset e viot dirak gouarnourien ha dirak rouaned abalamour din, evit reiñ testeni din dirazo ha dirak ar baganed.


text:
Met pa viot lakaet etre o daouarn, n&apos;en em lakait ket e poan eus an doare ma komzot nag eus ar pezh a lavarot, rak roet e vo deoc&apos;h en eur-se ar pezh ho po da lavarout.


text:
Ar breur a roio e vreur d&apos;ar marv, hag an tad e vugel, ar vugale en em savo a-enep o zud hag o lakaint d&apos;ar marv.


text:
Kasaet e viot gant an holl abalamour da&apos;m anv, met an hini a gendalc&apos;ho betek ar fin a vo salvet.


text:
Pa viot gwallgaset en ur gêr, tec&apos;hit d&apos;unan all. Lavarout a ran deoc&apos;h e gwirionez, n&apos;ho po ket echuet da vont dre holl gêrioù Israel ma vo deuet Mab an den.


text:
A-walc&apos;h eo d&apos;an diskibl bezañ evel e vestr ha d&apos;ar mevel bezañ evel e aotrou. Mar o deus galvet mestr an tiegezh Beelzebul, pegement muioc&apos;h ne c&apos;halvint ket tud e diegezh.


text:
N&apos;ho pet ket aon eta rak int, rak n&apos;eus netra goloet na dle bezañ dizoloet, ha netra kuzhet na dle bezañ anavezet.


text:
Ar pezh a lavaran deoc&apos;h en deñvalijenn, lavarit eñ er sklêrijenn, hag ar pezh a lavaran deoc&apos;h e pleg ho skouarn, prezegit eñ war an toennoù.


text:
N&apos;ho pet ket aon dirak ar re a lazh ar c&apos;horf ha ne c&apos;hellont ket lazhañ an ene. Doujit kentoc&apos;h an hini a c&apos;hell lakaat an ene hag ar c&apos;horf er gehenn.


text:
Ha ne werzher ket daou c&apos;holvan evit ur gwenneg? Koulskoude, ne gouezh ket unan anezho war an douar hep bolontez ho Tad.


text:
An hini eta a anzavo ac&apos;hanon dirak an dud, ec&apos;h anzavin ivez anezhañ dirak va Zad a zo en neñvoù,


text:
met piv bennak a zinac&apos;ho ac&apos;hanon dirak an dud, e tinac&apos;hin ivez anezhañ dirak va Zad a zo en neñvoù.


text:
Na soñjit ket e vefen deuet da zegas ar peoc&apos;h war an douar. N&apos;on ket deuet da zegas ar peoc&apos;h, met ar c&apos;hleze.


text:
Rak deuet on da lakaat an dizunvaniezh etre ar mab hag e dad, etre ar verc&apos;h hag he mamm, etre ar verc&apos;h-kaer hag he mamm-gaer,


text:
An neb a gar e dad pe e vamm muioc&apos;h egedon n&apos;eo ket dellezek ac&apos;hanon, hag an neb a gar e vab pe e verc&apos;h muioc&apos;h egedon n&apos;eo ket dellezek ac&apos;hanon.


text:
An neb a zegemer ur profed en anv a brofed en devo ur gopr a brofed, hag an neb a zegemer un den reizh en anv a zen reizh en devo ur gopr a zen reizh.


text:
Ha piv bennak a roio ur werennad dour fresk hepken da unan eus ar re vihan-se abalamour ma&apos;z eo va diskibl, en lavaran deoc&apos;h e gwirionez, ne gollo ket e c&apos;hopr.


text:
P&apos;en doe Jezuz echuet da reiñ e gemennoù d&apos;e zaouzek diskibl, ez eas ac&apos;hane da gelenn ha da brezeg en o c&apos;hêrioù.


text:
Yann, o vezañ klevet en e brizon komz diwar-benn oberennoù Krist, a gasas daou eus e ziskibien da lavarout dezhañ:


text:
ar re dall a wel, ar re gamm a gerzh, ar re lovr a zo glanaet, ar re vouzar a glev, ar re varv a adsav da vev, an Aviel a zo prezeget d&apos;ar beorien.


text:
Evel ma&apos;z aent kuit, Jezuz en em lakaas da lavarout d&apos;ar bobl diwar-benn Yann: Petra oc&apos;h aet da welout el lec&apos;h distro? Ur bennduenn hejet gant an avel?


text:
Met petra oc&apos;h aet da welout? Un den gwisket gant dilhad kaer? Setu, ar re a zo gwisket gant dilhad kaer a zo e tiez ar rouaned.


text:
Met petra oc&apos;h aet da welout? Ur profed? Ya a lavaran deoc&apos;h, ha muioc&apos;h eget ur profed.


text:
Rak eñ eo an hini a zo skrivet diwar e benn: Setu, e kasan va c&apos;hannad dirak da zremm da gempenn da hent a-raok dit.


text:
Me a lavar deoc&apos;h e gwirionez, e-touez ar re a zo bet ganet gant gwragez, n&apos;eus bet savet hini brasoc&apos;h eget Yann-Vadezour. Koulskoude, an hini bihanañ e rouantelezh an neñvoù a zo brasoc&apos;h egetañ.


text:
Adalek amzer Yann betek vremañ, rouantelezh an neñvoù a zo kemeret dre nerzh hag ar re daer eo he c&apos;hemer.


text:
Ouzh petra e keñverin ar rummad-mañ? Heñvel eo ouzh bugale azezet war al leurgêrioù hag a gri da vugale all,


text:
o lavarout: Ni hon eus sonet deoc&apos;h ar fleüt ha n&apos;hoc&apos;h eus ket dañset, ni hon eus kanet deoc&apos;h hirvoudoù ha n&apos;hoc&apos;h eus ket douget kañv.


text:
Mab an den a zo deuet, o tebriñ hag oc&apos;h evañ, hag e lavaront: Setu un debrer hag un ever, ur mignon d&apos;ar bublikaned ha d&apos;ar bec&apos;herien. Met ar furnez a zo bet reishaet gant he bugale.


text:
Neuze en em lakaas d&apos;ober rebechoù d&apos;ar c&apos;hêrioù en doa graet enno an darn vuiañ eus e virakloù, abalamour ma n&apos;o doa ket bet keuz.


text:
Gwalleur dit, Korazin! Gwalleur dit, Betsaida! Rak ma vije bet graet e Tir hag e Sidon ar mirakloù a zo bet graet ennoc&apos;h, pell zo e vijent kaout keuz o kemer ar sac&apos;h hag al ludu.


text:
Setu perak en lavaran deoc&apos;h, e deiz ar varn, e vo dousoc&apos;h da Dir ha da Sidon eget deoc&apos;h.


text:
Ha te, Kafarnaoum, te a zo bet savet betek an neñv, izelaet e vi betek lec&apos;h ar marv, rak ma vije bet graet e Sodom ar mirakloù a zo bet graet ez kreiz, e vije c&apos;hoazh hiziv en he sav.


text:
En amzer-se Jezuz a gemeras ar gomz hag a lavaras: Da veuliñ a ran, o Tad, Aotrou an neñv hag an douar, ma ec&apos;h eus kuzhet an traoù-mañ ouzh ar re fur hag ouzh ar re skiantek ha ma ec&apos;h eus o diskuliet d&apos;ar vugale!


text:
Pep tra a zo bet roet din gant va Zad, ha den ne oar piv eo ar Mab nemet an Tad, na piv eo an Tad kennebeut nemet ar Mab, hag an hini e fell d&apos;ar Mab e ziskuliañ dezhañ.


text:
Kemerit va yev warnoc&apos;h ha deskit diganin, rak me a zo dous hag izelek a galon, hag e kavot diskuizh d&apos;hoc&apos;h eneoù.


text:
En amzer-se Jezuz a dremenas dre barkeier ed un deiz sabad. E ziskibien, naon ganto, en em lakaas da ziframmañ tañvouezennoù ha d&apos;o zebriñ.


text:
Ar farizianed, o welout kement-se, a lavaras dezhañ: Setu, da ziskibien a ra ar pezh n&apos;eo ket aotreet ober e-pad ar sabad?


text:
Eñ a lavaras dezho: Ha n&apos;hoc&apos;h eus ket lennet ar pezh a reas David p&apos;en doa naon, eñ hag ar re a oa gantañ,


text:
penaos ez eas e ti Doue hag e tebras baraoù a ginnig, petra bennak na oa aotreet o debriñ, nag e-unan, nag ar re a oa gantañ, nemet ar veleien hepken?


text:
Pe n&apos;hoc&apos;h eus ket lennet el lezenn penaos d&apos;an deizioù sabad, ar veleien a dorr ar sabad en templ hag ez int divlam?


text:
Mar gouefec&apos;h ar pezh a dalv: Trugarez a fell din ha nann aberzhoù, n&apos;ho pefe ket kondaonet tud didamall.


text:
Ha setu, e oa eno un den en doa un dorn disec&apos;het. Hag e c&apos;houlennjont digantañ: Hag aotreet eo yac&apos;haat d&apos;an deizioù sabad? Evit e damall e oa.


text:
Eñ a respontas dezho: Pehini ac&apos;hanoc&apos;h, mar en deus un dañvad ha ma kouezh en ur poull un deiz sabad, ne zeu ket d&apos;e dennañ ha d&apos;e sevel?


text:
Pegement e dalv muioc&apos;h un den eget un dañvad! Dre-se e c&apos;heller ober vat d&apos;an deizioù sabad.


text:
Neuze e lavaras d&apos;an den: Astenn da zorn. Hag ec&apos;h astennas anezhañ hag e teuas yac&apos;h evel egile.


text:
Ar farizianed, o vezañ aet er-maez, a zalc&apos;has raktal kuzul a-enep dezhañ evit e lakaat da vervel.


text:
Met Jezuz, o c&apos;houzout kement-se, en em dennas ac&apos;hane. Kalz a dud a yeas war e lerc&apos;h. Eñ o yac&apos;haas holl


text:
Setu va servijer am eus dibabet, va c&apos;haret-mat, ennañ va ene en deus kemeret plijadur. Lakaat a rin va Spered warnañ hag ec&apos;h embanno ar reizhder d&apos;ar broadoù,


text:
ne frigaso ket ar raosklenn dorret, ne vougo ket al lutigenn a zivoged c&apos;hoazh, ken en devo lakaet ar reizhder da drec&apos;hiñ,


text:
Neuze e voe degaset dezhañ un den dalc&apos;het gant un diaoul dall ha mut hag e yac&apos;haas anezhañ, en hevelep doare ma komze ha ma wele an hini a oa bet dall ha mut.


text:
Met ar farizianed, pa glevjont kement-se, a lavaras: Hennezh ne gas kuit an diaouled nemet dre Veelzebul, priñs an diaouled.


text:
Jezuz, oc&apos;h anavezout o soñjezonoù, a lavaras dezho: Pep rouantelezh dizunanet ganti hec&apos;h-unan a zeuio da netra, ha pep kêr pe pep tiegezh dizunanet gantañ e-unan ne c&apos;hello ket padout.


text:
Mar kasan kuit an diaouled dre Veelzebul, dre biv o c&apos;has kuit ho mibien? Dre-se e vint ho parnerien.


text:
Met mar kasan kuit an diaouled dre Spered Doue, eo eta gwir penaos eo rouantelezh Doue deuet betek ennoc&apos;h.


text:
Pe, penaos e c&apos;hell unan bennak mont e ti un den kreñv ha preizhañ e vadoù, nemet en defe da gentañ ereet an den kreñv-se? Neuze hepken e preizho e di.


text:
Rak-se e lavaran deoc&apos;h, pep pec&apos;hed ha pep gwallgomz a vo pardonet d&apos;an dud, met ar wallgomz a-enep ar Spered-Santel ne vo ket pardonet dezho.


text:
Piv bennak a gomzo a-enep Mab an den, e vo pardonet dezhañ, met piv bennak a gomzo a-enep ar Spered-Santel, ne vo ket pardonet dezhañ nag er c&apos;hantved-mañ nag er c&apos;hantved da zont.


text:
Pe lavarit eo mat ar wezenn hag eo mat he frouezh, pe lavarit eo fall ar wezenn hag eo fall he frouezh, rak anavezout a reer ur wezenn diouzh he frouezh.


text:
Lignez a naered-gwiber, penaos e c&apos;hellfec&apos;h lavarout traoù mat, fall evel ma&apos;z oc&apos;h? Rak eus leunder ar galon e komz ar genoù.


text:
An den mat a denn traoù mat eus teñzor mat ar galon, hag an den fall a denn traoù fall eus an teñzor fall.


text:
Neuze ur re bennak eus ar skribed hag eus ar farizianed a gemeras ar gomz hag a lavaras: Mestr, ni hor befe c&apos;hoant da welout ur mirakl graet ganit.


text:
Eñ a respontas dezho: Ur rummad fall hag avoultr a c&apos;houlenn ur mirakl, ne vo roet mirakl ebet dezhañ, nemet mirakl ar profed Jona.


text:
Rak evel ma voe Jona tri devezh ha teir nozvezh e kof ur pesk bras, evel-se e vo Mab an den tri devezh ha teir nozvezh e kalon an douar.


text:
Tud Ninive a savo e deiz ar varn gant ar rummad-mañ hag a gondaono anezhañ, abalamour m&apos;o deus bet keuz goude prezegenn Jona, ha setu, ez eus amañ brasoc&apos;h eget Jona.


text:
Rouanez ar C&apos;hreisteiz a savo e deiz ar varn gant ar rummad-mañ hag a gondaono anezhañ, abalamour ma teuas eus penn pellañ an douar evit klevout furnez Salomon, ha setu, ez eus amañ brasoc&apos;h eget Salomon.


text:
Pa vez aet kuit ur spered hudur eus un den, ez a dre lec&apos;hioù sec&apos;h da glask diskuizh, ha ne gav ket.


text:
Neuze e lavar: Distreiñ a rin da&apos;m zi a-belec&apos;h on deuet; pa zeu, e kav anezhañ goullo, skubet ha kempennet.


text:
Neuze ez a, e kemer gantañ seizh spered all gwashoc&apos;h egetañ, ez eont hag e chomont ennañ, ha stad diwezhañ an den-se a zeu gwashoc&apos;h eget an hini gentañ. Evel-se e c&apos;hoarvezo gant ar rummad fall-mañ.


text:
Evel ma komze c&apos;hoazh ouzh ar bobl, setu, e vamm hag e vreudeur a chome er-maez hag a glaske komz outañ.


text:
Rak piv bennak a ra bolontez va Zad a zo en neñvoù, hennezh eo va breur ha va c&apos;hoar ha va mamm.


text:
Ur bobl vras o vezañ en em zastumet en e gichen, e pignas en ur vag, ec&apos;h azezas, hag an holl bobl a chomas war an aod.


text:
Komz a reas dezho dre barabolennoù war galz a draoù hag e lavaras: Setu, un hader a yeas er-maez da hadañ.


text:
Evel ma hade, ul lodenn eus an had a gouezhas a-hed an hent, hag al laboused a zeuas hag he debras holl.


text:
Ul lodenn all a gouezhas war ul lec&apos;h meinek e-lec&apos;h ma oa nebeut a zouar, kerkent e savas rak ne oa ket aet don en douar,


text:
Ul lodenn all a gouezhas en douar mat, hag e roas frouezh, ur c&apos;hreunenn kant, unan all tri-ugent, unan all tregont.


text:
Jezuz a respontas dezho: Dre ma&apos;z eo roet deoc&apos;h da anavezout misterioù rouantelezh an neñvoù, ha ma n&apos;eo ket roet kement-se dezho.


text:
Rak roet e vo d&apos;an neb en deus hag en devo a-fonn, met an hini n&apos;en deus ket, e vo lamet digantañ zoken ar pezh en deus.


text:
Rak-se e komzan dezho dre barabolennoù, abalamour o welout ne welont ket hag o klevout ne glevont ha ne gomprenont ket.


text:
Enno eo peurc&apos;hraet ar brofediezh-mañ Izaia a lavar: C&apos;hwi a glevo gant ho tivskouarn ha ne gomprenot ket. C&apos;hwi a sello gant ho taoulagad ha ne welot ket.


text:
Rak kalon ar bobl-mañ a zo deuet digizidik. Pounnerglevet o deus o divskouarn ha serret o deus o daoulagad, gant aon na zeufe o daoulagad da welout, o divskouarn da glevout, o c&apos;halon da gompren, na zistrofent, ha na yac&apos;hafen anezho.


text:
Rak me a lavar deoc&apos;h e gwirionez, kalz a brofeded hag a dud reizh o deus c&apos;hoantaet gwelout ar pezh a welit ha n&apos;o deus ket e welet, ha klevout ar pezh a glevit ha n&apos;o deus ket e glevet.


text:
Pa selaou un den ger ar rouantelezh ha pa ne gompren ket anezhañ, an hini fall a zeu hag a skrap ar pezh a zo bet hadet en e galon: hennezh eo an hini en deus degemeret an had a-hed an hent.


text:
An hini en deus degemeret an had el lec&apos;hioù meinek, eo an hini a glev ar ger hag e zegemer kerkent gant levenez,


text:
met n&apos;en deus ket a wrizienn ennañ e-unan, ne bad nemet ur pennad ha, pa zeu ar glac&apos;har pe an heskinerezh abalamour d&apos;ar ger, e kav kerkent un abeg da gouezhañ.


text:
An hini en deus degemeret an had e-touez an drein, eo an hini a glev ar ger, met prederioù ar bed-mañ ha tromplerezh ar pinvidigezhioù a voug ar ger hag e laka difrouezh.


text:
An hini en deus degemeret an had en douar mat, eo an hini a glev ar ger, en kompren hag a zoug frouezh, ur c&apos;hreunenn a ro kant, unan all tri-ugent, unan all tregont.


text:
Kinnig a reas dezho ur barabolenn all hag e lavaras: Rouantelezh an neñvoù a zo heñvel ouzh un den en deus hadet had mat en e bark.


text:
Mevelien mestr an ti a zeuas da lavarout dezhañ: Aotrou, ha ne&apos;c&apos;h eus ket hadet had mat ez park? Penaos eta ez eus dreog ennañ?


text:
Eñ a respontas dezho: Un enebour din en deus graet kement-se. Ar vevelien a lavaras dezhañ: Fellout a ra dit ec&apos;h afemp d&apos;e dennañ?


text:
Lezit o-daou da greskiñ betek an eost; ha da amzer an eost, e lavarin d&apos;ar vederien: Tennit da gentañ an dreog hag endrammit eñ evit e zeviñ, met dastumit an ed em solier.


text:
Kinnig a reas dezho ur barabolenn all hag e lavaras: Rouantelezh an neñvoù a zo heñvel ouzh ur c&apos;hreunenn sezo a gemer un den hag a had en e bark.


text:
Ar bihanañ eus an holl hadoù eo, met pa&apos;z eo kresket, ez eo brasoc&apos;h eget al louzoù hag e teu da vezañ ur wezenn, en hevelep doare ma teu laboused an neñv da chom en he brankoù.


text:
Lavarout a reas dezho ar barabolenn all-mañ: Rouantelezh a neñvoù a zo heñvel ouzh ur goell a gemer ur wreg hag a laka e tri saton (~ 30 l) bleud, betek ma vo an toaz goet holl.


text:
Jezuz a lavaras an holl draoù-se d&apos;ar bobl e parabolennoù, ha ne gomze ket outo hep parabolenn,


text:
evit ma vije peurc&apos;hraet ar pezh a oa bet lavaret gant ar profed: Digeriñ a rin va genoù gant parabolennoù, disklêriañ a rin traoù kuzhet abaoe krouidigezh ar bed.


text:
Neuze Jezuz, o vezañ kaset kuit ar bobl, a zeuas en ti. E ziskibien a dostaas outañ, o lavarout: Displeg deomp parabolenn dreog ar park.


text:
Mab an den a gaso e aeled da dennañ eus e rouantelezh an holl abegoù a wallskouer hag ar re a ra an direizhder,


text:
Neuze an dud reizh a lugerno evel an heol e rouantelezh o Zad. Ra selaouo, an neb en deus divskouarn da glevout.


text:
Rouantelezh an neñvoù a zo c&apos;hoazh heñvel ouzh un teñzor kuzhet en ur park. Pa gav un den anezhañ, en kuzh ha, leun a levenez, ez a da werzhañ kement en deus hag e pren ar park-se.


text:
Rouantelezh an neñvoù a zo c&apos;hoazh heñvel ouzh ur roued taolet er mor hag a zastum pesked a bep seurt.


text:
Pa&apos;z eo leun, e tennont anezhi war an aod. Goude bezañ azezet, e lakaont ar re vat e listri hag e taolont kuit ar re fall.


text:
Evel-se e c&apos;hoarvezo e fin ar bed. An aeled a zeuio hag a zispartio ar re zrouk eus a-douez ar re reizh


text:
Hag e lavaras dezho: Dre-se, kement skrib desket diwar-benn ar pezh a sell ouzh rouantelezh an neñvoù a zo heñvel ouzh ur penn-tiegezh a denn traoù nevez ha traoù kozh eus e deñzor.


text:
O vezañ deuet en e vro, e kelennas anezho en o sinagogenn, en hevelep doare ma oant souezhet ha ma lavarent: A-belec&apos;h e teu dezhañ ar furnez hag ar mirakloù-se?


text:
Ha n&apos;eo ket mab ar c&apos;halvez? Ha n&apos;eo ket Mari eo e vamm? Jakez, Jozez, Simon ha Jud, ha n&apos;int ket e vreudeur?


text:
E c&apos;hoarezed, ha n&apos;emaint ket holl en hon touez? A-belec&apos;h eta e teu dezhañ an holl draoù-se?


text:
Hag e kavent tamall ennañ. Met Jezuz a lavaras dezho: Ur profed a zo enoret, nemet en e vro e-unan hag en e di e-unan.


text:
a lavaras d&apos;e servijerien: Yann-Vadezour eo! Adsavet eo a-douez ar re varv, ha dre-se eo en em ra mirakloù drezañ.


text:
Rak Herodez en doa kaset da gemer Yann hag en doa e ereet ha lakaet er prizon abalamour da Herodiaz, gwreg Filip e vreur,


text:
C&apos;hoant en doa d&apos;e lakaat da vervel, met aon en doa rak ar bobl, dre ma oa kemeret ganto evit ur profed.


text:
Ar roue a voe glac&apos;haret, met, abalamour d&apos;e le ha d&apos;ar re a oa azezet gantañ, e c&apos;hourc&apos;hemennas e reiñ dezhi,


text:
E benn a voe degaset war ur plad ha roet d&apos;ar plac&apos;h yaouank, hag ar plac&apos;h yaouank e roas d&apos;he mamm.


text:
Diskibien Yann a zeuas, a gemeras e gorf hag a sebeilhjont anezhañ. Hag ez ejont d&apos;henn lavarout da Jezuz.


text:
Pa glevas Jezuz kement-se, ez eas kuit ac&apos;hano en ur vag evit en em dennañ a-du en ul lec&apos;h distro. Ar bobl, o vezañ klevet-se, en heulias war droad eus ar c&apos;hêrioù.


text:
Jezuz, o vezañ aet er-maez, a welas ul lod bras a dud, en doe truez outo hag a yac&apos;haas o c&apos;hlañvourien.


text:
An abardaez o vezañ deuet, e ziskibien a dostaas outañ hag a lavaras: Al lec&apos;h-mañ a zo distro ha diwezhat eo, kas kuit ar bobl, evit ma&apos;z aint er bourc&apos;hioù da brenañ boued.


text:
Hag e c&apos;hourc&apos;hemennas d&apos;ar bobl azezañ war ar geot, kemer a reas ar pemp bara hag an daou besk hag, o sevel e zaoulagad etrezek an neñv, e vennigas, e torras ar baraoù hag o roas d&apos;e ziskibien, hag an diskibien d&apos;ar bobl.


text:
Debriñ a rejont holl hag o doa a-walc&apos;h, hag e kasjont ganto daouzek panerad leun eus an tammoù a oa manet.


text:
Kerkent goude, Jezuz a lakaas e ziskibien da vont er vag ha d&apos;e ziaraogiñ en tu all, e-pad ma kasje ar bobl en o hent.


text:
P&apos;en doe kaset kuit ar bobl, e pignas war ar menez evit pediñ a-du. An abardaez o vezañ deuet, e oa eno e-unan.


text:
D&apos;ar bedervet beilhadenn eus an noz, Jezuz a zeuas d&apos;o c&apos;havout o kerzhout war ar mor.


text:
Pa welas an diskibien anezhañ o kerzhout war ar mor, o doa spont hag e lavarjont: Un teuz eo! Hag e krijont gant ar spont.


text:
Pêr a respontas dezhañ: Aotrou, mar d-eo te, gourc&apos;hemenn ac&apos;hanon da vont da&apos;z kavout war an doureier.


text:
Hag eñ a lavaras: Deus! Pêr a ziskennas eus ar vag hag a gerzhas war an doureier evit mont da gavout Jezuz.


text:
Met, pa welas e oa kreñv an avel, en doa aon hag, evel ma kroge da sankañ en dour, e krias o lavarout: Aotrou, va savete!


text:
Raktal Jezuz, oc&apos;h astenn e zorn, a grogas ennañ hag a lavaras dezhañ: Den a nebeut a feiz, perak ac&apos;h eus diskredet?


text:
Tud al lec&apos;h-mañ, o vezañ anavezet anezhañ, a gasas kannaded en holl vro tro-war-dro, hag e voe degaset dezhañ an holl dud klañv.


text:
Pediñ a rejont anezhañ d&apos;o lezel da stekiñ hepken ouzh bevenn e zilhad. Ha kement hini a stokas, a voe yac&apos;haet.


text:
Perak e torr da ziskibien hengoun a re gozh? Rak ne walc&apos;hont ket o daouarn pa zebront o fredoù.


text:
Rak Doue en deus lavaret: Enor da dad ha da vamm, ha: Piv bennak a villigo e dad pe e vamm a vo lakaet d&apos;ar marv.


text:
Met c&apos;hwi a lavar: An hini a lavaro d&apos;e dad pe d&apos;e vamm: Ar pezh am bije gallet reiñ dit a zo ur prof,


text:
n&apos;eo ket dalc&apos;het da enoriñ e dad pe e vamm. C&apos;hwi a gas da netra gourc&apos;hemenn Doue gant hoc&apos;h hengoun.


text:
Ar bobl-mañ a dosta ouzhin gant o genoù, a enor ac&apos;hanon gant o muzelloù, met o c&apos;halon a zo pell diouzhin.


text:
Met en aner eo ec&apos;h enoront ac&apos;hanon, o teskiñ kelennadurezhioù a zo gourc&apos;hemennoù tud.


text:
N&apos;eo ket ar pezh a ya er genoù a hudura an den, met ar pezh a zeu er-maez eus ar genoù eo a hudura an den.


text:
Neuze e ziskibien a dostaas outañ hag a lavaras dezhañ: Gouzout a rez penaos ar farizianed, o klevout ar pezh ac&apos;h eus lavaret, o deus kavet tamall ennañ?


text:
Lezit anezho, tud dall int o ren tud dall. Mar ren un den dall un den dall all, e kouezhint o-daou er poull.


text:
Rak eus ar galon e teu ar soñjoù fall, ar muntroù, an avoultriezh, ar gastaouerezh, al laeroñsioù, ar falstestenioù, an droukkomzoù.


text:
Setu aze an traoù a hudura an den, met debriñ hep bezañ gwalc&apos;het an daouarn, an dra-se ne hudura ket an den.


text:
Setu, ur wreg kananeat deuet eus ar vro-se, a grias o lavarout: Az pez truez ouzhin, Aotrou, Mab David! Va merc&apos;h a zo gwall boaniet gant un diaoul.


text:
Eñ ne respontas ket ur ger dezhi, hag e ziskibien a dostaas outañ hag a bedas anezhañ en ur lavarout: Kas anezhi kuit, rak krial a ra war hol lerc&apos;h.


text:
Neuze Jezuz a respontas dezhi: Gwreg, da feiz a zo bras. Ra vo graet dit evel ma c&apos;hoantaez. Ha war an eur-se, he merc&apos;h a voe yac&apos;haet.


text:
Jezuz, o vezañ aet ac&apos;hano, a zeuas tost da vor Galilea. O vezañ pignet war ur menez, ec&apos;h azezas eno.


text:
Neuze ul lod bras a dud a dostaas outañ, ha ganto re gamm, re dall, re vut, re vac&apos;hagnet ha kalz a re glañv, hag e lakajont anezho ouzh treid Jezuz. Eñ o yac&apos;haas,


text:
en hevelep doare ma voe souezhet an dud pa weljont ar re vut o komz, ar re vac&apos;hagnet yac&apos;haet, ar re gamm o kerzhout, ar re dall o welout. Hag e roent gloar da Zoue Israel.


text:
Jezuz, o vezañ galvet e ziskibien, a lavaras: Truez am eus ouzh ar bobl-mañ, rak tri devezh a zo emaint em c&apos;hichen ha n&apos;o deus netra da zebriñ. Ne fell ket din o c&apos;has war yun, gant aon na vankfe o nerzh en hent.


text:
An diskibien a lavaras: Penaos e c&apos;hellfemp kavout el lec&apos;h distro-mañ bara a-walc&apos;h da bredañ kement a dud?


text:
Jezuz a c&apos;houlennas outo: Pet bara hoc&apos;h eus? Hag int a lavaras: Seizh, hag un nebeud peskedigoù.


text:
e kemeras ar seizh bara hag ar pesked hag e trugarekaas, o zorras hag o roas d&apos;e ziskibien, hag an diskibien d&apos;ar bobl.


text:
Debriñ a rejont holl hag o doe a-walc&apos;h, hag e tegasjont seizh panerad leun eus an tammoù a oa manet.


text:
Ar farizianed hag ar sadukeiz a dostaas outañ hag, evit e demptañ, a c&apos;houlennas digantañ diskouez dezho ur mirakl eus an neñv.


text:
ha diouzh ar mintin: Arnev a vo rak an oabl a zo teñval-ruz. Pilpouzed, c&apos;hwi a oar anavezout doare an oabl, ha ne c&apos;hellit ket anavezout sinoù an amzerioù!


text:
Ur rummad fall hag avoultr a c&apos;houlenn ur mirakl, ne vo roet mirakl ebet dezhañ, nemet mirakl ar profed Jona. Hag, o vezañ o lezet, ez eas kuit.


text:
Jezuz, o vezañ anavezet kement-se, a lavaras dezho: Perak e soñjit evel-se ennoc&apos;h hoc&apos;h-unan, tud a nebeut a feiz, ez eo dre n&apos;hoc&apos;h eus ket kemeret a vara ganeoc&apos;h?


text:
Bez&apos; oc&apos;h c&apos;hoazh hep skiant ha n&apos;hoc&apos;h eus ket soñj eus ar pemp bara hag ar pemp mil den, ha pet panerad ho poa kaset ganeoc&apos;h,


text:
Penaos eta ne gomprenit ket n&apos;eo ket eus bara em eus komzet pa em eus lavaret deoc&apos;h en em virout eus goell ar farizianed hag ar sadukeiz?


text:
Neuze e komprenjont penaos n&apos;en doa ket lavaret en em virout eus goell ar bara, met eus kelennadurezh ar farizianed hag ar sadukeiz.


text:
Jezuz, o vezañ deuet e douar Kezarea-Filip, a c&apos;houlennatas e ziskibien hag a lavaras: Piv a lavar an dud on-me, Mab an den?


text:
Respont a rejont: Darn a lavar out Yann-Vadezour; darn all, Elia; darn all, Jeremia, pe unan ar brofeded.


text:
Jezuz, oc&apos;h adkemer ar gomz, a lavaras dezhañ: Eürus out, Simon mab Jona, rak n&apos;eo ket ar c&apos;hig nag ar gwad o deus diskuliet kement-mañ dit, met va Zad a zo en neñvoù.


text:
Ha me a lavar dit ivez penaos ez out Pêr, ha war ar roc&apos;h-mañ e savin va Iliz, ha dorioù lec&apos;h ar marv ne drec&apos;hint ket anezhi.


text:
Reiñ a rin dit alc&apos;houezioù rouantelezh an neñvoù, ar pezh a erei war an douar a vo ereet en neñvoù, hag ar pezh a zierei war an douar a vo diereet en neñvoù.


text:
Adalek neuze, Jezuz en em lakaas da zisklêriañ d&apos;e ziskibien e oa ret dezhañ mont da Jeruzalem, gouzañv kalz a draoù a-berzh an henaourien, ar veleien vras hag ar skribed, bezañ lakaet d&apos;ar marv, hag adsevel a varv d&apos;an trede deiz.


text:
Pêr, o vezañ e gemeret a-du, en em lakaas d&apos;e repren, o lavarout: Aotrou, az pez truez ouzhit! Kement-se ne c&apos;hoarvezo ket ganit.


text:
Met eñ, o tistreiñ, a lavaras da Bêr: A-dreñv din, Satan! Ur wallskouer out din, rak da soñjezonoù n&apos;emaint ket hervez an traoù a sell ouzh Doue, met hervez an traoù a sell ouzh an dud.


text:
Neuze Jezuz a lavaras d&apos;e ziskibien: Mar fell da unan bennak dont war va lerc&apos;h, ra raio dilez anezhañ e-unan, ra gemero e groaz ha ra heulio ac&apos;hanon.


text:
Rak piv bennak a fello dezhañ saveteiñ e vuhez he c&apos;hollo, met piv bennak a gollo e vuhez abalamour din he c&apos;havo.


text:
Rak petra a dalvfe da un den gounit ar bed holl, ma kollfe e ene? Pe petra a rofe an den e trok ouzh e ene?


text:
Me a lavar deoc&apos;h e gwirionez, ez eus hiniennoù eus a-douez ar re a zo amañ ha ne varvint ket ken n&apos;o devo gwelet Mab an den o tont en e rouantelezh.


text:
C&apos;hwec&apos;h devezh goude, Jezuz a gemeras gantañ Pêr, Jakez ha Yann e vreur, hag o c&apos;hasas a-du war ur menez uhel.


text:
Hag e voe treuzneuziet dirazo. E zremm a lugernas evel an heol hag e zilhad a zeuas gwenn evel ar gouloù.


text:
Pêr, o kemer ar gomz, a lavaras da Jezuz: Aotrou, mat eo deomp chom amañ. Mar fell dit, e raimp amañ teir deltenn, unan evidout, unan evit Moizez, unan evit Elia.


text:
Komz a rae c&apos;hoazh, pa zeuas ur goabrenn lugernus d&apos;o goleiñ. Ha setu, ur vouezh a zeuas eus ar goabrenn o lavarout: Hemañ eo va Mab karet-mat, ennañ em eus lakaet va holl levenez. Selaouit eñ!


text:
Evel ma tiskennent eus ar menez, Jezuz a roas dezho ar gourc&apos;hemenn-mañ: Na gomzit da zen eus ar weledigezh-mañ, ken na vo adsavet Mab an den a-douez ar re varv.


text:
An diskibien a reas ar goulenn-mañ outañ: Perak eta e lavar ar skribed eo ret da Elia dont da gentañ?


text:
Met me a lavar deoc&apos;h penaos Elia a zo dija deuet, ha n&apos;o deus ket e anavezet, met o deus graet dezhañ kement o deus c&apos;hoantaet. Evel-se ivez e tle Mab an den gouzañv eus o ferzh.


text:
O vezañ deuet etrezek ar bobl, un den a dostaas outañ hag en em daolas d&apos;an daoulin dirazañ, o lavarout:


text:
Aotrou, az pez truez ouzh va mab hag a zo loariek ha gwall boaniet. Alies e kouezh en tan hag alies en dour.


text:
Jezuz a respontas: O rummad diskredik ha fall, betek pegeit e vin ganeoc&apos;h? Betek pegeit e c&apos;houzañvin ac&apos;hanoc&apos;h? Degasit eñ amañ din.


text:
Jezuz a c&apos;hourdrouzas an diaoul, hag ez eas er-maez anezhañ, hag ar bugel a voe yac&apos;haet war an eur-se.


text:
Neuze an diskibien a dostaas ouzh Jezuz hag a lavaras dezhañ a-du: Perak n&apos;hon eus ket gallet kas kuit anezhañ?


text:
Abalamour d&apos;ho tiskredoni eo, a lavaras Jezuz dezho. Me a lavar deoc&apos;h e gwirionez, mar ho pije feiz kement hag ur c&apos;hreunenn sezo, e lavarfec&apos;h d&apos;ar menez-se: Kae ac&apos;hann aze, hag ez afe. Netra ne vefe dibosupl deoc&apos;h.


text:
E-pad ma&apos;z edont e Galilea, Jezuz a lavaras dezho: Mab an den a dle bezañ lakaet etre daouarn an dud,


text:
e lakaat a raint d&apos;ar marv, ha d&apos;an trede deiz ec&apos;h adsavo a varv. Bez&apos; e voent gwall c&apos;hlac&apos;haret.


text:
Pa erruont e Kafarnaoum, ar re a save an didrakm (= pezh arc&apos;hant a 2 drakm, d.l.e. war-dro 8 g) a dostaas ouzh Pêr hag a lavaras dezhañ: Ho mestr, ha ne bae ket an didrakm?


text:
Ya, emezañ. Pa voe aet en ti, Jezuz a ziarbennas anezhañ hag a lavaras: Petra a gav dit, Simon? Rouaned an douar, digant piv e kemeront an truajoù pe ar gwirioù? Digant o mibien pe digant an diavaezidi?


text:
Eñ a lavaras dezhañ: Digant an diavaezidi. Jezuz a lavaras dezhañ: Ar vugale eta a zo diskarg diouto.


text:
Met, evit na roimp ket ur wallskouer dezho, kae d&apos;ar mor, taol an higenn, tenn ar c&apos;hentañ pesk a zeuio, digor e c&apos;henoù hag e kavi ur stater (= pezh arc&apos;hant a 4 drakm, d.l.e. war-dro 16 g). Kemer anezhañ ha ro eñ dezho evidon hag evidout.


text:
D&apos;an eur-se an diskibien a dostaas ouzh Jezuz hag a lavaras: Piv eta eo ar brasañ e rouantelezh an neñvoù?


text:
hag a lavaras: Me a lavar deoc&apos;h e gwirionez, penaos ma ne zistroit ket ha ma ne zeuit ket heñvel ouzh bugale vihan, ne d-eot ket e rouantelezh an neñvoù.


text:
Met piv bennak a lakaio da gouezhañ unan eus ar re vihan-se a gred ennon, gwelloc&apos;h e vefe dezhañ e vefe staget ouzh e c&apos;houzoug ur maen milin hag e vefe taolet e donder ar mor.


text:
Gwalleur d&apos;ar bed abalamour d&apos;an abegoù da gouezhañ! Rak ret eo e teufe abegoù da gouezhañ, met gwalleur d&apos;an den e teu drezañ an abeg da gouezhañ.


text:
Ma laka ac&apos;hanout da zorn pe da droad da gouezhañ, troc&apos;h anezhañ ha taol anezhañ pell diouzhit. Gwelloc&apos;h eo dit mont er vuhez moñs pe gamm, eget kaout daou zorn pe daou droad ha bezañ taolet en tan peurbadus.


text:
Ha ma laka ac&apos;hanout da lagad da gouezhañ, diframm anezhañ ha taol anezhañ pell diouzhit. Gwelloc&apos;h eo dit mont er vuhez born, eget kaout da zaoulagad ha bezañ taolet e tan ar gehenn.


text:
Diwallit da zisprizañ nikun eus ar vugaligoù-mañ, rak me a lavar deoc&apos;h penaos o aeled en neñvoù a wel dalc&apos;hmat dremm va Zad a zo en neñvoù.


text:
Petra a soñj deoc&apos;h? Mar en deus un den kant dañvad hag e teufe unan anezho da vezañ dianket, ha ne lez ket an naontek ha pevar-ugent all war ar menezioù evit mont da glask an hini a zo dianket?


text:
Ha mar c&apos;hoarvez dezhañ e gavout, me a lavar deoc&apos;h e gwirionez, bez&apos; en deus muioc&apos;h a levenez diwar-benn hemañ eget diwar-benn an naontek ha pevar-ugent n&apos;int ket bet dianket.


text:
Mar en deus pec&apos;het da vreur a-enep dit, kae ha tamall anezhañ etre te hag eñ e-unan. Mar selaou ac&apos;hanout, ez po gounezet da vreur.


text:
Met ma ne selaou ket ac&apos;hanout, kemer ganit un den pe zaou, evit ma vo an holl dra reizhet war gomz daou pe dri dest.


text:
Ma ne selaou ket anezho, lavar d&apos;an Iliz, ha ma ne selaou ket kennebeut an Iliz, ra vo evidout evel ur pagan hag ur publikan.


text:
Me a lavar deoc&apos;h e gwirionez, ar pezh a ereot war an douar a vo ereet en neñv, hag ar pezh a ziereot war an douar a vo diereet en neñv.


text:
Me a lavar c&apos;hoazh deoc&apos;h penaos mar en em laka daou ac&apos;hanoc&apos;h a-unvan war an douar evit goulenn un dra bennak, e vo roet dezho gant va Zad a zo en neñvoù.


text:
Neuze Pêr a dostaas outañ hag a lavaras: Aotrou, pet gwech e pardonin da&apos;m breur pa bec&apos;ho a-enep din? Bez&apos; e vo betek seizh gwech?


text:
Jezuz a lavaras dezhañ: Ne lavaran ket dit betek seizh gwech, met betek dek ha tri-ugent gwech seizh gwech.


text:
Dre-se rouantelezh an neñvoù a zo heñvel ouzh ur roue a fellas dezhañ ober rentañ kont d&apos;e servijerien.


text:
P&apos;en em lakaas da gontañ, e voe degaset dezhañ unan a dlee dek mil talant (1 talant = 6000 drakm, d.l.e. war-dro 30 kg a arc&apos;hant).


text:
Dre ma n&apos;en doa ket peadra da baeañ, e vestr a roas urzh d&apos;e werzhañ, eñ, e wreg, e vugale ha kement en doa, evit paeañ e zle.


text:
Ar servijer, oc&apos;h en em strinkañ d&apos;e dreid, a bedas anezhañ o lavarout: Aotrou, ro amzer din hag e paein dit va holl zle.


text:
Goude ma voe aet kuit, ar servijer-mañ a gavas unan eus e genvreudeur a dlee dezhañ kant diner (1 diner = pezh arc&apos;hant roman war-dro 4 g). O kregiñ ennañ, e waskas e c&apos;houzoug en ur lavarout: Pae ar pezh a dleez din.


text:
E genvreur, oc&apos;h en em deurel d&apos;e dreid, a bedas anezhañ en ur lavarout: Ro amzer din hag e paein dit holl.


text:
Met hemañ ne fellas ket dezhañ hag a yeas d&apos;e deurel er prizon, betek m&apos;en doa paeet ar pezh a dlee.


text:
E genvreudeur, o vezañ gwelet ar pezh en doa graet, a voe glac&apos;haret bras hag a yeas da gontañ d&apos;e aotrou kement a oa c&apos;hoarvezet.


text:
Neuze ar mestr a reas gervel anezhañ hag a lavaras dezhañ: Servijer drouk, pardonet em boa dit da holl zle dre ma ez poa va fedet.


text:
Hag e vestr, o kaout droug ennañ, en roas d&apos;ar vourevien, betek m&apos;en doa paeet kement a dlee.


text:
Evel-se e raio deoc&apos;h va Zad a zo en neñvoù, ma ne bardon ket pep hini ac&apos;hanoc&apos;h a-greiz e galon e vankoù d&apos;e vreur.


text:
P&apos;en doe Jezuz peurlavaret ar c&apos;homzoù-se, ez eas kuit eus Galilea hag e teuas e kostezioù Judea en tu all d&apos;ar Jordan.


text:
Ar farizianed a zeuas hag a lavarjont dezhañ evit e demptañ: Hag e c&apos;hell un den kas e wreg kuit evit n&apos;eus forzh peseurt abeg?


text:
Eñ a respontas: Ha n&apos;hoc&apos;h eus ket lennet penaos ar C&apos;houer, er penn-kentañ, a reas anezho gwaz ha plac&apos;h,


text:
ha penaos en deus lavaret: Setu perak ar gwaz a guitaio e dad hag e vamm hag en em stago ouzh e wreg, hag an daou a zeuio ur c&apos;hig hepken?


text:
Evel-se ne d-int mui daou, met ur c&apos;hig hepken. Arabat eo d&apos;an den disrannañ ar pezh a zo bet unanet gant Doue.


text:
Int a lavaras dezhañ: Perak eta en deus Moizez gourc&apos;hemennet reiñ d&apos;ar wreg ur skrid a dorr-dimeziñ hag he c&apos;has kuit?


text:
Jezuz a respontas dezho: Abalamour da galeter ho kalon eo en deus Moizez roet galloud deoc&apos;h da gas kuit ho kwragez, met er penn-kentañ ne oa ket evel-se.


text:
Met me a lavar deoc&apos;h penaos piv bennak a gas kuit e wreg, nemet evit difealded, hag a zimez da unan all, a ra avoultriezh, hag an hini a zimez d&apos;ur wreg a zo bet kaset kuit, a ra avoultriezh.


text:
E ziskibien a lavaras dezhañ: Mar d-eo evel-se doare an den gant e wreg, n&apos;eo ket talvoudus dimeziñ.


text:
Rak bez&apos; ez eus eunuked a zo bet ganet evel-se a gof o mamm, reoù all a zo bet graet eunuked gant an dud, hag ez eus reoù all a zo en em rentet oc&apos;h-unan eunuked abalamour da rouantelezh an neñvoù. Ra gompreno kement-mañ, an neb a c&apos;hell kompren.


text:
Neuze e voe degaset dezhañ bugale vihan, evit ma lakaje e zaouarn warno ha ma pedje. Met an diskibien o fellae.


text:
Ha Jezuz a lavaras: Lezit ar vugale vihan ha na zifennit ket outo dont davedon, rak rouantelezh an neñvoù a zo d&apos;ar re a zo heñvel outo.


text:
Setu, un den a dostaas outañ hag a lavaras: Mestr mat, peseurt mad a dlean d&apos;ober evit kaout ar vuhez peurbadus?


text:
Eñ a lavaras dezhañ: Perak em galvez mat? Den n&apos;eo mat, nemet unan, Doue hepken. Mar fell dit mont er vuhez, mir ar gourc&apos;hemennoù.


text:
Pere? emezañ. Jezuz a respontas: Ne vi ket muntrer; ne ri ket avoultriezh; ne laeri ket; ne lavari ket a falstesteni;


text:
An den yaouank a lavaras dezhañ: Miret em eus an holl draoù-se adalek va yaouankiz. Petra a vank din c&apos;hoazh?


text:
Jezuz a lavaras dezhañ: Mar fell dit bezañ peurvat, kae, gwerzh kement ac&apos;h eus, ro-se d&apos;ar beorien, hag ez po un teñzor en neñv. Goude-se deus hag heuilh ac&apos;hanon.


text:
Jezuz a lavaras d&apos;e ziskibien: Me a lavar deoc&apos;h e gwirionez, diaes eo d&apos;un den pinvidik mont e-barzh rouantelezh an neñvoù.


text:
Me a lavar deoc&apos;h c&apos;hoazh, aesoc&apos;h eo d&apos;ur c&apos;hañval tremen dre graoenn un nadoz eget d&apos;un den pinvidik mont e-barzh rouantelezh Doue.


text:
An diskibien, o vezañ klevet-se, a voe souezhet bras hag a lavaras: Ha piv eta a c&apos;hell bezañ salvet?


text:
Pêr, o kemer ar gomz, a lavaras: Setu, ni hon eus dilezet pep tra hag hon eus da heuliet, petra a vo evidomp?


text:
Jezuz a respontas dezho: Me a lavar deoc&apos;h e gwirionez penaos, c&apos;hwi hag hoc&apos;h eus va heuliet, en eil c&apos;hinivelezh, pa vo Mab an den azezet war dron e c&apos;hloar, e viot ivez azezet war daouzek tron, hag e varnot daouzek meuriad Israel.


text:
Ha piv bennak en devo kuitaet tiez, pe breudeur, pe c&apos;hoarezed, pe tad, pe mamm, pe gwreg, pe bugale, pe douaroù, abalamour da&apos;m anv, a resevo kant kemend all hag en devo ar vuhez peurbadus da hêrezh.


text:
Rak rouantelezh an neñvoù a zo heñvel ouzh un den, ur penn-tiegezh, a yeas er-maez beure mat da c&apos;hoprañ labourerien evit e winieg.


text:
Ober a reas marc&apos;had gant al labourerien eus un diner (1 diner = pezh arc&apos;hant roman war-dro 4 g) dre zevezh hag o c&apos;hasas d&apos;e winieg.


text:
Lavarout a reas dezho: It ivez da&apos;m gwinieg hag e roin deoc&apos;h ar pezh a vo reizh. Hag ez ejont.


text:
Mont a reas adarre er-maez war-dro ar c&apos;hwec&apos;hvet ha war-dro an navet eur, hag e reas an hevelep tra.


text:
O vezañ aet er-maez war-dro an unnekvet eur, e kavas re all a oa dilabour hag e lavaras dezho: Perak en em zalc&apos;hit amañ a-hed an deiz hep ober netra?


text:
Respont a rejont dezhañ: Dre n&apos;en deus den ebet gopret ac&apos;hanomp. It ivez da&apos;m gwinieg, emezañ, hag e resevot ar pezh a vo reizh.


text:
Pa voe deuet an abardaez, mestr ar winieg a lavaras d&apos;e verour: Galv al labourerien ha ro dezho o gopr, en ur vont eus ar re ziwezhañ d&apos;ar re gentañ.


text:
o lavarout: Ar re ziwezhañ-se n&apos;o deus labouret nemet un eurvezh, hag ec&apos;h eus o lakaet keit ha ni hon eus douget pouez an deiz hag an tommder.


text:
Eñ a respontas da unan anezho: Va mignon, ne ran gaou ebet ouzhit. Ne&apos;c&apos;h eus ket graet marc&apos;had ganin evit un diner?


text:
Kemer eta ar pezh a zo dit ha kae kuit. Me a fell din reiñ d&apos;an hini diwezhañ-mañ kement ha dit.


text:
Ha ne c&apos;hellan ket ober ar pezh a fell din eus va madoù? Pe daoust ha da lagad a zo fall abalamour ma&apos;z on mat?


text:
Evel-se ar re ziwezhañ a vo ar re gentañ, hag ar re gentañ a vo ar re ziwezhañ. Rak kalz a zo galvet, met nebeut a zo dibabet.


text:
Setu, e pignomp da Jeruzalem ha Mab an den a vo lakaet etre daouarn ar veleien vras ha re ar skribed. E gondaonint d&apos;ar marv


text:
hag e lakaint anezhañ etre daouarn ar baganed evit ober goap anezhañ, evit e skourjezañ hag e groazstagañ, hag ec&apos;h adsavo a varv d&apos;an trede deiz.


text:
Neuze mamm mibien Zebedea a dostaas outañ gant he mibien hag en em stouas evit ober ur goulenn digantañ.


text:
Eñ a lavaras dezhi: Petra a fell dit? Hi a lavaras dezhañ: Gourc&apos;hemenn ma vo va daou vab a zo amañ, azezet ez rouantelezh unan a-zehou hag egile a-gleiz dit.


text:
Jezuz a respontas: N&apos;ouzoc&apos;h ket ar pezh a c&apos;houlennit. Ha gallout e c&apos;hellit evañ an hanaf a dlean evañ ha bezañ badezet eus ar vadeziant ma tlean bezañ badezet ganti? Int a lavaras dezhañ: Ni a c&apos;hell.


text:
Lavarout a reas dezho: Gwir eo ec&apos;h evot va hanaf hag e viot badezet eus ar vadeziant am eus da vezañ badezet ganti. Met bezañ azezet a-zehou pe a-gleiz din, n&apos;eo ket me a dle reiñ an dra-se, roet e vo d&apos;ar re ma&apos;z eo bet kempennet evito gant va Zad.


text:
Jezuz o galvas hag a lavaras: Gouzout a rit penaos pennoù ar broadoù a vestroni anezho ha penaos ar re vras a ziskouez o galloud warno.


text:
Ne vo ket evel-se en ho touez. Met piv bennak a fello dezhañ bezañ bras en ho touez, a vo ho servijer,


text:
Evel-se n&apos;eo ket deuet Mab an den evit bezañ servijet, met evit servijañ hag evit reiñ e vuhez e daspren evit kalz.


text:
Ha setu, daou zen dall, azezet war gostez an hent, a glevas e oa Jezuz o tremen, hag e krijont, o lavarout: Az pez truez ouzhimp, Aotrou, Mab David!


text:
Ar bobl a c&apos;hourdrouze anezho evit o lakaat da devel. Met int a grie kreñvoc&apos;h: Az pez truez ouzhimp, Aotrou, Mab David!


text:
O kaout truez outo, Jezuz a stokas ouzh o daoulagad. Ha raktal o daoulagad a resevjont ar gweled hag ec&apos;h heuilhjont anezhañ.


text:
Pa dostajont ouzh Jeruzalem ha ma voent e Betfage, tost da Venez an Olived, Jezuz a gasas daou eus e ziskibien,


text:
o lavarout dezho: It d&apos;ar vourc&apos;h a zo dirazoc&apos;h, kavout a reot kerkent un azenez stag hag un azen yaouank ganti. Distagit anezho hag o degasit din.


text:
Mar lavar unan bennak un dra bennak deoc&apos;h, respontit: An Aotrou en deus ezhomm anezho. Ha raktal o lezo da vont.


text:
Lavarit da verc&apos;h Sion: Setu, da roue a zeu da&apos;z kavout, leun a zouster ha pignet war un azen, war un azenig, ebeul un azenez.


text:
Degas a rejont an azenez hag an azenig, hag o vezañ lakaet o dilhad warno, e lakajont anezhañ da azezañ warno.


text:
Tud e niver bras a astennas o dilhad war an hent, re all a droc&apos;has brankoù gwez hag a c&apos;holoas ganto an hent.


text:
Ar re a gerzhe a-raok hag ar re a heulie a grie: Hozanna da Vab David! Benniget ra vo an hini a zeu en anv an Aotrou! Hozanna el lec&apos;hioù uhel meurbet!


text:
Jezuz, o vezañ aet e templ Doue, a gasas kuit an holl re a werzhe hag a brene en templ. Hag e tiskaras taolioù an drokerien-arc&apos;hant ha kadorioù ar varc&apos;hadourien goulmed.


text:
Lavarout a reas dezho: Skrivet eo: Va zi a vo galvet un ti a bedenn, met c&apos;hwi hoc&apos;h eus graet anezhañ ur c&apos;havarn laeron.


text:
Met pa welas ar veleien vras hag ar skribed ar burzhudoù a rae ha bugale a grie en templ, o lavarout: Hozanna da Vab David! e savas droug enno.


text:
Int a lavaras dezhañ: Ha klevout a rez ar pezh a lavaront? Ya, a respontas Jezuz dezho. Ha n&apos;hoc&apos;h eus biskoazh lennet: Tennet ec&apos;h eus meuleudi eus genoù ar vugale hag eus ar re a zo ouzh ar vronn?


text:
O welout ur wezenn-fiez war an hent, e tostaas outi, met ne gavas enni nemet delioù, hag e lavaras dezhi: Ra ne zeuio biken frouezh ac&apos;hanout! Raktal ar wezenn-fiez a sec&apos;has.


text:
An diskibien a welas kement-se hag a voe souezhet, o lavarout: Penaos eo deuet ar wezenn-fiez-se da vezañ sec&apos;h raktal?


text:
Jezuz a respontas dezho: Me a lavar deoc&apos;h e gwirionez, mar ho pije feiz ha ma ne ziskredjec&apos;h ket, n&apos;eo ket hepken ar pezh a zo bet graet d&apos;ar wezenn-fiez e rajec&apos;h, met pa lavarjec&apos;h d&apos;ar menez-se: Sav alese hag en em daol er mor, kement-se en em raje.


text:
Jezuz a yeas en templ hag, e-pad ma kelenne, ar veleien vras hag henaourien ar bobl a zeuas da lavarout dezhañ: Dre beseurt galloud e rez an traoù-se, ha piv en deus roet dit ar galloud-se?


text:
Jezuz a respontas dezho: Me a c&apos;houlenno ivez un dra ouzhoc&apos;h ha, mar respontit, en hevelep doare e lavarin deoc&apos;h dre beseurt galloud e ran an traoù-se.


text:
Badeziant Yann, a-belec&apos;h e teue, eus an neñv pe eus an dud? Int a soñjas enno o-unan o lavarout: Mar lavaromp: Eus an neñv, e lavaro: Perak eta n&apos;hoc&apos;h eus ket kredet anezhañ?


text:
Neuze e respontjont da Jezuz: N&apos;ouzomp ket. Eñ a lavaras dezho d&apos;e dro: Ha me kennebeut ne lavarin ket deoc&apos;h dre beseurt galloud e ran an traoù-se.


text:
Petra a soñjit? Un den en doa daou vab. O vont etrezek an hini kentañ, e lavaras dezhañ: Va mab, kae hiziv da labourat em gwinieg.


text:
Dont a reas ivez etrezek egile hag e lavaras an hevelep tra. Hag hemañ a respontas: Mont a ran, aotrou. Met ne d-eas ket.


text:
Pehini anezho o-daou en deus graet bolontez e dad? Int a lavaras dezhañ: An hini kentañ. Jezuz a lavaras dezho: Me a lavar deoc&apos;h e gwirionez, penaos ar bublikaned hag ar gisti ho tiaraog e rouantelezh Doue.


text:
Rak Yann a zo deuet d&apos;ho kavout dre hent ar reizhder, ha n&apos;hoc&apos;h eus ket kredet anezhañ. Met ar bublikaned hag ar gisti o deus kredet anezhañ. Ha c&apos;hwi, goude bezañ gwelet kement-se, n&apos;hoc&apos;h eus ket bet keuz goude-se evit e grediñ.


text:
Selaouit ur barabolenn all. Bez&apos; e oa un den, ur penn-tiegezh, a blantas ur winieg, a reas ur c&apos;harzh en-dro dezhi, a gleuzias enni ur wask hag a savas enni un tour. Neuze e feurmas anezhi da winierien hag ez eas en ur vro all.


text:
Met ar winierien, o vezañ kroget er servijerien, a gannas unan, a lazhas egile hag a veinatas unan all.


text:
Kas a reas adarre servijerien all, kalz muioc&apos;h eget ar re gentañ, hag e rejont dezho an hevelep tra.


text:
Met ar winierien, pa weljont ar mab, a lavaras etrezo: Setu an heritour, deuit, lazhomp anezhañ ha kemeromp e hêrezh.


text:
Respont a rejont dezhañ: Distrujañ a raio en un doare reuzeudik an dud drouk-se hag e feurmo e winieg da winierien all a roio dezhañ he frouezh en o amzer.


text:
Jezuz a lavaras dezho: Ha n&apos;hoc&apos;h eus biskoazh lennet er Skriturioù: Ar maen taolet kuit gant ar re a vañsone a zo deuet da vezañ penn ar c&apos;horn; kement-se a zo bet graet gant an Aotrou hag un dra marzhus eo d&apos;hon daoulagad?


text:
Setu perak e lavaran deoc&apos;h, penaos rouantelezh Doue a vo lamet diganeoc&apos;h ha roet d&apos;ur vroad a roio ar frouezh anezhi.


text:
Kas a reas e vevelien da c&apos;hervel ar re a oa bet pedet d&apos;an eured, met ne felle ket dezho dont.


text:
Kas a reas adarre mevelien all, en ur lavarout: Lavarit d&apos;ar re a zo bet pedet: Setu, va lein am eus fichet, lazhet em eus va ejened ha va loened lard, pep tra a zo prest, deuit d&apos;an eured.


text:
Pa glevas ar roue kement-se, e savas droug ennañ hag, o vezañ kaset e soudarded, e lakaas da vervel al lazherien-se hag e tevas o c&apos;hêr.


text:
Neuze e lavaras d&apos;e vevelien: An eured a zo prest, met ar re a oa bet pedet dezhi ne oant ket dellezek anezhi.


text:
E vevelien, o vezañ aet dre an hentoù, a zastumas kement a gavjont, mat ha fall, ha sal an eured a voe leuniet gant tud ouzh taol.


text:
Ar roue, o vezañ deuet evit gwelout ar re a oa ouzh taol, a welas eno un den n&apos;en doa ket gwisket un dilhad eured.


text:
Neuze ar roue a lavaras d&apos;ar vevelien: Ereit e zaouarn hag e dreid, kemerit anezhañ d&apos;e deurel en deñvalijenn a-ziavaez, e-lec&apos;h ma vo goueladegoù ha grigoñsadegoù-dent.


text:
Kas a rejont d&apos;e gavout o diskibien gant an herodianed, da lavarout dezhañ: Mestr, gouzout a reomp penaos out gwirion ha penaos e kelennez hent Doue hervez ar wirionez, hep ober van eus den ebet, rak ne sellez ket ouzh diavaez an dud.


text:
Met Jezuz, oc&apos;h anavezout o fallentez, a lavaras dezho: Perak e temptit ac&apos;hanon, pilpouzed?


text:
Diskouezit din ar moneiz ma vez paeet ar gwir gantañ. Hag e rojont dezhañ un diner (1 diner = pezh arc&apos;hant roman war-dro 4 g).


text:
Int a lavaras dezhañ: Eus Kezar. Neuze e lavaras dezho: Roit eta da Gezar ar pezh a zo da Gezar ha da Zoue ar pezh a zo da Zoue.


text:
An hevelep devezh, ar sadukeiz, ar re a lavar n&apos;eus ket a adsavidigezh a varv, a zeuas d&apos;e gavout hag a reas outañ ar goulenn-mañ:


text:
Mestr, Moizez en deus lavaret: Mar marv unan bennak hep bugale, e vreur a zimezo d&apos;e intañvez evit sevel ul lignez d&apos;e vreur.


text:
Bez&apos; e oa en hon touez seizh breur. An hini kentañ a zimezas hag a varvas, hag evel n&apos;en doa ket a vugale, e lezas e wreg d&apos;e vreur.


text:
Jezuz a respontas dezho: En dallentez emaoc&apos;h, dre n&apos;anavezit ket ar Skriturioù na galloud Doue.


text:
Rak en adsavidigezh a varv, ar wazed n&apos;o devo ket a wragez, nag ar gwragez a ezhec&apos;h, met bez&apos; e vint evel aeled Doue en neñv.


text:
Met diwar-benn an adsavidigezh a varv, ha n&apos;hoc&apos;h eus ket lennet ar pezh en deus Doue lavaret deoc&apos;h:


text:
Me eo Doue Abraham, Doue Izaak ha Doue Jakob? Doue n&apos;eo ket Doue ar re varv, met Doue ar re vev.


text:
Jezuz a lavaras dezhañ: Karout a ri an Aotrou da Zoue, eus da holl galon, eus da holl ene, eus da holl soñj.


text:
An Aotrou en deus lavaret da&apos;m Aotrou: Azez a-zehou din, betek ma em bo graet eus da enebourien ur skabell dindan da dreid.


text:
Ha den ne c&apos;hellas respont ur ger dezhañ. Adalek an deiz-se, hini ne gredas mui ober goulenn ebet outañ.


text:
Grit eta ha mirit kement a lavaront deoc&apos;h da virout, met na rit ket hervez o oberoù. Rak e lavaront met ne reont ket.


text:
Eren a reont bec&apos;hioù pounner ha diaes da zougen, ha o lakaont war divskoaz an dud, met ne fell ket dezho stekiñ outo gant o biz.


text:
O holl oberoù a reont evit bezañ gwelet gant an dud. Evel-se o deus fulakterioù ledan ha pempilhoù hir ouzh o dilhad,


text:
karout a reont bezañ saludet war ar marc&apos;hallac&apos;hioù ha bezañ galvet gant an dud: Mestr, mestr.


text:
Met c&apos;hwi, na vezit ket galvet Rabbi, rak unan hepken eo ho Mestr, Krist, ha c&apos;hwi holl a zo breudeur.


text:
Gwalleur deoc&apos;h, skribed ha farizianed pilpouzed! Abalamour ma serrit rouantelezh an neñvoù ouzh an dud, n&apos;oc&apos;h ket hoc&apos;h-unan aet e-barzh, hag hoc&apos;h eus c&apos;hoazh harzet da vont e-barzh ar re a garje bezañ aet.


text:
Gwalleur deoc&apos;h, skribed ha farizianed pilpouzed! Abalamour ma dismantrit tiez an intañvezed hag e rit evit ar gweled pedennoù hir. Abalamour da-se e viot barnet garvoc&apos;h.


text:
Gwalleur deoc&apos;h, skribed ha farizianed pilpouzed! Rak redek a rit dre ar mor hag an douar evit ober ur prozelit, ha pa hoc&apos;h eus e c&apos;hounezet, e rit anezhañ ur mab eus ar gehenn div wech gwashoc&apos;h egedoc&apos;h.


text:
Gwalleur deoc&apos;h, renerien dall! Lavarout a rit: Mar tou unan bennak dre an templ, kement-se n&apos;eo netra, met mar tou unan bennak dre aour an templ, hennezh a dle derc&apos;hel e gomz.


text:
Mar tou unan bennak dre an aoter, kement-se n&apos;eo netra, met mar tou unan bennak dre ar prof a zo war an aoter, hennezh a dle derc&apos;hel e gomz.


text:
Gwalleur deoc&apos;h, skribed ha farizianed pilpouzed! Abalamour ma paeit an deog war ar vent, war an aned ha war ar c&apos;houmin, hag e lezit a-gostez ar pezh a zo ar muiañ talvoudek el lezenn, ar reizhder, an drugarez hag ar feiz. Ar re-se a oa an traoù a dleec&apos;h d&apos;ober, hep koulskoude dilezel ar re all.


text:
Gwalleur deoc&apos;h, skribed ha farizianed pilpouzed! Abalamour ma naetait diavaez an hanaf hag ar plad, met en diabarzh oc&apos;h leun a laeroñsi hag a zireizhder.


text:
Farizian dall! Naeta da gentañ an diabarzh eus an hanaf hag eus ar plad, evit ma teuio ivez an diavaez da vezañ naet.


text:
Gwalleur deoc&apos;h, skribed ha farizianed pilpouzed! Abalamour ma&apos;z oc&apos;h heñvel ouzh bezioù gwennet, en em ziskouez kaer en diavaez, hag a zo leun a eskern tud varv hag a bep dic&apos;hlanded en diabarzh.


text:
Evel-se c&apos;hwi ivez, en diavaez en em ziskouezit reizh d&apos;an dud, met en diabarzh oc&apos;h leun a bilpouzerezh hag a zireizhder.


text:
Gwalleur deoc&apos;h, skribed ha farizianed pilpouzed! Abalamour ma savit bezioù d&apos;ar brofeded ha ma vravait bezioù an dud reizh,


text:
en ur lavarout: Mar vijemp bet en amzer hon tadoù, ne vijemp ket en em unanet ganto da skuilh gwad ar brofeded.


text:
Testiñ a rit evel-se a-enep deoc&apos;h hoc&apos;h-unan penaos oc&apos;h mibien ar re o deus lazhet ar brofeded.


text:
Dre-se, setu, e kasan deoc&apos;h profeded, tud fur ha skribed. Lazhañ a reot darn hag o stago ouzh ar groaz, skourjezañ a reot darn all en ho sinagogennoù hag heskinañ a reot anezho eus an eil kêr d&apos;eben,


text:
evit ma kouezho warnoc&apos;h an holl wad reizh a zo bet skuilhet war an douar, adalek gwad Abel ar reizh betek gwad Zakaria mab Barakia, hoc&apos;h eus lazhet etre an templ hag an aoter.


text:
Jeruzalem, Jeruzalem, te hag a lazh ar brofeded hag a veinata ar re a zo kaset dit, pet gwech em eus c&apos;hoantaet dastum da vugale evel ma tastum ur yar he foñsined dindan he divaskell, ha n&apos;eo ket bet fellet deoc&apos;h!


text:
rak me a lavar deoc&apos;h, ne&apos;m gwelot mui pelloc&apos;h, betek ma lavarot: Benniget ra vo an hini a zeu en anv an Aotrou!


text:
Evel ma&apos;z ae Jezuz kuit eus an templ, e ziskibien a dostaas outañ evit diskouez dezhañ savadurioù bras an templ.


text:
Met Jezuz a lavaras dezho: Ha ne welit ket an holl draoù-se? Me en lavar deoc&apos;h e gwirionez, ne chomo ket anezho amañ maen war vaen na vo diskaret.


text:
Hag evel ma oa azezet war Venez an Olived, an diskibien a dostaas outañ a-du, o lavarout: Lavar deomp pegoulz e c&apos;hoarvezo an traoù-se, ha pehini e vo ar sin eus da zonedigezh hag eus fin ar bed?


text:
Klevout a reot komz eus brezelioù ha brud eus brezelioù, lakait evezh na vefec&apos;h spontet rak ret eo e teufe an holl draoù-se. Met kement-se ne vo ket c&apos;hoazh ar fin.


text:
Rak ur vroad a savo a-enep ur vroad all hag ur rouantelezh a-enep ur rouantelezh all, hag e vo e meur a lec&apos;h naonegezhioù, bosennoù ha krenoù-douar.


text:
Neuze e roint ac&apos;hanoc&apos;h evit bezañ poaniet hag e lazhint ac&apos;hanoc&apos;h, hag e viot kasaet gant an holl vroadoù abalamour da&apos;m anv.


text:
An Aviel-mañ eus ar rouantelezh a vo prezeget er bed a-bezh evit reiñ testeni d&apos;an holl vroadoù. Neuze e teuio ar fin.


text:
Pa welot eta an euzhusted eus ar glac&apos;har, m&apos;en deus komzet ar profed Daniel anezhi, deuet el lec&apos;h santel, ra gompreno an neb a lenn,


text:
rak bez&apos; e vo neuze ur glac&apos;har ken bras evel n&apos;eus ket bet adalek penn-kentañ ar bed betek vremañ, ha ne vo biken.


text:
Ha ma ne vije ket bet berraet an deizioù-se, den ebet ne vije salvet. Met abalamour d&apos;ar re zibabet, an deizioù-se a vo berraet.


text:
Rak fals-kristed ha fals-profeded a savo, hag e raint sinoù bras ha burzhudoù en hevelep doare ma tromplint, ma vije gallet, ar re zibabet o-unan.


text:
Mar lavarer eta deoc&apos;h: Setu, emañ el lec&apos;h distro, n&apos;it ket; Setu, emañ er c&apos;hambroù, na gredit ket.


text:
Rak, evel ma teu al luc&apos;hedenn eus ar sav-heol ha ma he gweler betek ar c&apos;huzh-heol, evel-se e vo donedigezh Mab an den.


text:
Raktal goude glac&apos;har an deizioù-se, an heol a vo teñvalaet, al loar ne roio ket he sklêrijenn, ar stered a gouezho eus an oabl, ha galloudoù an neñv a vo brañsellet.


text:
Neuze sin Mab an den en em ziskouezo en neñv, holl bobloù an douar a glemmo, hag e welint Mab an den o tont war goabr an neñv gant galloud ha gant ur gloar bras.


text:
Eñ a gaso e aeled gant an trompilh tregernus da zastum e re zibabet eus ar pevar avel, adalek ur penn pellañ eus an neñv betek ar penn all.


text:
Deskit dre ur barabolenn tennet eus ar wezenn-fiez. Pa zeu he brankoù da vezañ tener hag he delioù da vountañ, c&apos;hwi a oar ez eo tost an hañv.


text:
Me a lavar deoc&apos;h e gwirionez, penaos ar rummad-mañ ne dremeno ket ken na vo peurc&apos;hraet an holl draoù-se.


text:
Evit ar pezh a sell ouzh an deiz hag an eur, den n&apos;o anavez, zoken aeled an neñv, met va Zad hepken.


text:
Rak en deizioù a-raok al liñvadenn-veur, an dud a zebre hag a eve, en em zimeze hag a roe da zimeziñ, betek an deiz ma&apos;z eas Noe en arc&apos;h,


text:
hag ne ouezjont netra betek ma teuas al liñvadenn-veur d&apos;o c&apos;has holl ganti. Evel-se e vo ivez da zonedigezh Mab an den.


text:
Gouezit mat, ma anavezfe mestr an ti da bet beilhadenn eus an noz e tlefe ar laer dont, e chomfe dihun ha ne lezfe ket toullañ e di.


text:
Dre-se c&apos;hwi ivez, en em zalc&apos;hit prest, rak Mab an den a zeuio d&apos;an eur na soñjit ket.


text:
Piv eo eta ar mevel feal ha poellek a zo bet lakaet gant e aotrou war e dud evit reiñ dezho boued en amzer dereat?


text:
hag e tispenno anezhañ hag e roio dezhañ e lod gant ar bilpouzed. Eno eo e vo goueladegoù ha grigoñsadegoù-dent.


text:
Neuze, rouantelezh an neñvoù a vo heñvel ouzh dek gwerc&apos;hez a gemeras o lampoù ganto hag a yeas da ziaraogiñ ar pried.


text:
Ar re ziskiant a lavaras d&apos;ar re fur: Roit deomp eus hoc&apos;h eoul, rak hol lampoù a ya da vougañ.


text:
Met ar re fur a respontas: Gant aon n&apos;hor befe ket a-walc&apos;h evidomp hag evidoc&apos;h, it kentoc&apos;h da gavout ar re a werzh ha prenit evidoc&apos;h.


text:
E-pad ma&apos;z aent da brenañ e teuas ar pried. Ar re a oa prest a zeuas gantañ e sal an eured, hag e voe serret an nor.


text:
Heñvel eo ouzh un den a yeas en ur vro bell, a c&apos;halvas e servijerien hag a lakaas e vadoù etre o daouarn.


text:
Reiñ a reas pemp talant (1 talant = 6000 drakm, d.l.e. war-dro 30 kg a arc&apos;hant) da unan, daou da unan all, unan da unan all, da bep hini hervez e c&apos;halloud, hag ez eas en hent raktal.


text:
Neuze an hini en doa resevet ar pemp talant a yeas, o lakaas da dalvezout hag a c&apos;hounezas pemp talant all.


text:
Met an hini en doa resevet unan a yeas d&apos;ober un toull en douar hag a guzhas arc&apos;hant e aotrou.


text:
An hini en doa resevet pemp talant a zeuas, a zegasas pemp talant all hag a lavaras: Aotrou, pemp talant ac&apos;h eus roet din, setu, pemp talant all am eus gounezet ouzhpenn.


text:
E vestr a lavaras dezhañ: Mat eo, servijer mat ha feal. Dre ma&apos;z out bet feal war nebeut a dra, da lakaat a rin war galz. Kae e-barzh levenez da aotrou.


text:
An hini en doa resevet daou dalant a zeuas ivez hag a lavaras: Aotrou, daou dalant ac&apos;h eus roet din, setu, daou dalant all am eus gounezet ouzhpenn.


text:
An hini n&apos;en doa resevet nemet un talant a zeuas ivez hag a lavaras: Aotrou, gouzout a ran ez out un den didruez, hag a ved e-lec&apos;h na&apos;c&apos;h eus ket hadet hag a zastum e-lec&apos;h na&apos;c&apos;h eus ket strewet,


text:
Met e aotrou a respontas dezhañ: Servijer fall ha diegus, gouzout a ouies penaos e vedan e-lec&apos;h na&apos;m eus ket hadet hag e tastuman e-lec&apos;h na&apos;m eus ket strewet,


text:
ret e oa dit eta reiñ va arc&apos;hant d&apos;ar vankerien ha, pa vijen deuet en-dro, em bije tennet va arc&apos;hant gant ar c&apos;hampi.


text:
Rak roet e vo d&apos;an neb en deus hag en devo a fonn, met an hini n&apos;en deus ket, e vo lamet digantañ zoken ar pezh en deus.


text:
Ha taolit ar servijer didalvoud en deñvalijenn a-ziavaez, e-lec&apos;h ma vo goueladegoù ha grigoñsadegoù-dent.


text:
Pa zeuio Mab an den en e c&apos;hloar, gant an holl aeled santel, ec&apos;h azezo war dron e c&apos;hloar.


text:
An holl vroadoù a vo dastumet dirazañ, hag e tispartio an eil diouzh egile, evel ma tisparti ar mesaer an deñved diouzh ar bouc&apos;hed.


text:
Neuze ar Roue a lavaro d&apos;ar re a vo a-zehou dezhañ: Deuit, c&apos;hwi hag a zo benniget gant va Zad, bezit perc&apos;henn war ar rouantelezh a zo bet kempennet evidoc&apos;h adalek krouidigezh ar bed.


text:
Rak naon am eus bet ha roet hoc&apos;h eus din da zebriñ; sec&apos;hed am eus bet ha roet hoc&apos;h eus din da evañ; diavaeziad on bet ha va degemeret hoc&apos;h eus;


text:
en noazh e oan ha va gwisket hoc&apos;h eus; klañv e oan ha deuet oc&apos;h da&apos;m gwelout; er prizon e oan ha deuet oc&apos;h da&apos;m c&apos;havout.


text:
Neuze ar re reizh a responto dezhañ, o lavarout: Aotrou, pegoulz hon eus da welet o kaout naon hag hon eus roet dit da zebriñ, pe o kaout sec&apos;hed hag hon eus roet dit da evañ?


text:
Hag ar Roue a responto hag a lavaro dezho: Me a lavar deoc&apos;h e gwirionez, bep gwech ma hoc&apos;h eus graet kement-se e-keñver unan eus ar re zisterañ eus va breudeur, hoc&apos;h eus graet an dra-se din.


text:
Neuze e lavaro d&apos;ar re a vo a-gleiz dezhañ: Tec&apos;hit diouzhin, tud villiget, it en tan peurbadus a zo bet kempennet evit an diaoul hag e aeled.


text:
Rak naon am eus bet ha n&apos;hoc&apos;h eus ket roet din da zebriñ; sec&apos;hed am eus bet ha n&apos;hoc&apos;h eus ket roet din da evañ;


text:
diavaeziad on bet ha n&apos;hoc&apos;h eus ket va degemeret; en noazh e oan ha n&apos;hoc&apos;h eus ket va gwisket; klañv hag er prizon e oan ha n&apos;oc&apos;h ket deuet da&apos;m gwelout.


text:
Neuze int a responto dezhañ, o lavarout: Aotrou, pegoulz hon eus da welet o kaout naon, pe sec&apos;hed, diavaeziad, pe en noazh, pe klañv, pe er prizon, ha n&apos;hon eus ket da sikouret?


text:
Hag e responto dezho, o lavarout: Me a lavar deoc&apos;h e gwirionez, bep gwech ma n&apos;hoc&apos;h eus ket graet kement-se e-keñver unan eus ar re zisterañ-se, n&apos;hoc&apos;h eus ket graet an dra-se din.


text:
Gouzout a rit emañ gouel ar Pask a-benn daou zevezh ha Mab an den a vo gwerzhet evit bezañ staget ouzh ar groaz.


text:
Neuze ar veleien vras, ar skribed hag henaourien ar bobl en em zastumas e palez ar beleg-meur, anvet Kaifaz,


text:
ur wreg a zeuas d&apos;e gavout gant ul lestr alabastr leun a c&apos;hwezh-vat eus ur priz bras, hag, e-pad ma oa ouzh taol, e skuilhas anezhi war e benn.


text:
Met Jezuz, o c&apos;houzout kement-se, a lavaras dezho: Perak e rit poan d&apos;ar wreg-se? Un dra vat he deus graet em c&apos;heñver.


text:
Rak, pa he deus skuilhet ar c&apos;hwezh-vat-se war va c&apos;horf, he deus graet kement-se evit va beziadur.


text:
Me a lavar deoc&apos;h e gwirionez, penaos el lec&apos;hioù ma vo an Aviel-mañ prezeget dre ar bed holl, ar pezh he deus graet ar wreg-mañ a vo ivez lavaret en eñvor anezhi.


text:
hag a lavaras: Petra a roit din, ha me en droukroio deoc&apos;h? Int a reas marc&apos;had gantañ eus tregont pezh arc&apos;hant.


text:
Ar c&apos;hentañ deiz eus gouel ar bara hep goell, an diskibien a zeuas da gavout Jezuz hag a lavaras dezhañ: Pelec&apos;h e c&apos;hoantaez e kempennfemp evidout pred ar Pask?


text:
Eñ a lavaras: It e kêr da gavout an den-mañ-&apos;n den ha lavarit dezhañ: Ar Mestr a lavar: Va amzer a zo tost, ober a rin ar Pask ez ti gant va diskibien.


text:
E-pad ma tebrent, e lavaras dezho: Me a lavar deoc&apos;h e gwirionez, unan ac&apos;hanoc&apos;h am droukroio.


text:
Gwall c&apos;hlac&apos;haret e oant ha pep hini anezho en em lakaas da lavarout dezhañ: Aotrou, ha me eo?


text:
Mab an den evit gwir a ya hervez ar pezh a zo skrivet anezhañ, met gwalleur d&apos;an den ma&apos;z eo droukroet gantañ! Gwelloc&apos;h e vije d&apos;an den-se na vije biken bet ganet.


text:
Judaz, an hini en droukroe, a gemeras ar gomz hag a lavaras: Ha me eo, Mestr? Eñ a lavaras dezhañ: Lavaret ec&apos;h eus.


text:
Evel ma tebrent, Jezuz a gemeras bara ha, goude bezañ trugarekaet, e torras anezhañ hag en roas d&apos;an diskibien o lavarout: Kemerit, debrit, hemañ eo va c&apos;horf.


text:
Kemer a reas ivez an hanaf ha, goude bezañ trugarekaet, en roas dezho o lavarout: Evit holl dioutañ,


text:
rak hemañ eo va gwad, ar gwad eus an emglev nevez skuilhet evit kalz, evit pardon ar pec&apos;hedoù.


text:
Me a lavar deoc&apos;h, n&apos;evin mui hiviziken eus ar frouezh-se eus ar winienn betek an deiz ma&apos;c&apos;h evin anezhañ nevez ganeoc&apos;h e rouantelezh va Zad.


text:
Neuze Jezuz a lavaras dezho: Me a vo evidoc&apos;h holl en noz-mañ un abeg da gouezhañ, rak skrivet eo: Skeiñ a rin ar mesaer ha deñved an tropell a vo stlabezet.


text:
Pêr, o kemer ar gomz, a lavaras dezhañ: Pa vefes un abeg da gouezhañ evit an holl, evidon-me ne vi biken.


text:
Jezuz a lavaras dezhañ: Me a lavar dit e gwirionez, penaos en noz-mañ, a-raok ma kano ar c&apos;hilhog, te az po va dinac&apos;het teir gwech.


text:
Pêr a respontas dezhañ: Ha pa vefe ret din mervel ganit, ne zinac&apos;hin ket ac&apos;hanout. Hag an holl ziskibien a lavaras an hevelep tra.


text:
Neuze Jezuz a zeuas ganto en ul lec&apos;h galvet Getsemane, hag e lavaras d&apos;an diskibien: Azezit amañ e-pad ma&apos;z in da bediñ ahont.


text:
O vont un tamm a-raokoc&apos;h, en em daolas war e c&apos;henoù d&apos;an douar hag e pedas o lavarout: Va Zad, ma pellaio an hanaf-se diouzhin mar gell-se bezañ! Koulskoude, n&apos;eo ket evel ma fell din, met evel ma fell dit.


text:
Dont a reas da gavout an diskibien hag o c&apos;havas kousket, hag e lavaras da Bêr: Ha n&apos;hoc&apos;h eus ket gallet beilhañ un eur ganin?


text:
Beilhit ha pedit evit na gouezhot ket en temptadur, ar spered a zo buan met ar c&apos;hig a zo dinerzh.


text:
Mont a reas adarre un eil gwech hag e pedas o lavarout: Va Zad, ma ne c&apos;hell ket an hanaf-se mont e-biou din hep ma&apos;c&apos;h evin anezhañ, ra vo graet da volontez!


text:
O vezañ o c&apos;huitaet, ez eas adarre hag e pedas evit an trede gwech, o lavarout an hevelep komzoù.


text:
Neuze e teuas da gavout e ziskibien hag e lavaras dezho: Kouskit bremañ ha diskuizhit! Setu, an eur a zo tost ha Mab an den a zo droukroet etre daouarn ar bec&apos;herien.


text:
Evel ma komze c&apos;hoazh, setu Judaz, unan eus an daouzek, a zeuas ha gantañ ur vandenn vras a dud gant klezeier ha gant bizhier, a-berzh ar veleien vras hag henaourien ar bobl.


text:
Jezuz a lavaras dezhañ: Mignon, evit petra out amañ? Neuze e tostajont, e lakajont o daouarn war Jezuz hag e krogjont ennañ.


text:
Ha setu, unan eus ar re a oa gant Jezuz a astennas e zorn, a dennas e gleze, a skoas ur servijer eus ar beleg-meur hag a droc&apos;has e skouarn dezhañ.


text:
Neuze Jezuz a lavaras dezhañ: Laka da gleze en e lec&apos;h, rak ar re holl a gemero ar c&apos;hleze a varvo dre ar c&apos;hleze.


text:
Ha soñjal a rez na c&apos;hellfen ket pediñ va Zad, hag e rofe din raktal ouzhpenn daouzek lejion aeled?


text:
D&apos;an ampoent-se Jezuz a lavaras d&apos;ar vandenn-se: Deuet oc&apos;h er-maez evel war-lerc&apos;h ul laer, gant klezeier ha gant bizhier, evit kregiñ ennon. Bemdez e oan azezet en ho touez, o kelenn en templ, ha n&apos;hoc&apos;h eus ket va c&apos;hemeret.


text:
Met kement-se a zo c&apos;hoarvezet evit ma vo peurc&apos;hraet ar pezh a zo bet skrivet gant ar brofeded. Neuze e holl ziskibien a zilezas anezhañ hag a dec&apos;has kuit.


text:
Ar re o doa kemeret Jezuz, a gasas anezhañ da di Kaifaz, ar beleg-meur, e-lec&apos;h ma oa en em zastumet ar skribed hag an henaourien.


text:
Pêr a heulias anezhañ a-bell betek porzh ar beleg-meur. Hag o vezañ aet e-barzh, ec&apos;h azezas gant ar vevelien, evit gwelout penaos ec&apos;h echufe kement-se.


text:
Neuze, ar veleien vras, an henaourien hag ar sanedrin a-bezh a glaske ur fals-testeni bennak a-enep Jezuz evit e lakaat d&apos;ar marv.


text:
Hogen ne gavent ket, petra bennak ma teuas meur a fals-test, ne gavent ket. En diwezh, e teuas daou fals-test a lavaras:


text:
Ar beleg-meur a savas hag a lavaras dezhañ: Ha ne respontez netra? Petra a dest an dud-se en da enep?


text:
Met Jezuz a davas. Ar beleg-meur a lavaras dezhañ: Da bediñ a ran sart en anv an Doue bev da lavarout deomp mar d-out ar C&apos;hrist, Mab Doue.


text:
Jezuz a lavaras dezhañ: Henn lavaret ec&apos;h eus. Ouzhpenn, e lavaran deoc&apos;h, e welot hiviziken Mab an den azezet a-zehou da c&apos;halloud Doue hag o tont war goabr an neñv.


text:
Neuze ar beleg-meur a rogas e zilhad en ur lavarout: Touet en deus! Da betra hon eus mui ezhomm a destoù? Setu, klevet hoc&apos;h eus e ledoued.


text:
Koulskoude Pêr a oa azezet en diavaez er porzh. Ur vatezh a dostaas outañ hag a lavaras: Te ivez a oa gant Jezuz ar Galilead.


text:
Evel ma&apos;z ae etrezek an nor, ur vatezh all a welas anezhañ hag a lavaras d&apos;ar re a oa eno: Hemañ a oa ivez gant Jezuz a Nazared.


text:
Ur pennad goude, ar re a oa eno a dostaas hag a lavaras da Bêr: Evit gwir te a zo eus an dud-se, rak da anavezout a reer diouzh da yezh.


text:
Neuze en em lakaas da zroukpediñ ha da douiñ: N&apos;anavezan ket an den-se. Raktal ar c&apos;hilhog a ganas.


text:
Pêr en doe soñj eus ar ger en doa Jezuz lavaret: A-raok ma kano ar c&apos;hilhog, te az po va dinac&apos;het teir gwech. Hag o vezañ aet er-maez, e ouelas gant c&apos;hwervder.


text:
Pa voe deuet ar mintin, an holl veleien vras hag henaourien ar bobl en em guzulias a-enep Jezuz evit e lakaat d&apos;ar marv.


text:
Neuze Judaz, an hini en doa e zroukroet, o welout penaos e oa kondaonet, a zeuas keuz dezhañ hag a zegasas an tregont pezh arc&apos;hant d&apos;ar veleien vras ha d&apos;an henaourien,


text:
o lavarout: Pec&apos;het em eus o troukreiñ ar gwad didamall. Met int a lavaras dezhañ: Petra a ra-se deomp? An dra-se a sell ouzhit.


text:
Ar veleien vras o dastumas hag a lavaras: N&apos;eo ket aotreet o lakaat en teñzor, dre ma&apos;z int priz ar gwad.


text:
Neuze e voe peurc&apos;hraet ar pezh a oa bet lavaret gant Jeremia ar profed: Kemeret o deus an tregont pezh arc&apos;hant, gwerzh an hini a zo bet lakaet e briz, an hini a zo bet lakaet e briz gant mibien Israel,


text:
Jezuz a voe kaset dirak ar gouarnour. Ar gouarnour a reas ar goulenn-mañ outañ: Ha bez&apos; out roue ar Yuzevien? Ha Jezuz a lavaras dezhañ: Te en lavar.


text:
Ar gouarnour en doa ar c&apos;hiz, d&apos;ar gouel-mañ, da leuskel d&apos;ar bobl an hini eus ar brizonidi a c&apos;houlennent.


text:
Evel ma oant dastumet, Pilat a lavaras dezho: Pehini a fell deoc&apos;h e laoskfen deoc&apos;h, Barabbaz, pe Jezuz a c&apos;halver Krist?


text:
E-pad ma oa azezet war e gador-varn, e wreg a gasas da lavarout dezhañ: Ra ne vo netra etre an den reizh-se ha te, rak gwall boaniet on bet hiziv, dre un hunvre, abalamour dezhañ.


text:
Met ar veleien vras hag an henaourien a alias ar bobl da c&apos;houlenn Barabbaz ha da lakaat Jezuz d&apos;ar marv.


text:
Ar gouarnour, o kemer ar gomz, a lavaras dezho: Pehini an daou a fell deoc&apos;h e laoskfen deoc&apos;h? Int a lavaras: Barabbaz.


text:
Pilat a lavaras dezho: Petra a rin eta eus Jezuz a c&apos;halver Krist? Holl a lavarjont dezhañ: Ra vo staget ouzh ar groaz!


text:
Ar gouarnour a lavaras: Peseurt droug eta en deus graet? Hag e krient kreñvoc&apos;h o lavarout: Ra vo staget ouzh ar groaz!


text:
Pilat, o welout penaos ne c&apos;houneze netra met e kreske an drubuilh, a gemeras dour hag a walc&apos;has e daouarn dirak ar bobl, o lavarout: Didamall on eus gwad an den reizh-mañ. Ouzhoc&apos;h-c&apos;hwi e sell kement-se.


text:
Neuze e laoskas dezho Barrabaz ha, goude bezañ lakaet Jezuz da vezañ skourjezet, en roas evit bezañ staget ouzh ar groaz.


text:
Neuze soudarded ar gouarnour a zegasas Jezuz er pretordi hag a zastumas en-dro dezhañ an holl strollad.


text:
O vezañ gweet ur gurunenn spern, e lakajont anezhi war e benn, gant ur gorzenn en e zorn dehou, hag, o plegañ o glin dirazañ, e raent goap anezhañ o lavarout: Salud, Roue ar Yuzevien!


text:
Goude bezañ graet goap anezhañ, e lamjont ar vantell diwarnañ, e wiskjont dezhañ e zilhad en-dro hag e kasjont anezhañ evit e stagañ ouzh ar groaz.


text:
Pa&apos;z ejont er-maez, e kavjont un den eus Siren, anvet Simon, hag e redijont anezhañ da zougen e groaz.


text:
e rojont dezhañ da evañ gwinegr mesket gant bestl. Ha p&apos;en doe tañvaet, ne fellas ket dezhañ evañ.


text:
Goude bezañ e staget ouzh ar groaz, e lodennjont e zilhad ouzh o zeurel d&apos;ar sord, evit ma vije peurc&apos;hraet ar pezh a oa bet lavaret gant ar profed: Lodennet o deus va dilhad ha taolet o deus va sae d&apos;ar sord.


text:
Lakaat a rejont a-us d&apos;e benn abeg e gondaonidigezh dre ar skrid: HEMAÑ EO JEZUZ, ROUE AR YUZEVIEN.


text:
hag o lavarout: Te hag a ziskar an templ hag en adsav e tri devezh, en em savete da-unan! Mar d-out Mab Doue, diskenn eus ar groaz!


text:
Saveteet en deus ar re all ha ne c&apos;hell ket en em saveteiñ e-unan. Mar d-eo roue Israel, ra ziskenno bremañ eus ar groaz hag e kredimp anezhañ.


text:
En em fiziout a rae e Doue, ra zieubo Doue anezhañ bremañ mar kar anezhañ, rak lavaret en deus: Me eo Mab Doue.


text:
War-dro an navet eur, Jezuz a grias gant ur vouezh kreñv, o lavarout: Eli, Eli, lama sabaktani? Da lavarout eo: Va Doue, va Doue, perak ec&apos;h eus va dilezet?


text:
Raktal, unan anezho a redas, a gemeras ur spoueenn hag, o vezañ he leuniet a winegr, he lakaas e penn ur gorzenn hag he roas dezhañ da evañ.


text:
Ha setu, gouel an templ a rogas e div adalek krec&apos;h betek traoñ, an douar a grenas, ar reier a frailhas,


text:
hag, o vezañ aet er-maez eus o bezioù goude e adsavidigezh a varv ez ejont er gêr santel hag en em ziskouezjont da galz.


text:
Neuze ar c&apos;hantener hag ar re a oa gantañ da ziwall Jezuz, o welout ar c&apos;hren-douar ha kement a oa c&apos;hoarvezet, a voe spontet bras hag a lavaras: E gwirionez, hemañ a oa Mab Doue.


text:
Bez&apos; e oa ivez meur a wreg a selle a-bell, ar re o doa heuliet Jezuz adalek Galilea ouzh e servijañ.


text:
Diouzh an abardaez, e teuas un den pinvidik eus Arimatea, anvet Jozef, un den a oa ivez diskibl da Jezuz.


text:
Mont a reas da gavout Pilat hag e c&apos;houlennas digantañ korf Jezuz. Neuze Pilat a c&apos;hourc&apos;hemennas reiñ ar c&apos;horf.


text:
hag a lakaas anezhañ en e vez nevez, en doa toullet er roc&apos;h evitañ e-unan. Ha goude bezañ ruilhet ur maen bras ouzh dor ar bez, ez eas kuit.


text:
An deiz war-lerc&apos;h a oa deiz goude ar c&apos;hempennadur, ar veleien vras hag ar farizianed en em zastumas, a yeas da gavout Pilat


text:
hag a lavarjont dezhañ: Aotrou, deuet eo da soñj deomp penaos an trompler-se a lavaras pa oa bev: A-benn tri devezh ec&apos;h adsavin a varv.


text:
Gourc&apos;hemenn eta ma vo diwallet ar bez betek an trede deiz, gant aon na zeufe e ziskibien en noz d&apos;e laerezh ha da lavarout d&apos;ar bobl: Savet eo a-douez ar re varv. An tromplerezh diwezhañ-se a vefe gwashoc&apos;h eget an hini kentañ.


text:
Mont a rejont eta kuit hag e lakajont e surentez ar bez en ur siellañ ar maen hag o lakaat gwarded war e dro.


text:
Pa voe tremenet ar sabad, da darzh an deiz kentañ eus ar sizhun, e teuas Mari a Vagdala hag ar Vari all da welout ar bez.


text:
Ha setu, e c&apos;hoarvezas ur c&apos;hren-douar bras, rak un ael eus an Aotrou a ziskennas eus an neñv, a zeuas da ruilhañ ar maen a-zirak an nor hag a azezas warnañ.


text:
Met an ael a lavaras d&apos;ar gwragez: Evidoc&apos;h, n&apos;ho pet ket aon, rak gouzout a ran e klaskit Jezuz, an hini a zo bet staget ouzh ar groaz.


text:
N&apos;emañ ket amañ, rak adsavet eo a varv hervez m&apos;en doa lavaret. Deuit ha gwelit al lec&apos;h ma oa gourvezet an Aotrou,


text:
hag it raktal ha lavarit d&apos;e ziskibien penaos eo adsavet a-douez ar re varv. Ha setu, ho tiaraogo e Galilea, eno en gwelot. Setu, em eus henn lavaret deoc&apos;h.


text:
Mont a rejont raktal er-maez eus ar bez, gant spont ha levenez vras, hag e redjont da zisklêriañ kement-se d&apos;e ziskibien.


text:
Hag evel ma&apos;z aent da gemenn kement-se d&apos;e ziskibien, setu, Jezuz a zeuas a-ziarbenn dezho hag a lavaras: Salud deoc&apos;h. Hag int, o tostaat, a bokas d&apos;e dreid hag a azeuljont anezhañ.


text:
Neuze Jezuz a lavaras dezho: N&apos;ho pet ket aon, it ha lavarit da&apos;m breudeur mont e Galilea, eno eo e welint ac&apos;hanon.


text:
Pa voent aet kuit, setu, lod eus ar warded a zeuas e kêr hag a zisklêrias d&apos;ar veleien vras kement a oa c&apos;hoarvezet.


text:
Ar re mañ, o vezañ en em zastumet gant an henaourien ha goude bezañ en em guzuliet, a roas kalz a arc&apos;hant d&apos;ar soudarded,


text:
o lavarout: Lavarit: Deuet eo e ziskibien e-pad an noz hag e laeret o deus e-keit ha ma oamp kousket.


text:
Mar deu ar gouarnour da glevout kement-se, ni a c&apos;hounezo anezhañ hag a denno ac&apos;hanoc&apos;h a boan.


text:
Int, o vezañ kemeret an arc&apos;hant, a reas evel ma oa bet lavaret dezho. Hag ar vrud-se a zo bet en em skuilhet e-touez ar Yuzevien betek hiziv.


text:
Neuze an unnek diskibl a yeas e Galilea, war ar menez en doa Jezuz gourc&apos;hemennet dezho en em gavout.


text:
Jezuz a dostaas outo, a gomzas outo hag a lavaras: Pep galloud a zo bet roet din en neñv ha war an douar.


text:
hag o teskiñ dezho mirout kement am eus gourc&apos;hemennet deoc&apos;h. Ha setu, emaon ganeoc&apos;h bemdez betek fin ar bed. Amen.


text:
Hervez ar pezh a oa bet skrivet er brofeded: Setu, e kasan va c&apos;hannad dirak da zremm da gempenn an hent dirazout,


text:
mouezh an hini a gri el lec&apos;h distro a lavar: Kempennit hent an Aotrou, grit eeun e wenodennoù,


text:
Yann a zeuas o vadeziñ el lec&apos;h distro hag o prezeg badeziant ar geuzidigezh evit pardon ar pec&apos;hedoù.


text:
Holl vro Judea hag holl dud Jeruzalem a yae d&apos;e gavout hag e oant badezet gantañ er stêr Jordan, oc&apos;h anzav o fec&apos;hedoù.


text:
Hag e prezege, o lavarout: Dont a ra unan war va lerc&apos;h, galloudusoc&apos;h eo egedon, ha n&apos;on ket dellezek, en ur blegañ, da zieren korreenn e votoù.


text:
Erruout a reas, en amzer-se, ma teuas Jezuz eus Nazared e Galilea hag e voe badezet gant Yann er Jordan.


text:
Kerkent, evel ma save eus an dour, e welas an neñvoù digor hag ar Spered-Santel, evel ur goulm, o tiskenn warnañ.


text:
Ur vouezh a zeuas eus an neñvoù, o lavarout: Te eo va Mab karet-mat, ennout em eus lakaet va holl levenez.


text:
Hag e voe el lec&apos;h distro daou-ugent devezh, o vezañ temptet gant Satan. Eno e oa gant al loened gouez hag an aeled a servije anezhañ.


text:
hag o lavarout: An amzer a zo peurc&apos;hraet ha rouantelezh Doue a zo tost. Ho pet keuz ha kredit en Aviel.


text:
Evel ma valee a-hed mor Galilea, e welas Simon hag Andrev e vreur, o teurel o roued er mor, rak pesketaerien e oant.


text:
Hag ac&apos;hano, o vezañ aet un tamm a-raokoc&apos;h, e welas Jakez mab Zebedea ha Yann e vreur, a oa en ur vag ivez o fichañ o rouedoù.


text:
Raktal e c&apos;halvas anezho. Hag int, o lezel Zebedea o zad er vag gant an devezhourien, a heulias anezhañ.


text:
Mont a rejont e Kafarnaoum. O vezañ da gentañ aet er sinagogenn d&apos;an deiz sabad, e kelennas enni.


text:
Souezhet e oant gant e gelennadurezh, rak o deskiñ a rae evel unan a oa galloud gantañ ha nann evel ar skribed.


text:
o lavarout: Ah! Petra a zo etre te ha ni, Jezuz a Nazared? Ha deuet out evit hor c&apos;holl? Gouzout a ran piv out: Sant Doue.


text:
Souezhet bras e voent holl, en hevelep doare ma en em c&apos;houlennent etrezo: Petra eo kement-mañ? Petra eo ar gelennadurezh nevez-mañ? Rak gant galloud e c&apos;hourc&apos;hemenn d&apos;ar speredoù hudur zoken, hag e sentont outañ.


text:
Kerkent goude, o vezañ aet er-maez eus ar sinagogenn, e teujont gant Jakez ha Yann e ti Simon hag Andrev.


text:
Mamm-gaer Simon a oa war he gwele klañv gant an derzhienn, ha raktal e komzjont outañ diwar he fenn.


text:
Neuze e tostaas hag, en ur gemer he dorn, e lakaas anezhi da sevel. An derzhienn a yeas kuit diouzhtu diouti, hag hi a servijas anezho.


text:
Diouzh an abardaez, pa voe kuzhet an heol, e tegasjont dezhañ an holl dud klañv hag ar re a oa dalc&apos;het gant diaouled.


text:
Hag e yac&apos;haas kalz a dud klañv eus meur a gleñved hag e kasas kuit meur a ziaoul. Ne aotree ket dezho komz, dre ma anavezent anezhañ.


text:
Da veure, evel ma oa c&apos;hoazh gwall deñval, o vezañ savet, ez eas er-maez hag e teuas en ul lec&apos;h a-du. Hag e pedas eno.


text:
Eñ a lavaras dezho: Deomp d&apos;ar bourc&apos;hioù tro-war-dro, evit ma prezegin ivez eno, rak evit-se eo ez on deuet.


text:
Un den lovr a zeuas d&apos;e gavout, en em daolas war e zaoulin, en pedas hag a lavaras dezhañ: Mar fell dit, e c&apos;hellez va glanaat.


text:
Jezuz, o kaout truez outañ, a astennas e zorn, en stokas hag a lavaras dezhañ: Fellout a ra din, bez glanaet.


text:
o lavarout dezhañ: Diwall da lavarout netra da zen, met kae d&apos;en em ziskouez d&apos;ar beleg ha kinnig evit da c&apos;hlanidigezh ar pezh en deus Moizez gourc&apos;hemennet, evit ma servijo-se da desteni dezho.


text:
Met an den-mañ, o vezañ aet kuit, en em lakaas da zisklêriañ uhel an dra ha da skuilhañ ar vrud a gement-se, en hevelep doare ma ne c&apos;helle mui Jezuz mont e kêr dirak an holl. Met en em zalc&apos;he er-maez e lec&apos;hioù a-du, hag a bep tu e teued d&apos;e gavout.


text:
Kerkent en em zastumas kement a dud eno, en doare na oa ket a lec&apos;h a-walc&apos;h dirak an nor evit o derc&apos;hel. Eñ a brezege dezho ar ger.


text:
Evel na c&apos;hellent ket tostaat ouzh an nor abalamour d&apos;an dud niverus, e tistojont an ti ma oa ennañ hag, o vezañ graet un toull, e tiskennjont ar gwele ma oa gourvezet an den seizet warnañ.


text:
Perak e lavar hemañ gwallgomzoù evel-se? Piv a c&apos;hell pardoniñ ar pec&apos;hedoù, nemet Doue hepken?


text:
Jezuz, o vezañ anavezet raktal en e spered e lavarent evel-se enno o-unan, a lavaras dezho: Perak hoc&apos;h eus ar soñjoù-se en ho kalonoù?


text:
Petra eo an aesoc&apos;h, lavarout d&apos;an den seizet-mañ: Da bec&apos;hedoù a zo pardonet dit, pe lavarout: Sav, kemer da wele ha kerzh?


text:
Met evit ma ouiot penaos Mab an den en deus war an douar ar galloud da bardoniñ ar pec&apos;hedoù, e lavaras d&apos;an den seizet:


text:
Kerkent e savas hag, o vezañ kemeret e wele, ez eas er-maez dirak an holl, en hevelep doare ma oant holl souezhet ha ma roent gloar da Zoue, o lavarout: Biskoazh n&apos;hon eus gwelet kemend-all.


text:
En ur dremen, e welas Levi mab Alfe, azezet e ti ar gwirioù, hag e lavaras dezhañ: Heuilh ac&apos;hanon. Sevel a reas hag en heulias.


text:
Jezuz o vezañ ouzh taol e ti an den-mañ, kalz a bublikaned hag a dud a vuhez fall en em lakaas ivez ouzh taol gantañ ha gant e ziskibien, rak kalz e oant hag heuliet o doa anezhañ.


text:
Ar skribed hag ar farizianed, o welout penaos e tebre gant ar bublikaned ha gant an dud a vuhez fall, a lavaras d&apos;e ziskibien: Perak e tebr hag ec&apos;h ev gant ar bublikaned ha gant an dud a vuhez fall?


text:
Jezuz, o vezañ klevet-se a lavaras dezho: N&apos;eo ket ar re a zo yac&apos;h o deus ezhomm a vedisin, met ar re a zo klañv. N&apos;on ket deuet evit gervel ar re reizh d&apos;ar geuzidigezh, met ar bec&apos;herien.


text:
Diskibien Yann ha re ar farizianed a yune, hag e teujont hag e lavarjont dezhañ: A-belec&apos;h e teu ma yun diskibien Yann ha re ar farizianed, ha da ziskibien-te ne yunont ket?


text:
Jezuz a lavaras dezho: Mignoned ar pried, ha gallout a reont yunañ e-pad ma&apos;z emañ ar pried ganto? E-pad an holl amzer ma&apos;z emañ ar pried ganto, ne c&apos;hellont ket yunañ.


text:
Den ne wri un tamm mezher nevez ouzh un dilhad kozh, pe an tamm nevez a ziframmfe an hini kozh hag ar rog a vefe brasoc&apos;h.


text:
Den kennebeut ne lak gwin nevez e seier-lêr kozh, rak ar gwin nevez a dorrfe ar seier, ar gwin en em skuilhfe hag ar seier-lêr a vefe kollet. Met ar gwin nevez a dle bezañ lakaet e seier nevez.


text:
C&apos;hoarvezout a reas ma tremenas dre barkeier ed un deiz sabad. E ziskibien, en ur vale, en em lakaas da ziframmañ tañvouezennoù.


text:
Ar farizianed a lavaras dezhañ: Setu, perak e reont ar pezh n&apos;eo ket aotreet ober e-pad ar sabad?


text:
Eñ a lavaras dezho: Ha n&apos;hoc&apos;h eus ket biskoazh lennet ar pezh a reas David p&apos;en doa ezhomm ha p&apos;en doa naon, eñ hag ar re a oa gantañ,


text:
penaos ez eas e ti Doue, en amzer Abiazar ar beleg-meur, hag e tebras baraoù a ginnig, petra bennak na c&apos;helle o debriñ nemet ar veleien hepken, hag e roas lod ivez d&apos;ar re a oa gantañ?


text:
Hag ec&apos;h eveshaent outañ da welout hag eñ a yac&apos;hafe anezhañ d&apos;an deiz sabad, evit e damall.


text:
Lavarout a reas dezho: Hag aotreet eo ober vad pe droug, d&apos;an deiz sabad, saveteiñ un den pe e lezel da goll? Hag int a davas.


text:
Neuze, o sellout gant fae ouzh ar re a oa en-dro dezhañ hag o vezañ glac&apos;haret eus kaleter o c&apos;halon, e lavaras d&apos;an den-se: Astenn da zorn. Astenn a reas anezhañ hag e teuas yac&apos;h evel egile.


text:
Ar farizianed, o vezañ aet er-maez, a zalc&apos;has raktal kuzul gant an herodianed a-enep dezhañ evit e lakaat da vervel.


text:
Jezuz en em dennas gant e ziskibien war-zu ar mor, hag ul lod bras a dud a heulias anezhañ eus Galilea, eus Judea,


text:
eus Jeruzalem, eus Idumea hag eus an tu all d&apos;ar Jordan. Hag ar re a oa diwar-dro Tir ha Sidon, o vezañ klevet komz eus an traoù bras a reas, a zeuas e niver bras war-zu ennañ.


text:
Eñ a lavaras d&apos;e ziskibien derc&apos;hel prest ur vag dezhañ, abalamour d&apos;ar bobl vras-se, gant aon na vije re wasket ganto.


text:
Rak en doa yac&apos;haet kalz anezho, en hevelep doare m&apos;en em daole warnañ kement en doa ur c&apos;hleñved evit stekiñ outañ.


text:
Jakez mab Zebedea, ha Yann breur Jakez, ma roas an anv a Voanergez dezho, da lavarout eo mibien ar c&apos;hurun;


text:
Hag ar skribed diskennet eus Jeruzalem, a lavaras: Dalc&apos;het eo gant Beelzebul. Kas a ra kuit an diaouled dre briñs an diaouled.


text:
Jezuz, o vezañ o galvet, a lavaras dezho dre barabolennoù: Penaos e c&apos;hell Satan kas Satan kuit?


text:
Mar sav eta Satan a-enep dezhañ e-unan ha mar d-eo dizunvan, ne c&apos;hell ket padout, met e ziwezh eo.


text:
Den ne c&apos;hell mont e ti un den kreñv ha preizhañ e vadoù, nemet en defe da gentañ ereet an den kreñv-se. Neuze e preizho e di.


text:
Me a lavar deoc&apos;h e gwirionez, penaos pep pec&apos;hed a vo pardonet da vugale an dud kenkoulz hag ar gwallgomzoù m&apos;o devo touet drezo,


text:
met piv bennak en devo gwallgomzet a-enep ar Spered-Santel n&apos;en devo biken a bardon, met dalc&apos;het e vo dindan ur varn peurbadus.


text:
E vreudeur hag e vamm a erruas hag, oc&apos;h en em zerc&apos;hel er-maez, e kasjont d&apos;e c&apos;hervel.


text:
Ar bobl a oa azezet en-dro dezhañ hag e voe lavaret dezhañ: Setu, da vamm ha da vreudeur a zo er-maez o c&apos;houlenn ac&apos;hanout.


text:
Hag o teurel e zaoulagad war ar re a oa azezet en-dro dezhañ, e lavaras: Setu va mamm ha va breudeur.


text:
Jezuz en em lakaas c&apos;hoazh da gelenn e-tal ar mor. Ur bobl vras o vezañ en em zastumet en e gichen, e pignas en ur vag hag ec&apos;h azezas enni. An holl bobl a oa war an douar e-tal ar mor.


text:
Evel ma hade, ul lodenn eus an had a gouezhas a-hed an hent, hag al laboused an neñv a zeuas hag he debras holl.


text:
Ul lodenn all a gouezhas e-touez ar spern, hag ar spern a greskas hag he mougas, ha ne roas ket a frouezh.


text:
Ul lodenn all a gouezhas en douar mat, hag e roas frouezh o sevel hag o kreskiñ, en hevelep doare ma roas ur c&apos;hreunenn tregont, unan all tri-ugent, unan all kant.


text:
Pa voe e-unan, ar re a oa en-dro dezhañ gant an daouzek a c&apos;houlennas digantañ diwar-benn ar barabolenn-se.


text:
Eñ a lavaras dezho: Roet eo deoc&apos;h da anavezout mister rouantelezh Doue, met evit ar re a-ziavaez pep tra a zo lavaret dre barabolennoù,


text:
evit o welout e welont ha n&apos;anavezont ket, hag o klevout e klevont ha ne gomprenont ket, en aon na zistrofent ha na vefe pardonet dezho o fec&apos;hedoù.


text:
Lavarout a reas dezho: Ha ne gomprenit ket ar barabolenn-se? Ha penaos neuze e komprenot an holl barabolennoù?


text:
Ar re a zo a-hed an hent, eo ar re ma&apos;z eo hadet ar ger ennañ, met kerkent m&apos;o deus e glevet, e teu Satan hag a zilam ar ger a oa bet hadet en o c&apos;halonoù.


text:
En hevelep doare, ar re a zegemer an had el lec&apos;hioù meinek, eo ar re a glev ar ger hag e zegemer kerkent gant levenez,


text:
met n&apos;o deus ket a wrizienn enno o-unan, ne badont ket pell ha, pa zeu ur glac&apos;har pe un heskinerezh abalamour d&apos;ar ger, e kavont kerkent un abeg da gouezhañ.


text:
met prederioù ar bed-mañ, tromplerezh ar pinvidigezhioù ha c&apos;hoantoù a bep seurt evit an traoù all o tont warno a voug ar ger hag e teu da vezañ difrouezh.


text:
Ar re o deus degemeret an had en un douar mat, eo ar re a selaou ar ger, en degemer hag a zoug frouezh, ur c&apos;hreunenn tregont, unan all tri-ugent, unan all kant.


text:
Hag e lavaras dezho: Ha degas a reer ul lamp evit e lakaat dindan ur boezell pe dindan ur gwele? N&apos;eo ket evit e lakaat war ur c&apos;hantolor?


text:
Rak n&apos;eus netra kuzhet na dle bezañ disklêriet, ha n&apos;eus netra goloet na dle bezañ lakaet war-wel.


text:
Hag e lavaras dezho: Lakait evezh ouzh ar pezh a glevit. Muzuliet e vo deoc&apos;h gant an hevelep muzul ma vuzuilhit d&apos;ar re all, ha c&apos;hoazh e vo roet ouzhpenn deoc&apos;h-c&apos;hwi a selaou.


text:
Rak roet e vo d&apos;an neb en deus, met an hini n&apos;en deus ket, e vo lamet digantañ zoken ar pezh en deus.


text:
Rak an douar a ro anezhañ e-unan, da gentañ ar geot, goude an dañvouezenn, hag ar c&apos;hreunenn en dañvouezenn.


text:
Heñvel eo ouzh ur c&apos;hreunenn sezo; pa he hader en douar, ez eo ar bihanañ eus holl hadoù an douar.


text:
Met goude ma vez hadet, e sav, e teu brasoc&apos;h eget al louzoù all hag e taol brankoù, en hevelep doare ma c&apos;hell laboused an neñv chom dindan he skeud.


text:
Disklêriañ a reas dezho ger Doue dre galz a barabolennoù en doare-mañ, hervez ma c&apos;hellent e glevout.


text:
Ha goude bezañ kaset kuit ar bobl, e tegasjont Jezuz er vag m&apos;edo enni. Bez&apos; e oa ivez bagoù bihan all ouzh e ambroug.


text:
Neuze e savas un taol-avel bras hag ar c&apos;hoummoù-mor a yeas er vag, en hevelep doare ma leunie.


text:
Hag eñ a oa e diadreñv ar vag, kousket war ur blueg. Duhuniñ a rejont anezhañ o lavarout: Mestr, ha ne rez ket van ebet ouzh hor gwelout o vont da goll?


text:
O vezañ dihunet, e c&apos;hourdrouzas d&apos;an avelioù hag e lavaras d&apos;ar mor: Tav! Bez sioul! An avel a davas hag e voe ur sioulder bras.


text:
Hag o doe un aon bras hag e lavarjont an eil d&apos;egile: Piv eta eo hemañ, ma sent zoken an avel hag ar mor outañ?


text:
Kerkent ha ma tiskennas eus ar vag, un den dalc&apos;het gant ur spered hudur a zeuas eus ar bezioù d&apos;e gavout.


text:
Rak alies, o kaout an hern ouzh e dreid hag o vezañ bet ereet gant chadennoù, en doa torret ar chadennoù ha friket an hern, ha den ne c&apos;helle e zoñvaat.


text:
Chom a rae dalc&apos;hmat, noz ha deiz, war ar menezioù hag er bezioù, o krial hag oc&apos;h en em vloñsañ gant mein.


text:
hag e lavaras o krial a vouezh uhel: Petra a zo etre te ha me, Jezuz, Mab an Doue Uhel-Meurbet? Da bediñ a ran dre anv Doue, na boagn ket ac&apos;hanon.


text:
Jezuz a c&apos;houlennas digantañ: Pe anv ac&apos;h eus? Eñ a respontas: Va anv a zo Lejion, rak kalz omp.


text:
Hag an holl ziaouled en pedas o lavarout: Kas ac&apos;hanomp er moc&apos;h-se, evit ma&apos;z aimp enno.


text:
Raktal Jezuz o lezas da vont. Hag ar speredoù hudur-mañ, o vezañ aet er-maez, a yeas er moc&apos;h hag ar vandenn en em daolas war red eus al lec&apos;h uhel-se er mor, hag e oant beuzet er mor. Bez&apos; e oa anezho war-dro daou vil.


text:
Ar re a vesae ar moc&apos;h a dec&apos;has kuit da lavarout kement-se e kêr ha war ar maez. An dud a zeuas da welout ar pezh a oa erruet.


text:
Dont a rejont da gavout Jezuz hag e weljont an hini a oa bet dalc&apos;het gant an diaouled, an hini a oa bet dalc&apos;het gant al lejion, azezet, gwisket hag en e skiant vat. Hag o doe aon.


text:
Ar re o doa gwelet kement-se a lavaras dezho ar pezh a oa c&apos;hoarvezet gant an hini a oa dalc&apos;het gant an diaouled, ha gant ar moc&apos;h.


text:
Pa oa aet er vag, an hini a oa bet dalc&apos;het gant an diaouled en pedas d&apos;e lezel da vont gantañ.


text:
Met Jezuz n&apos;en lezas ket hag a lavaras dezhañ: Kae da&apos;z ti, etrezek da dud, ha lavar dezho an traoù bras en deus an Aotrou graet dit ha penaos en deus bet truez ouzhit.


text:
Eñ a yeas kuit hag en em lakaas da embann e Dekapoliz an traoù bras en doa Jezuz graet dezhañ, hag e oant holl souezhet bras.


text:
Jezuz o vezañ adarre treuzet ar mor er vag hag aet d&apos;an tu all, ur bobl vras en em zastumas en-dro dezhañ. Tost d&apos;ar mor e oa.


text:
Setu, unan eus pennoù ar sinagogenn, anvet Jairuz, a zeuas, hag o vezañ e welet, en em daolas d&apos;e dreid


text:
hag a bedas start anezhañ, o lavarout: Va merc&apos;h vihan a zo prest da vervel, deus da lakaat da zaouarn warni evit ma vo yac&apos;haet, hag e vevo.


text:
Gouzañvet he doa kalz a boan etre daouarn ar vedisined ha dispignet he doa he holl vadoù hep bezañ resevet diboan ebet, met aet e oa kentoc&apos;h war gwashaat.


text:
Kerkent Jezuz, oc&apos;h anavezout ennañ e-unan ar galloud a oa aet er-maez anezhañ, en em droas e-kreiz ar bobl, o lavarout: Piv en deus stoket ouzh va dilhad?


text:
E ziskibien a lavaras dezhañ: Te a wel e wask ar bobl ac&apos;hanout, hag e lavarez: Piv en deus stoket ouzhin?


text:
Ar wreg, spontet hag en ur grenañ, o c&apos;houzout ar pezh a oa bet graet enni, a zeuas, en em daolas d&apos;e dreid hag a lavaras dezhañ an holl wirionez.


text:
Lavarout a reas dezhi: Merc&apos;h, da feiz he deus da yac&apos;haet, kae e peoc&apos;h ha bez dizereet eus da gleñved.


text:
Evel ma komze c&apos;hoazh, tud eus ti penn ar sinagogenn a zeuas da lavarout dezhañ: Da verc&apos;h a zo marv, na dregas ket ken ar Mestr.


text:
Kerkent ha m&apos;en doe Jezuz klevet kement-se, e lavaras da benn ar sinagogenn: Na&apos;z pez ket aon, kred hepken.


text:
O vezañ erruet e ti penn ar sinagogenn, e welas e raed ennañ un drouz vras ha tud a ouele hag a laoske kriadennoù kreñv.


text:
O vezañ aet e-barzh, e lavaras dezho: Perak e rit an drouz-se ha perak e ouelit? Ar bugel n&apos;eo ket marv, met kousket a ra.


text:
Int a reas goap anezhañ. Met eñ, o vezañ graet dezho holl mont er-maez, a gemeras tad ha mamm ar bugel, hag ar re a oa gantañ, hag ez eas el lec&apos;h ma oa gourvezet.


text:
O kemer he dorn, e lavaras dezhi: Talita koumi, da lavarout eo: Plac&apos;h yaouank, me a lavar dit, sav.


text:
Kerkent ar plac&apos;h yaouank a savas hag en em lakaas da gerzhout, rak oadet e oa a zaouzek vloaz. Hag e voent souezhet meurbet.


text:
Hag ec&apos;h urzhias start dezho na lavarjent kement-se da zen, hag e c&apos;hourc&apos;hemennas reiñ dezhi da zebriñ.


text:
Pa zeuas ar sabad, en em lakaas da gelenn er sinagogenn. Kalz eus ar re en kleve a voe souezhet hag a lavaras: A-belec&apos;h e teu an traoù-se d&apos;an den-mañ? Petra eo ar furnez-se a zo bet roet dezhañ hag ar mirakloù bras en em ra dre e zaouarn?


text:
Ha n&apos;eo ket eñ ar c&apos;halvez, mab Mari, breur Jakez, Jozez, Jud ha Simon? E c&apos;hoarezed, ha n&apos;emaint ket amañ en hon touez? Hag e kavent tamall ennañ.


text:
Jezuz a lavaras dezho: Ur profed a zo enoret, nemet en e vro e-unan, e-touez e gerent e-unan hag ar re eus e di e-unan.


text:
Ne c&apos;hellas ober eno mirakl ebet, nemet e yac&apos;haas un nebeud tud klañv en ur lakaat e zaouarn warno.


text:
Gervel a reas an daouzek hag en em lakaas d&apos;o c&apos;has daou ha daou, en ur reiñ dezho ar galloud war ar speredoù hudur.


text:
Gourc&apos;hemenn a reas dezho na gemerjent netra evit an hent nemet ur vazh, na sac&apos;h, na bara, na moneiz er c&apos;houriz,


text:
Hag e lavaras dezho: En ti bennak ma&apos;c&apos;h antreot, chomit eno betek ma&apos;z eot kuit eus al lec&apos;h-se.


text:
P&apos;en em gavo tud n&apos;ho tegemerint ket ha n&apos;ho selaouint ket, pa&apos;z eot kuit ac&apos;hano, hejit ar poultr eus ho treid e testeni a-enep dezho. Me a lavar deoc&apos;h e gwirionez, penaos e vo dousoc&apos;h da Sodom ha da C&apos;homora e deiz ar varn eget d&apos;ar gêr-se.


text:
Kas a rejont kuit kalz a ziaouled hag ec&apos;h olevjont gant eoul kalz a dud glañv hag e yac&apos;hajont anezho.


text:
Ar roue Herodez a glevas komz anezhañ, rak e anv a oa brudet bras. Lavarout a reas: Yann-Vadezour a zo adsavet a-douez ar re varv, ha setu perak en em ra kalz a virakloù drezañ.


text:
Met Herodez, o klevout kement-se, a lavaras: Yann eo, an hini am eus graet dibennañ, adsavet eo a-douez ar re varv.


text:
Rak Herodez e-unan en doa kaset da gemer Yann hag en doa graet e eren er prizon abalamour da Herodiaz, gwreg Filip e vreur, dre m&apos;en doa he dimezet,


text:
rak Herodez a zouje Yann, oc&apos;h anavezout penaos e oa un den reizh ha santel. Prederius e oa en e geñver, ober a rae zoken kalz a draoù eus e alioù hag en selaoue gant plijadur.


text:
Met un devezh a-vat a zeuas. Herodez, evit deiz e c&apos;hanedigezh, a roas ur fest da re vras e lez, da vistri e arme, ha da re vras Galilea.


text:
Merc&apos;h Herodiaz, o vezañ deuet, a zañsas, hag a blijas da Herodez ha d&apos;ar re a oa azezet gantañ. Ar roue a lavaras d&apos;ar plac&apos;h yaouank: Goulenn diganin ar pezh a gari hag en roin dit.


text:
O vezañ aet er-maez, hi a lavaras d&apos;he mamm: Petra a c&apos;houlennin? Hag e lavaras: Penn Yann-Vadezour.


text:
O vezañ deuet buan da gavout ar roue, e reas he goulenn hag e lavaras: C&apos;hoantaat a ran e rofes bremañ din, war ur plad, penn Yann-Vadezour.


text:
Ar roue a voe glac&apos;haret bras, met, abalamour d&apos;e le ha d&apos;ar re a oa azezet gantañ, ne fellas ket dezhañ nac&apos;hañ outi.


text:
Raktal e kasas unan eus e warded hag e c&apos;hourc&apos;hemennas dezhañ degas penn Yann. Ar gward a yeas hag a droc&apos;has e benn er prizon,


text:
hag en degasas war ur plad. E reiñ a reas d&apos;ar plac&apos;h yaouank, hag ar plac&apos;h yaouank en roas d&apos;he mamm.


text:
An ebestel a zeuas da gavout Jezuz hag a lavarjont dezhañ kement o doa graet ha kement o doa kelennet.


text:
Eñ a lavaras dezho: Deuit a-du en ul lec&apos;h diamezeg ha diskuizhit un nebeudig. Rak kement a dud a yae hag a zeue ken n&apos;o doe ket amzer zoken da zebriñ.


text:
Met ar bobl a welas anezho o vont kuit ha kalz en anavezas. O redek war droad eus an holl gêrioù, ec&apos;h errujont a-raok dezho hag e teujont asambles en e arbenn.


text:
Jezuz, o vezañ aet, a welas ul lod bras a dud hag en doe truez outo, abalamour ma oant evel deñved hep mesaer, hag en em lakaas da zeskiñ dezho meur a dra.


text:
Evel ma oa dija diwezhat, e ziskibien a dostaas outañ hag a lavaras: Al lec&apos;h-mañ a zo distro ha diwezhat eo,


text:
kas anezho kuit, evit ma&apos;z aint er c&apos;hêrioùigoù hag er bourc&apos;hioù tro-war-dro ha ma prenint bara, rak n&apos;o deus netra da zebriñ.


text:
Eñ a lavaras dezho: Roit hoc&apos;h-unan da zebriñ dezho. Hag e respontjont dezhañ: Mont a rafemp da brenañ evit daou c&apos;hant diner (1 diner = pezh arc&apos;hant roman war-dro 4 g) a vara, evit reiñ dezho da zebriñ?


text:
Eñ a lavaras dezho: Pet bara hoc&apos;h eus? It ha sellit. P&apos;o doe gwelet, e lavarjont: Pemp, ha daou besk.


text:
Jezuz a gemeras ar pemp bara hag an daou besk hag, o sevel e zaoulagad etrezek an neñv, e vennigas, e torras ar baraoù hag o roas d&apos;e ziskibien, evit m&apos;o rojent d&apos;ar bobl. Lodennañ a reas ivez an daou besk kenetrezo holl.


text:
Kerkent goude, e lakaas e ziskibien da vont er vag ha d&apos;e ziaraogiñ en tu all, etrezek Betsaida, e-pad ma kasje ar bobl en o hent.


text:
Gwelout a reas o doa kalz a boan o roeñvat rak an avel a oa en o enep. War-dro ar bedervet beilhadenn eus an noz, e teuas d&apos;o c&apos;havout o kerzhout war ar mor, ha c&apos;hoant en doa d&apos;o diaraogiñ.


text:
rak holl e weljont anezhañ hag e voent spontet. Met kerkent e komzas outo hag e lavaras dezho: Ho pet fiziañs, me eo, n&apos;ho pet ket aon.


text:
Pignat a reas ganto er vag hag an avel a baouezas. Souezhet meurbet e voent enno o-unan ha leuniet a estlamm,


text:
Hag e redjont dre an holl vro tro-war-dro hag en em lakajont da zougen war gweleoù ar re a oa klañv, e kement lec&apos;h ma klevent e oa.


text:
E pelec&apos;h bennak ma&apos;z ae, er bourc&apos;hioù pe er c&apos;hêrioù pe war ar maez, e lakaent an dud klañv war al leurgêrioù hag e pedent anezhañ d&apos;o lezel da vihanañ da stekiñ ouzh bord e sae. Hag ar re holl a stoke outañ a oa yac&apos;haet.


text:
Gwelout a rejont ur re bennak eus e ziskibien o kemer o fred gant daouarn lous, da lavarout eo hep bezañ o gwalc&apos;het, hag e kavjont da damall.


text:
Rak ar farizianed hag an holl Yuzevien ne zebront ket hep bezañ gwalc&apos;het o daouarn betek an ilin, o terc&apos;hel hengoun ar re gozh,


text:
ha pa zeuont eus ar marc&apos;had, ne zebront ket kennebeut hep bezañ en em walc&apos;het. Ha kalz a draoù all a zo ivez o deus resevet evit o mirout, evel gwalc&apos;hiñ an hanafoù, ar podoù, al listri-arem hag ar gweleoù.


text:
Neuze ar farizianed hag ar skribed a c&apos;houlennas outañ: A-belec&apos;h e teu ma ne heuilh ket da ziskibien hengoun ar re gozh ha ma kemeront o fred hep gwalc&apos;hiñ o daouarn?


text:
Eñ a respontas dezho: Pilpouzed, Izaia en deus profedet mat diwar ho penn, hervez ar pezh a zo skrivet: Ar bobl-mañ a enor ac&apos;hanon gant o muzelloù, met o c&apos;halon a zo pell diouzhin.


text:
Rak, o lezel gourc&apos;hemenn Doue, e virit hengoun an dud, o walc&apos;hiñ ar podoù hag an hanafoù, hag oc&apos;h ober kalz a draoù all heñvel outo.


text:
Lavarout a reas dezho c&apos;hoazh: Gwall vat e torrit gourc&apos;hemenn Doue evit mirout hoc&apos;h hengoun.


text:
Rak Moizez en deus lavaret: Enor da dad ha da vamm, ha: Piv bennak a villigo e dad pe e vamm a vo lakaet d&apos;ar marv.


text:
Met c&apos;hwi a lavar: An hini a lavaro d&apos;e dad pe d&apos;e vamm: Ar pezh am bije gallet reiñ dit a zo Korban, da lavarout eo ur prof,


text:
o kas da netra ger Doue gant ho hengoun graet ganeoc&apos;h hoc&apos;h-unan. Ha kalz a draoù all a rit evel-se.


text:
Netra eus ar pezh a zo er-maez eus an den hag a antre ennañ ne c&apos;hell e huduraat, met ar pezh a zeu er-maez anezhañ, kement-se eo a hudura an den.


text:
Pa voe aet en ti, goude bezañ kuitaet ar bobl, e ziskibien a c&apos;houlennas outañ petra oa ar barabolenn-se.


text:
Eñ a lavaras dezho: Ha bez&apos; oc&apos;h eta c&apos;hwi ivez hep skiant? Ne gomprenit ket penaos kement tra a zo er-maez hag a antre en den ne c&apos;hell ket e lousaat?


text:
Rak an dra-se ne ya ket er galon met er c&apos;hof, a-belec&apos;h e kouezh er foz, e-lec&apos;h ma vez glanaet ar boued holl.


text:
Rak a-ziabarzh, eus kalon an dud eo, e teu ar soñjoù fall, an avoultriezh, ar gastaouerezh, ar muntroù,


text:
al laeroñsioù, ar c&apos;hoantegezh, ar fallentez, ar faosoni, al loustoni, al lagad avius, an droukkomz, an ourgouilh, ar follentez.


text:
O vont ac&apos;hano, ez eas da gostezioù Tir ha Sidon. O vezañ aet en un ti, e felle dezhañ na ouije den kement-se, met ne c&apos;hellas ket chom kuzhet.


text:
Rak ur wreg, a oa trec&apos;het he merc&apos;h gant un spered hudur, o vezañ klevet komz dioutañ, a zeuas hag en em daolas d&apos;e dreid.


text:
Ar wreg-mañ a oa gresian, ha sirofenikian a bobl. E bediñ a reas da gas an diaoul kuit eus he merc&apos;h.


text:
Jezuz a lavaras dezhi: Lez da gentañ ar vugale da gaout o gwalc&apos;h, rak n&apos;eo ket mat kemer bara ar vugale hag e deurel d&apos;ar chas bihan.


text:
Met hi a respontas dezhañ: Gwir eo Aotrou, koulskoude ar chas bihan a zebr, dindan an daol, bruzun ar vugale.


text:
Neuze eñ a lavaras dezhi: Abalamour d&apos;ar gomz-se, kae, an diaoul a zo aet er-maez eus da verc&apos;h.


text:
O vezañ distroet d&apos;he zi, e kavas e oa aet kuit an diaoul, hag he merc&apos;h gourvezet war ar gwele.


text:
Jezuz, o vezañ kuitaet kostezioù Tir ha Sidon, a zeuas tost da vor Galilea, o treuziñ bro Zekapoliz.


text:
Degaset e voe dezhañ un den bouzar, a oa dalc&apos;het en e gomz, hag e voe pedet da lakaat e zaouarn warnañ.


text:
O vezañ e dennet eus ar bobl a-du, e lakaas e vizied en e zivskouarn hag, o kemer eus e grañch, e stokas e deod.


text:
Difenn a reas outo na lavarjent kement-se da zen, met mui e tifenne outo, seul vui e vrudent anezhañ.


text:
Souezhet meurbet, e lavarjont: Kement a ra a zo burzhudus, lakaat a ra zoken ar re vouzar da glevout hag ar re vut da gomz.


text:
En deizioù-se e oa gant Jezuz un niver bras a dud hag, evel n&apos;o doa netra da zebriñ, e c&apos;halvas e ziskibien hag e lavaras dezho:


text:
Truez am eus ouzh ar bobl-mañ, rak tri devezh a zo emaint em c&apos;hichen ha n&apos;o deus netra da zebriñ.


text:
Ha mar kasan anezho war yun d&apos;o ziez, o nerzh a vanko dezho en hent, rak darn anezho a zo deuet a-bell.


text:
E ziskibien a respontas dezhañ: Penaos e c&apos;hellfemp kavout bara a-walc&apos;h da bredañ anezho en ul lec&apos;h distro?


text:
Neuze e c&apos;hourc&apos;hemennas d&apos;ar bobl azezañ war an douar, e kemeras ar seizh bara hag e trugarekaas, o zorras hag o roas d&apos;e ziskibien evit m&apos;o lodennjent. Hag o lodennjont d&apos;ar bobl.


text:
Bez&apos; e oa ivez peskedigoù hag, o vezañ o benniget, e c&apos;hourc&apos;hemennas o reiñ ivez dezho.


text:
Ar farizianed a zeuas hag en em lakaas da riotal anezhañ, o c&apos;houlenn digantañ, evit e demptañ, ur mirakl eus an neñv.


text:
O huanadiñ en e spered, e lavaras: Perak e c&apos;houlenn ar rummad-mañ ur mirakl? Me a lavar deoc&apos;h e gwirionez, ne vo roet mirakl ebet d&apos;ar rummad-mañ.


text:
Jezuz, o vezañ anavezet kement-se, a lavaras dezho: Perak e soñjit ez eo abalamour n&apos;hoc&apos;h eus ket kemeret a vara? Bez&apos; oc&apos;h c&apos;hoazh hep skiant c&apos;hoazh ha ne gomprenit ket? Bepred eo kaletaet ho kalon?


text:
O kaout daoulagad, ne welit ket? O kaout divskouarn, ne glevit ket? Ha n&apos;hoc&apos;h eus ket a soñj?


text:
Pa dorris pemp bara evit pemp mil den, pet panerad leun a dammoù chomet a zilerc&apos;h ho poa dastumet? Int a lavaras dezhañ: Daouzek.


text:
Ha pa dorris ar seizh bara evit ar pevar mil den, pet panerad leun a dammoù ho poa dastumet? Int a lavaras: Seizh.


text:
Kemer a reas dorn an dall hag en kasas er-maez eus ar bourc&apos;h. Krañch a lakaas war e zaoulagad hag, o vezañ lakaet e zaouarn warnañ, e c&apos;houlennas digantañ hag eñ a wele un dra bennak.


text:
Eñ a lakaas adarre e zaouarn war e zaoulagad hag a lavaras dezhañ sellout. Yac&apos;haet e voe hag e wele holl fraezh mat.


text:
Hag e kasas anezhañ d&apos;e di, o lavarout: N&apos;a ket er bourc&apos;h ha na lavar ket an dra-mañ da zen eus ar bourc&apos;h.


text:
Jezuz a yeas gant e ziskibien e bourc&apos;hioù Kezarea-Filip. War an hent, e c&apos;houlennatas e ziskibien hag e lavaras: Piv a lavar an dud ez on?


text:
Eñ a lavaras dezho: Ha c&apos;hwi, piv a lavarit ez on? Pêr a respontas dezhañ: Te eo ar C&apos;hrist.


text:
Neuze en em lakaas da zisklêriañ dezho e oa ret da Vab an den gouzañv kalz a draoù, bezañ taolet kuit gant an henaourien, gant ar veleien vras ha gant ar skribed, bezañ lakaet d&apos;ar marv, hag adsevel a varv tri devezh goude.


text:
Hag e lavare ar c&apos;homzoù-se dezho sklaer-mat. Neuze Pêr, o vezañ e gemeret a-du, en em lakaas d&apos;e repren.


text:
Met eñ, o tistreiñ hag o sellout ouzh e ziskibien, a c&apos;hourdrouzas Pêr hag a lavaras dezhañ: A-dreñv din, Satan! Rak da soñjezonoù n&apos;emaint ket hervez an traoù a sell ouzh Doue, met hervez an traoù a sell ouzh an dud.


text:
O c&apos;hervel ar bobl gant e ziskibien, e lavaras dezho: Mar fell da unan bennak dont war va lerc&apos;h, ra raio dilez anezhañ e-unan, ra gemero e groaz ha ra heulio ac&apos;hanon.


text:
Rak piv bennak a fello dezhañ saveteiñ e vuhez he c&apos;hollo, met piv bennak a gollo e vuhez abalamour din ha d&apos;an Aviel he saveteo.


text:
Rak piv bennak en devo bet mezh ac&apos;hanon hag eus va c&apos;homzoù, e-touez ar rummad-mañ, avoultrer ha pec&apos;her, Mab an den ivez en devo mezh anezhañ pa zeuio e gloar e Dad gant an aelez santel.


text:
Lavarout a reas dezho ivez: Me a lavar deoc&apos;h e gwirionez, ez eus hiniennoù eus a-douez ar re a zo amañ ha ne varvint ket ken n&apos;o devo gwelet rouantelezh Doue o tont gant galloud.


text:
C&apos;hwec&apos;h devezh goude, Jezuz a gemeras gantañ Pêr, Jakez ha Yann, hag o c&apos;hasas o-unan a-du war ur menez uhel. Hag e voe treuzneuziet dirazo.


text:
E zilhad a zeuas da vezañ lugernus, gwenn evel an erc&apos;h, ken n&apos;eus gwenner ebet war an douar a c&apos;hellfe gwennañ evel-se.


text:
Pêr, o kemer ar gomz, a lavaras da Jezuz: Mestr, mat eo deomp chom amañ. Greomp amañ teir deltenn, unan evidout, unan evit Moizez, unan evit Elia.


text:
Hag e teuas ur goabrenn d&apos;o goleiñ, ur vouezh a zeuas eus ar goabrenn o lavarout: Hemañ eo va Mab karet-mat. Selaouit eñ!


text:
Evel ma tiskennent eus ar menez, e tifennas outo lavarout da zen ar pezh o doa gwelet, ken na vije Mab an den adsavet a-douez ar re varv.


text:
Hag e talc&apos;hjont ar gomz-se, o c&apos;houlenn an eil digant egile petra a c&apos;hellje bezañ: Adsevel a-douez ar re varv.


text:
Respont a reas dezho: Gwir eo penaos Elia a dle dont da gentañ hag adlakaat pep tra, ha penaos Mab an den, hervez ma&apos;z eo skrivet diwar e benn, a dle gouzañv kalz a draoù ha bezañ disprizet?


text:
Met me a lavar deoc&apos;h penaos Elia a zo deuet, hag o deus graet dezhañ kement o deus c&apos;hoantaet evel ma&apos;z eo skrivet diwar e benn.


text:
Raktal evel ma welas an holl bobl-se anezhañ, e voent souezhet bras, hag o teredek e saludjont anezhañ.


text:
Un den eus ar bobl, o kemer ar gomz, a lavaras: Mestr, degaset em eus dit va mab hag a zo dalc&apos;het gant ur spered mut.


text:
E pelec&apos;h bennak ma krog ennañ, e taol anezhañ d&apos;an douar, hag eñ a eon, a c&apos;hrigoñs e zent hag a zisec&apos;h. Pedet em eus da ziskibien d&apos;e gas kuit ha n&apos;o deus ket gallet.


text:
Eñ a respontas dezho: O rummad diskredik, betek pegeit e vin ganeoc&apos;h? Betek pegeit e c&apos;houzañvin ac&apos;hanoc&apos;h? Degasit eñ din.


text:
E zegas a rejont dezhañ. Raktal m&apos;en gwelas, ar spered a zifretas anezhañ gant nerzh, hag e kouezhas d&apos;an douar o ruilhal hag oc&apos;h eoniñ.


text:
Eñ a c&apos;houlennas ouzh e dad: Pegeit amzer a zo abaoe ma c&apos;hoarvez kement-mañ gantañ? Abaoe e vugaleaj, a respontas.


text:
Alies en deus e daolet en tan hag en dour evit e lakaat da vervel. Met mar gellez un dra bennak, sikour ac&apos;hanomp, az pez truez ouzhimp.


text:
Jezuz o welout ar bobl o redek a vandenn, a c&apos;hourdrouzas ar spered hudur hag a lavaras dezhañ: Spered mut ha bouzar, me a c&apos;hourc&apos;hemenn dit, kae kuit anezhañ ha na da ken ennañ.


text:
Mont a reas kuit o leuskel ur griadenn vras hag o tifretañ anezhañ gant nerzh. Ar bugel a zeuas evel marv, en hevelep doare ma lavare meur a hini: Marv eo.


text:
Pa voe aet en ti, e ziskibien a c&apos;houlennas digantañ a-du: Perak n&apos;hon eus ket gallet kas kuit anezhañ?


text:
O vezañ aet ac&apos;hano, e treuzjont vro C&apos;halilea. Ne felle ket dezhañ e vije gouezet gant den.


text:
Rak e kelenne e ziskibien hag e lavaras dezho: Mab an den a vo droukroet etre daouarn an dud hag e lakaint anezhañ d&apos;ar marv. Goude ma vo bet lazhet, ec&apos;h adsavo a varv d&apos;an trede deiz.


text:
Dont a reas da Gafarnaoum. O vezañ en ti, e c&apos;houlennas diganto: Diwar-benn petra en em dabutec&apos;h en hent?


text:
O vezañ azezet, e c&apos;halvas an daouzek hag e lavaras dezho: Mar c&apos;hoanta unan bennak bezañ ar c&apos;hentañ, e vo an diwezhañ eus an holl, ha servijer an holl.


text:
O vezañ kemeret ur bugel bihan, e lakaas anezhañ en o c&apos;hreiz hag, o terc&apos;hel anezhañ etre e zivrec&apos;h, e lavaras dezho:


text:
Piv bennak a zegemer unan eus ar vugale vihan-mañ em anv a zegemer ac&apos;hanon, ha piv bennak a zegemer ac&apos;hanon, n&apos;eo ket me eo a zegemer, met an hini en deus va c&apos;haset.


text:
Yann, o kemer ar gomz, a lavaras dezhañ: Mestr, gwelet hon eus un den o kas kuit diaouled en da anv ha ne heuilh ket ac&apos;hanomp. Difennet hon eus outañ abalamour na heuilh ket ac&apos;hanomp.


text:
Met Jezuz a lavaras: Na zifennit ket-se, rak n&apos;eus den a rafe mirakloù em anv hag a c&apos;hellfe kerkent droukkomz ac&apos;hanon.


text:
Ha piv bennak a roio deoc&apos;h ur werennad dour da evañ em anv, abalamour ma&apos;z oc&apos;h da Grist, me a lavar deoc&apos;h e gwirionez, ne gollo ket e c&apos;hopr.


text:
Met piv bennak a lakaio da gouezhañ unan eus ar re vihan-se a gred ennon, gwelloc&apos;h e vefe dezhañ e vefe staget ur maen-milin ouzh e c&apos;houzoug ha e vefe taolet er mor.


text:
Ma laka ac&apos;hanout da zorn da gouezhañ, troc&apos;h anezhañ. Gwelloc&apos;h eo dit mont er vuhez, o kaout nemet un dorn, eget kaout daou zorn ha bezañ taolet er gehenn,


text:
Ha ma laka ac&apos;hanout da droad da gouezhañ, troc&apos;h anezhañ. Gwelloc&apos;h eo dit mont er vuhez, o kaout un troad, eget kaout daou droad ha bezañ taolet er gehenn, en tan ne voug biken,


text:
Ha ma laka ac&apos;hanout da lagad da gouezhañ, diframm anezhañ. Gwelloc&apos;h eo dit mont e rouantelezh Doue gant ul lagad hepken, eget kaout daou lagad ha bezañ taolet e tan ar gehenn,


text:
Un dra vat eo an holen, met mar koll an holen e vlaz, gant petra e vo temzet? Ho pet holen ennoc&apos;h hoc&apos;h-unan ha bezit e peoc&apos;h etrezoc&apos;h.


text:
O vont ac&apos;hano, e teuas e kostezioù Judea en tu all d&apos;ar Jordan. Ar bobl en em zastumas adarre war e dro hag, evel ma oa e c&apos;hiz, en em lakaas d&apos;o c&apos;helenn a-nevez.


text:
Ar farizianed a zeuas hag a c&apos;houlennas outañ evit e demptañ: Hag e c&apos;hell un den kas e wreg kuit?


text:
Neuze Jezuz a respontas dezho: Skrivet en deus deoc&apos;h al lezenn-se abalamour da galeter ho kalon.


text:
Eñ a lavaras dezho: Piv bennak a gas kuit e wreg hag a zimez da unan all, a ra avoultriezh en he c&apos;heñver,


text:
Degaset e voe dezhañ bugale vihan, evit ma stokje outo, met an diskibien a c&apos;hrozmole d&apos;ar re o degase.


text:
Jezuz, o welout-se, a yeas droug ennañ hag a lavaras dezho: Lezit ar vugale vihan da zont davedon ha na zifennit ket outo, rak rouantelezh Doue a zo d&apos;ar re a zo heñvel outo.


text:
Me a lavar deoc&apos;h e gwirionez, penaos piv bennak ne zegemero ket rouantelezh Doue evel ur bugel bihan ne yelo ket e-barzh.


text:
Evel ma&apos;z ae evit en em lakaat en hent, un den a zeredas hag, o vezañ daoulinet dirazañ, e c&apos;houlennas digantañ: Mestr mat, petra a dlean d&apos;ober evit kaout ar vuhez peurbadus?


text:
Anavezout a rez ar gourc&apos;hemennoù: Na ra ket avoultriezh; na vez ket muntrer; na laer ket; na lavar ket a fals-testeni; na ra ket a faosoni; enor da dad ha da vamm.


text:
Ha Jezuz, o sellout outañ, a garas anezhañ hag a lavaras dezhañ: Mankout a ra dit un dra, kae, gwerzh kement ac&apos;h eus, ro-se d&apos;ar beorien, hag ez po un teñzor en neñv. Goude-se deus hag heuilh ac&apos;hanon, o kemer ar groaz.


text:
Neuze Jezuz, o sellout en-dro dezhañ, a lavaras d&apos;e ziskibien: Pegen diaes e vo d&apos;ar re o deus madoù mont e-barzh rouantelezh Doue!


text:
An diskibien a voe souezhet eus ar c&apos;homzoù-se. Met Jezuz, oc&apos;h adkemer ar gomz, a lavaras dezho: Bugale, pegen diaes eo d&apos;ar re a laka o fiziañs er madoù mont e-barzh rouantelezh Doue!


text:
Aesoc&apos;h eo d&apos;ur c&apos;hañval tremen dre graoenn un nadoz eget d&apos;un den pinvidik mont e-barzh rouantelezh Doue.


text:
Hag e voent c&apos;hoazh muioc&apos;h souezhet hag e lavarjont an eil d&apos;egile: Ha piv eta a c&apos;hell bezañ salvet?


text:
Met Jezuz, o sellout outo, a lavaras: Dibosupl eo d&apos;an dud, met n&apos;eo ket da Zoue, rak pep tra a zo posupl da Zoue.


text:
Jezuz a respontas: Me a lavar deoc&apos;h e gwirionez, penaos n&apos;eus den en defe kuitaet ti, pe vreudeur, pe c&apos;hoarezed, pe dad, pe vamm, pe wreg, pe vugale, pe zouaroù, abalamour din ha d&apos;an Aviel,


text:
ha ne resevo adalek ar c&apos;hantved-mañ, kant kement all, a diez, a vreudeur, a c&apos;hoarezed, a vammoù, a vugale hag a zouaroù, gant heskinerezhioù, hag er c&apos;hantved da zont, ar vuhez peurbadus.


text:
Bez&apos; e oant en hent o pignat da Jeruzalem, ha Jezuz a yae a-raok dezho. Spouronet e oant hag o doa aon en ur heuliañ anezhañ. O kemer adarre a-du an daouzek, en em lakaas da zisklêriañ dezho ar pezh a dlee c&apos;hoarvezout gantañ:


text:
Setu, e pignomp da Jeruzalem, ha Mab an den a vo droukroet d&apos;ar veleien vras ha d&apos;ar skribed. Hag e kondaonint anezhañ d&apos;ar marv hag e troukroint anezhañ d&apos;ar baganed.


text:
Goap a raint anezhañ, e skourjezañ a raint, e krañchint outañ hag e lakaint anezhañ d&apos;ar marv, hag ec&apos;h adsavo a varv d&apos;an trede deiz.


text:
Jakez ha Yann, mibien Zebedea, a zeuas d&apos;e gavout hag a lavaras dezhañ: Mestr, ni a garfe e rafes deomp ar pezh a c&apos;houlennimp ouzhit.


text:
Int a lavaras dezhañ: Ro deomp da vezañ azezet e-barzh da c&apos;hloar unan a-zehou hag egile a-gleiz dit.


text:
Met Jezuz a lavaras dezho: N&apos;ouzoc&apos;h ket ar pezh a c&apos;houlennit. Ha gallout e c&apos;hellit evañ an hanaf a dlean evañ ha bezañ badezet eus ar vadeziant ma tlean bezañ badezet ganti?


text:
Int a lavaras dezhañ: Ni a c&apos;hell. Ha Jezuz a lavaras dezho: Gwir eo ec&apos;h evot an hanaf am eus da evañ hag e viot badezet eus ar vadeziant am eus da vezañ badezet ganti,


text:
met bezañ azezet a-zehou pe a-gleiz din, n&apos;eo ket din da reiñ, roet e vo d&apos;ar re ma&apos;z eo bet-se kempennet evito.


text:
Jezuz o galvas hag a lavaras dezho: Gouzout a rit penaos ar re a seller evel pennoù ar vroadoù a vestroni anezho ha penaos ar re vras a ziskouez o galloud warno.


text:
Rak Mab an den n&apos;eo ket deuet da vezañ servijet, met da servijañ hag da reiñ e vuhez evel daspren evit kalz.


text:
Dont a rejont da Jeriko. Hag evel ma&apos;z eas kuit ac&apos;hano gant e ziskibien ha kalz a dud, mab Time, Bartime an dall, a oa azezet war gostez an hent, o c&apos;houlenn an aluzen.


text:
O vezañ klevet e oa Jezuz a Nazared, en em lakaas da grial, o lavarout: Jezuz, Mab David, az pez truez ouzhin!


text:
Kalz a c&apos;hourdrouze anezhañ evit e lakkat da devel, met eñ a grias c&apos;hoazh kreñvoc&apos;h: Mab David, az pez truez ouzhin!


text:
Jezuz o chom en e sav, a lavaras e c&apos;hervel. Gervel a rejont an dall, hag e lavarjont dezhañ: Sav, bez kalonek, da c&apos;hervel a ra.


text:
Jezuz, o kemer ar gomz, a lavaras dezhañ: Petra a fell dit e rafen evidout? An dall a respontas: Mestr, ma’c’h adkavin ar gweled.


text:
Jezuz a lavaras dezhañ: Kae, da feiz he deus da yac&apos;haet. Ha kerkent ec’h adkavas ar gweled hag ec&apos;h heulias Jezuz en hent.


text:
Pa dostajont ouzh Jeruzalem, ouzh Betfage hag ouzh Betania, tost da Venez an Olived, Jezuz a gasas daou eus e ziskibien,


text:
o lavarout dezho: It d&apos;ar vourc&apos;h a zo dirazoc&apos;h ha, kerkent ha ma viot aet enni, e kavot un azen yaouank stag, ha n&apos;eus bet c&apos;hoazh den war e gein. Distagit anezhañ hag en degasit.


text:
Mar lavar unan bennak deoc&apos;h: Perak e rit an dra-se? Lavarit: An Aotrou en deus ezhomm anezhañ. Ha raktal en kaso amañ.


text:
Mont a rejont hag e kavjont an azen a oa stag en diavaez dirak an nor, etre daou hent, hag e tistagjont anezhañ.


text:
Kalz a astennas o dilhad war an hent, ha re all a droc&apos;has brankoù gwez hag a c&apos;holoas ganto an hent.


text:
Ar re a gerzhe a-raok hag ar re a heulie a grie o lavarout: Hozanna! Benniget ra vo an hini a zeu en anv an Aotrou!


text:
Jezuz a yeas e Jeruzalem hag en templ. O vezañ sellet ouzh pep tra, evel ma oa diwezhat, ez eas da Vetania gant an daouzek.


text:
O welout a-bell ur wezenn-fiez he doa delioù, ez eas evit gwelout hag-eñ e kavje un dra bennak enni. Hag o vezañ tostaet, ne gavas nemet delioù, rak ne oa ket mare ar fiez.


text:
Neuze Jezuz, o kemer ar gomz, a lavaras dezhañ: Ra ne zebro biken den eus da frouezh. Hag e ziskibien a glevas kement-se.


text:
Dont a rejont da Jeruzalem. Jezuz o vezañ aet en templ, en em lakaas da gas kuit ar re a werzhe hag a brene en templ, hag e tiskaras taolioù an drokerien-arc&apos;hant ha kadorioù ar varc&apos;hadourien goulmed.


text:
Hag e kelenne en ur lavarout: N&apos;eo ket skrivet: Va zi a vo galvet un ti a bedenn evit an holl vroadoù? Met c&apos;hwi hoc&apos;h eus graet anezhañ ur c&apos;havarn laeron.


text:
Ar skribed hag ar veleien vras, o vezañ klevet kement-se, a glaskas an doare d&apos;e lakaat d&apos;ar marv. Rak aon o doa dirazañ, abalamour an holl bobl a oa souezhet bras gant e gelennadurezh.


text:
Pêr, o kaout soñj eus ar pezh a oa c&apos;hoarvezet, a lavaras dezhañ: Mestr, setu, ar wezenn-fiez ac&apos;h eus milliget a zo sec&apos;het.


text:
Rak me a lavar deoc&apos;h e gwirionez, penaos piv bennak a lavaro d&apos;ar menez-se: Sav alese hag en em daol er mor, ha kement-se hep argrediñ en e galon, met en ur grediñ e c&apos;hoarvezo, ar pezh a lavar a vo roet dezhañ.


text:
Setu perak e lavaran deoc&apos;h: Kement a c&apos;houlennot en ur bediñ, kredit e resevot anezhañ ha kement-se a vo roet deoc&apos;h.


text:
Ha pa deuot da bediñ, mar hoc&apos;h eus un dra bennak a-enep unan bennak, pardonit, evit ma teuio ivez ho Tad a zo en neñvoù da bardoniñ deoc&apos;h ho tisentidigezh.


text:
Distreiñ a rejont c&apos;hoazh da Jeruzalem hag, evel ma&apos;z ae dre an templ, ar veleien vras, ar skribed hag an henaourien a dostaas outañ


text:
hag a lavaras dezhañ: Dre beseurt galloud e rez an traoù-se, pe piv en deus roet dit galloud d&apos;ober an traoù-se?


text:
Jezuz a respontas dezho: Me a c&apos;houlenno ivez un dra ouzhoc&apos;h. Respontit din hag e lavarin deoc&apos;h dre beseurt galloud e ran an traoù-se.


text:
Int a soñje enno o-unan, o lavarout: Mar lavaromp: Eus an neñv, e lavaro: Perak eta n&apos;hoc&apos;h eus ket kredet ennañ?


text:
Neuze e respontjont da Jezuz: N&apos;ouzomp ket. Ha Jezuz a lavaras dezho: Ha me kennebeut ne lavarin ket deoc&apos;h dre beseurt galloud e ran an traoù-se.


text:
En em lakaas da gomz outo dre barabolennoù. Un den a blantas ur winieg, a reas ur c&apos;harzh en-dro dezhi, a gleuzias enni ur wask hag a savas enni un tour. Neuze e feurmas anezhi da winierien hag ez eas en ur vro all.


text:
Da amzer ar frouezh e kasas unan eus e servijerien etrezek ar winierien evit kemer diganto frouezh ar winieg.


text:
Kas a reas dezho c&apos;hoazh ur servijer all, met e veinata a rejont, e c&apos;hloazjont en e benn hag e kasjont anezhañ kuit goude bezañ graet dezhañ meur a zismegañs.


text:
Kas a reas c&apos;hoazh unan all hag a voe lazhet ganto, ha kalz a re all, kannet e oa lod ha lazhet lod all.


text:
Da ziwezhañ, o kaout ur mab a gare kalz, e kasas anezhañ dezho, en ur lavarout: Doujañ a raint va mab.


text:
Met ar winierien-mañ a lavaras etrezo: Setu an heritour, deuit, lazhomp anezhañ hag an hêrezh a vo deomp.


text:
Petra eta a raio mestr ar winieg? Dont a raio da zistrujañ ar winierien-se hag e roio ar winieg da re all.


text:
Ha n&apos;hoc&apos;h eus ket lennet ar gomz-mañ er Skritur: Ar maen taolet kuit gant ar re a vañsone a zo deuet da vezañ penn ar c&apos;horn;


text:
Klask a rejont kregiñ ennañ, met aon o doe rak ar bobl. Anavezout a rejont mat en doa lavaret ar barabolenn-se a-enep dezho. Hag e lezjont anezhañ hag ez ejont kuit.


text:
O vezañ eta deuet d&apos;e gavout, e lavarjont dezhañ: Mestr, gouzout a reomp penaos out gwirion ha ne rez van a zen ebet, rak ne sellez ket ouzh diavaez an dud, met kelenn a rez hent Doue hervez ar wirionez: Ha dleet eo paeañ ar gwir da Gezar pe n&apos;eo ket?


text:
E baeañ a raimp-ni pe ne raimp ket? Met eñ, oc&apos;h anavezout o filpouzerezh, a lavaras dezho: Perak e temptit ac&apos;hanon? Degasit din un diner (1 diner = pezh arc&apos;hant roman war-dro 4 g) evit ma welin anezhañ.


text:
Hag e tegasjont dezhañ unan. Neuze e lavaras dezho: Eus piv eo ar skeud hag ar skrid-mañ? Int a lavaras dezhañ: Eus Kezar.


text:
Ha Jezuz a respontas dezho: Roit eta da Gezar ar pezh a zo da Gezar ha da Zoue ar pezh a zo da Zoue. Hag e voent souezhet bras gantañ.


text:
Neuze ar sadukeiz, hag a lavar n&apos;eus ket a adsavidigezh a varv, a zeuas d&apos;e gavout hag a reas outañ ar goulenn-mañ:


text:
Mestr, Moizez en deus gourc&apos;hemennet deomp ma teuje breur unan bennak da vervel ha da lezel e wreg hep bugale, e vreur a zimezo d&apos;e intañvez evit sevel ul lignez d&apos;e vreur.


text:
Ar seizh a gemeras anezhi ha ne lezjont ket a vugale. Ha d&apos;an diwezhañ-holl, ar wreg a varvas ivez.


text:
Neuze pa advevint, en adsavidigezh a varv, da behini anezho e vo gwreg? Rak bet eo gwreg dezho o seizh.


text:
Jezuz a respontas dezho: Ha n&apos;emaoc&apos;h ket en dallentez, dre n&apos;anavezit ket ar Skriturioù na galloud Doue?


text:
Rak pa adsavor a varv, ar wazed n&apos;o devo ket a wragez, nag ar gwragez a ezhec&apos;h, met bez&apos; e vint evel aeled en neñv.


text:
Met diwar-benn an adsavidigezh a varv, ha n&apos;hoc&apos;h eus ket lennet e levr Moizez, dirak ar vodenn, penaos Doue a gomzas outañ o lavarout: Me eo Doue Abraham, Doue Izaak ha Doue Jakob?


text:
Unan eus ar skribed o c&apos;hlevas o riotal. O welout en doa respontet mat dezho, e tostaas hag e c&apos;houlennas digantañ: Pehini eo ar c&apos;hentañ eus an holl c&apos;hourc&apos;hemennoù?


text:
Jezuz a respontas dezhañ: Ar c&apos;hentañ eus an holl c&apos;hourc&apos;hemennoù eo: Selaou Israel, an Aotrou hon Doue eo an Aotrou hepken,


text:
ha karout a ri an Aotrou da Zoue, eus da holl galon, eus da holl ene, eus da holl soñj, eus da holl nerzh. Hennezh eo ar c&apos;hentañ gourc&apos;hemenn.


text:
Ha setu an eil a zo heñvel outañ: Karout a ri da nesañ eveldout da-unan. N&apos;eus ket a c&apos;hourc&apos;hemennoù all brasoc&apos;h eget ar re-mañ.


text:
Ar skrib a lavaras dezhañ: Mat eo, Mestr, lavaret ec&apos;h eus gant gwirionez n&apos;eus nemet un Doue ha n&apos;eus hini all ebet nemetañ,


text:
ha penaos karout anezhañ eus e holl galon, eus e holl soñj, eus e holl ene, eus e holl nerzh, ha karout e nesañ eveltañ e-unan a zo mui eget an holl loskaberzhoù hag ar sakrifisoù.


text:
Jezuz, o welout en doa respontet gant furnez, a lavaras dezhañ: N&apos;out ket pell diouzh rouantelezh Doue. Ha neuze den ne gredas mui ober goulenn ebet outañ.


text:
Evel ma oa Jezuz o kelenn en templ, e lavaras: Penaos e lavar ar skribed ez eo ar C&apos;hrist Mab David?


text:
Rak David a lavaras e-unan dre ar Spered-Santel: An Aotrou en deus lavaret da&apos;m Aotrou: Azez a-zehou din, betek ma em bo graet eus da enebourien ur skabell dindan da dreid.


text:
David e-unan eta a c&apos;halv anezhañ Aotrou, ha penaos eo-eñ e vab? Ha kalz a dud a selaoue anezhañ gant plijadur.


text:
En ur gelenn anezho, e lavare ivez dezho: Diwallit diouzh ar skribed a gar pourmen gant saeoù hir ha bezañ saludet war ar marc&apos;hallac&apos;hioù,


text:
a zismantr tiez an intañvezed hag a ra evit ar gweled pedennoù hir. Bez&apos; o devo ur varnedigezh gwashoc&apos;h.


text:
Jezuz, o vezañ azezet dirak ar c&apos;hef, a selle penaos e lakae an dud arc&apos;hant en teñzor. Kalz a dud pinvidik a daole kalz.


text:
O vezañ galvet e ziskibien, e lavaras dezho: Me a lavar deoc&apos;h e gwirionez, an intañvez paour-se he deus roet muioc&apos;h eget ar re all holl o deus lakaet en teñzor,


text:
rak holl o deus lakaet eus ar pezh o doa a re, met houmañ he deus lakaet eus he dienez, kement he doa, kement holl a oa chomet ganti evit bevañ.


text:
Evel ma&apos;z ae Jezuz kuit eus an templ, unan eus e ziskibien a lavaras dezhañ: Mestr, sell pebezh mein ha pebezh tiez!


text:
Jezuz a respontas dezhañ: Ha gwelout a rez an holl diez bras-se? Ne chomo ket anezho maen war vaen na vo diskaret.


text:
Evel ma oa azezet war Venez an Olived dirak an templ, Pêr, Jakez, Yann hag Andrev a c&apos;houlennas a-du digantañ:


text:
Lavar deomp pegoulz e c&apos;hoarvezo an holl draoù-se, ha dre beseurt sin e vo anavezet e vint prest d&apos;en em gavout?


text:
Pa glevot komz eus brezelioù ha brud eus brezelioù, na spontit ket rak ret eo e teufe an traoù-se. Met kement-se ne vo ket c&apos;hoazh ar fin.


text:
Rak ur vroad a savo a-enep ur vroad all hag ur rouantelezh a-enep ur rouantelezh all, hag e vo krenoù-douar e meur a lec&apos;h, naonegezhioù ha trubuilhoù. An traoù-mañ a vo ar penn-kentañ eus ar gloazioù.


text:
Met diwallit ouzhoc&apos;h hoc&apos;h-unan, rak ho kas a raint dirak al lezioù-barn hag ho skourjezañ a raint er sinagogennoù, mont a reot dirak ar c&apos;houarnourien ha dirak ar rouaned abalamour din, evit reiñ testeni dirazo.


text:
Pa gasint ac&apos;hanoc&apos;h evit ho lakaat etre o daouarn, na vezit ket en poan a-raok eus ar pezh ho po da lavarout ha na rakprederit ket anezhañ, met lavarit ar pezh a vo roet deoc&apos;h war an eur-se, rak ne vo ket c&apos;hwi a gomzo met ar Spered-Santel.


text:
Ar breur a roio e vreur d&apos;ar marv, hag an tad e vugel. Ar vugale en em savo a-enep o zud hag o lakaint d&apos;ar marv.


text:
Pa welot an euzhusted eus ar glac&apos;har, m&apos;en deus komzet ar profed Daniel anezhi, deuet el lec&apos;h ne dle ket bezañ, ra gompreno an neb a lenn, neuze ar re a vo e Judea, ra dec&apos;hint war ar menezioù,


text:
an hini a vo war an doenn, ra ne ziskenno ket en ti ha n&apos;aio ket ennañ da gemer un dra bennak eus e di,


text:
rak bez&apos; e vo en deizioù-se an hevelep glac&apos;har ken adalek penn-kentañ ar bed en deus Doue krouet betek vremañ n&apos;eus ket bet, ha ne vo biken.


text:
Ha ma n&apos;en dije ket an Aotrou berraet an deizioù-se, den ebet ne vije salvet. Met abalamour d&apos;ar re zibabet dilennet gantañ, en deus o berraet.


text:
Rak fals-kristed ha fals-profeded a savo, hag e raint sinoù ha burzhudoù da dromplañ, ma vije gallet, zoken ar re zibabet.


text:
En deizioù-se, goude ar glac&apos;har-mañ, an heol a vo teñvalaet, al loar ne roio ket he sklêrijenn,


text:
Neuze e kaso e aeled da zastum e re zibabet eus ar pevar avel, adalek pennoù pellañ an douar betek pennoù pellañ an neñv.


text:
Me a lavar deoc&apos;h e gwirionez, penaos ar rummad-mañ ne dremeno ket ken na vo c&apos;hoarvezet an holl draoù-se.


text:
Evit ar pezh a sell ouzh an deiz pe an eur, den n&apos;o anavez, nag an aeled a zo en neñv, nag ar Mab, met an Tad hepken.


text:
Heñvel eo ouzh un den a ya en ur vro all, a lez e di, a ro ar renerezh anezhañ d&apos;e vevelien o reiñ da bep hini e labour, hag a c&apos;hourc&apos;hemenn d&apos;ar porzhier bezañ dihun.


text:
Beilhit eta, rak n&apos;ouzoc&apos;h ket pegoulz e teuio mestr an ti, d&apos;an abardaez, da hanternoz, da gan ar c&apos;hilhog pe diouzh ar beure,


text:
Gouel ar Pask hag ar bara hep goell a dlee bezañ daou zevezh goude. Ar veleien vras hag ar skribed a glaske an doare da gregiñ ennañ dre droidell ha d&apos;e lakaat d&apos;ar marv.


text:
E-pad ma oa e Betania, ouzh taol, e ti Simon al lovr, ur wreg a zeuas d&apos;e gavout gant ul lestr alabastr leun a c&apos;hwezh-vat a nard pur hag eus ur priz bras, hag, o vezañ torret al lestr, e skuilhas ar c&apos;hwezh-vat war e benn.


text:
Rak gallet e vije bet gwerzhañ anezhi ouzhpenn tri c&apos;hant diner (1 diner = pezh arc&apos;hant roman war-dro 4 g) hag o reiñ d&apos;ar beorien. Hag e krozmolent en hec&apos;h enep.


text:
Met Jezuz a lavaras: Lezit anezhi, perak e rit poan dezhi? Un dra vat he deus graet em c&apos;heñver.


text:
Rak c&apos;hwi ho po atav peorien ganeoc&apos;h ha bep gwech ma c&apos;hoantaot e c&apos;hellot ober vat dezho, met n&apos;ho po ket atav ac&apos;hanon.


text:
Graet he deus ar pezh a oa en he galloud, porfumet he deus dre ziaraok va c&apos;horf evit ar beziadur.


text:
O vezañ e selaouet, e voent laouen hag e prometjont reiñ arc&apos;hant dezhañ. Hag e klaskas an tu dereat d&apos;e zroukreiñ.


text:
Ar c&apos;hentañ deiz eus ar bara hep goell, pa aberzhed ar Pask, e ziskibien a lavaras dezhañ: Pelec&apos;h e c&apos;hoantaez ez afemp da gempenn dit ar pezh a zo ret evit debriñ ar Pask?


text:
Neuze e kasas daou eus e ziskibien hag e lavaras dezho: It e kêr hag e kavot un den o tougen ur podad dour, it war e lerc&apos;h.


text:
E pe lec&apos;h bennak ma&apos;z aio, lavarit da vestr an ti: Ar Mestr a lavar: Pelec&apos;h emañ al lec&apos;h e tebrin ar Pask ennañ, gant va diskibien?


text:
E ziskibien a yeas kuit, a zeuas e kêr hag a gavas an traoù evel m&apos;en doa lavaret dezho. Hag e kempennjont ar Pask.


text:
Evel ma oant ouzh taol ha ma tebrent, Jezuz a lavaras: Me a lavar deoc&apos;h e gwirionez, unan ac&apos;hanoc&apos;h, unan a zebr ganin, am droukroio.


text:
En em lakajont da vezañ glac&apos;haret, hag e lavarjont dezhañ an eil goude egile: Ha me eo? Hag unan all: Ha me eo?


text:
Mab an den evit gwir a ya hervez ar pezh a zo skrivet anezhañ, met gwalleur d&apos;an den ma&apos;z eo droukroet gantañ. Gwelloc&apos;h e vije d&apos;an den-se na vije biken bet ganet.


text:
Evel ma tebrent, Jezuz a gemeras bara ha, goude bezañ trugarekaet, e torras anezhañ hag en roas dezho o lavarout: Kemerit, debrit, hemañ eo va c&apos;horf.


text:
Kemer a reas ivez an hanaf ha, goude bezañ trugarekaet, en roas dezho hag ec&apos;h evjont holl dioutañ.


text:
Me a lavar deoc&apos;h e gwirionez, n&apos;evin mui eus frouezh ar winienn betek an deiz ma&apos;c&apos;h evin anezhañ nevez e rouantelezh Doue.


text:
Jezuz a lavaras dezho: Me a vo deoc&apos;h holl en noz-mañ un abeg da gouezhañ, rak skrivet eo: Skeiñ a rin ar mesaer hag an deñved a vo stlabezet.


text:
Jezuz a lavaras dezhañ: Me a lavar dit e gwirionez, penaos hiziv, en noz-mañ, a-raok ma kano ar c&apos;hilhog div wech, te az po va dinac&apos;het teir gwech.


text:
Met eñ a lavare kreñvoc&apos;h c&apos;hoazh: Ha pa vefe ret din mervel ganit, ne zinac&apos;hin ket ac&apos;hanout. Hag ar re all holl a lavaras an hevelep tra.


text:
Neuze ez ejont en ul lec&apos;h galvet Getsemane, hag e lavaras d&apos;e ziskibien: Azezit amañ e-pad ma pedin.


text:
O vont un tamm a-raokoc&apos;h, en em stouas d&apos;an douar en ur bediñ, mar befe posupl, ma pellaje an eur-se dioutañ.


text:
Hag e lavare: Abba, Tad, an holl draoù a c&apos;hellez, pella an hanaf-se diouzhin! Koulskoude, n&apos;eo ket evel ma fell din, met evel ma fell dit.


text:
Dont a reas hag o c&apos;havas kousket, hag e lavaras da Bêr: Simon, kousket a rez! Ne&apos;c&apos;h eus ket gallet beilhañ un eur?


text:
Distreiñ a reas hag o c&apos;havas adarre kousket, rak o daoulagad a oa pounneraet, ha ne ouient petra da lavarout dezhañ.


text:
Dont a reas evit an trede gwech hag a lavaras dezho: Kouskit bremañ ha diskuizhit! A-walc&apos;h eo! An eur a zo deuet. Setu, Mab an den a zo droukroet etre daouarn ar bec&apos;herien.


text:
Ha kerkent, evel ma komze c&apos;hoazh, Judaz, unan eus an daouzek, a zeuas ha gantañ ur vandenn vras a dud gant klezeier ha gant bizhier, a-berzh ar veleien vras, ar skribed hag an henaourien.


text:
An hini en droukroe en doa roet ar sin-mañ: An hini a bokin dezhañ, hennezh eo, krogit ennañ ha kasit eñ sur.


text:
Unan eus ar re a oa eno a dennas e gleze, a skoas ur servijer eus ar beleg-meur hag a droc&apos;has e skouarn dezhañ.


text:
Neuze Jezuz a gemeras ar gomz hag a lavaras dezho: Deuet oc&apos;h er-maez evel war-lerc&apos;h ul laer, gant klezeier ha gant bizhier, evit kregiñ ennon.


text:
Bemdez e oan en ho touez, o kelenn en templ, ha n&apos;hoc&apos;h eus ket va c&apos;hemeret, met bez&apos; eo evit ma vo ar Skriturioù peurc&apos;hraet.


text:
Kas a rejont neuze Jezuz da di ar beleg-meur, e-lec&apos;h ma oa en em zastumet an holl veleien vras, an henaourien hag ar skribed.


text:
Pêr a heulias anezhañ a-bell betek porzh ar beleg-meur. Hag o vezañ azezet gant ar vevelien, en em domme e-tal an tan.


text:
Ar veleien vras hag ar sanedrin a-bezh a glaske un testeni a-enep Jezuz, evit e lakaat d&apos;ar marv, hogen ne gavent ket.


text:
Ni hon eus e glevet o lavarout: Me a ziskaro an templ-mañ graet gant an dorn, hag a-benn tri devezh ec&apos;h adsavin unan all ha ne vo ket graet gant an dorn.


text:
Ar beleg-meur a savas en o c&apos;hreiz hag a reas ouzh Jezuz ar goulenn-mañ: Ha ne respontez netra? Petra a destenn an dud-se en da enep?


text:
Met e tavas ha ne respontas netra. Ar beleg-meur a reas c&apos;hoazh outañ ar goulenn-mañ: Bez&apos; out-te ar C&apos;hrist, Mab an Hini a zo benniget?


text:
Ha Jezuz a lavaras dezhañ: Emaon. Ha gwelout a reot Mab an den azezet a-zehou d&apos;ar galloud hag o tont war goabr an neñv.


text:
Klevet hoc&apos;h eus al ledoued. Petra a soñjit a-se? Int holl neuze a varnas anezhañ evel din da vervel.


text:
Hiniennoù en em lakaas da grañchat outañ, da c&apos;holeiñ e zremm ha da reiñ dezhañ taolioù-dorn o lavarout dezhañ: Diougan! Hag ar vevelien a roe karvanadoù dezhañ.


text:
Met eñ a nac&apos;has kement-se hag a lavaras: N&apos;ouzon ket, ne gomprenan ket petra a lavarez. Mont a reas er-maez dindan ar porched, hag ar c&apos;hilhog a ganas.


text:
Ar vatezh-se, o vezañ e welet adarre, en em lakaas da lavarout d&apos;ar re a oa eno: An den-mañ a zo eus an dud-se.


text:
Met eñ en nac&apos;has adarre.Ur pennad goude, ar re a oa eno a lavaras ivez da Bêr: Evit gwir te a zo eus an dud-se, rak te a zo Galileat ha da yezh a zo heñvel ouzh o hini.


text:
Ar c&apos;hilhog a ganas un eil gwech. Pêr en doe soñj eus ar gomz en doa Jezuz lavaret dezhañ: A-raok ma kano ar c&apos;hilhog div wech, te az po va dinac&apos;het teir gwech. Hag oc&apos;h en em sonjañ, e ouelas.


text:
Kerkent ha ma voe deuet ar mintin, ar veleien vras, gant an henaourien, ar skribed hag ar sanedrin a-bezh, en em guzulias asambles, a zegasas Jezuz ereet hag en lakajont etre daouarn Pilat.


text:
Pilat a c&apos;houlennas outañ: Ha bez&apos; out roue ar Yuzevien? Jezuz a respontas dezhañ: Te en lavar.


text:
Pilat a reas c&apos;hoazh ar goulenn-mañ outañ, o lavarout: Ha ne respontez netra? Gwel pegement a draoù a damallont dit.


text:
Hag e oa er prizon unan galvet Barabbaz gant e genseurted, rak graet o doa ur muntr e-pad un dispac&apos;h.


text:
Ar bobl en em lakaas da c&apos;houlenn gant kriadennoù bras ma vije graet dezho evel m&apos;en doa atav graet.


text:
Met ar veleien vras a vroude ar bobl da c&apos;houlenn ma vije laosket kentoc&apos;h dezho Barabbaz.


text:
Pilat, oc&apos;h adkemer ar gomz, a lavaras dezho: Petra a fell deoc&apos;h e rafen eta eus an hini e c&apos;halvit roue ar Yuzevien?


text:
Pilat a lavaras dezho: Met peseurt droug en deus graet? Hag e krijont c&apos;hoazh kreñvoc&apos;h: Ouzh ar groaz!


text:
Pilat eta, o c&apos;hoantaat plijout d&apos;ar bobl, a laoskas dezho Barrabaz ha, goude bezañ lakaet Jezuz da vezañ skourjezet, en roas evit bezañ staget ouzh ar groaz.


text:
Ar soudarded a zegasas anezhañ e diabarzh ar palez, da lavarout eo er pretordi, hag e tastumjont an holl strollad.


text:
Hag e skojont war e benn gant ur gorzenn, e krañchjont outañ hag, o plegañ o glin, e stoujont dirazañ.


text:
Goude bezañ graet goap anezhañ, e lamjont al limestra diwarnañ, e wiskjont dezhañ e zilhad en-dro hag e kasjont anezhañ evit e stagañ ouzh ar groaz.


text:
Un den eus Siren, anvet Simon, tad Aleksandr ha Rufuz, a dremene dre eno o tont eus ar parkeier, hag e redijont anezhañ da zougen e groaz.


text:
Kas a rejont anezhañ d&apos;ul lec&apos;h anvet Golgota, da lavarout eo: Lec&apos;h ar C&apos;hlopenn.


text:
Goude m&apos;o doe e staget ouzh ar groaz, e lodennjont e zilhad o teurel d&apos;ar sord evit anavezout lod pep hini.


text:
Ar re a dremene dre eno a lavare dismegañsoù dezhañ, o hejañ o fenn hag o lavarout: He! Te hag a ziskar an templ hag en adsav e tri devezh,


text:
Evel-se ivez, ar veleien vras gant ar skribed a lavare etrezo en ur c&apos;hoapaat: Saveteet en deus ar re all ha ne c&apos;hell ket en em saveteiñ e-unan.


text:
Ra ziskenno ar C&apos;hrist, roue Israel, bremañ eus ar groaz, abalamour deomp d&apos;e welout ha ma kredimp. Hag ar re a oa kroazstaget gantañ a lavare ivez dismegañsoù dezhañ.


text:
D&apos;an navet eur, Jezuz a grias gant ur vouezh kreñv: Eloi, Eloi, lama sabaktani? Da lavarout eo: Va Doue, va Doue, perak ec&apos;h eus va dilezet?


text:
Unan anezho a redas, a leunias ur spoueenn a winegr, he lakaas e penn ur gorzenn hag he roas dezhañ da evañ, en ur lavarout: Lezit, gwelomp hag-eñ e teuio Elia d&apos;e ziskenn.


text:
Ar c&apos;hantener a oa dirazañ, o welout e oa marvet en ur grial evel-se, a lavaras: Hemañ, evit gwir, a oa Mab Doue.


text:
Bez&apos; e oa ivez gwragez a selle a-bell. En o-zouez e oa Mari a Vagdala, Mari mamm Jakez ar yaouankañ ha Jozez, ha Salome,


text:
e teuas Jozef a Arimatea, ur c&apos;huzulier enoret a c&apos;hortoze ivez rouantelezh Doue. Mont a reas gant hardizhegezh da gavout Pilat da c&apos;houlenn digantañ korf Jezuz.


text:
Pilat a voe souezhet e oa marv dija, hag o vezañ galvet ar c&apos;hantener, e c&apos;houlennas digantañ hag-eñ e oa marv pell a oa.


text:
O vezañ prenet ul lienenn, en diskennas, e lakaas al lienenn-se en-dro dezhañ hag e lakaas anezhañ en ur bez toullet er roc&apos;h. Neuze e ruilhas ur maen ouzh dor ar bez.


text:
Goude ma voe ar sabad tremenet, Mari a Vagdala, Mari mamm Jakez ha Salome, a brenas louzoù-frondus evit dont d&apos;e valzamañ.


text:
O vezañ aet er bez, e weljont un den yaouank azezet en tu dehou, gwisket gant ur sae wenn, hag e voent spontet.


text:
Eñ a lavaras dezho: Na vezit ket spontet, c&apos;hwi a glask Jezuz a Nazared a zo bet staget ouzh ar groaz. Adsavet eo a varv, n&apos;emañ ket amañ, setu al lec&apos;h m&apos;o doa lakaet anezhañ.


text:
Met it ha lavarit d&apos;e ziskibien ha da Bêr ho tiaraogo e Galilea. Eno en gwelot evel m&apos;en deus lavaret deoc&apos;h.


text:
Int a yeas kuit buan hag a dec&apos;has diouzh ar bez, rak e oant souezhet ha leuniet a aon. Ne lavarjont netra da zen, rak spontet e oant.


text:
O vezañ adsavet a varv da veure ar c&apos;hentañ deiz eus ar sizhun, en em ziskouezas da gentañ da Vari a Vagdala, m&apos;en doa kaset kuit seizh diaoul anezhi.


text:
Hi a yeas hag a roas d&apos;henn anavezout d&apos;ar re a oa bet gantañ hag a oa e kañv hag en daeroù.


text:
Da ziwezhañ en em ziskouezas d&apos;an unnek evel ma oant ouzh taol hag e rebechas dezho o diskredoni ha o c&apos;haleter a galon, abalamour n&apos;o doa ket kredet ar re o doa e welet adsavet a varv.


text:
Setu ar mirakloù a heulio ar re o devo kredet: Kas a raint kuit an diaouled em anv; komz a raint yezhoù nevez;


text:
kemer a raint an naered; mar evont un dra marvel bennak, ne raio ket a zroug dezho; lakaat a raint o daouarn war ar re glañv hag e vint yac&apos;haet.


text:
Int a yeas kuit hag a brezegas dre holl, an Aotrou a laboure ganto hag a roe kred d&apos;ar ger dre ar mirakloù a heulie. Amen.


text:
hervez m&apos;o deus degaset deomp ar re o deus o gwelet adalek ar penn-kentañ hag a zo bet ministred ar ger,


text:
kavet em eus mat ivez, goude bezañ graet un enklask pizh warno holl adalek ar penn-kentañ, o skrivañ dit dre urzh, Teofil mat meurbet,


text:
En amzer Herodez, roue Judea, e oa ur beleg anvet Zakaria, eus lignez Abia. E wreg a oa eus lignez Aaron hag en em c&apos;halve Elesbed.


text:
Reizh e oant o-daou dirak Doue, hag ec&apos;h heulient holl c&apos;hourc&apos;hemennoù hag urzhioù an Aotrou en un doare divlam.


text:
ma tegouezhas dezhañ dre ar sord, hervez giz ar velegiezh, mont e-barzh templ an Aotrou evit deviñ an ezañs.


text:
Met an ael a lavaras dezhañ: Na&apos;z pez ket aon, Zakaria, rak da bedenn a zo bet selaouet, Elesbed a c&apos;hano dit ur mab hag e c&apos;halvi e anv Yann.


text:
Bez&apos; e vo evidout un abeg a joa hag a laouenidigezh, ha kalz en em laouenaio eus e c&apos;hanedigezh,


text:
rak bras e vo dirak an Aotrou. N&apos;evo na gwin nag evaj kreñv ebet, ha leuniet e vo eus ar Spered-Santel adalek kof e vamm.


text:
hag e kerzho dirazañ e spered hag e nerzh Elia, evit treiñ kalonoù an tadoù ouzh ar vugale hag ar re zisentus ouzh furnez ar re reizh, evit aozañ d&apos;an Aotrou ur bobl tuet mat.


text:
Zakaria a lavaras d&apos;an ael: A betra ec&apos;h anavezin kement-se, rak me a zo kozh ha va gwreg a zo aet war an oad?


text:
An ael a respontas dezhañ: Me eo Gabriel, an hini a chom dirak Doue. Degaset on bet evit komz ouzhit ha disklêriañ dit ar c&apos;heloù mat-mañ.


text:
Setu, e vi mut ha ne c&apos;helli ken komz betek an deiz ma c&apos;hoarvezo an traoù-mañ, abalamour na&apos;c&apos;h eus ket kredet da&apos;m c&apos;homzoù a erruo en o amzer.


text:
Met pa zeuas er-maez ne c&apos;hellas ket komz outo, hag ec&apos;h anavezjont en doa bet ur weledigezh en templ, rak e rae sinoù dezho hag e chome mut.


text:
Un nebeud amzer goude, Elesbed e wreg en em gavas dougerez. E-pad pemp miz en em guzhas, o lavarout:


text:
Evel-se eo en deus graet an Aotrou em c&apos;heñver, en deizioù-mañ m&apos;en deus sellet ouzhin evit lemel an dismegañs a oa warnon dirak an dud.


text:
Er c&apos;hwec&apos;hvet miz, an ael Gabriel a voe kaset gant Doue d&apos;ur gêr a C&apos;halilea galvet Nazared,


text:
da gavout ur werc&apos;hez a dlee dimeziñ d&apos;un den anvet Jozef, eus tiegezh David. Ar werc&apos;hez-se a oa anvet Mari.


text:
An ael o vezañ aet el lec&apos;h ma oa, a lavaras dezhi: Da saludiñ a ran, te hag a zo bet resevet en gras. An Aotrou a zo ganit. Benniget out e-touez ar gwragez.


text:
O vezañ e welet, e voe trubuilhet gant e gomzoù hag e soñjas enni hec&apos;h-unan petra a c&apos;helle ar salud-se bezañ.


text:
Hemañ a vo bras hag a vo galvet Mab an Uhel-Meurbet, hag an Aotrou Doue a roio dezhañ tron David e dad.


text:
Neuze Mari a lavaras d&apos;an ael: Penaos e c&apos;hoarvezo kement-se, pa n&apos;anavezan gwaz ebet?


text:
An ael a respontas dezhi: Ar Spered-Santel a zeuio warnout ha galloud an Uhel-Meurbet a c&apos;holoio ac&apos;hanout gant e skeud. Dre-se ar bugel santel a vo ganet ac&apos;hanout a vo galvet Mab Doue.


text:
Setu, Elesbed da geniterv a goñsevas ivez ur mab en he c&apos;hozhni, hemañ eo ar c&apos;hwec&apos;hvet miz eus an hini a oa galvet gaonac&apos;h,


text:
Mari a lavaras: Setu servijerez an Aotrou, ra vo graet din hervez da gomz. Hag an ael a bellaas diouti.


text:
Hag e c&apos;hoarvezas penaos, pa glevas Elesbed salud Mari, ar bugel bihan a dridas en he c&apos;hof hag Elesbed a voe leuniet eus ar Spered-Santel.


text:
Rak kerkent hag he deus mouezh da salud skoet va divskouarn, ar bugel bihan en deus tridet gant levenez em c&apos;hof.


text:
abalamour m&apos;en deus sellet ouzh izelded e servijerez. Ha setu, diwar vremañ e vin galvet eürus gant an holl rummadoù,


text:
Diskouezet en deus nerzh e vrec&apos;h. Stlabezet en deus ar re o doa soñjezonoù lorc&apos;hus en o c&apos;halon.


text:
He amezeien hag he c&apos;herent, o vezañ anavezet penaos en doa an Aotrou diskouezet e drugarez en he c&apos;heñver, en em laouenajont ganti.


text:
O vezañ deuet an eizhvet deiz evit amdroc&apos;hañ ar bugel, e c&apos;halvjont anezhañ Zakaria, eus anv e dad.


text:
O vezañ goulennet taolennoùigoù, e skrivas ar gerioù-mañ: Yann eo e anv. Hag an holl a voe souezhet.


text:
An holl amezeien a voe leuniet a spont, hag an holl draoù-mañ en em vrudas dre vro Menezioù Judea a-bezh.


text:
An holl re o c&apos;hlevas o miras en o c&apos;halon hag a lavaras: Petra eta a vo ar bugel bihan-se? Ha dorn an Aotrou a oa warnañ.


text:
Ha te, bugel bihan, ta a vo galvet profed an Uhel-Meurbet, rak e kerzhi dirak dremm an Aotrou evit kempenn e hentoù,


text:
dre garantez ar galon drugarezus eus hon Doue, an heol o sevel en deus hor gweladennet eus an nec&apos;h drezi,


text:
evit sklêrijennañ ar re a zo azezet en deñvalijenn hag e skeud ar marv hag evit ren hor c&apos;hammedoù en hent ar peoc&apos;h.


text:
Ar bugel a greske hag en em greñvae er spered. Hag e chomas el lec&apos;hioù distro betek an deiz ma tlee bezañ diskouezet da Israel.


text:
En amzer-se e voe embannet ul lezenn a-berzh Kezar-Aogust, evit ma vije graet ar gont eus tud ar bed holl.


text:
Jozef ivez a bignas eus Galilea da Judea, eus kêr Nazared da gêr David anvet Betlehem, dre ma oa eus tiegezh hag eus familh David,


text:
hag e c&apos;hanas he mab kentañ-ganet. Hag, o vezañ e vailhuret, e lakaas anezhañ en ur c&apos;hraou, rak ne oa ket lec&apos;h evito en ostaleri.


text:
Bez&apos; e oa en hevelep korn-bro mesaerien a gouske er parkeier hag a ziwalle o loened e-pad beilhadennoù an noz.


text:
Setu, un ael eus an Aotrou en em ziskouezas dezho ha gloar an Aotrou a lugernas en-dro dezho; hag o doe ur spont bras.


text:
An ael a lavaras dezho: N&apos;ho pet ket aon, rak setu, e tegasan deoc&apos;h ur c&apos;heloù mat hag a vo un abeg a levenez vras evit an holl bobl.


text:
Kement-mañ a vo ar sin deoc&apos;h: kavout a reot ar bugel bihan mailhuret ha gourvezet en ur c&apos;hraou.


text:
Gloar da Zoue el lec&apos;hioù uhel meurbet! Peoc&apos;h war an douar, bolontez vat e-keñver an dud!


text:
Pa voe en em dennet an aeled diganto en neñv, ar vesaerien a lavaras an eil d&apos;egile: Deomp eta betek Betlehem ha gwelomp ar pezh a zo c&apos;hoarvezet hag en deus an Aotrou roet da anavezout deomp.


text:
Mont a rejont eta buan di hag e kavjont Mari ha Jozef, hag ar bugel bihan a oa gourvezet er c&apos;hraou.


text:
O vezañ e welet, e kontjont d&apos;an holl ar pezh a oa bet lavaret dezho diwar-benn ar bugel bihan-se.


text:
Hag ar vesaerien a zistroas, en ur reiñ gloar ha meuleudi da Zoue evit kement o doa klevet ha gwelet, hervez ma oa bet lavaret dezho.


text:
Pa voe deuet an eizhvet devezh evit amdroc&apos;hañ ar bugel, e voe galvet Jezuz, anv a oa bet roet dezhañ gant an ael a-raok ma oa koñsevet er c&apos;hof.


text:
Ha pa voe deuet, hervez lezenn Moizez, an deizioù dezhi da vezañ glanaet, e tegasjont anezhañ da Jeruzalem evit e ginnig d&apos;an Aotrou,


text:
hag evit kinnig en aberzh, hervez ar pezh a zo skrivet e lezenn an Aotrou, ur re durzhunelled pe ziv goulmig.


text:
Setu, e oa e Jeruzalem un den anvet Simeon. An den-se a oa reizh hag a zouje Doue; gortoz a rae frealz Israel hag ar Spered-Santel a oa warnañ.


text:
Disklêriet e oa bet dezhañ a-berzh Doue dre ar Spered-Santel na varvje ket a-raok m&apos;en dije gwelet Krist an Aotrou.


text:
Dont a reas en templ kaset gant ar Spered. Evel ma oa an tad hag ar vamm o tegas ar bugel bihan Jezuz evit ober en e geñver hervez giz al lezenn,


text:
Simeon o bennigas hag a lavaras da Vari e vamm: Setu, ar bugel-se a zo lakaet da vezañ kouezhadenn hag adsavidigezh evit kalz en Israel, ha da vezañ ur sin eus enebiezh.


text:
Bez&apos; e oa ivez eno Anna ar brofedez, merc&apos;h Fanuel, eus meuriad Aser. Oadet bras e oa hag he doa bevet gant he fried seizh vloaz abaoe he gwerc&apos;hded.


text:
Chomet e oa intañvez, hag e oa oadet a bevar bloaz ha pevar ugent pe war-dro. N&apos;ae ket er-maez eus an templ, o servijañ Doue noz-deiz er yunoù hag er pedennoù.


text:
O vezañ deuet d&apos;an eur-mañ, e veule ivez an Aotrou hag e komze diwar e benn ouzh an holl dud a c&apos;hortoze an daspren e Jeruzalem.


text:
Goude m&apos;o doe graet pep tra hervez lezenn an Aotrou, e tistrojont e Galilea, d&apos;o c&apos;hêr Nazared.


text:
Pa voe an deizioù tremenet hag evel ma tistroent ac&apos;hane, ar bugel Jezuz a chomas e Jeruzalem. Jozef hag e vamm n&apos;anaveze ket-se.


text:
O soñjal e oa asambles gant o c&apos;henveajourien, e kerzhjont e-pad un devezh, ha goude e klaskjont anezhañ e-touez o c&apos;herent hag ar re eus o anaoudegezh.


text:
A-benn tri devezh e kavjont anezhañ en templ, azezet e-touez an doktored, o selaou anezho hag oc&apos;h ober goulennoù outo.


text:
Pa weljont anezhañ, e voent souezhet, hag e vamm a lavaras dezhañ: Va bugel, perak ec&apos;h eus graet evel-se deomp? Setu, da dad ha me a glaske ac&apos;hanout gant glac&apos;har.


text:
Eñ a lavaras dezho: Perak em c&apos;hlaskec&apos;h? Ha n&apos;ouiec&apos;h ket eo ret din en em reiñ d&apos;ar pezh a sell ouzh va Zad?


text:
Mont a reas neuze ganto hag e teuas da Nazared hag e touje dezho. E vamm a vire an holl draoù-se en he c&apos;halon.


text:
Ar bemzekvet bloavezh eus ren Tiberiuz-Kezar, Poñs-Pilat o vezañ gouarnour Judea, Herodez tetrark Galilea, Filip e vreur tetrark Iturea ha bro Drakonitiz, Lisaniaz tetrark Abilen,


text:
dindan belegiezh veur Annaz ha Kaifaz, ger Doue a voe kaset da Yann, mab Zakaria, el lec&apos;h distro.


text:
Dont a reas en holl vro war-dro ar Jordan, o prezeg badeziant ar geuzidigezh evit pardon ar pec&apos;hedoù,


text:
evel ma&apos;z eo skrivet e levr lavarioù ar profed Izaia: Mouezh an hini a gri el lec&apos;h distro a lavar: Kempennit hent an Aotrou, grit eeun e wenodennoù,


text:
pep traonienn a vo leuniet, pep menez ha krec&apos;hienn a vo izelaet, ar pezh a zo gwariet a vo eeunaet, an hentoù torgennek a vo kompezet,


text:
Lavarout a rae eta d&apos;ar bobl a zeue evit bezañ badezet gantañ: Lignez a naered-wiber, piv en deus desket deoc&apos;h tec&apos;hout diouzh ar gounnar da zont?


text:
Dougit eta frouezh dereat d&apos;ar geuzidigezh, ha n&apos;en em lakait ket da lavarout ennoc&apos;h hoc&apos;h-unan: Ni hon eus Abraham da dad! Rak me a lavar deoc&apos;h e c&apos;hell Doue sevel eus ar vein-se bugale da Abraham.


text:
Ar vouc&apos;hal a zo a-vremañ lakaet ouzh gwrizioù ar gwez. Pep gwezenn eta na ro ket frouezh mat, a ya da vezañ troc&apos;het ha taolet en tan.


text:
Eñ a respontas dezho: An neb en deus daou gwiskamant ra roio unan d&apos;an hini n&apos;en deus ket, hag an neb en deus boued ra zeuio d&apos;ober an hevelep tra.


text:
Eñ a lavaras dezho: Na c&apos;houlennit netra en tu-hont d&apos;ar pezh a zo gourc&apos;hemennet deoc&apos;h.


text:
Soudarded a c&apos;houlennas ivez digantañ: Ha ni, petra a raimp? Eñ a lavaras dezho: Na wallgasit den ha na damallit den e gaou, met tremenit gant ho pae.


text:
Evel ma oa ar bobl o c&apos;hortoz ha ma c&apos;houlenne an holl en o c&apos;halon hag eñ ne oa ket Yann ar C&apos;hrist,


text:
Yann en em lakaas da lavarout d&apos;an holl: Me ho padez en dour, met unan all a zeu, galloudusoc&apos;h egedon, ha n&apos;on ket dellezek da zieren korreenn e votoù. Eñ ho padezo er Spered-Santel hag en tan.


text:
E grouer a zo en e zaouarn, naetaat a raio mat e leur, hag e tastumo ar gwinizh en e solier, met ar pell a zevo en tan na varv ket.


text:
Met Herodez an tetrark, o vezañ bet tamallet gantañ diwar-benn Herodiaz gwreg Filip e vreur, ha diwar-benn an holl draoù fall en doa graet,


text:
Evel ma rae an holl bobl en em vadeziñ gantañ, Jezuz a voe ivez badezet. Hag e-pad ma pede, an neñv a zigoras


text:
hag ar Spered-Santel a ziskennas warnañ e doare ur c&apos;horf, evel hini ur goulm. Hag ur vouezh a zeuas eus an neñv, o lavarout: Te eo va Mab karet-mat, ennout em eus lakaet va holl levenez.


text:
Jezuz a oa oadet war-dro tregont vloaz p&apos;en em lakaas da brezeg, hag e oa evel ma kreded, mab da Jozef, da Heli,


text:
Jezuz, leuniet eus ar Spered-Santel, a zistroas eus ar Jordan hag a voe kaset gant ar Spered el lec&apos;h distro;


text:
eno e voe temptet gant an diaoul e-pad daou-ugent devezh. Ne zebras netra e-pad an deizioù-se ha, goude ma voent tremenet, en doa naon.


text:
Neuze an diaoul a lavaras dezhañ: Mar d-out Mab Doue, gourc&apos;hemenn d&apos;ar maen-mañ dont da vezañ bara.


text:
Jezuz a respontas dezhañ: Skrivet eo: An den ne vevo ket gant bara hepken, met gant pep ger a zeu eus Doue.


text:
hag a lavaras dezhañ: Reiñ a rin dit an holl c&apos;halloud-se ha gloar ar rouantelezhioù-se, rak roet eo bet din hag e roan anezhañ da neb a fell din.


text:
Jezuz a respontas dezhañ: A-dreñv din, Satan! Rak skrivet eo: An Aotrou da Zoue a azeuli, hag eñ hepken a serviji.


text:
Kas a reas anezhañ ivez da Jeruzalem, hag e lakaas anezhañ war lein an templ, hag e lavaras dezhañ: Mar dout Mab Doue, en em daol ac&apos;hann d&apos;an traoñ, rak skrivet eo:


text:
Jezuz a zistroas da C&apos;halilea, dindan galloud ar Spered, hag ar vrud anezhañ a redas dre an holl vro tro-war-dro.


text:
Jezuz a zeuas da Nazared e-lec&apos;h ma oa bet savet hag a yeas, hervez e c&apos;hiz, er sinagogenn d&apos;an deiz sabad. Sevel a reas evit lenn.


text:
Roet e voe dezhañ levr ar profed Izaia. O vezañ displeget al levr, e kavas al lec&apos;h ma oa skrivet ennañ:


text:
Spered an Aotrou a zo warnon, dre-se en deus va olevet da brezeg ar c&apos;heloù mat d&apos;ar beorien. Kaset en deus ac&apos;hanon da yac&apos;haat ar re o deus ar c&apos;halon flastret, da embann an dieubidigezh d&apos;ar re zalc&apos;het ha distro ar gweled d&apos;ar re dall, da gas diere ar re gwasket,


text:
Goude bezañ pleget al levr hag e roet d&apos;ar servijer, ec&apos;h azezas. Daoulagad an holl er sinagogenn a selle pizh outañ.


text:
Neuze en em lakaas da lavarout dezho: Hiziv eo peurc&apos;hraet ar gomz-mañ eus ar Skritur hoc&apos;h eus klevet


text:
An holl a roas testeni dezhañ hag a voe souezhet eus ar c&apos;homzoù a c&apos;hras a zeue eus e c&apos;henoù, hag e lavarjont: Ha n&apos;eo ket hemañ mab Jozef?


text:
Eñ a lavaras dezho: Hep mar e lavarot din ar c&apos;hrennlavar-mañ: Medisin, en em yac&apos;ha da-unan. Gra ivez amañ, en da vro, kement hon eus klevet ac&apos;h eus graet e Kafarnaoum.


text:
Me a lavar deoc&apos;h e gwirionez, bez&apos; e oa kalz a intañvezed en Israel en amzer Elia, pa voe serret an neñv e-pad tri bloaz ha c&apos;hwec&apos;h miz ha pa c&apos;hoarvezas un naonegezh vras dre an holl vro.


text:
Koulskoude Elia ne voe ket kaset da di hini anezho, nemet da di un intañvez eus Sarepta e bro Sidon.


text:
Bez&apos; e oa ivez kalz a dud lovr en Israel en amzer ar profed Elizea. Koulskoude hini anezho ne oa glanaet, nemet Naaman ar Siriad.


text:
O vezañ savet, e kasjont anezhañ kuit eus ar gêr hag e lakajont anezhañ war lein ar menez ma oa savet o c&apos;hêr warnañ, evit e deurel d&apos;an traoñ.


text:
Bez&apos; e oa er sinagogenn un den dalc&apos;het gant ur spered a ziaoul hudur hag a grias gant ur vouezh uhel:


text:
A! Petra a zo etre ni ha te, Jezuz a Nazared? Ha deuet out evit hor c&apos;holl? Gouzout a ran piv out: Sant Doue.


text:
Jezuz a c&apos;hourdrouzas anezhañ o lavarout: Tav ha kae er-maez anezhañ. An diaoul, o vezañ e stlapet er c&apos;hreiz, a yeas kuit anezhañ hep ober droug ebet dezhañ.


text:
Spontet e voent holl hag e lavarjont an eil d&apos;egile: Petra eo ar ger-mañ? Gourc&apos;hemenn a ra gant galloud ha nerzh d&apos;ar speredoù hudur hag ez eont kuit!


text:
O vezañ aet er-maez eus ar sinagogenn, eñ a yeas e ti Simon. Mamm-gaer Simon he doa ur gwall derzhienn hag e pedjont anezhañ eviti.


text:
O vezañ en e sav a-us dezhi, e c&apos;hourc&apos;hemennas d&apos;an derzhienn, hag ez eas kuit diouti. Hi a savas raktal hag a servijas anezho.


text:
Pa voe kuzhet an heol, ar re holl o doa re glañv dalc&apos;het gant meur a gleñvedoù o degasas dezhañ. Eñ a lakaas e zaouarn war bep hini anezho hag o yac&apos;haas.


text:
An diaouled ivez a yae er-maez eus kalz a dud, o krial hag o lavarout: Te eo ar C&apos;hrist, Mab Doue. Met eñ o gourdrouzas ha ne lezas ket anezho da gomz, dre ma ouient e oa ar C&apos;hrist.


text:
Adalek ma teuas an deiz, ez eas er-maez d&apos;ul lec&apos;h distro. Ur bobl vras en klaskas hag a zeuas betek ennañ; hag e c&apos;hoantajont en derc&apos;hel evit n&apos;o c&apos;huitaje ket.


text:
Met eñ a lavaras dezho: Ret eo din ivez prezeg Aviel rouantelezh Doue d&apos;ar c&apos;hêrioù all, rak evit-se eo ez on bet kaset.


text:
Gwelout a reas div vag war vord al lenn, a oa diskennet ar besketaerien anezho evit gwalc&apos;hiñ o rouedoù.


text:
Pignat a reas en unan eus ar bagoù-se, a oa da Simon, hag e pedas anezhañ da bellaat un tamm diouzh an douar. O vezañ azezet, e kelennas ar bobl diwar ar vag.


text:
P&apos;en doe paouezet da gomz, e lavaras da Simon: Kae a-raokoc&apos;h en dour don, ha taolit ho rouedoù evit pesketa.


text:
Simon a respontas dezhañ: Mestr, labouret hon eus hed an noz hep tapout netra, hogen war da c&apos;her e taolin ar roued.


text:
Hag e rejont sin d&apos;o c&apos;henseurted a oa er vag all da zont d&apos;o sikour. Dont a rejont hag e leugnjont an div vag en hevelep doare ma&apos;z aent d&apos;ar foñs.


text:
Simon-Pêr, o vezañ gwelet kement-se, en em strinkas d&apos;an daoulin ouzh treid Jezuz hag a lavaras: Aotrou, pella diouzhin, rak ur pec&apos;her on.


text:
Rak ar spont a oa kroget ennañ hag er re holl a oa gantañ, abalamour d&apos;ar pesketaerezh o doa graet,


text:
kenkoulz evel e Jakez ha Yann mibien Zebedea, kenseurted da Simon. Jezuz a lavaras da Simon: Na&apos;z pez ket aon, a-vremañ e vi pesketaer tud bev.


text:
Evel ma oa en ur gêr, setu, e oa un den goloet a lovrentez. O vezañ gwelet Jezuz, en em strinkas war e c&apos;henoù d&apos;an douar hag en pedas o lavarout: Aotrou, mar fell dit, e c&apos;hellez va glanaat.


text:
Jezuz, oc&apos;h astenn e zorn, en stokas hag a lavaras: Fellout a ra din, bez glanaet. Kerkent al lovrentez a guitaas anezhañ.


text:
Hag e tifennas outañ n&apos;en lavarje da zen. Met kae, emezañ, en em ziskouez d&apos;ar beleg ha kinnig evit da c&apos;hlanidigezh ar pezh en deus Moizez gourc&apos;hemennet, evit ma servijo kement-se da desteni dezho.


text:
Ar vrud anezhañ en em skuilhe muioc&apos;h-muiañ ha kalz a dud en em zastume evit e glevout hag evit bezañ yac&apos;haet gantañ eus o c&apos;hleñvedoù.


text:
Un devezh ma kelenne, e oa azezet eno farizianed ha doktored al lezenn deuet eus holl vourc&apos;hioù eus Galilea, eus Judea hag eus Jeruzalem. Galloud an Aotrou a oberie evit yac&apos;haat.


text:
Ha setu, e teuas tud a zouge war ur gwele un den seizet, hag e klaskjont mont en ti hag e lakaat dirazañ.


text:
Pa ne ouient dre belec&apos;h e gas e-barzh abalamour d&apos;ar bobl, e pignjont war an ti, hag en diskennjont dre an teol gant e wele, e-kreiz an holl, dirak Jezuz.


text:
Neuze ar skribed hag ar farizianed en em lakaas da c&apos;hrozmolat ha da lavarout: Piv eo hemañ hag a wallgomz? Piv a c&apos;hell pardoniñ ar pec&apos;hedoù, nemet Doue hepken?


text:
Met Jezuz, oc&apos;h anavezout o soñjezonoù, a gemeras ar gomz hag a lavaras dezho: Petra a c&apos;hrozmolit en ho kalonoù?


text:
Met evit ma ouiot penaos Mab an den en deus war an douar ar galloud da bardoniñ ar pec&apos;hedoù, e lavaras d&apos;an den seizet: Me a lavar dit, sav, kemer da wele ha kae da&apos;z ti.


text:
Raktal e savas dirazo, e tougas ar gwele ma oa gourvezet warnañ, hag ez eas d&apos;e di o reiñ gloar da Zoue.


text:
Hag e voent holl souezhet bras hag e rojont gloar da Zoue. Leuniet e voent a zoujañs hag e lavarjont: Traoù burzhudus hon eus gwelet hiziv.


text:
Goude-se, e teuas hag e welas ur publikan anvet Levi, azezet e ti ar gwirioù, hag e lavaras dezhañ: Heuilh ac&apos;hanon.


text:
Levi a reas ur fest vras en e di, hag un niver bras a bublikaned hag a dud all a oa ouzh taol ganto.


text:
O skribed hag o farizianed a c&apos;hrozmolas hag a lavaras d&apos;e ziskibien: Perak e tebrit hag ec&apos;h evit gant ar bublikaned ha gant an dud a vuhez fall?


text:
Jezuz, o kemer ar gomz, a lavaras dezho: N&apos;eo ket ar re a zo yac&apos;h eo ar re o deus ezhomm a vedisin, met ar re a zo klañv.


text:
Lavarout a rejont dezhañ: Perak e yun alies diskibien Yann hag e reont pedennoù, kenkoulz evel re ar farizianed, e-lec&apos;h da re a zebr hag a ev?


text:
Eñ a lavaras dezho: Ha c&apos;hwi a c&apos;hell lakaat da yunañ mignoned ar pried, e-pad ma&apos;z emañ ar pried ganto?


text:
Lavarout a reas ivez dezho ur barabolenn: Den ne laka un tamm eus ur gwiskamant nevez war ur gwiskamant kozh, rak an tamm nevez a rogfe an hini kozh hag an tamm nevez n&apos;en em rafe ket gant an hini kozh.


text:
Den ne laka gwin nevez e seier-lêr kozh, rak ar gwin nevez a dorrfe ar seier kozh, en em skuilhfe hag ar seier a vefe kollet.


text:
Ha n&apos;eus den hag a ev gwin kozh hag a c&apos;houlenn diouzhdu gwin nevez, rak lavarout a ra: Gwelloc&apos;h eo an hini kozh.


text:
C&apos;hoarvezout a reas, e-pad an eil-kentañ sabad, ma tremene dre barkeier ed. E ziskibien a ziframme tañvouezennoù hag, o vezañ o gwasket en o daouarn, e tebrent anezho.


text:
Hiniennoù eus ar farizianed a lavaras dezho: Perak e rit ar pezh n&apos;eo ket aotreet ober d&apos;an deizioù sabad?


text:
Jezuz, o kemer ar gomz, a lavaras dezho: Ha n&apos;hoc&apos;h eus ket lennet ar pezh a reas David p&apos;en doe naon, eñ hag ar re a oa gantañ?


text:
Penaos ez eas e ti Doue, e kemeras hag e tebras ar baraoù a ginnig, hag o roas ivez d&apos;ar re a oa gantañ, petra bennak na oa ket aotreet debriñ anezho, nemet d&apos;ar veleien hepken?


text:
C&apos;hoarvezout a reas ivez, un deiz sabad all, ma&apos;z eas er sinagogenn ha ma kelennas. Bez&apos; e oa eno un den ma oa disec&apos;het e zorn dehou.


text:
Ar skribed hag ar farizianed a selle outañ evit gwelout hag eñ a yac&apos;hafe d&apos;an deiz sabad, evit kaout un abeg d&apos;e damall.


text:
Met ec&apos;h anaveze o soñjezonoù hag e lavaras d&apos;an den en doa an dorn disec&apos;het: Sav hag en em zalc&apos;h aze er c&apos;hreiz. Eñ a savas hag en em zalc&apos;has en e sav.


text:
Ha Jezuz a lavaras dezho eta: Un dra a c&apos;houlennin ouzhoc&apos;h: Hag aotreet eo, d&apos;an deiz sabad, ober vad pe droug, saveteiñ un den pe e lezel da goll?


text:
Neuze, o sellout ouzh ar re holl a oa en-dro dezhañ, e lavaras d&apos;an den: Astenn da zorn. Ober a reas hag e zorn a zeuas yac&apos;h evel egile.


text:
Pa voe deuet ar beure, e c&apos;halvas e ziskibien hag e tibabas daouzek anezho a c&apos;halvas ivez ebestel:


text:
O vezañ neuze diskennet ganto, e chomas en ur blaenenn, gant e vandenn diskibien hag ul lod bras a dud eus Judea, eus Jeruzalem hag eus ar vro arvorek Tir ha Sidon. Deuet e oant evit e glevout hag evit bezañ yac&apos;haet eus o c&apos;hleñvedoù.


text:
O sevel e zaoulagad war-zu e ziskibien, e lavaras: Eürus oc&apos;h, c&apos;hwi hag a zo paour, rak rouantelezh Doue a zo deoc&apos;h!


text:
Eürus oc&apos;h, c&apos;hwi hag hoc&apos;h eus naon bremañ, rak leuniet e viot! Eürus oc&apos;h, c&apos;hwi hag a ouel bremañ, rak karget e viot gant levenez!


text:
Eürus e viot pa gasaio an dud ac&apos;hanoc&apos;h, pa gasint kuit ac&apos;hanoc&apos;h eus o zouez, pa lavarint dismegañs deoc&apos;h ha pa daolint hoc&apos;h anv evel fall abalamour de Vab an den,


text:
en em laouenait en amzer-se ha tridit gant levenez, rak ho kopr a vo bras en neñv; rak evel-se o deus graet o zadoù d&apos;ar brofeded.


text:
Gwalleur deoc&apos;h, tud leuniet! rak c&apos;hwi ho po naon. Gwalleur deoc&apos;h, ar re a c&apos;hoarzh bremañ! Rak c&apos;hwi en em c&apos;hlac&apos;haro hag a ouelo.


text:
Gwalleur deoc&apos;h, pa lavaro an holl dud vad ac&apos;hanoc&apos;h! Rak o zadoù o deus graet evel-se e-keñver ar fals-profeded!


text:
Met me a lavar deoc&apos;h c&apos;hwi am selaou: Karit hoc&apos;h enebourien, grit vad d&apos;ar re a gasa ac&apos;hanoc&apos;h,


text:
D&apos;an hini a sko ac&apos;hanout war ur jod, tro eben outañ. D&apos;an hini a zilam da vantell diganit, laosk ivez gantañ da doneg.


text:
Ro d&apos;an neb a c&apos;houlenn diganit, ha n&apos;adc&apos;houlenn ket digant an hini en deus kemeret da dra.


text:
Ma ne garit nemet ar re ho kar, peseurt trugarez a dleer deoc&apos;h? Ar bec&apos;herien a gar ivez ar re o c&apos;har.


text:
Ma ne rit vad nemet d&apos;ar re a ra vad deoc&apos;h, peseurt trugarez a dleer deoc&apos;h? Ar bec&apos;herien a ra an hevelep tra.


text:
Ma ne brestit nemet d&apos;ar re e c&apos;hortozit resev diganto, peseurt trugarez a dleer deoc&apos;h? Ar bec&apos;herien a brest ivez d&apos;ar bec&apos;herien evit kaout kement all.


text:
Met karit hoc&apos;h enebourien, grit vad ha prestit hep gortoz netra, hag ho kopr a vo bras, ha c&apos;hwi a vo mibien an Uhel-Meurbet, abalamour ma&apos;z eo mat e-keñver ar re zizanaoudek hag ar re fall.


text:
Na varnit ket ha ne viot ket barnet. Na gondaonit ket ha ne viot ket kondaonet. Pardonit hag e viot pardonet.


text:
Roit hag e vo roet deoc&apos;h, roet e vo deoc&apos;h en ho kerc&apos;henn ur muzul mat, stardet hag hejet, a zeuio dreist ar barr. Rak muzuliet e vo deoc&apos;h gant an hevelep muzul ma vuzuilhit d&apos;ar re all.


text:
Lavarout a reas ivez dezho ur barabolenn: Daoust hag un den dall a c&apos;hell ren un den dall? Ha ne gouezhint ket o daou er poull?


text:
Pe penaos e c&apos;hellez lavarout da&apos;z preur: Breur, va lez da zilemel ar blouzenn a zo e-barzh da lagad, te na welez ket an treust en da hini? Pilpous, lam da gentañ an treust eus da lagad, ha neuze e weli penaos e lami ar blouzenn a zo e lagad da vreur.


text:
N&apos;eus gwezenn vat ebet hag a zougfe frouezh fall, na gwezenn fall ebet hag a zougfe frouezh mat.


text:
Rak pep gwezenn a anavezer diouzh he frouezh hec&apos;h-unan. Ne zastumer ket fiez diwar spern ha ne vendemer ket rezin diwar drez.


text:
An den mat a denn traoù mat eus teñzor mat e galon, hag an den fall a denn traoù fall eus teñzor fall e galon. Rak eus leunder ar galon eo e komz ar genoù.


text:
Me a ziskouezo deoc&apos;h ouzh piv eo heñvel pep den hag a zeu da&apos;m c&apos;havout, a selaou va gerioù hag a sent outo.


text:
Heñvel eo ouzh un den a sav un ti, hag o vezañ kleuzet ha toullet don, en deus lakaet an diazez war ar roc&apos;h. An doureier o vezañ deuet ha skoet gant nerzh a-enep an ti-se, n&apos;o deus ket gellet e ziskar dre ma oa diazezet war ar roc&apos;h.


text:
Met an hini a selaou ha ne sent ket, a zo heñvel ouzh un den a sav e di war an douar, hep diazez. An doureier o vezañ skoet gant nerzh a-enep dezhañ, kouezhet eo kerkent ha diskar an ti-se a zo bet bras.


text:
Goude m&apos;en doa peurlavaret ar c&apos;homzoù-mañ dirak ar bobl a oa ouzh e selaou, ez eas da Gafarnaoum.


text:
O vezañ klevet komz diwar-benn Jezuz, e kasas d&apos;e gavout henaourien eus ar Yuzevien da bediñ anezhañ da zont da yac&apos;haat e servijer.


text:
Ar re-mañ eta, o vezañ deuet da gavout Jezuz, a bedas anezhañ start en ur lavarout: Din eo ma rafes kement-se evitañ,


text:
Jezuz eta a yeas ganto. Pa ne oa ken pell eus an ti, ar c&apos;hantener a gasas etrezek ennañ mignoned da lavarout dezhañ: Aotrou, na gemer ket kement a boan, rak n&apos;on ket dellezek e teufes dindan va zoenn.


text:
Abalamour da-se ne&apos;m eus ket kavet e oan dellezek va-unan da vont betek ennout, met lavar ur ger ha va mevel a vo yac&apos;haet.


text:
Rak me va-unan a zo un den lakaet dindan galloud re all, ha dindanon em eus soudarded. Hag e lavaran da unan: Kae! hag ez a; d&apos;egile: Deus! Hag e teu; ha da&apos;m mevel: Gra kement-mañ! Hag en gra.


text:
Pa glevas Jezuz kement-se, e voe souezhet hag, o tistreiñ, e lavaras d&apos;ar bobl en heulie: Me a lavar deoc&apos;h penaos ne&apos;m eus ket kavet ur feiz ken bras, zoken en Israel.


text:
An deiz war-lerc&apos;h, ez eas d&apos;ur gêr anvet Nain. Kalz eus e ziskibien hag ur bobl vras a yae gantañ.


text:
Evel ma tostaas ouzh dor kêr, setu, e touged d&apos;an douar un den marv, mab nemetañ e vamm a oa intañvez. Un niver bras a dud eus kêr a oa ganti.


text:
O vezañ tostaet, e stokas an arched. Ar re en douge a arsavas. Lavarout a reas: Den yaouank, me en lavar dit, sav!


text:
Ar spont a grogas enno holl hag e rojont gloar da Zoue, en ur lavarout: Ur profed bras a zo savet en hon touez ha Doue en deus gweladennet e bobl.


text:
Yann a c&apos;halvas daou eus e ziskibien hag o c&apos;hasas da gavout Jezuz evit lavarout dezhañ: Bez&apos; out an hini a dle dont pe e tleomp gortoz unan all?


text:
O vezañ deuet d&apos;e gavout, ar re-mañ a lavaras: Yann-Vadezour en deus hon degaset da&apos;z kavout evit lavarout: Bez&apos; out an hini a dle dont pe e tleomp gortoz unan all?


text:
En eur-se zoken, eñ a yac&apos;haas kalz a dud eus o c&apos;hleñvedoù, eus o mac&apos;hagnoù hag eus drouk-speredoù, hag e roas ar gweled da veur a hini dall.


text:
Jezuz a respontas dezho: It ha lavarit da Yann ar pezh hoc&apos;h eus gwelet ha klevet: ar re dall a wel, ar re gamm a gerzh, ar re lovr a zo glanaet, ar re vouzar a glev, ar re varv a adsav da vev, an Aviel a zo prezeget d&apos;ar beorien.


text:
Ar re en doa Yann degaset o vezañ aet kuit, Jezuz en em lakaas da lavarout d&apos;ar bobl diwar-benn Yann: Petra oc&apos;h aet da welout el lec&apos;h distro? Ur bennduenn hejet gant an avel?


text:
Met petra oc&apos;h aet da welout? Un den gwisket gant dilhad kaer? Setu, ar re a zo gwisket gant dilhad kaer hag a vev er plijadurioù, a zo e tiez ar rouaned.


text:
Eñ eo an hini a zo skrivet diwar e benn: Setu, e kasan va c&apos;hannad dirak da zremm da gempenn da hent a-raok dit.


text:
Rak me a lavar deoc&apos;h, e-touez ar re a zo bet ganet gant gwragez, n&apos;eus profed ebet brasoc&apos;h eget Yann-Vadezour. Koulskoude, an hini bihanañ e rouantelezh Doue a zo brasoc&apos;h egetañ.


text:
Hag an holl dud o deus e glevet hag ar bublikaned o deus disklêriet reizhder Doue o vezañ bet badezet gant badeziant Yann.


text:
Met ar farizianed ha doktored al lezenn, o vezañ n&apos;int ket bet badezet gantañ, o deus taolet diouto evit o c&apos;holl bolontez Doue en o c&apos;heñver.


text:
Heñvel int ouzh bugale azezet war al leurgêr hag a gri an eil d&apos;egile, o lavarout: Ni hon eus sonet deoc&apos;h ar fleüt ha n&apos;hoc&apos;h eus ket dañset, ni hon eus kanet deoc&apos;h hirvoudoù ha n&apos;hoc&apos;h eus ket gouelet.


text:
Rak Yann-Vadezour a zo deuet hep debriñ bara hag hep evañ gwin, hag e lavarit: Un diaoul a zo ennañ.


text:
Mab an den a zo deuet o tebriñ hag oc&apos;h evañ, hag e lavarit: Setu un debrer hag un ever, ur mignon d&apos;ar bublikaned ha d&apos;ar bec&apos;herien.


text:
Ha setu, ur wreg eus kêr a oa vuhez fall, o vezañ gouezet e oa ouzh taol e ti ar farizian, a zegasas ul lestr alabastr, leun a c&apos;hwezh-vat,


text:
Oc&apos;h en em zerc&apos;hel a-dreñv ouzh treid Jezuz, o ouelañ, en em lakaas da zourañ e dreid gant he daeroù. Hag o zorchas gant blev he fenn, e pokas e dreid hag ec&apos;h olevas anezho gant ar c&apos;hwezh-vat.


text:
Ar farizian en doa e bedet, o welout kement-se, a lavaras ennañ e-unan: Ma vije an den-mañ ur profed, e ouije piv eo a wreg a stok ennañ, ha penaos eo a vuhez fall.


text:
Jezuz, o kemer ar gomz, a lavaras dezhañ: Simon, un dra bennak am eus da lavarout dit. Eñ a lavaras dezhañ: Mestr, lavar.


text:
Ur c&apos;hredour en doa daou zleour: unan a dlee pemp kant diner (1 diner = pezh arc&apos;hant roman war-dro 4 g) hag egile hanter-kant.


text:
Evel n&apos;o doa ket peadra da baeañ, e tiskargas anezho o-daou eus o dle. Lavar din eta pehini anezho en karo ar muiañ?


text:
Simon a respontas: Me a gav din ez eo an hini en deus bet ar brasañ diskarg. Eñ a lavaras dezhañ: Barnet mat ec&apos;h eus.


text:
Neuze, o tistreiñ ouzh ar wreg, e lavaras da Simon: Gwelout a rez ar wreg-mañ? Deuet on en da di ha ne&apos;c&apos;h eus ket roet dour din evit gwalc&apos;hiñ va zreid, met hi he deus douret va zreid gant he daeroù hag he deus o sec&apos;het gant he blev.


text:
Te ne&apos;c&apos;h eus ket roet ur pok din, met hi, abaoe ma&apos;z on deuet en ti, n&apos;he deus ket paouezet da bokat da&apos;m zreid.


text:
Te ne&apos;c&apos;h eus ket olevet va fenn gant eoul, met hi he deus olevet va zreid gant c&apos;hwezh-vat.


text:
Dre-se e lavaran dit, he fec&apos;hedoù niverus a zo bet pardonet dezhi, rak karet he deus kalz. Met an neb a bardoner nebeut dezhañ, a gar nebeut.


text:
Ar re a oa ouzh taol gantañ en em lakaas da lavarout enno o-unan: Piv eo hemañ hag a bardon zoken ar pec&apos;hedoù?


text:
Goude-se, Jezuz a yeas eus eil kêr hag eus eil bourc&apos;h d&apos;egile, o prezeg hag o kemenn keloù mat rouantelezh Doue. An daouzek a oa gantañ,


text:
kenkoulz hag un nebeud gwragez a oa bet yac&apos;haet a zrouk-speredoù hag a gleñvedoù: Mari anvet a Vagdala, a oa aet kuit seizh diaoul diouti,


text:
Evel ma en em zastume kalz a bobl ha ma teue d&apos;e gavout meur a hini eus an holl gêrioù, e lavaras dezho dre barabolenn:


text:
Un hader a yeas er-maez da hadañ e had. Evel ma hade, ul lodenn eus an had a gouezhas a-hed an hent, hag e voe mac&apos;het ha laboused an neñv he debras holl.


text:
Ul lodenn all a gouezhas war ul lec&apos;h meinek, ha pa voe savet, e sec&apos;has rak n&apos;he doa ket a c&apos;hlebor.


text:
Ul lodenn all a gouezhas en douar mat hag, o vezañ savet, e roas frouezh, kant evit unan. O lavarout an traoù-mañ, e krias: Ra selaouo, an neb en deus divskouarn da glevout.


text:
Respont a reas: Roet eo deoc&apos;h da anavezout misterioù rouantelezh Doue, met d&apos;ar re all eo komzet dre barabolennoù, evit o welout na welont ket, hag o klevout na gomprenont ket.


text:
Ar re a zo a-hed an hent eo ar re en selaou, met an diaoul a zeu hag a zilam ar ger diouzh o c&apos;halon, en aon en ur grediñ na vefent salvet.


text:
Ar re a zo war al lec&apos;hioù meinek, eo ar re a glev ar ger, e zegemer gant levenez, met n&apos;o deus ket a wrizienn, ne gredont nemet ur pennad ha pa zeu an temptadur, e kouezhont.


text:
Ar pezh a zo e-touez an drein, eo ar re o deus klevet ar ger, met, en ur vont kuit, en lezont da vezañ mouget gant prederioù, pinvidigezhioù ha plijadurioù ar vuhez-mañ, en hevelep doare ma ne zougont ket a frouezh a zeu da zareviñ.


text:
Met ar pezh a zo kouezhet en un douar mat, eo ar re a glev ar ger gant ur galon onest ha mat, en dalc&apos;h hag a zoug frouezh gant kendalc&apos;husted.


text:
Den, goude bezañ enaouet ul lamp, ne c&apos;holo anezhañ gant ul lestr pe ne laka anezhañ dindan ur gwele, met e lakaat a ra war ur c&apos;hantolor, evit ma sklaerio ar re a zeu en ti.


text:
Rak n&apos;eus netra kuzhet na dle bezañ disklêriet, ha n&apos;eus netra goloet na dle bezañ anavezet ha lakaet war-wel.


text:
Lakait evezh eta penaos e selaouit, rak roet e vo d&apos;an neb en deus, met an hini n&apos;en deus ket, e vo lamet digantañ zoken ar pezh a gred en deus.


text:
E vamm hag e vreudeur a zeuas d&apos;e gavout, met ne c&apos;hellent ket tostaat outañ abalamour d&apos;ar bobl.


text:
Un devezh ma&apos;z eas en ur vag gant e ziskibien, e lavaras dezho: Tremenomp en tu all d&apos;al lenn. Hag ez ejont.


text:
E-pad ma oant er vag, e kouskas. Un taol-avel bras a savas war al lenn, ar vag en em leunie gant an dour hag e oant e riskl bras.


text:
Tostaat a rejont outañ hag en dihunjont, o lavarout: Mestr, Mestr, ez eomp da goll! O vezañ dihunet, e c&apos;hourdrouzas d&apos;an avel ha da donnoù an dour. Ar re-mañ a davas hag e voe ur sioulder bras.


text:
Hag e lavaras dezho: Pelec&apos;h emañ ho feiz? Int, leuniet a zoujañs hag a spont, a lavaras an eil d&apos;egile: Piv eo eta hemañ, a c&apos;hourc&apos;hemenn zoken d&apos;an avel ha d&apos;an dour, hag e sentont outañ?


text:
Pa voe Jezuz diskennet d&apos;an douar, e teuas a-raok dezhañ un den eus kêr, a oa dalc&apos;het gant diaouled pell a oa. Ne zouge ket a zilhad ha ne chome ket en un ti met er bezioù.


text:
Pa welas Jezuz, e krias hag, ouzh en em deurel d&apos;e dreid, e lavaras a vouezh uhel: Petra a zo etre me ha te, Jezuz, Mab an Doue Uhel-Meurbet? Me az ped, na boagn ket ac&apos;hanon.


text:
Rak e kourc&apos;hemenne d&apos;ar spered hudur mont kuit eus an den-se. Dalc&apos;het e oa gantañ abaoe pell a oa. E eren a raed gant chadennoù hag e ziwall a raed gant hualoù, met e torre an ereoù hag e oa kaset gant an diaoul el lec&apos;hioù distro.


text:
Jezuz a c&apos;houlennas outañ: Pe anv ac&apos;h eus? Hag e respontas: Lejion. Rak kalz a ziaoulien a oa aet ennañ.


text:
Bez&apos; e oa eno ur vandenn vras a voc&apos;h o peuriñ war ar menez. Hag e pedjont anezhañ d&apos;o lezel da vont er moc&apos;h-se. Eñ o lezas da vont.


text:
An diaouled eta, o vezañ aet kuit eus an den, a yeas er moc&apos;h hag ar vandenn en em daolas war red eus al lec&apos;h uhel-se er lenn, hag a voe beuzet.


text:
Ar re o mesae, o welout ar pezh a oa erruet, a dec&apos;has kuit da lavarout kement-se e kêr ha war ar maez.


text:
Neuze an dud a zeuas evit gwelout ar pezh a oa c&apos;hoarvezet. O vezañ deuet da gavout Jezuz, e kavjont an den ma oa aet kuit an diaouled anezhañ, azezet ouzh treid Jezuz, gwisket hag en e skiant vat, hag e voent leuniet a spont.


text:
Ar re o doa gwelet an traoù-se a lavaras dezho penaos e oa bet yac&apos;haet an hini dalc&apos;het gant an diaouled.


text:
Holl dud bro ar C&apos;hadareniz en pedas da bellaat diouto, rak kroget e oa ur spont bras enno. Mont a reas eta er vag evit distreiñ.


text:
An den a oa aet kuit an diaouled anezhañ en pedas d&apos;e lezel da vont gantañ. Met Jezuz a lakaas anezhañ da vont en-dro o lavarout:


text:
Distro da&apos;z ti ha lavar an traoù bras en deus Doue graet dit. Mont a reas kuit oc&apos;h embann dre holl gêr kement en doa Jezuz graet en e geñver.


text:
Setu, un den anvet Jairuz hag a oa penn eus ar sinagogenn, a zeuas hag, oc&apos;h en em deurel ouzh treid Jezuz, en pedas da zont en e di,


text:
rak en doa ur verc&apos;h nemeti, oadet a zaouzek vloaz pe war-dro hag a oa o vont da vervel. Evel ma&apos;z ae di, e voe gwasket gant ar bobl.


text:
Ur wreg klañv gant an diwadañ daouzek vloaz a oa, hag he doa dispignet he holl vadoù gant medisined hep gallout bezañ yac&apos;haet gant hini ebet,


text:
Jezuz a lavaras: Piv en deus stoket ouzhin? Evel ma nac&apos;he an holl kement-se, Pêr hag ar re a oa gantañ a lavaras dezhañ: Mestr, an dud a zo en-dro dit a wask ac&apos;hanout, hag e lavarez: Piv en deus stoket ouzhin?


text:
Met Jezuz a lavaras: Unan bennak en deus stoket ouzhin rak anavezet em eus e oa aet un nerzh er-maez ac&apos;hanon.


text:
Neuze ar wreg, o welout ne oa ket bet kement-se kuzhet outañ, a zeuas en ur grenañ hag, oc&apos;h en em deurel d&apos;e dreid, e tisklêrias dirak ar bobl evit petra he doa stoket outañ ha penaos e oa bet yac&apos;haet kerkent.


text:
Lavarout a reas dezhi: Merc&apos;h, kemer fiziañs, da feiz he deus da yac&apos;haet, kae e peoc&apos;h.


text:
Evel ma komze c&apos;hoazh, unan bennak eus ti penn ar sinagogenn a zeuas da lavarout dezhañ: Da verc&apos;h a zo marv, na skuizh ket ar Mestr.


text:
Met Jezuz, o vezañ klevet kement-se, a lavaras: Na&apos;z pez ket aon, kred hepken hag e vo yac&apos;haet.


text:
Pa voe deuet en ti, ne lezas den da vont e-barzh, nemet Pêr, Jakez, Yann, ha tad ha mamm ar plac&apos;hig.


text:
An holl a ouele hag a hirvoude abalamour dezhi. Met eñ a lavaras: Na ouelit ket, n&apos;eo ket marv, met kousket a ra.


text:
He c&apos;herent a voe gwall souezhet, met eñ a c&apos;hourc&apos;hemennas dezho na lavarjent da zen ar pezh a oa c&apos;hoarvezet.


text:
O vezañ dastumet e zaouzek diskibl, e roas dezho nerzh ha galloud war an holl ziaouled ha da yac&apos;haat ar c&apos;hleñvedoù.


text:
Lavarout a reas dezho: Na zougit netra evit an hent, na bazh, na sac&apos;h, na bara, nag arc&apos;hant, ha n&apos;ho pet ket daou wiskamant.


text:
P&apos;en em gavo tud n&apos;ho tegemerint ket, pa&apos;z eot kuit eus ar gêr-se, hejit ar poultr eus ho treid e testeni a-enep dezho.


text:
O vezañ aet kuit, ez ejont eus an eil bourc&apos;h d&apos;egile, o prezeg an Aviel hag o yac&apos;haat e pep lec&apos;h.


text:
Herodez an tetrark a glevas komz eus kement holl a rae, ha ne ouie petra da soñjal. Rak darn a lavare e oa Yann adsavet a-douez ar re varv,


text:
Herodez a lavaras: Lakaet em eus troc&apos;hañ e benn da Yann, met piv eo hemañ a glevan an hevelep traoù diwar e benn? Hag e c&apos;hoantae gwelout anezhañ.


text:
An ebestel, o vezañ distroet, a lavaras dezhañ kement o doa graet. O vezañ o c&apos;hemeret a-du, en em dennas ganto en ul lec&apos;h distro, tost ouzh ur gêr anvet Betsaida.


text:
Ar bobl, o vezañ klevet-se, en heulias. Eñ a zegemeras anezho hag a gomzas outo diwar-benn rouantelezh Doue. Yac&apos;haat a reas ivez ar re o doa ezhomm da vezañ yac&apos;haet.


text:
Evel ma&apos;c&apos;h izelae an deiz, an daouzek a dostaas outañ hag a lavaras dezhañ: Kas kuit ar bobl, evit ma&apos;z aint er bourc&apos;hioù hag er c&apos;hêrioùigoù en-dro, da lojañ ha da brenañ boued, rak amañ emaomp en ul lec&apos;h distro.


text:
Met eñ a lavaras dezho: Roit hoc&apos;h-unan da zebriñ dezho. Hag int a respontas: N&apos;hon eus ket ouzhpenn pemp bara ha daou besk, nemet mont a rafemp da brenañ boued evit an holl bobl-mañ.


text:
Rak bez&apos; e oant war-dro pemp mil den. Neuze e lavaras d&apos;e ziskibien: Lakait anezho da azezañ a renkoù a hanter-kant.


text:
Eñ a gemeras ar pemp bara hag an daou besk hag, o sellout etrezek an neñv, o bennigas, o zorras hag o roas d&apos;an diskibien, evit m&apos;o rojent d&apos;ar bobl.


text:
Debriñ a rejont holl hag o doe a-walc&apos;h, hag e kasjont ganto daouzek panerad eus an tammoù a oa manet.


text:
Evel ma pede e-unan ha ma oa an diskibien gantañ, en em lakaas da c&apos;houlennata anezho o lavarout: Piv a lavar an dud ez on?


text:
Int a respontas: Darn a lavar Yann-Vadezour; ha darn all, Elia; ha darn all, unan bennak eus ar brofeded kozh adsavet a varv.


text:
hag e lavaras: Ret eo da Vab an den gouzañv kalz a draoù, bezañ taolet kuit gant an henaourien, gant ar veleien vras ha gant ar skribed, bezañ lakaet d&apos;ar marv, hag adsevel a varv d&apos;an trede deiz.


text:
Hag e lavaras d&apos;an holl: Mar fell da unan bennak dont war va lerc&apos;h, ra raio dilez anezhañ e-unan, ra gemero e groaz bemdez ha ra heulio ac&apos;hanon.


text:
Rak piv bennak a fello dezhañ saveteiñ e vuhez he c&apos;hollo, met piv bennak a gollo e vuhez abalamour din he saveteo.


text:
Rak petra a dalvfe d&apos;un den gounit ar bed holl, mar en em zistrujfe pe mar en em gollfe e-unan?


text:
Rak piv bennak en devo mezh ac&apos;hanon hag eus va c&apos;homzoù, Mab an den en devo mezh anezhañ pa zeuio en e c&apos;hloar hag e hini an Tad hag an aelez santel.


text:
Me a lavar deoc&apos;h e gwirionez, ez eus hiniennoù eus a-douez ar re a zo amañ ha ne varvint ket ken n&apos;o devo gwelet rouantelezh Doue.


text:
War-dro eizh devezh goude ar c&apos;homzoù-se, e kemeras gantañ Pêr, Yann ha Jakez, hag e pignas war ar menez evit pediñ.


text:
Pêr hag ar re a oa gantañ o doa kement a c&apos;hoant kousket, met, o vezañ dihun-tre, e weljont e c&apos;hloar hag an daou zen a oa gantañ.


text:
Evel ma&apos;z ae an dud-mañ kuit digantañ, Pêr a lavaras da Jezuz: Mestr, mat eo deomp chom amañ. Greomp amañ teir deltenn, unan evidout, unan evit Moizez, unan evit Elia. Ne ouie ket petra a lavare.


text:
E-pad ma lavare kement-se, e teuas ur goabrenn d&apos;o goleiñ, hag e voent spontet oc&apos;h o gwelout o vont er goabrenn.


text:
Pa oa ar vouezh-se o komz, Jezuz en em gavas e-unan. Int a davas ha ne lavarjont netra da zen, d&apos;ar c&apos;houlz-se, eus ar pezh o doa gwelet.


text:
Ha setu, un den a-douez an dud-se a grias hag a lavaras: Mestr, me az ped, taol da zaoulagad war va mab, rak va bugel nemetañ eo.


text:
Ur spered a grog ennañ, ha kerkent e laosk kriadennoù bras; neuze e wallhej anezhañ start, en laka da eoniñ hag a boan e kuita anezhañ, goude bezañ e vrevet holl.


text:
Jezuz a respontas: O rummad diskredik ha fall, betek pegeit e vin ganeoc&apos;h hag e c&apos;houzañvin ac&apos;hanoc&apos;h? Degas amañ da vab.


text:
Evel ma tostae, an diaoul en stlapas d&apos;an douar hag a zifretas start anezhañ. Met Jezuz a c&apos;hourdrouzas ar spered hudur, a yac&apos;haas ar bugel hag en roas d&apos;e dad.


text:
Hag e voent holl souezhet eus galloud meurbet Doue. Evel ma oant holl estlammet gant ar pezh a rae Jezuz, eñ a lavaras d&apos;e ziskibien:


text:
Evidoc&apos;h-c&apos;hwi, selaouit mat ar c&apos;homzoù-mañ: Mab an den a dle bezañ droukroet etre daouarn an dud.


text:
Met ne gomprenent ket ar gomz-se. Teñval e oa evito, ne c&apos;hellent ket intent anezhi ha ne gredent goulenn netra digantañ war gement-se.


text:
hag a lavaras dezho: Piv bennak a zegemer ar bugel bihan-se em anv a zegemer ac&apos;hanon. Ha piv bennak a zegemer ac&apos;hanon a zegemer an hini en deus va c&apos;haset. Rak an hini ac&apos;hanoc&apos;h holl a zo ar bihanañ, hennezh eo a vo bras.


text:
Yann, o kemer ar gomz, a lavaras: Mestr, gwelet hon eus un den o kas kuit diaouled en da anv. Difennet hon eus outañ abalamour na heuilh ket ac&apos;hanomp.


text:
Jezuz a lavaras dezhañ: Na zifennit ket outañ, rak an hini n&apos;emañ ket a-enep deomp a zo evidomp.


text:
C&apos;hoarvezout a reas ma tostae an amzer ma tlee bezañ savet, hag en em lakaas en hent, c&apos;hoantek da vont da Jeruzalem.


text:
Kas a reas kannaded a-raok dezhañ. Mont a rejont hag ec&apos;h antrejont en ur vourc&apos;h eus ar Samaritaned evit kempenn ul lojeiz dezhañ.


text:
E ziskibien Jakez ha Yann, o welout-se, a lavaras: Aotrou, fellout a ra dit e lavarfemp ma tiskennfe an tan eus an neñv evit o deviñ, evel ma reas Elia?


text:
Hogen Jezuz a zistroas hag a c&apos;hourdrouzas anezho, o lavarout: N&apos;ouzoc&apos;h ket eus peseurt spered oc&apos;h buhezet,


text:
rak Mab an den n&apos;eo ket deuet evit koll an dud, met evit o salviñ. Hag ez ejont da ur vourc&apos;h all.


text:
Evel ma oant en hent, un den a lavaras dezhañ: Aotrou, me a heulio ac&apos;hanout e kement lec&apos;h ma&apos;z i.


text:
Lavarout a reas da unan all: Heuilh ac&apos;hanon! Hag hemañ a lavaras: Aotrou, lez ac&apos;hanon da vont da gentañ da sebeliañ va zad.


text:
Jezuz a lavaras dezhañ: Lez ar re varv da sebeliañ o re varv, met te, kae da brezeg rouantelezh Doue.


text:
Unan all a lavaras ivez: Me a heulio ac&apos;hanout, Aotrou, met lez ac&apos;hanon da gentañ da vont da gimiadiñ diouzh ar re a zo em zi.


text:
Jezuz a respontas dezhañ: An hini a laka e zorn war an arar hag a sell war e lerc&apos;h, n&apos;eo ket dereat evit rouantelezh Doue.


text:
Goude-se, an Aotrou a zilennas c&apos;hoazh dek ha tri-ugent all hag o c&apos;hasas daou ha daou a-raok dezhañ en holl gêrioù hag en holl lec&apos;hioù ma tlee mont e-unan.


text:
Hag e lavaras dezho: An eost a zo bras, met nebeut a zo al labourerien. Pedit eta Mestr an eost evit ma kaso labourerien en e eost.


text:
E peseurt ti bennak ma&apos;c&apos;h antreot, lavarit da gentañ: Ra vo ar peoc&apos;h war an ti-mañ!


text:
Mar d-eus eno ur bugel a beoc&apos;h, ho peoc&apos;h a chomo warnañ, mar n&apos;eus ket e tistroio deoc&apos;h.


text:
Chomit en ti-se, o tebriñ hag oc&apos;h evañ ar pezh a vo roet deoc&apos;h, rak al labourer a zo dleet dezhañ e c&apos;hopr. Na dremenit ket eus un eil ti d&apos;egile.


text:
E peseurt kêr bennak ma&apos;z eot ha ma viot degemeret enni, debrit ar pezh a vo kinniget deoc&apos;h,


text:
yac&apos;hait ar re glañv a vo eno ha lavarit dezho: Rouantelezh Doue a zo deuet tost ouzhoc&apos;h.


text:
Hejañ a reomp a-enep deoc&apos;h ar poultr zoken a zo staget ouzhimp en ho kêr. Gouezit koulskoude penaos rouantelezh Doue a zo tostaet ouzhoc&apos;h.


text:
Gwalleur dit, Korazin! Gwalleur dit, Betsaida! Rak ma vije bet graet e Tir hag e Sidon ar mirakloù a zo bet graet ennoc&apos;h, pell zo e vijent kaout keuz, o kemer ar sac&apos;h hag al ludu.


text:
An neb a selaou ac&apos;hanoc&apos;h, a selaou ac&apos;hanon; an neb a zispriz ac&apos;hanoc&apos;h, a zispriz ac&apos;hanon; an neb a zispriz ac&apos;hanon, a zispriz an hini en deus va c&apos;haset.


text:
An dek ha tri-ugent a zistroas gant levenez, o lavarout: Aotrou, zoken an diaouled a bleg deomp ez anv.


text:
Setu, em eus roet deoc&apos;h ar galloud da gerzhout war an naered, war ar c&apos;hruged ha war holl nerzhoù an enebour, ha netra ne c&apos;hello noazout ouzhoc&apos;h.


text:
Koulskoude, n&apos;en em laouenait ket eus ma pleg deoc&apos;h ar speredoù, met en em laouenait kentoc&apos;h eus ma&apos;z emañ hoc&apos;h anvioù skrivet en neñvoù.


text:
En eur-se, Jezuz a dridas gant levenez er Spered-Santel hag a lavaras: Da veuliñ a ran, Tad, Aotrou an neñv hag an douar, ma ec&apos;h eus kuzhet an traoù-se ouzh ar re fur hag ouzh ar re skiantek, ha ma ec&apos;h eus o disklêriet d&apos;ar vugale. Ya, Tad, kement-se a zo evel-se dre ma ec&apos;h eus e gavet mat.


text:
Pep tra a zo bet roet din gant va Zad, ha den ne oar piv eo ar Mab nemet an Tad, na piv eo an Tad nemet ar Mab hag an hini a fell d&apos;ar Mab e zisklêriañ dezhañ.


text:
Rak me a lavar deoc&apos;h, kalz a brofeded hag a rouaned o deus c&apos;hoantaet gwelout ar pezh a welit ha n&apos;o deus ket e welet, ha klevout ar pezh a glevit ha n&apos;o deus ket e glevet.


text:
Setu, un doktor eus al lezenn a savas hag a lavaras evit e amprouiñ: Mestr, petra a dlean d&apos;ober evit kaout ar vuhez peurbadus?


text:
Eñ a respontas: Karout a ri an Aotrou da Zoue, eus da holl galon, eus da holl ene, eus da holl nerzh, eus da holl soñj, ha da nesañ eveldout da-unan.


text:
Jezuz a adkemeras ar gomz hag a lavaras: Un den a ziskennas eus Jeruzalem da Jeriko hag a gouezhas etre daouarn laeron a ziwiskas anezhañ ha, goude bezañ e vrevet a daolioù, ez ejont kuit, o lezel anezhañ hanter-varv.


text:
Met ur Samaritan, o tremen e hent, a zeuas da gavout an den-mañ hag, o welout anezhañ, en doe truez outañ.


text:
O tostaat, e lienas e c&apos;houlioù hag e lakaas warno eoul ha gwin. E lakaat a reas war e varc&apos;h e-unan, en kasas da un ostaleri hag e kemeras preder anezhañ.


text:
Antronoz, o vont kuit, e tennas daou ziner (1 diner = pezh arc&apos;hant roman war-dro 4 g), o roas d&apos;an ostiz hag e lavaras dezhañ: Az pez preder anezhañ, ha kement a zispigni ouzhpenn, me en roio dit pa zistroin.


text:
Eñ a lavaras: An hini en deus graet trugarez en e geñver eo. Neuze Jezuz a lavaras dezhañ: Kae, ha gra ivez evel-se.


text:
Houmañ he doa ur c&apos;hoar anvet Mari, en em zalc&apos;has azezet ouzh treid Jezuz hag a selaouas e gomzoù.


text:
Marta a oa prederiet gant al labour en ti; dont a reas hag e lavaras: Aotrou, ha n&apos;evezhiez ket penaos va c&apos;hoar am lez da servijañ va-unan? Lavar eta dezhi dont da&apos;m sikour.


text:
Un deiz ma oa o pediñ en ul lec&apos;h bennak, goude m&apos;en doe echuet, unan eus e ziskibien a lavaras dezhañ: Aotrou, desk deomp pediñ evel m&apos;en deus Yann desket ivez d&apos;e ziskibien.


text:
Hag e lavaras dezho: Pa bedit, lavarit: Hon Tad hag a zo en neñv, ra vo santelaet da anv, ra zeuio da rouantelezh, ra vo graet da volontez war an douar evel en neñv,


text:
pardon deomp hor pec&apos;hedoù, rak ni a bardon ivez d&apos;ar re holl o deus manket ouzhimp, ha n&apos;hon lez ket da gouezhañ en temptadur, met hon diwall diouzh an droug.


text:
Lavarout a reas dezho: Mar en defe unan ac&apos;hanoc&apos;h ur mignon hag a zeufe d&apos;e gavout da hanternoz da lavarout dezhañ: Va mignon, prest din tri bara,


text:
ha mar respontfe an den a zo en e di: Na dregas ket ac&apos;hanon, va dor a zo prennet ha va bugale a zo ganin er gwele, ne c&apos;hellan ket sevel evit o reiñ dit,


text:
me a lavar deoc&apos;h, pa ne savfe ket da reiñ dezhañ abalamour ma&apos;z eo e vignon, e savfe koulskoude abalamour d&apos;e dregaserezh hag e rofe dezhañ kement hag en defe ezhomm.


text:
Me a lavar deoc&apos;h: Goulennit hag e vo roet deoc&apos;h, klaskit hag e kavot, skoit hag e vo digoret deoc&apos;h.


text:
Piv eo an tad en ho touez a roio ur maen d&apos;e vab pa c&apos;houlenn digantañ bara? Pe mar goulenn ur pesk, a roio dezhañ un naer e-lec&apos;h pesk?


text:
Mar gouzoc&apos;h eta, ha c&apos;hwi fall, reiñ traoù mat d&apos;ho pugale, pegement muioc&apos;h an Tad a zo en neñv a roio ar Spered-Santel d&apos;ar re en goulenn digantañ!


text:
Jezuz a gasas kuit un diaoul a oa mut. Pa voe aet an diaoul kuit, an den mut a gomzas, hag ar bobl a oa souezhet.


text:
Evel ma anaveze o soñjezonoù, e lavaras dezho: Pep rouantelezh dizunanet ganti hec&apos;h-unan a zeuio da netra, hag un ti dizunanet gantañ e-unan a vo diskaret.


text:
Mar d&apos;eo eta Satan dizunanet gantañ e-unan, penaos e pado e rouantelezh, pa lavarit ez eo dre Veelzebul e kasan kuit an diaouled?


text:
Met mar kasan kuit an diaouled dre viz Doue, eo eta gwir penaos eo deuet rouantelezh Doue betek ennoc&apos;h.


text:
Met pa zeu unan all kreñvoc&apos;h egetañ, e tiskar anezhañ, e tilamm digantañ e holl armoù ma fizie enno hag e lodenn e ziwisk.


text:
Pa vez aet kuit ur spered hudur eus un den, ez a dre lec&apos;hioù sec&apos;h da glask diskuizh, ha ne gav ket. Neuze e lavar: Distreiñ a rin da&apos;m zi a-belec&apos;h on deuet.


text:
Neuze ez a, e kemer gantañ seizh spered all gwashoc&apos;h egetañ, ez eont hag e chomont ennañ, ha stad diwezhañ an den-se a zeu gwashoc&apos;h eget an hini gentañ.


text:
Evel ma lavare an traoù-se, ur wreg eus a-greiz ar bobl a savas he mouezh hag a lavaras dezhañ: Eürus eo ar c&apos;hof en deus da zouget hag eürus eo an divronn ac&apos;h eus sunet!


text:
Evel m&apos;en em zastume ar bobl en ur vandenn vras war e dro, en em lakaas da lavarout: Ar rummad-mañ a zo fall, goulenn a ra ur mirakl ha ne vo roet mirakl ebet dezhañ, nemet mirakl ar profed Jona.


text:
Rouanez ar C&apos;hreisteiz a savo e deiz ar varn gant tud ar rummad-mañ hag a gondaono anezho, abalamour ma&apos;z eo deuet eus penn pellañ an douar evit klevout furnez Salomon, ha setu, ez eus amañ brasoc&apos;h eget Salomon.


text:
Tud Ninive a savo e deiz ar varn gant ar rummad-mañ hag a gondaono anezhañ, abalamour m&apos;o deus bet keuz dre brezegenn Jona, ha setu, ez eus amañ brasoc&apos;h eget Jona.


text:
Den n&apos;enaou ul lamp evit e lakaat en ul lec&apos;h kuzhet pe dindan ur boezell, met e lakaat a raer war ur c&apos;hantolor, evit ma welo ar sklêrijenn ar re a zeu en ti.


text:
Al lagad eo lamp ar c&apos;horf. Mar d-eo eta da lagad yac&apos;h, da holl gorf a zo sklêrijennet, met mar d-eo fall, da gorf ivez a zo en deñvalijenn.


text:
Mar d-eo eta da holl gorf sklêrijennet, ha mar n&apos;eus lod ebet anezhañ en deñvalijenn, e vo sklêrijennet en e bezh, evel pa sklaer ul lamp ac&apos;hanout gant e sklêrijenn.


text:
Evel ma komze, ur farizian a bedas anezhañ da leinañ en e di. Mont a reas hag en em lakaas ouzh taol.


text:
Met an Aotrou a lavaras dezhañ: C&apos;hwi, farizianed, a naeta diavaez an hanaf hag ar plad, met en diabarzh oc&apos;h leun a laeroñsi hag a fallentez.


text:
Met gwalleur deoc&apos;h, farizianed! Abalamour ma paeit an deog war ar vent, war ar ru ha war an holl louzoù, e-pad ma lezit a-gostez ar reizhder ha karantez Doue. Ar re-se a oa ret ober, hep koulskoude dilezel ar re all.


text:
Gwalleur deoc&apos;h, farizianed! Abalamour ma karit ar c&apos;hadorioù kentañ er sinagogennoù ha bezañ saludet war ar marc&apos;hallac&apos;hioù.


text:
Gwalleur deoc&apos;h, skribed ha farizianed pilpouzed! Abalamour ma&apos;z oc&apos;h heñvel ouzh bezioù na weler ket ha ma kerzh an dud warno hep gouzout emaint eno.


text:
Unan eus doktored al lezenn a gemeras ar gomz hag a lavaras dezhañ: Mestr, en ur lavarout an traoù-se, e tismegañsez ac&apos;hanomp-ni ivez.


text:
Hag e lavaras: Gwalleur deoc&apos;h ivez, doktored al lezenn! Abalamour ma sammit an dud gant bec&apos;hioù na c&apos;hellont ket dougen, ha c&apos;hwi hoc&apos;h-unan ne stokit ket outo gant unan eus ho pizied.


text:
Gwalleur deoc&apos;h! Abalamour ma savit bezioù d&apos;ar brofeded en deus ho tadoù lakaet d&apos;ar marv.


text:
C&apos;hwi a zo eta an testoù hag ar c&apos;henoberourien eus ar pezh o deus graet ho tadoù, rak lakaet o deus anezho d&apos;ar marv, ha c&apos;hwi a sav o bezioù.


text:
Setu perak furnez Doue he deus lavaret: Kas a rin dezho profeded hag ebestel, hag e lazhint lod anezho ha lod all a wallgasint,


text:
evit ma vo goulennet digant ar rummad-mañ gwad an holl brofeded a zo bet skuilhet abaoe krouidigezh ar bed,


text:
adalek gwad Abel betek gwad Zakaria, a voe lazhet etre an aoter hag an templ. Ya, a lavaran deoc&apos;h, goulennet e vo digant ar rummad-mañ.


text:
Gwalleur deoc&apos;h, doktored al lezenn! Abalamour ma hoc&apos;h eus kemeret alc&apos;houez an anaoudegezh, n&apos;oc&apos;h ket hoc&apos;h-unan aet e-barzh, hag hoc&apos;h eus c&apos;hoazh harzet da vont e-barzh ar re a garje bezañ aet.


text:
Evel ma lavare kement-se dezho, ar skribed hag ar farizianed en em lakaas d&apos;e waskañ start evit e lakaat da gomz war galz a draoù,


text:
War gement-se, o vezañ en em zastumet tud a vilieroù ken ma kerzhent an eil war egile, en em lakaas da lavarout d&apos;e ziskibien: En em virit dreist-holl eus goell ar farizianed, da lavarout eo ar pilpouzerezh.


text:
Dre-se an traoù ho po lavaret en deñvalijenn a vo klevet er sklêrijenn, hag ar pezh ho po lavaret er skouarn er c&apos;hambroù a vo prezeget war lein an tiez.


text:
Hag e lavaran deoc&apos;h-c&apos;hwi va mignoned: N&apos;ho pet ket aon dirak ar re a lazh ar c&apos;horf ha, goude-se, ne c&apos;hellont ober netra ouzhpenn.


text:
Met me a ziskouezo deoc&apos;h piv a dleit doujañ. Doujit an hini en deus ar galloud da gas d&apos;ar gehenn, goude m&apos;en deus lazhet. Ya, a lavaran deoc&apos;h, hennezh eo an hini a dleit doujañ.


text:
Ha ne werzher ket pemp golvan evit daou wenneg? Koulskoude, Doue n&apos;ankounac&apos;ha ket unan hepken anezho.


text:
Zoken holl vlev ho penn a zo kontet. N&apos;ho pet ket aon eta, c&apos;hwi a dalvez muioc&apos;h eget kalz a c&apos;holvaned.


text:
Lavarout a ran deoc&apos;h: Piv bennak a anzavo ac&apos;hanon dirak an dud, Mab an den en anzavo dirak aeled Doue,


text:
Piv bennak a gomzo a-enep Mab an den, e vo pardonet dezhañ, met d&apos;an hini a wallgomzo a-enep ar Spered-Santel, ne vo ket pardonet.


text:
Pa viot kaset er sinagogennoù, dirak mestroù ar vro hag ar re c&apos;halloudek, n&apos;en em lakait ket en poan eus an doare ma respontot evit ho tifenn nag eus ar pezh ho po da lavarout,


text:
Hag e lavaras dezho: Diwallit gant evezh diouzh ar bizhoni, rak un den n&apos;en deus ket ar vuhez diouzh puilhentez e vadoù.


text:
hag e soñjas ennañ e-unan o lavarout: Petra a rin? Rak ne&apos;m eus ket lec&apos;h a-walc&apos;h evit dastum va eost.


text:
Lavarout a reas: Setu ar pezh a rin, diskar a rin va solieroù hag e savin reoù vrasoc&apos;h, hag e tastumin enno va holl eost ha va madoù.


text:
Hag e lavarin da&apos;m ene: Va ene, kalz a vadoù ac&apos;h eus a-du evit meur a vloavezh, en em ziskuizh, debr, ev ha bez laouen.


text:
Met Doue a lavaras dezhañ: Den diskiant! En noz-mañ memes, da ene a vo goulennet diganit. Ar pezh ac&apos;h eus dastumet, da biv e vo?


text:
Neuze e lavaras d&apos;e ziskibien: Abalamour da-se e lavaran deoc&apos;h: Na vezit ket nec&apos;het evit ho puhez eus ar pezh a zebrot, nag evit ho korf gant petra e viot gwisket.


text:
Sellit ouzh ar brini: ne hadont ha ne vedont ket, n&apos;o deus na kav na solier, ha Doue o mag. Pegement ne dalvezit ket muioc&apos;h eget laboused?


text:
Ma ne c&apos;hellit ket eta ober an traoù bihanañ hoc&apos;h-unan, perak oc&apos;h nec&apos;het gant ar peurrest?


text:
Sellit penaos e kresk al lili, ne labouront ket ha ne nezont ket, koulskoude e lavaran deoc&apos;h penaos Salomon e-unan, en e holl c&apos;hloar, n&apos;eo ket bet gwisket evel unan anezho.


text:
Mar gwisk eta Doue evel-se ar geot a zo hiziv er parkeier hag a vo warc&apos;hoazh taolet er forn, pegement muioc&apos;h e wisko ac&apos;hanoc&apos;h, tud a nebeut a feiz?


text:
N&apos;en em lakait ket e poan eus ar pezh a zebrot pe eus ar pezh a evot, ha na vezit ket nec&apos;het.


text:
Na&apos;z pez ket aon, tropell bihan, rak plijet eo bet gant ho Tad reiñ deoc&apos;h ar rouantelezh.


text:
Gwerzhit ar pezh hoc&apos;h eus hag roit eñ en aluzen. En em rit yilc&apos;hier deoc&apos;h ha ne goshaint ket, un teñzor en neñv ha ne vanko biken, a-belec&apos;h al laer ne dosta ket hag e-pelec&apos;h ar preñv ne zistruj ket.


text:
Bezit evel tud a c&apos;hortoz ma tistroio o mestr eus an eured, evit pa zeuio ha pa skoio war an nor ma tigorint dezhañ raktal.


text:
Eürus ar servijerien-se a vo kavet gant o mestr o veilhañ pa erruo! Me a lavar deoc&apos;h e gwirionez, penaos en em c&apos;hourizo, e lakaio anezho ouzh taol hag e servijo anezho.


text:
Mar deu d&apos;an eil pe d&apos;an drede veilhadenn, ha mar o c&apos;hav er stad-se, eürus ar servijerien-se!


text:
Gouezit mat, ma anavezfe mestr an ti da bet eur e tlefe dont al laer, e chomfe dihun ha ne lezfe ket toullañ e di.


text:
An Aotrou a lavaras: Piv eo ar merour feal ha fur en deus ar mestr lakaet war e vevelien evit reiñ dezho en amzer dereat o muzuliad ed?


text:
Met mar lavar ar servijer-se en e galon: Va mestr a zale da zont, ha mar en em laka da skeiñ gant ar vevelien ha gant ar mitizhien, da zebriñ, da evañ ha d&apos;en em vezviñ,


text:
mestr ar servijer-se a zeuio en deiz na c&apos;hortoz ket hag en eur na oar ket, e tilamo anezhañ hag e roio dezhañ e lod gant ar re zifeiz.


text:
Ar serrvijer hag a anavez bolontez e vestr, ha n&apos;eo ket en em zalc&apos;het prest ha n&apos;en deus ket graet hervez e volontez, a vo skoet warnañ kalz a daolioù.


text:
Met an hini n&apos;en deus ket hec&apos;h anavezet hag en deus graet traoù dellezek a gastiz, a vo skoet warnañ nebeutoc&apos;h a daolioù. Goulennet e vo kalz digant an hini en deus bet kalz, hag e vo goulennet muioc&apos;h digant an hini a zo bet fiziet kalz ennañ.


text:
Ha krediñ a rit on deuet da zegas ar peoc&apos;h war an douar? Nann a lavaran deoc&apos;h, met kentoc&apos;h an dizunvaniezh.


text:
an tad a vo a-enep ar mab hag ar mab a-enep an tad, ar vamm a-enep ar verc&apos;h hag ar verc&apos;h a-enep ar vamm, ar vamm-gaer a-enep ar verc&apos;h-kaer hag ar verc&apos;h-kaer a-enep ar vamm-gaer.


text:
Lavarout a reas c&apos;hoazh d&apos;ar bobl: Pa welit ur goumoulenn o sevel diouzh ar c&apos;huzh-heol, e lavarit raktal: Dont a raio glav. Hag e teu.


text:
Pilpouzed, anavezout a rit doareoù an neñv hag an douar, penaos eta n&apos;anavezit ket an amzer-mañ?


text:
Pa&apos;z ez gant da enebour dirak ar gouarner, evezhi en hent da ziskargañ digantañ, gant aon na lakafe ac&apos;hanout dirak ar barner, hag ar barner da&apos;z lakaat etre daouarn ar serjant, hag ar serjant da&apos;z lakaat er prizon.


text:
En amzer-se, hiniennoù eus an dud en em gave eno a lavaras dezhañ ar pezh a oa c&apos;hoarvezet da C&apos;halileiz en doa Pilat mesket o gwad gant hini o aberzhoù.


text:
Jezuz, o respont, a lavaras dezho: Ha krediñ a rit e oa ar C&apos;halileiz-se brasoc&apos;h pec&apos;herien eget an holl C&apos;halileiz all, abalamour m&apos;o deus gouzañvet kement-se?


text:
Pe krediñ a rit an triwec&apos;h den a gouezhas tour Siloa warno, o lazhañ anezho, a oa brasoc&apos;h pec&apos;herien eget holl dud Jeruzalem?


text:
Lavarout a reas ar barabolenn-mañ: Un den en doa ur wezenn-fiez plantet en e winieg. Dont a reas da glask frouezh enni ha ne gavas ket.


text:
Hag e lavaras d&apos;ar gwinier: Setu, tri bloaz a zo ma teuan da glask frouezh er wezenn-fiez-mañ ha ne gavan ket. Troc&apos;h anezhi. Perak e talc&apos;h lec&apos;h en aner en douar?


text:
Respont a reas dezhañ: Aotrou, lez anezhi c&apos;hoazh ar bloaz-mañ, betek ma em bo toullet en-dro dezhi ha ma em bo lakaet teil ganti.


text:
Ha setu, en em gavas eno ur wreg dalc&apos;het gant ur spered he c&apos;hlañvae triwec&apos;h vloaz a oa. Daoubleget e oa en hevelep doare ma ne c&apos;helle tamm ebet en em eeunañ.


text:
Met penn ar sinagogenn, droug ennañ eus m&apos;en doa Jezuz yac&apos;haet d&apos;un deiz sabad, a gemeras ar gomz hag a lavaras d&apos;ar bobl: C&apos;hwec&apos;h devezh a zo evit labourat, deuit eta en deizioù-se evit bezañ yac&apos;haet, ha nann d&apos;an deiz sabad.


text:
Neuze an Aotrou a respontas dezhañ: Pilpouz, pep hini ac&apos;hanoc&apos;h ha ne zistag ket e ejen pe e azen eus ar c&apos;hraou d&apos;an deiz sabad ha ne gas ket anezhañ d&apos;an dour?


text:
Daoust ha ne oa ket dereat d&apos;an deiz sabad distagañ eus he chadenn ar verc&apos;h-mañ da Abraham, a oa dalc&apos;het ereet gant Satan abaoe triwec&apos;h bloaz?


text:
Evel ma komze evel-se, e holl enebourien a voe mezhek hag an holl bobl en em laouenae eus an holl draoù glorius a rae.


text:
Heñvel eo ouzh ur c&apos;hreunenn sezo a gemer un den hag a laka en e liorzh. Hag e kresk, e teu da vezañ ur wezenn vras hag e teu laboused an neñv da chom en he brankoù.


text:
Heñvel eo ouzh ur goell a gemer ur wreg hag a laka e tri saton (~ 30 l) bleud, betek ma vo an toaz goet holl.


text:
Mont a rae dre ar c&apos;hêrioù ha dre ar bourc&apos;hioù, o kelenn hag o terc&apos;hel da vont etrezek Jeruzalem.


text:
Poagnit da vont e-barzh dre an nor strizh. Rak, me a lavar deoc&apos;h, kalz a glasko mont e-barzh ha ne c&apos;hellint ket.


text:
Pa vo savet mestr an ti ha p&apos;en devo prennet an nor, ha p&apos;en em lakaot, o vezañ er-maez, da skeiñ ha da lavarout: Aotrou, Aotrou, digor deomp, eñ a responto deoc&apos;h: N&apos;ouzon ket a-belec&apos;h ez oc&apos;h.


text:
Neuze en em lakaot da lavarout: Ni hon eus debret hag evet ganit, ha te ac&apos;h eus kelennet en hor straedoù.


text:
Eñ a responto: Me a lavar deoc&apos;h, n&apos;ouzon ket a-belec&apos;h ez oc&apos;h, en em dennit diouzhin, c&apos;hwi holl micherourien a zireizhder.


text:
Eno eo e vo goueladegoù ha grigoñsadegoù-dent, pa welot Abraham, Izaak ha Jakob, hag an holl brofeded, e rouantelezh Doue, ha c&apos;hwi taolet er-maez.


text:
Tud a zeuio eus ar sav-heol hag eus ar c&apos;huzh-heol, eus an hanternoz hag eus ar c&apos;hreisteiz, hag a vo ouzh taol e rouantelezh Doue.


text:
En deiz-se, e teuas d&apos;e gavout hiniennoù eus ar farizianed, o lavarout dezhañ: En em denn ac&apos;hann ha kae kuit, rak Herodez a fell dezhañ da lazhañ.


text:
Eñ a lavaras dezho: It ha lavarit d&apos;al louarn-se: Setu, e kasan kuit an diaouled hag e kendalc&apos;han da yac&apos;haat hiziv ha warc&apos;hoazh, ha d&apos;an trede deiz e vo peurc&apos;hraet ganin.


text:
Koulskoude ret eo din kerzhout hiziv, warc&apos;hoazh hag an deiz war-lerc&apos;h, rak ne c&apos;hoarvez gant profed ebet mervel er-maez eus Jeruzalem.


text:
Jeruzalem, Jeruzalem, te hag a lazh ar brofeded hag a veinata ar re a zo kaset dit, pet gwech em eus c&apos;hoantaet dastum da vugale evel ma tastum ur yar he c&apos;hlodad dindan he divaskell, ha n&apos;eo ket bet fellet deoc&apos;h!


text:
Setu, ho ti a vo lezet deoc&apos;h didud, met e gwirionez e lavaran deoc&apos;h, ne&apos;m gwelot mui, betek ma lavarot: Benniget ra vo an hini a zeu en anv an Aotrou!


text:
Aet e oa d&apos;un deiz sabad e ti unan eus pennoù ar farizianed evit debriñ bara, hag e sellent outañ.


text:
Jezuz, o kemer ar gomz, a lavaras da zoktored al lezenn ha d&apos;ar farizianed: Hag aotreet eo yac&apos;haat d&apos;an deiz sabad?


text:
Hag e lavaras dezho: Piv ac&apos;hanoc&apos;h, mar kouezh e azen pe e ejen en ur puñs, ne dennfe ket anezhañ er-maez kerkent d&apos;an deiz sabad?


text:
Kinnig a reas d&apos;ar re a oa pedet ur barabolenn, o welout penaos e klaskent ar plasoù kentañ, hag e lavaras dezho:


text:
Pa vi pedet gant unan bennak d&apos;un eured, n&apos;en em laka ket er c&apos;hentañ plas, gant aon en em gavfe e-touez ar re bedet un den enorusoc&apos;h egedout,


text:
hag e teufe an hini en deus ho pedet, te hag eñ, ha ne lavarfe dit: Ro al lec&apos;h da hemañ. Hag ez afes neuze gant mezh er plas diwezhañ.


text:
Met pa vi pedet, kae d&apos;en em lakaat er plas diwezhañ, abalamour pa zeuio an hini en devo da bedet, e lavaro dit: Mignon, pign uheloc&apos;h. Neuze e vi enoret dirak ar re a vo ouzh taol ganit.


text:
Lavarout a reas ivez d&apos;an hini en doa e bedet: Pa ri ul lein pe ur goan, na bed ket da vignoned, na da vreudeur, na da gerent, nag amezeien binvidik, gant aon na bedfent ac&apos;hanout d&apos;o zro ha na rafent dit an hevelep tra.


text:
hag e vi eürus dre ma ne c&apos;hellont ket e rentañ dit. Rak rentet e vo dit en adsavidigezh ar re reizh.


text:
Unan eus ar re a oa ouzh taol, o vezañ klevet kement-se, a lavaras dezhañ: Eürus an hini a zebro bara e rouantelezh Doue!


text:
Da goulz goan, e kasas e vevel da lavarout d&apos;ar re a oa bet pedet: Deuit, rak pep tra a zo prest bremañ.


text:
Hag en em lakajont holl a-unan da zigareziñ. An hini kentañ a lavaras dezhañ: Prenet em eus douar ha ret eo din mont da welout anezhañ, da bediñ a ran da&apos;m digareziñ.


text:
Unan all a lavaras: Prenet em eus pemp koublad ejened hag ez an da welout hag int a zo mat, da bediñ a ran da&apos;m digareziñ.


text:
Ar mevel, o vezañ distroet, a zisklêrias kement-mañ d&apos;e vestr. Neuze mestr an ti, droug ennañ, a lavaras d&apos;e vevel: Kae buan dre leurioù ha straedoù kêr, ha degas amañ ar beorien, ar re vac&apos;hagnet, ar re gamm hag ar re dall.


text:
Ar mevel a lavaras dezhañ: Aotrou, graet eo bet evel ma ec&apos;h eus gourc&apos;hemennet, ha lec&apos;h a zo c&apos;hoazh.


text:
Ar mestr a lavaras d&apos;ar mevel: Kae dre an hentoù hag a-hed ar girzhier, ha gra d&apos;ar re a zo eno mont e-barzh, evit ma vo leuniet va zi.


text:
Mar deu unan bennak da&apos;m c&apos;havout ha ne gasa ket e dad, e vamm, e wreg, e vugale, e vreudeur, e c&apos;hoarezed, ha muioc&apos;h c&apos;hoazh e vuhez hec&apos;h-unan, ne c&apos;hell ket bezañ va diskibl.


text:
Rak piv ac&apos;hanoc&apos;h, mar en deus c&apos;hoant da sevel un tour, ne azez ket da gentañ d&apos;ober ar gont eus an dispign evit gwelout hag eñ en deus peadra d&apos;e echuiñ,


text:
gant aon, mar laka an diazez ha na c&apos;hell ket e echuiñ, na zeufe ar re holl en gwelo d&apos;ober goap anezhañ,


text:
Pe piv eo ar roue, mar d-a en hent evit ober brezel d&apos;ur roue all, ne azez ket da gentañ d&apos;en em c&apos;houlenn hag eñ e c&apos;hell gant dek mil den mont da ziaraogiñ an hini a zeu a-enep dezhañ gant ugent mil?


text:
Anez, pa&apos;z emañ c&apos;hoazh pell hemañ, e kas dezhañ ur c&apos;hannad da c&apos;houlenn ar peoc&apos;h.


text:
Evel-se, piv bennak ac&apos;hanoc&apos;h na zilez ket kement en deus, ne c&apos;hell ket bezañ va diskibl.


text:
N&apos;eo mat nag evit an douar nag evit an teil. E deurel a reer er-maez. Ra selaouo, an neb en deus divskouarn da glevout.


text:
Ar farizianed hag ar skribed a c&apos;hrozmole, o lavarout: Hemañ a zegemer pec&apos;herien hag a zebr ganto.


text:
Pehini ac&apos;hanoc&apos;h, mar en deus kant dañvad ha mar deu da goll unan anezho, ne lez ket an naontek ha pevar-ugent all el lec&apos;h distro evit mont da glask an hini a zo kollet, ken en defe e gavet?


text:
ha, deuet en-dro d&apos;ar gêr, e c&apos;halv e vignoned hag e amezeien hag e lavar dezho: En em laouenait ganin, rak kavet em eus va dañvad a oa kollet.


text:
Me a lavar deoc&apos;h, ez eus evel-se muioc&apos;h a levenez en neñv evit ur pec&apos;her hepken hag en deus keuz eget evit naontek ha pevar-ugent den reizh n&apos;o deus ket ezhomm a geuzidigezh.


text:
Pe, piv eo ar wreg, mar he deus dek drakm (1 drakm = pezh arc&apos;hant gresian war-dro 4 g) ha mar deu da goll unan anezho, n&apos;enaou ket ul lamp, ne skub ket he zi ha ne glask ket gant evezh anezhañ, ken he defe e gavet?


text:
O vezañ e gavet, e c&apos;halv he mignonezed hag hec&apos;h amezegezed hag e lavar dezho: En em laouenait ganin, rak kavet em eus an drakm am boa kollet.


text:
Me a lavar deoc&apos;h, ez eus evel-se levenez dirak aeled Doue evit ur pec&apos;her hepken hag en deus keuz.


text:
An hini yaouankañ a lavaras d&apos;an tad: Tad, ro din al lodenn eus ar madoù a dle degouezhout din. Hag e lodennas dezho e vadoù.


text:
Un nebeud devezhioù goude, ar mab yaouankañ o vezañ dastumet kement en doa, a yeas d&apos;ur vro bell hag a zispignas enni e vadoù o vevañ en diroll.


text:
Mont a reas d&apos;en em lakaat e servij unan eus tud ar vro-se, a gasas anezhañ en e zouaroù da vesa ar moc&apos;h.


text:
O vezañ deuet ennañ e-unan, e lavaras: Pegement a vevelien gopraet gant va zad o deus bara e-leizh, ha me a zo o vervel gant an naon!


text:
Sevel a rin hag ez in da gavout va zad hag e lavarin dezhañ: Tad, pec&apos;het em eus a-enep an neñv hag a-enep dit,


text:
Sevel a reas hag ez eas da gavout e dad. Evel ma oa c&apos;hoazh pell, e dad a welas anezhañ hag en doe truez outañ; o teredek, e lamas d&apos;e c&apos;houzoug hag e pokas dezhañ.


text:
Ar mab a lavaras dezhañ: Tad, pec&apos;het em eus a-enep an neñv hag a-enep dit, n&apos;on ken dellezek da vezañ galvet da vab.


text:
Met an tad a lavaras d&apos;e vevelien: Degasit ar sae gaerañ hag he gwiskit dezhañ, lakait ur walenn ouzh e viz ha botoù en e dreid.


text:
rak ar mab-mañ din a oa marv hag eo distroet d&apos;ar vuhez, kollet e oa hag eo adkavet. Hag en em lakajont d&apos;en em laouenaat.


text:
Met ar mab henañ a oa er parkeier. Pa zistroas ha pa dostaas ouzh an ti, e klevas ar sonerezh hag an dañsoù.


text:
Eñ a lavaras dezhañ: Da vreur a zo distro ha da dad en deus lazhet al leue lart, abalamour m&apos;en deus e adkavet yac&apos;h.


text:
Met eñ a yeas droug ennañ ha ne fellas ket dezhañ mont en ti. Neuze e dad a zeuas er-maez hag en pedas da vont e-barzh.


text:
Met eñ a respontas d&apos;an tad: Setu, ez eus kement a vloavezhioù abaoe ma servijan ac&apos;hanout hep bezañ biskoazh manket da&apos;z kourc&apos;hemenn, ha ne&apos;c&apos;h eus biskoazh roet din ur c&apos;havrig evit en em laouenaat gant va mignoned.


text:
Ha pa&apos;z eo deuet en-dro ar mab-mañ dit, an hini en deus debret da vadoù gant gisti, ec&apos;h eus lazhet al leue lart evitañ!


text:
Met ret mat e oa en em sederaat hag en em laouenaat, rak ar breur-mañ dit a oa marv hag eo distroet d&apos;ar vuhez, kollet e oa hag eo adkavet.


text:
Eñ a lavaras ivez d&apos;e ziskibien: Un den pinvidik en doa ur merour a oa tamallet dirazañ da vezañ dispignet e vadoù.


text:
Gervel a reas anezhañ hag e lavaras dezhañ: Petra a glevan lavarout ac&apos;hanout? Gra din ar gont eus da c&apos;houarnerezh, rak ne c&apos;helli ken bezañ va merour.


text:
Ar merour a lavaras ennañ e-unan: Petra a rin, o vezañ ma lam va mestr diganin va gouarnerezh? Ne c&apos;hellfen ket labourat an douar, ha mezh am befe o c&apos;houlenn aluzen.


text:
Gouzout a ran petra a rin, evit ma vo tud o tegemer ac&apos;hanon en o ziez pa vo lamet va gouarnerezh diganin.


text:
Hag e c&apos;halvas hini da hini dleourien e vestr, hag e lavaras d&apos;ar c&apos;hentañ: Pegement a dleez da&apos;m mestr?


text:
Eñ a respontas: Kant bat (~ 3500 l) eoul. Hag e lavaras dezhañ: Kemer da verk, azez ha skriv buan hanter-kant.


text:
Neuze e lavaras d&apos;un all: Ha te, pegement a dleez? Eñ a respontas: Kant kor (~ 35000 l) gwinizh. Hag e lavaras dezhañ: Kemer da verk ha skriv pevar-ugent.


text:
Ar mestr a veulas ar merour disleal-se abalamour m&apos;en doe graet-se gant furnez. Rak bugale ar c&apos;hantved-mañ a zo furoc&apos;h eget bugale ar sklêrijenn e-keñver o rummad o-unan.


text:
Ha me a lavar deoc&apos;h: Grit mignoned deoc&apos;h gant pinvidigezhioù direizh, abalamour pa vankot, e viot degemeret en teltennoù peurbadus.


text:
An hini a zo feal en traoù bihan a zo ivez feal en traoù bras, hag an hini a zo direizh en traoù bihan a zo ivez direizh en traoù bras.


text:
Ha mar n&apos;hoc&apos;h ket bet feal gant ar pezh a zo d&apos;ar re all, piv a roio deoc&apos;h ar pezh a zo deoc&apos;h?


text:
Mevel ebet ne c&apos;hell servijañ daou vestr, rak, pe e kasaio unan hag e karo egile, pe en em stago ouzh unan hag e tisprizo egile. Ne c&apos;hellit ket servijañ Doue ha Mammon.


text:
Hag e lavaras dezho: Evidoc&apos;h-c&apos;hwi, a fell deoc&apos;h tremen evit reizh dirak an dud, met Doue a anavez ho kalonoù. Rak ar pezh a zo uhel dirak an dud a zo fall bras dirak Doue.


text:
Al lezenn hag ar brofeded a badas betek Yann. Adalek an amzer-se rouantelezh Doue a zo prezeget, ha pep hini a ya e-barzh dre nerzh.


text:
Met aesoc&apos;h eo d&apos;an neñv ha d&apos;an douar tremen, eget eo d&apos;ur varrennig eus ul lizherenn hepken eus al lezenn mankout.


text:
Piv bennak a gas kuit e wreg hag a zimez da unan all, a ra avoultriezh, ha piv bennak a zimez d&apos;ur wreg a zo bet kaset kuit gant hec&apos;h ozhac&apos;h, a ra avoultriezh.


text:
Bez&apos; e oa un den pinvidik en em wiske gant limestra ha lin fin, hag a veve bemdez en un doare pompadus.


text:
c&apos;hoantaat a rae terriñ e naon gant ar bruzhun a gouezhe diwar taol an den pinvidik. Hogen ar chas zoken a zeue da lipat e c&apos;houlioù.


text:
En em gavout a reas ma varvas ar paour. Kaset e voe gant an aeled en askre Abraham. Ar pinvidik a varvas ivez hag a voe sebeliet.


text:
O vezañ e lec&apos;h ar marv e-kreiz poanioù, e savas e zaoulagad hag e welas eus pell Abraham ha Lazar en e askre.


text:
O krial, e lavaras: Tad Abraham, az pez truez ouzhin ha kas Lazar evit ma trempo en dour penn e viz da freskaat din va zeod, rak gwall boaniet on er flamm-mañ.


text:
Abraham a respontas: Bugel, az pez soñj penaos ec&apos;h eus resevet da vadoù e-pad da vuhez ha Lazar en deus bet poanioù. Bremañ eñ a zo diboaniet ha te a zo er poanioù.


text:
Ouzhpenn-se ez eus ur poull bras etre c&apos;hwi ha ni, en hevelep doare ha pa fellfe d&apos;ar re a zo amañ tremen aze ne c&apos;hellfent ket, kennebeut ha d&apos;ar re a zo aze dont d&apos;hor c&apos;havout-ni.


text:
rak pemp breur am eus, evit testeniañ dezho an traoù-mañ, gant aon na zeufent ivez el lec&apos;h-mañ a boanioù.


text:
Lavarout a reas: Nann, tad Abraham, met mar d-a unan bennak eus ar re varv d&apos;o c&apos;havout, o devo keuz.


text:
Hag e lavaras dezhañ: Ma ne selaouont ket Moizez hag ar brofeded, ne gredint ket kennebeut ha pa adsavfe unan bennak a-douez ar re varv.


text:
Eñ a lavaras d&apos;e ziskibien: Dibosupl eo na c&apos;hoarvezfe ket abegoù de gouezhañ, met gwalleur d&apos;an hini ma teuont drezañ!


text:
Gwelloc&apos;h e vefe dezhañ e vefe staget ur maen-milin ouzh e c&apos;houzoug hag e vefe taolet er mor, eget ma lakafe da gouezhañ unan eus ar re vihan-mañ.


text:
Lakait evezh ouzhoc&apos;h. Mar en deus da vreur pec&apos;het en da enep, tamall anezhañ ha, mar en deus keuz, pardon dezhañ.


text:
Mar pec&apos;h seizh gwech an deiz en da enep ha mar distro seizh gwech an deiz da&apos;z kavout, o lavarout: Keuz am eus, pardon dezhañ.


text:
An Aotrou a lavaras: Mar ho pije feiz kement hag ur c&apos;hreunenn sezo, e lavarfec&apos;h d&apos;ar wezenn-sikomor-se: En em ziwrizienn alese hag en em blant er mor, hag e sentfe ouzhoc&apos;h.


text:
Piv ac&apos;hanoc&apos;h, mar en deus ur servijer oc&apos;h arat pe o vesa, a lavaro dezhañ kerkent ha ma tistroio eus ar parkeier: Tost amañ hag en em laka ouzh taol?


text:
Ha ne lavaro ket kentoc&apos;h dezhañ: Aoz koan din, en em c&apos;houriz ha servij ac&apos;hanon, betek ma em bo debret hag evet, goude-se e tebri hag ec&apos;h evi?


text:
Ha trugarez en devo d&apos;ar servijer-se evit bezañ graet ar pezh a oa bet gourc&apos;hemennet dezhañ? Ne gredan ket.


text:
C&apos;hwi ivez, pa ho po graet kement a zo gourc&apos;hemennet deoc&apos;h, lavarit: Servijerien didalvoud ez omp, abalamour hon eus graet ar pezh a oa ret deomp ober.


text:
Evel ma&apos;c&apos;h antree en ur vourc&apos;h, e voe diarbennet gant dek den lovr en em zalc&apos;he pell dioutañ.


text:
O vezañ o gwelet, e lavaras dezho: It hag en em ziskouezit d&apos;ar veleien. Hag e c&apos;hoarvezas pa oant o vont kuit, ma voent naetaet.


text:
En em daolas ouzh e dreid, e c&apos;henoù d&apos;an douar, o trugarekaat. Hag hemañ a oa ur Samaritan.


text:
Jezuz, o kemer ar gomz, a lavaras: An dek ha n&apos;int ket bet yac&apos;haet? Pelec&apos;h emañ an nav all?


text:
Ar farizianed a c&apos;houlennas digantañ pegoulz e teuje rouantelezh Doue. Respont a reas dezho: Rouantelezh Doue ne zeuio ket en un doare sebezus.


text:
Lavarout a reas d&apos;an diskibien: Dont a raio deizioù ma ho po c&apos;hoant da welout unan eus deizioù Mab an den, ha n&apos;en gwelot ket.


text:
Rak, evel ma teu ul luc&apos;hedenn da lugerniñ adalek ur penn pellañ eus an oabl betek ar penn all, evel-se e vo Mab an den en e zeiz.


text:
An dud a zebre, a eve, a zimeze hag a veze roet da zimeziñ, betek an deiz ma&apos;z eas Noe en arc&apos;h, hag al liñvadenn-veur a zeuas hag o distrujas holl.


text:
Kement-se a erruas c&apos;hoazh en amzer Lot, an dud a zebre, a eve, a brene, a werzhe, a blante, a save tiez,


text:
met en deiz ma&apos;z eas Lot kuit eus Sodom, e kouezhas ur glav tan ha soufr eus an neñv hag o distrujas holl.


text:
En deiz-se, an hini a vo war an doenn hag en devo e draoù e-barzh an ti, ra ne ziskenno ket evit o c&apos;has gantañ, hag en hevelep doare an hini a vo er parkeier, ra ne zistroio ket a-dreñv.


text:
Me a lavar deoc&apos;h, penaos en noz-se, eus daou a vo en un hevelep gwele, unan a vo kemeret hag egile lezet,


text:
Respont a rejont dezhañ: Pelec&apos;h e vo, Aotrou? Hag e lavaras dezho: E-lec&apos;h ma vo ar c&apos;horf, eno en em zastumo an erered.


text:
Lavarout a reas: Bez&apos; e oa en ur gêr ur barner na zouje ket Doue ha n&apos;en doa resped ebet evit den.


text:
Bez&apos; e oa ivez er gêr-se un intañvez a zeuas d&apos;e gavout o lavarout: Gra din reizhder diouzh va enebour.


text:
E-pad pell amzer ne c&apos;hoantaas ober netra. Hogen e lavaras ennañ e-unan: Petra bennak na zoujan ket Doue ha na&apos;m eus resped ebet evit den,


text:
koulskoude, dre ma teu an intañvez-se da skuizhañ ac&apos;hanon, e rin reizhder dezhi gant aon na gendalc&apos;hfe da derriñ din va fenn.


text:
Me a lavar deoc&apos;h e veñjo anezho prest. Met, pa zeuio Mab an den, ha kavout a raio feiz war an douar?


text:
Lavarout a reas ivez ar barabolenn-mañ, diwar-benn tud a grede enno o-unan e oant tud reizh hag a zisprize ar re all:


text:
Ar farizian, oc&apos;h en em zerc&apos;hel en e sav, a bedas evel-henn ennañ e-unan: O Doue, da drugarekaat a ran dre ma n&apos;on ket evel an dud all, a zo laeron, direizh, avoultrerien, na zoken evel ar publikan-se.


text:
Ar publikan, oc&apos;h en em zerc&apos;hel pell, ne gredas ket zoken sevel e zaoulagad d&apos;an neñv, met e skoas war boull e galon o lavarout: O Doue, az pez truez ouzhin-me pec&apos;her!


text:
Me a lavar deoc&apos;h, hemañ a zistroas reishaet d&apos;e di kentoc&apos;h eget egile. Rak piv bennak en em uhela a vo izelaet, hag an hini en em izela a vo uhelaet.


text:
Degas e voe dezhañ ivez bugale vihan, evit ma stokje outo. Met an diskibien, o welout kement-se, a c&apos;hrozmole dezho.


text:
Jezuz, o c&apos;hervel anezho d&apos;e gavout, a lavaras: Lezit ar vugale vihan da zont davedon ha na zifennit ket outo, rak rouantelezh Doue a zo d&apos;ar re a zo heñvel outo.


text:
Unan eus ar pennoù a c&apos;houlennas digantañ: Mestr mat, petra a dlean d&apos;ober evit kaout ar vuhez peurbadus?


text:
Anavezout a rez ar gourc&apos;hemennoù: Na ra ket avoultriezh; na vez ket muntrer; na laer ket; na lavar ket a falstesteni; enor da dad ha da vamm.


text:
Jezuz, o klevout kement-se, a lavaras dezhañ: Mankout a ra dit c&apos;hoazh un dra: gwerzh kement ac&apos;h eus, ro-se d&apos;ar beorien, hag ez po un teñzor en neñv. Goude-se deus hag heuilh ac&apos;hanon.


text:
Jezuz, o welout e oa deuet gwall drist, a lavaras: Pegen diaes e vo d&apos;ar re o deus madoù mont e-barzh rouantelezh Doue!


text:
Eñ a lavaras dezho: Me a lavar deoc&apos;h e gwirionez, penaos n&apos;eus den en defe kuitaet ti, pe gerent, pe vreudeur, pe wreg, pe vugale, evit rouantelezh Doue,


text:
ha ne resevo kalz muioc&apos;h er c&apos;hantved-mañ, hag er c&apos;hantved da zont, ar vuhez peurbadus.


text:
Eñ a gemeras neuze a-du an daouzek hag a lavaras dezho: Setu, e pignomp da Jeruzalem hag an holl draoù a zo bet skrivet gant ar brofeded diwar-benn Mab an den a ya da vezañ peurc&apos;hraet.


text:
Rak lakaet e vo etre daouarn ar baganed, graet e vo goap anezhañ, dismegañset e vo, krañchet e vo outañ,


text:
ha, goude ma vo bet skourjezet, e vo lakaet d&apos;ar marv, hag ec&apos;h adsavo a varv d&apos;an trede deiz.


text:
Ne gomprenjont netra e kement-se. Ar c&apos;homzoù-se a oa kuzhet evito ha ne ouient ket ar pezh a oa lavaret dezho.


text:
Evel ma tostae ouzh Jeriko, un den dall a oa azezet war gostez an hent hag a c&apos;houlenne an aluzen.


text:
Ar re a yae a-raok a c&apos;hourdrouze anezhañ evit e lakkat da devel, met eñ a grias c&apos;hoazh kreñvoc&apos;h: Mab David, az pez truez ouzhin!


text:
Jezuz, o chom a-sav, a c&apos;hourc&apos;hemennas ma vefe degaset dezhañ ha, pa voe tostaet, e c&apos;houlennas digantañ:


text:
Kerkent ec&apos;h adkavas ar gweled, hag ec&apos;h heulias Jezuz o reiñ gloar da Zoue. An holl bobl, o welout kement-se, a veulas Doue.


text:
a glaskas gwelout piv oa Jezuz, met ne c&apos;hellas ket abalamour d&apos;ar bobl, rak gwall vihan e oa.


text:
Redek a reas a-raok hag e pignas war ur wezenn-sikomor evit e welout, abalamour ma tlee tremen dre eno.


text:
Jezuz, o vezañ deuet el lec&apos;h-se hag o sevel e zaoulagad, a welas anezhañ hag a lavaras dezhañ: Zake, diskenn buan, rak ret eo din lojañ hiziv en da di.


text:
Met Zake en em zalc&apos;has dirak an Aotrou hag a lavaras dezhañ: Setu, Aotrou, reiñ a ran an hanter eus va madoù d&apos;ar beorien ha, mar em eus noazet ouzh unan bennak en un dra bennak, e roan dezhañ peder gwech kemend all.


text:
Jezuz a lavaras dezhañ: Ar silvidigezh a zo deuet hiziv en ti-mañ, abalamour ma&apos;z eo hemañ ivez mab da Abraham.


text:
Selaou a rejont ar c&apos;homzoù-se. Eñ a gendalc&apos;has hag a lavaras ur barabolenn, abalamour ma oa tost ouzh Jeruzalem, ha ma kredent ez ae rouantelezh Doue d&apos;en em ziskouez prest.


text:
Lavarout a reas neuze: Un den a lignez uhel a yeas d&apos;ur vro bell evit kemer ur rouantelezh evitañ, ha distreiñ goude.


text:
O vezañ galvet dek eus e servijerien, e roas dezho dek minenn (1 minenn = 100 drakm, d.l.e. war-dro 500 g a arc&apos;hant) hag e lavaras dezho: Lakait anezho da dalvezout betek ma tistroin.


text:
Met tud e vro a gasae anezhañ hag a kasas ur c&apos;hannadur war e lerc&apos;h da lavarout: Ne fell ket deomp e renfe hemañ warnomp.


text:
Erruout a reas eta, pa voe distroet goude bezañ kemeret e rouantelezh, ma c&apos;hourc&apos;hemennas gervel d&apos;e gavout ar servijerien en doa roet arc&apos;hant dezho, evit gouzout pegement en doa gounezet pep hini gantañ.


text:
Eñ a lavaras dezhañ: Mat eo, servijer mat, abalamour ma&apos;z out bet feal e nebeut a draoù, ez po ar galloud war dek kêr.


text:
rak aon am eus bet dirazout, dre ma&apos;z out un den garv, e kemerez e-lec&apos;h na&apos;c&apos;h eus lakaet netra hag e vedez e-lec&apos;h na&apos;c&apos;h eus ket hadet.


text:
Eñ a lavaras dezhañ: Servijer fall, da varn a rin dre da gomzoù da-unan. Gouzout a ouies ez on un den garv, a gemer e-lec&apos;h na&apos;m eus lakaet netra hag a ved e-lec&apos;h na&apos;m eus ket hadet.


text:
Perak eta ne&apos;c&apos;h eus ket lakaet va arc&apos;hant en ti-bank, hag em distro em bije e zilamet gant ar c&apos;hampi?


text:
Hag e lavaras d&apos;ar re a oa eno: Lamit digantañ ar vinenn-se ha roit hi d&apos;an hini en deus dek minenn.


text:
Me a lavar deoc&apos;h, roet e vo d&apos;an neb en deus, met an hini n&apos;en deus ket, e vo lamet digantañ zoken ar pezh en deus.


text:
E-keñver va enebourien, ar re n&apos;eo ket fellet dezho e renjen warno, degasit int amañ ha lazhit int dirazon.


text:
O vezañ tostaet ouzh Betfage hag ouzh Betania, tost d&apos;ar menez anvet Menez an Olived, e kasas daou eus e ziskibien,


text:
o lavarout: It d&apos;ar vourc&apos;h a zo dirazoc&apos;h ha, pa viot aet enni, e kavot un azenig stag ha n&apos;eus bet c&apos;hoazh den war e gein. Distagit anezhañ hag en degasit.


text:
Mar goulenn unan bennak ouzhoc&apos;h: Perak e tistagit anezhañ? Lavarit dezhañ: An Aotrou en deus ezhomm anezhañ.


text:
Ha pa oa dija o tostaat d&apos;an diskenn eus Menez an Olived, an holl vandenn diskibien, karget a levenez, en em lakaas da veuliñ Doue a vouezh uhel evit an holl virakloù o doa gwelet.


text:
Hag e lavarent: Benniget ra vo ar Roue a zeu en anv an Aotrou! Peoc&apos;h en neñv ha gloar el lec&apos;hioù uhel meurbet!


text:
Ma ez pije anavezet, te ivez, da vihanañ en deiz-mañ a zo roet dit, an traoù a sell ouzh da beoc&apos;h! Met bremañ kuzhet int da&apos;z taoulagad.


text:
Rak deizioù a zeuio warnout ma raio da enebourien fozioù en-dro dit, hag e kelc&apos;hint ac&apos;hanout, hag e waskint ac&apos;hanout a bep tu,


text:
hag e tiskarint ac&apos;hanout, te ha da vugale a zo en da greiz. Ne lezint ket maen war vaen abalamour na&apos;c&apos;h eus ket anavezet an amzer ma&apos;z out bet gweladennet.


text:
o lavarout dezho: Skrivet eo: Va zi a zo un ti a bedenn, met c&apos;hwi hoc&apos;h eus graet anezhañ ur c&apos;havarn laeron.


text:
Hag e kelenne bemdez en templ. Ar veleien vras, ar skribed ha pennoù ar bobl a glaske e lakaat d&apos;ar marv,


text:
Un devezh ma kelenne ar bobl en templ ha ma prezege an Aviel, ar veleien vras, ar skribed hag an henaourien, o vezañ deuet,


text:
a gomzas outañ hag a lavaras dezhañ: Lavar deomp dre beseurt galloud e rez an traoù-se, pe piv en deus roet dit ar galloud-se?


text:
Int a soñje enno o-unan o lavarout: Mar lavaromp: Eus an neñv, e lavaro: Perak eta n&apos;hoc&apos;h eus ket kredet ennañ?


text:
Ha Jezuz a lavaras dezho: Ha me kennebeut ne lavarin ket deoc&apos;h dre beseurt galloud e ran an traoù-se.


text:
Neuze en em lakaas da lavarout d&apos;ar bobl ar barabolenn-mañ: Un den a blantas ur winieg, he feurmas da winierien hag ez eas evit pell amzer en ur vro all.


text:
Da amzer ar frouezh e kasas unan eus e servijerien etrezek ar winierien evit kemer diganto frouezh ar winieg. Met ar winierien a gannas anezhañ hag e kasjont anezhañ kuit hep netra.


text:
Kas a reas dezho c&apos;hoazh ur servijer all, met e kannjont anezhañ, e rejont dezhañ meur a zismegañs hag e kasjont anezhañ kuit hep netra.


text:
Mestr ar winieg a lavaras neuze: Petra a rin? Kas a rin va mab karet-mat. Marteze p&apos;en gwelint, e toujint anezhañ.


text:
Met ar winierien, o vezañ e welet, a soñjas enno o-unan o lavarout: Setu an heritour, deuit, lazhomp anezhañ evit ma vo an hêrezh deomp.


text:
Hag o vezañ e daolet er-maez eus ar winieg, e lazhjont anezhañ. Petra eta a raio mestr ar winieg dezho?


text:
Dont a raio da zistrujañ ar winierien-se hag e roio ar winieg da re all. O vezañ klevet kement-se, e lavarjont: Ra ne c&apos;hoarvezo ket-se!


text:
Neuze Jezuz, o sellout outo, a lavaras dezho: Petra eta eo ar pezh a zo skrivet evel-henn: Ar maen taolet kuit gant ar re a vañsone a zo deuet da vezañ penn ar c&apos;horn?


text:
Ar veleien vras hag ar skribed a glaskas lakaat o daouarn warnañ war an eur-se, met aon o doe rak ar bobl, rak ec&apos;h anavezent penaos en doa lavaret ar barabolenn-se a-enep dezho.


text:
Oc&apos;h evezhiañ anezhañ, e kasjont dezhañ spierien hag a rae an neuz da vezañ reizh, evit e dapout en e gomzoù, e sell d&apos;e lakaat dindan beli ha galloud ar gouarnour.


text:
Ar re-mañ a c&apos;houlennas digantañ: Mestr, gouzout a reomp e komzez hag e kelennez gant eeunder ha ne rez van a zen ebet, met e kelennez hent Doue hervez ar wirionez.


text:
Diskouezit din un diner (1 diner = pezh arc&apos;hant roman war-dro 4 g). Eus piv eo ar skeud hag ar skrid-mañ? Int a respontas: Eus Kezar.


text:
Ne c&apos;helljont ket e dapout en e gomzoù dirak ar bobl, met, o vezañ souezhet gant e respont, e tavjont.


text:
Hiniennoù a-douez ar sadukeiz, ar re a nac’h e vefe un adsavidigezh a varv, a dostaas hag a reas outañ ar goulenn-mañ:


text:
Mestr, Moizez en deus gourc&apos;hemennet deomp ma teuje breur unan bennak da vervel o kaout ur wreg hep bugale, e vreur a zimezo d’ar wreg evit sevel ul lignez d&apos;e vreur.


text:
Met ar re a vo kavet dellezek da gaout lod er c&apos;hantved da zont en adsavidigezh a-douez ar re varv ne zimezint ket ha ne roint ket da zimeziñ.


text:
Rak ne c&apos;hellint ket kennebeut mervel, abalamour ma vint heñvel ouzh an aeled ha ma vint mibien Doue, o vezañ mibien an adsavidigezh a varv.


text:
Met penaos ar re varv a adsav da vev, kement-se eo a ziskouezas Moizez pa c&apos;halvas, dirak ar vodenn, an Aotrou, Doue Abraham, Doue Izaak ha Doue Jakob.


text:
David e-unan a lavar e levr ar Salmoù: An Aotrou en deus lavaret da&apos;m Aotrou: Azez a-zehou din,


text:
Diwallit diouzh ar skribed a gar pourmen gant saeoù hir ha bezañ saludet war ar marc&apos;hallac&apos;hioù, a gar ar c&apos;hadorioù kentañ er sinagogennoù hag ar plasoù kentañ er festoù,


text:
Hag e lavaras: Me a lavar deoc&apos;h e gwirionez, an intañvez paour-se he deus lakaet muioc&apos;h egeto holl,


text:
rak holl o deus lakaet e profoù Doue eus ar pezh o doa a re, met houmañ he deus lakaet eus he dienez, kement holl he doa evit bevañ.


text:
Goulenn a rejont digantañ: Mestr, pegoulz e c&apos;hoarvezo an traoù-se, ha dre beseurt sin e vo anavezet e vint prest da c&apos;hoarvezout?


text:
Eñ a lavaras: Diwallit na dromplfe den ac&apos;hanoc&apos;h. Rak meur a hini a zeuio em anv, o lavarout: Me eo, hag: An amzer a dosta. N&apos;it ket eta war o lerc&apos;h.


text:
Pa glevot komz eus brezelioù hag eus dispac&apos;hioù, na spontit ket, rak ret eo e teufe an traoù-se a-raok. Met ne vo ket kerkent ar fin.


text:
Neuze e lavaras dezho: Ur vroad a savo a-enep ur vroad all hag ur rouantelezh a-enep ur rouantelezh all.


text:
Hag e vo krenoù-douar bras e meur a lec&apos;h, naonegezhioù ha bosennoù. Traoù spouronus en em ziskouezo ha sinoù bras eus an neñv.


text:
Met a-raok an holl draoù-se, e lakaint o daouarn warnoc&apos;h hag e wallgasint ac&apos;hanoc&apos;h, ho kasint er sinagogennoù hag ho lakaint er prizon, ho kasint dirak rouaned ha dirak gouarnourien abalamour da&apos;m anv.


text:
rak me a roio deoc&apos;h ur genoù hag ur furnez na c&apos;hello hoc&apos;h holl enebourien respont netra dezho na stourm outo.


text:
Droukroet e viot gant ho kerent, gant ho preudeur, gant ho nesañ ha gant ho mignoned, hag e lakaint kalz ac&apos;hanoc&apos;h d&apos;ar marv.


text:
Neuze ar re a vo e Judea, ra dec&apos;hint war ar menezioù, ar re a vo e-kreiz Jeruzalem, ra zeuint er-maez anezhi, ar re a vo er parkeier, ra chomint hep mont en-dro.


text:
Gwalleur d&apos;ar gwragez brazez ha d&apos;ar magerezed en deizioù-se! Rak e vo ur glac&apos;har bras war ar vro ha droug a-enep ar bobl-mañ.


text:
Kouezhañ a raint dindan troc&apos;h ar c&apos;hleze ha kaset e vint da sklaved e-touez an holl vroadoù. Jeruzalem a vo mac&apos;het gant ar vroadoù betek ma vo peurleuniet amzerioù ar vroadoù.


text:
Bez&apos; e vo sinoù en heol, el loar hag er stered. Ha war an douar, ar vroadoù a vo en nec&apos;hamant, ha ne ouezint petra d&apos;ober e-keñver ar mor hag e donnoù oc&apos;h ober un trouz bras.


text:
An dud a fallao gant ar spont, o c&apos;hortoz an traoù a dle c&apos;hoarvezout er bed, rak galloudoù an neñvoù a vo hejet.


text:
P&apos;en em lakaio an traoù-se da c&apos;hoarvezout, sellit d&apos;an nec&apos;h ha savit ho pennoù, rak ho tasprenadur a dosta.


text:
pa vountont, ec&apos;h anavezit ac&apos;hanoc&apos;h hoc&apos;h-unan o welout anezho, emañ tost an hañv.


text:
Lakait eta evezh ouzhoc&apos;h, gant aon na zeufe ho kalonoù da vezañ pounneraet gant an dirollerezh, gant ar vezventi ha gant prederioù ar vuhez-mañ, ha na zeufe an deiz-se warnoc&apos;h a-daol-trumm.


text:
Beilhit eta ha pedit e pep amzer, evit ma viot kavet din da dec&apos;hout diouzh an holl draoù-se a dle c&apos;hoarvezout, ha da badout dirak Mab an den.


text:
E-pad an deiz e kelenne en templ, hag en noz ez ae hag en em zalc&apos;he war ar menez galvet Menez an Olived.


text:
Ar veleien vras hag ar skribed a glaske an doare da lakaat Jezuz d&apos;ar marv, rak doujañ a raent ar bobl.


text:
Mont a reas hag a gomzas gant ar veleien vras ha gant pennoù ar warded diwar an doare d&apos;e zroukreiñ dezho.


text:
Lavarout a reas dezho: Setu, pa&apos;z eot e kêr, ec&apos;h erruo ganeoc&apos;h un den o tougen ur podad dour. Heuilhit anezhañ en ti ma&apos;z aio ennañ,


text:
hag e lavarot da vestr an ti: Ar Mestr a lavar dit: Pelec&apos;h emañ al lec&apos;h e tebrin ar Pask ennañ gant va diskibien?


text:
Eñ a lavaras dezho: C&apos;hoantaet kalz em eus debriñ ar Pask-mañ ganeoc&apos;h a-raok ma c&apos;houzañvin,


text:
Hag o vezañ kemeret un hanaf ha trugarekaet, e lavaras: Kemerit anezhañ ha lodennit anezhañ etrezoc&apos;h,


text:
rak, me a lavar deoc&apos;h, n&apos;evin mui eus frouezh ar winienn ken na vo deuet rouantelezh Doue.


text:
Neuze e kemeras bara hag, o vezañ trugarekaet, e torras anezhañ hag en roas dezho o lavarout: Hemañ eo va c&apos;horf hag a zo roet evidoc&apos;h, grit kement-mañ en eñvor ac&apos;hanon.


text:
En hevelep doare, goude bezañ koaniet e kemeras an hanaf hag en roas dezho o lavarout: An hanaf-mañ eo an emglev nevez em gwad skuilhet evidoc&apos;h.


text:
Evit ar pezh a zo eus Mab an den, mont a ra evel ma&apos;z eo merket, met gwalleur d&apos;an den-se ma&apos;z eo droukroet drezañ!


text:
Eñ a lavaras dezho: Rouaned ar vroadoù a vestroni anezho, hag ar re o deus galloud warno a zo galvet madoberourien.


text:
Met ne vo ket evel-se etrezoc&apos;h. Mat ra vo an hini brasañ en ho touez evel an hini bihanañ, hag an hini a ren evel an hini a servij.


text:
Rak pehini eo ar brasañ, an hini a zo ouzh taol pe an hini a servij? N&apos;eo ket an hini a zo ouzh taol? Met me a zo en ho touez evel an hini a servij.


text:
evit ma tebrot ha ma&apos;c&apos;h evot ouzh va zaol em rouantelezh. Bez&apos; e viot azezet war dronioù o varn daouzek meuriad Israel.


text:
An Aotrou a lavaras ivez: Simon, Simon, setu, Satan en deus goulennet ho tremen dre ar c&apos;hrouer evel ar gwinizh.


text:
Hag e lavaras: Pêr, me en lavar dit, ar c&apos;hilhog ne gano ket hiziv na&apos;z po nac&apos;het teir gwech anavezout ac&apos;hanon.


text:
Lavarout a reas dezho: Pa em eus ho kaset hep yalc&apos;h, hep sac&apos;h hag hep botoù, daoust hag un dra bennak a zo bet manket deoc&apos;h? Int a lavaras: Netra.


text:
Neuze e lavaras dezho: Met bremañ, an hini en deus ur yalc&apos;h, ra he c&apos;hemero, en hevelep doare an hini en deus ur sac&apos;h; an hini n&apos;en deus ket ur c&apos;hleze, ra werzho e vantell da brenañ unan.


text:
Rak me a lavar deoc&apos;h, ret eo c&apos;hoazh d&apos;ar pezh a zo skrivet bezañ peurc&apos;hraet ennon: Lakaet eo bet e renk an dorfedourien. Hag emañ o vont da c&apos;hoarvezout ar pezh a sell ouzhin.


text:
Goude bezañ aet er-maez, e yeas hervez e c&apos;hiz da Venez an Olived. E ziskibien a heulias anezhañ.


text:
o lavarout: Tad, mar fell dit, pella an hanaf-se diouzhin! Koulskoude, ra ne vo ket graet va bolontez, met da hini.


text:
Gwasket gant an anken, e pedas kalz startoc&apos;h, hag e teuas dezhañ ur c&apos;hwezenn evel beradennoù gwad a gouezhe war an douar.


text:
O vezañ savet eus e bedenn, e teuas etrezek e ziskibien hag o c&apos;havas kousket gant an dristidigezh,


text:
Evel ma komze c&apos;hoazh, ur vandenn a zeuas, hag an hini a c&apos;halved Judaz, unan eus an daouzek, a gerzhe a-raok dezho. Hag e tostaas ouzh Jezuz evit pokat dezhañ.


text:
Ar re a oa en-dro dezhañ, o welout ar pezh a yae da c&apos;hoarvezout, a lavaras dezhañ: Aotrou, ha skeiñ a raimp gant ar c&apos;hleze?


text:
Met Jezuz, o kemer ar gomz, a lavaras: Lezit d’ober! Hag o vezañ stoket ouzh e skouarn, e yac&apos;haas anezhañ.


text:
Neuze Jezuz a lavaras d&apos;ar veleien vras, da gabitened an templ ha d&apos;an henaourien, a oa deuet a-enep dezhañ: Deuet oc&apos;h gant klezeier ha gant bizhier, evel war-lerc&apos;h ul laer.


text:
Bemdez e oan en ho touez en templ, ha n&apos;hoc&apos;h eus ket lakaet ho taouarn warnon. Met houmañ eo hoc&apos;h eur ha galloud an deñvalijenn.


text:
Neuze e krogjont ennañ, e kasjont anezhañ hag e lakajont anezhañ da vont e-barzh ti ar beleg-meur. Pêr a heulie a-bell.


text:
Ur vatezh, o welout anezhañ e-kichen an tan hag o sellout pizh outañ, a lavaras: Hemañ a oa ivez gantañ.


text:
Un nebeudig goude, unan all o vezañ e welet, a lavaras: Te a zo ivez eus an dud-se. Met Pêr a lavaras: Den, ned on ket.


text:
War-dro un eur goude, unan all a destenias o lavarout: A dra sur hemañ a oa ivez gantañ, rak Galileat eo.


text:
Met Pêr a lavaras: Den, n&apos;ouzon ket petra a lavarez. Ha kerkent, evel ma komze c&apos;hoazh, ar c&apos;hilhog a ganas.


text:
An Aotrou, o vezañ distroet, a sellas ouzh Pêr. Ha Pêr en doe soñj eus komz an Aotrou ha penaos en doa lavaret dezhañ: A-raok ma kano ar c&apos;hilhog, te az po va dinac&apos;het teir gwech.


text:
O vezañ e vouchet, e rojont taolioù-dorn d&apos;e zremm o lavarout dezhañ: Diougan! Piv eo an hini en deus skoet ganit?


text:
Adalek ma voe deuet an deiz, kuzul henaourien ar bobl, ar veleien vras hag ar skribed en em zastumas. Hag e lakajont anezhañ da zont dirak o sanedrin.


text:
Lavarout a rejont: Mar d-out ar C&apos;hrist, lavar deomp. Eñ a respontas dezho: Mar en lavaran deoc&apos;h, n&apos;en kredot ket,


text:
Lavarout a rejont holl: Te eo eta Mab Doue? Hag e respontas dezho: C&apos;hwi henn lavar, rak bez&apos; ez on.


text:
Hag e lavarjont: Da betra hon eus c&apos;hoazh ezhomm a desteni? Klevet hon eus hon-unan eus e c&apos;henoù?


text:
Hag en em lakajont d&apos;e damall, o lavarout: Ni hon eus kavet an den-mañ o tromplañ ar vroad, o tifenn paeañ ar gwir da Gezar hag oc’h en em lavarout e-unan Krist, ar roue.


text:
Pilat a reas outañ ar goulenn-mañ: Ha bez&apos; out roue ar Yuzevien? Eñ a respontas dezhañ: Te en lavar.


text:
Met int a zalc&apos;he o lavarout: Sevel a ra ar bobl, o kelenn dre holl Judea, o vezañ henn graet adalek Galilea betek amañ.


text:
O vezañ gouezet e oa eus dalc&apos;h Herodez, e kasas anezhañ da Herodez a oa e Jeruzalem en deizioù-se.


text:
Herodez, pa welas Jezuz, a voe laouen, rak pell e oa en doa c&apos;hoant d&apos;e welout abalamour m&apos;en doa klevet lavarout kalz a draoù diwar e benn, hag e c&apos;hortoze e welout oc&apos;h ober ur mirakl bennak.


text:
Herodez gant tud e ward a zismegañsas anezhañ hag, evit ober goap anezhañ, e wiskas dezhañ ur sae splann hag en kasas en-dro da Bilat.


text:
Degaset hoc&apos;h eus din an den-se evel m&apos;en dije savet ar bobl. Ha setu, goude bezañ graet goulennoù outañ dirazoc&apos;h, ne&apos;m eus ket e gavet kiriek da hini ebet eus an torfedoù a damallit dezhañ.


text:
Nag Herodez kennebeut rak ho kaset em eus d&apos;e gavout, ha setu, n&apos;en deus graet netra a vefe dellezek a varv.


text:
Eñ a lavaras dezho evit an trede gwech: Met peseurt droug en deus graet? Ne&apos;m eus kavet ennañ netra hag a vefe din a varv. Neuze, e gastizañ a rin hag e laoskin anezhañ.


text:
Met int a gendalc&apos;he, o c&apos;houlenn gant kriadegoù bras ma vije staget ouzh ar groaz. Hag o c&apos;hriadennoù ha re ar veleien vras a greske.


text:
Leuskel a reas dezho an hini a oa bet lakaet er prizon evit un dispac&apos;h hag evit ur muntr, hag a oa an hini a c&apos;houlennent, hag e tilezas Jezuz d&apos;o bolontez.


text:
Evel ma kasent anezhañ, e kemerjont un den anvet Simon a Siren, a zistroe eus ar parkeier, hag e lakajont anezhañ da zougen ar groaz, war-lerc&apos;h Jezuz.


text:
Ur vandenn vras a bobl hag a wragez en heulie, en em c&apos;hlac&apos;hare hag a hirvoude diwar e benn.


text:
Jezuz, o tistreiñ etrezek enno, a lavaras: Merc&apos;hed Jeruzalem, na ouelit ket diwar va fenn, met gouelit warnoc&apos;h hoc&apos;h-unan ha war ho pugale,


text:
rak setu, deizioù a zeuio ma vo lavaret: Eürus ar merc&apos;hed difrouezh, ar c&apos;hofoù n&apos;o deus ket ganet hag an divronn n&apos;o deus ket maget!


text:
Neuze en em lakaint da lavarout d&apos;ar menezioù: Kouezhit warnomp! ha d&apos;ar krec&apos;hiennoù: Goloit ac&apos;hanomp!


text:
Rak ma reer an traoù-mañ d&apos;ar c&apos;hoad glas, petra a vo graet d&apos;ar c&apos;hoad sec&apos;h?


text:
Pa voent deuet el lec&apos;h anvet: ar C&apos;hlopenn, e kroazstagjont anezhañ eno hag an dorfedourien ivez, unan a-zehou hag egile a-gleiz.


text:
Jezuz a lavaras: Tad, pardon dezho, rak n&apos;ouzont ket ar pezh a reont. Neuze e lodennjont e zilhad ouzh o zeurel d&apos;ar sord.


text:
Ar bobl en em zalc&apos;he eno hag a selle. Mistri ar vro a oa ivez ganto a rae goap anezhañ, o lavarout: Saveteet en deus ar re all, ra en em saveteo e-unan mar d-eo ar C&apos;hrist, an hini dibabet gant Doue!


text:
Bez&apos; e oa ar skrid-mañ a-us d&apos;e benn, skrivet e gresianeg, e latin hag en hebraeg: HEMAÑ EO ROUE AR YUZEVIEN.


text:
Unan eus an dorfedourien a oa krouget a zismegañse anezhañ, o lavarout: Mar d-out ar C&apos;hrist, en em savete da-unan ha ni ivez!


text:
Met egile, o krozal dezhañ, a lavaras: Ha ne zoujez ket eta Doue, rak barnet out d&apos;an hevelep poan?


text:
Evidomp ez eo gant reizhder, rak e resevomp hervez hon oberoù, met hemañ n&apos;en deus graet droug ebet.


text:
Bez&apos; e oa war-dro ar c&apos;hwec&apos;hvet eur hag e voe teñvalijenn war an douar holl, betek an navet eur.


text:
Jezuz, en ur grial a vouezh uhel, a lavaras: Tad, lakaat a ran va spered etre da zaouarn! O vezañ lavaret kement-se, e varvas.


text:
Ar c&apos;hantener, o welout ar pezh a oa c&apos;hoarvezet, a roas gloar da Zoue o lavarout: A dra sur, an den-mañ a oa reizh.


text:
Ar bobl holl a oa en em zastumet da welout ar pezh a c’hoarveze hag o welout kement-se, a yeas kuit en ur skeiñ war boull o c&apos;halon.


text:
Ar re holl a anaveze anezhañ hag ar gwragez o doa e heuliet adalek Galilea, en em zalc&apos;he a-bell hag a selle ouzh an traoù-se.


text:
n&apos;en doa ket roet e ali d&apos;o diviz na d&apos;o oberoù. Dont a rae eus Arimatea, kêr eus ar Yuzevien, hag e c&apos;hortoze ivez rouantelezh Doue.


text:
O vezañ e ziskennet eus ar groaz, en goloas gant ul lienenn hag e lakaas anezhañ en ur bez toullet er roc&apos;h, e-lec&apos;h ne oa bet c&apos;hoazh lakaet den.


text:
Ar gwragez deuet eus Galilea gantañ, o vezañ heuliet Jozef, a welas ar bez ha penaos e oa lakaet e gorf e-barzh.


text:
O vezañ distroet, ec&apos;h aozjont louzoù-frondus ha c&apos;hwezhioù-mat, hag e tiskuizhjont d&apos;an deiz sabad, hervez al lezenn.


text:
Deiz kentañ ar sizhun, e teujont mintin mat d&apos;ar bez, o tegas ganto al louzoù-frondus o doa fichet. Ur re bennak o heulie.


text:
Evel na ouient petra da soñjal war gement-se, setu, daou zen en em ziskouezas dezho gwisket gant dilhad lugernus.


text:
Evel ma oant spontet ha ma plegent o fenn war-zu an douar, e lavarjont dezho: Perak e klaskit e-touez ar re varv an hini a zo bev?


text:
N&apos;emañ ket amañ, met adsavet eo a varv. Ho pet soñj penaos en doa komzet ouzhoc&apos;h, pa oa c&apos;hoazh e Galilea


text:
o lavarout: Ret eo da Vab an den bezañ lakaet etre daouarn ar bec&apos;herien, ha bezañ kroazstaget, hag adsevel a varv d&apos;an trede deiz.


text:
O vezañ distroet eus ar bez, e tisklêrjont an holl draoù-se d&apos;an unnek ha d&apos;an holl re all.


text:
Mari a Vagdala, Janed, Mari mamm Jakez, hag ar re all a oa ganto, a oa ar re a lavaras an traoù-mañ d&apos;an ebestel.


text:
Hogen Pêr a savas hag a redas d&apos;ar bez. O vezañ pleget, ne welas nemet al lienennoù war an douar. Mont a reas kuit, souezhet ennañ e-unan eus ar pezh a oa c&apos;hoarvezet.


text:
Setu, daou anezho a yeas en deiz-se memes d&apos;ur vourc&apos;h anvet Emmaüz, war hed tri-ugent stadenn (~ 11 km) diouzh Jeruzalem.


text:
Eñ a lavaras dezho: Petra eo ar c&apos;homzoù-se a lavarit etrezoc&apos;h en ur vont en hent, ha perak oc&apos;h ken trist?


text:
Unan anezho, anvet Kleopaz, a respontas dezhañ: Te eo an diavaeziad hepken, e Jeruzalem, ha ne oar ket an traoù c&apos;hoarvezet enni en deizioù-mañ?


text:
Eñ a lavaras dezho: Petra? Int a respontas dezhañ: Ar pezh a zo c&apos;hoarvezet gant Jezuz a Nazared, ur profed galloudek en oberoù hag e komzoù dirak Doue ha dirak an holl bobl,


text:
ha penaos ar veleien vras ha mistri hor bro o deus e zroukroet da vezañ kondaonet d&apos;ar marv, hag o deus e staget ouzh ar groaz.


text:
Ni a espere e oa hennezh an hini a saveteje Israel. Ha koulskoude kement-se holl, setu an trede deiz ma&apos;z eo c&apos;hoarvezet an traoù-se.


text:
Gwir eo koulskoude penaos gwragez bennak eus hon touez o deus hor gwall souezhet, rak o vezañ aet d&apos;ar bez mintin mat,


text:
n&apos;o deus ket kavet e gorf, hag ez int deuet o lavarout penaos aeled a zo en em ziskouezet dezho hag o deus lavaret ez eo bev.


text:
Hiniennoù ac&apos;hanomp a zo aet d&apos;ar bez hag o deus kavet an traoù evel m&apos;o deus ar gwragez lavaret dezho, met eñ, n&apos;o deus ket e welet.


text:
Hag e lavaras dezho: O tud hep skiant ha tud a galon gorrek da grediñ kement en deus lavaret ar brofeded!


text:
Evel ma tostajont ouzh ar vourc&apos;h e-lec&apos;h ma&apos;z aent, eñ a reas van da vont pelloc&apos;h.


text:
Int a viras outañ na d-aje, o lavarout: Chom ganeomp rak an noz a zeu hag an deiz a zo war e ziskenn. Antreal a reas evit chom ganto.


text:
Evel ma oa ouzh taol ganto, e kemeras ar bara hag e trugarekaas. O vezañ e dorret, e roas anezhañ dezho.


text:
Hag e lavarjont an eil d&apos;egile: Hor c&apos;halon ha ne domme ket ennomp, pa gomze ouzhimp en hent ha pa zisklêrie deomp ar Skriturioù?


text:
O sevel en eur-se memes, e tistrojont da Jeruzalem. Hag e kavjont an unnek hag ar re a oa ganto dastumet asambles,


text:
Evel ma komzent diwar-benn an traoù-se, Jezuz e-unan en em ziskouezas en o c&apos;hreiz hag a lavaras dezho: Ar peoc&apos;h ra vo ganeoc&apos;h!


text:
Sellit ouzh va daouarn hag ouzh va zreid, me va-unan eo. Stokit ennon ha sellit: ur spered n&apos;en deus na kig na eskern evel ma welit em eus.


text:
Met en o levenez, ne gredent ket c&apos;hoazh hag e oant souezhet; lavarout a reas dezho: Ha bez&apos; hoc&apos;h eus amañ un dra bennak da zebriñ?


text:
Hag e lavaras dezho: Setu ar pezh am eus lavaret deoc&apos;h pa oan c&apos;hoazh ganeoc&apos;h: ret eo ma vefe peurc&apos;hraet kement a zo skrivet diwar va fenn e lezenn Moizez, er brofeded hag er Salmoù.


text:
hag e lavaras dezho: Evel-se eo skrivet, hag evel-se e oa ret d’ar C&apos;hrist gouzañv ha sevel a-douez ar re varv d&apos;an trede deiz.


text:
Ha ret eo ma vo prezeget en e anv ar geuzidigezh ha pardon ar pec&apos;hedoù e-touez an holl vroadoù, o vont da gentañ dre Jeruzalem.


text:
Ha setu, ez an da gas deoc&apos;h ar pezh en deus va Zad prometet. Met evidoc&apos;h-c&apos;hwi, chomit e kêr Jeruzalem ken ma viot gwisket gant ar galloud eus an nec&apos;h.


text:
An holl draoù a zo bet graet drezañ, ha netra eus ar pezh a zo bet graet n&apos;eo bet graet heptañ.


text:
Met d&apos;ar re holl o deus e zegemeret, en deus roet ar galloud da vezañ graet bugale da Zoue, da c&apos;houzout eo d&apos;ar re holl a gred en e anv,


text:
ar re n&apos;int ket bet ganet eus ar gwad, nag eus bolontez ar c&apos;hig, nag eus bolontez an den, met eus Doue.


text:
Ar Ger a zo bet graet kig hag en deus chomet en hon touez, leun a c&apos;hras hag a wirionez, ha gwelet hon eus e c&apos;hloar, ur gloar evel hini ar Mab nemetañ deuet eus an Tad.


text:
Yann a roas testeni dezhañ pa grias o lavarout: Hemañ eo an hini am eus lavaret diwar e benn: An hini a zeu war va lerc&apos;h a zo dreiston, rak a-raok din e oa.


text:
Den n&apos;en deus biskoazh gwelet Doue. Ar Mab nemetañ a zo en askre an Tad, eo an hini en deus e roet da anavezout.


text:
Setu amañ testeni Yann, pa gasas ar Yuzevien eus Jeruzalem beleien ha Levited da c&apos;houlenn digantañ: Piv out-te?


text:
Hag e c&apos;houlennjont digantañ: Piv out eta? Bez&apos; out Elia? Eñ a lavaras: N&apos;on ket. Bez&apos; out ar profed? Eñ a respontas: Nann.


text:
Int a lavaras eta dezhañ: Piv out? Evit ma roimp respont d&apos;ar re o deus hor c&apos;haset. Petra a lavarez ac&apos;hanout da-unan?


text:
Eñ a lavaras: Me eo mouezh an hini a gri el lec&apos;h distro: Grit eeun hent an Aotrou, evel m&apos;en deus lavaret ar profed Izaia.


text:
Goulenn a rejont digantañ: Perak e vadezez, ma n&apos;out nag ar C&apos;hrist, nag Elia, nag ar profed?


text:
Yann a respontas dezho: Me a vadez en dour, met unan bennak a zo en ho touez ha n&apos;anavezit ket anezhañ.


text:
Hennezh eo an hini a zeu war va lerc&apos;h hag a zo dreiston, ha n&apos;on ket dellezek da zieren korreenn e votoù.


text:
An deiz war-lerc&apos;h, Yann a welas Jezuz o tont d&apos;e gavout hag a lavaras: Setu Oan Doue, an hini a lam kuit pec&apos;hed ar bed.


text:
Eñ eo an hini am eus lavaret diwar e benn: Dont a ra war va lerc&apos;h un den hag a zo dreiston, rak a-raok din e oa.


text:
Yann a roas an testeni-mañ, o lavarout: Gwelet em eus ar Spered o tiskenn eus an neñv evel ur goulm hag o chom warnañ.


text:
Me n&apos;anavezen ket anezhañ, met an hini en deus va c&apos;haset da vadeziñ en dour en deus lavaret din: An hini a weli ar Spered o tiskenn hag o chom warnañ, hennezh eo an hini a vadez er Spered-Santel.


text:
Jezuz o vezañ distroet hag o welout e heulient anezhañ, a lavaras dezho: Petra a glaskit? Respont a rejont dezhañ: Rabbi, da lavarout eo Mestr, pelec&apos;h e chomez?


text:
Eñ a lavaras dezho: Deuit ha gwelit. Mont a rejont hag e weljont pelec&apos;h e chome, hag e chomjont gantañ an deiz-se. War-dro an dekvet eur e oa.


text:
Andrev breur Simon-Pêr, a oa unan eus an daou o doa klevet ar pezh en doa lavaret Yann hag o doa heuliet anezhañ.


text:
Eñ a gavas da gentañ e vreur e-unan, Simon, hag a lavaras dezhañ: Kavet hon eus ar Mesiaz, da lavarout eo ar C&apos;hrist (= an Olevet).


text:
Hag e tegasas anezhañ da Jezuz. Jezuz, o vezañ sellet outañ, a lavaras dezhañ: Te eo Simon mab Jona; galvet e vi Kefaz, da lavarout eo Pêr.


text:
An deiz war-lerc&apos;h, Jezuz a c&apos;hoantaas mont e Galilea. Kavout a reas Filip hag e lavaras dezhañ: Heuilh ac&apos;hanon.


text:
Filip a gavas Natanael hag a lavaras dezhañ: Kavet hon eus an hini a zo bet skrivet diwar e benn gant Moizez el lezenn ha gant ar brofeded: Jezuz mab Jozef, eus Nazared.


text:
Natanael a lavaras dezhañ: Hag eus Nazared e c&apos;hell dont un dra vat bennak? Filip a lavaras dezhañ: Deus ha gwel.


text:
Jezuz, o welout Natanael o tont d&apos;e gavout, a lavaras diwar e benn: Setu ur gwir Israelad ha n&apos;eus troidell ebet ennañ.


text:
Natanael a lavaras dezhañ: A-belec&apos;h ec&apos;h anavezez ac&apos;hanon? Jezuz a respontas dezhañ: A-raok ma c&apos;halvas Filip ac&apos;hanout, pa oas dindan ar wezenn-fiez, da welet em eus.


text:
Jezuz a respontas dezhañ: Abalamour ma em eus lavaret dit em eus da welet dindan ar wezenn-fiez, e kredez? Traoù brasoc&apos;h eget ar re-mañ a weli.


text:
Hag e lavaras dezhañ: E gwirionez, e gwirionez, me a lavar deoc&apos;h, a-vremañ e welot an neñv digor hag aeled Doue o pignat hag o tiskenn a-us da Vab an den.


text:
Bez&apos; e oa eno c&apos;hwec&apos;h lestr-maen, lakaet evit glanidigezh ar Yuzevien, o terc&apos;hel pep hini anezho daou pe dri metret (~ 70 da 100 l).


text:
P&apos;en doe mestr ar fest tañvaet an dour troet e gwin, ne ouie ket a-belec&apos;h e teue ar gwin-se met ar vevelien o doa tennet an dour a ouie, e c&apos;halvas ar pried


text:
hag e lavaras dezhañ: Pep den a ro da gentañ ar gwin mat, hag an hini falloc&apos;h goude ma vefe bet evet kalz. Te ac&apos;h eus miret ar gwin mat betek vremañ!


text:
Setu e Kana Galilea ar c&apos;hentañ mirakl a reas Jezuz, hag e tiskouezas e c&apos;hloar. E ziskibien a gredas ennañ.


text:
Goude-se, e tiskennas da Gafarnaoum gant e vamm, e vreudeur hag e ziskibien, ha ne chomjont eno nemet un nebeud devezhioù.


text:
En templ e kavas ar re a werzhe ejened, deñved ha koulmed, gant an drokerien-arc&apos;hant a oa azezet eno.


text:
O vezañ graet ur skourjez-kerdin, e kasas anezho holl kuit eus an templ, hag an deñved hag an ejened. Teurel a reas d&apos;an douar arc&apos;hant an drokerien hag e tiskaras o zaolioù,


text:
hag e lavaras d&apos;ar re a werzhe koulmed: Tennit an dra-se ac&apos;han, na rit ket eus ti va Zad un ti a varc&apos;had.


text:
Neuze ar Yuzevien, o kemer ar gomz, a lavaras dezhañ: Peseurt mirakl e tiskouezez deomp evit ober kement-se?


text:
Ar Yuzevien a lavaras dezhañ: C&apos;hwec&apos;h vloaz ha daou-ugent a zo bet ret evit sevel an templ-mañ, ha te en adsavfe e tri devezh?


text:
Goude eta ma oa adsavet a-douez ar re varv, e ziskibien o doe soñj en doa lavaret kement-se dezho, hag e kredjont er Skritur hag er ger-se en doa Jezuz lavaret.


text:
ha dre ma n&apos;en doa ket ezhomm e vije roet testeni gant unan bennak diwar-benn un den, rak anavezout a rae ar pezh a oa en den.


text:
Hemañ a zeuas en noz da gavout Jezuz hag a lavaras dezhañ: Mestr, ni a oar ez out un doktor deuet a-berzh Doue, rak den ne c&apos;hell ober ar mirakloù-se a rez, nemet e vefe Doue gantañ.


text:
Jezuz a respontas dezhañ: E gwirionez, e gwirionez, me a lavar dit, ma ne vez ket ganet un den eus an nec&apos;h, ne c&apos;hell ket gwelout rouantelezh Doue.


text:
Nikodem a lavaras dezhañ: Penaos e c&apos;hell un den bezañ ganet pa&apos;z eo kozh? Hag e c&apos;hell distreiñ un eil gwech e kof e vamm ha bezañ ganet?


text:
Jezuz a respontas: E gwirionez, e gwirionez, me a lavar dit, ma ne vez ket un den ganet a zour hag a Spered, ne c&apos;hell ket mont e rouantelezh Doue.


text:
An avel a c&apos;hwezh e-lec&apos;h ma kar hag e klevez an trouz, met n&apos;ouzout ket nag a-belec&apos;h e teu na pelec&apos;h ez a. Evel-se e c&apos;hoarvez gant pep den a zo ganet eus ar Spered.


text:
E gwirionez, e gwirionez, me a lavar dit, e lavaromp ar pezh a ouzomp hag e roomp testeni eus ar pezh hon eus gwelet, ha ne zegemerit ket hon testeni.


text:
Ma ne gredit ket pa gomzan deoc&apos;h eus traoù douarel, penaos e kredot pa gomzin deoc&apos;h eus traoù neñvel?


text:
Rak kement en deus Doue karet ar bed m&apos;en deus roet e Vab nemetañ, evit na vo ket kollet piv bennak a gred ennañ, met m&apos;en devo ar vuhez peurbadus.


text:
Rak Doue n&apos;en deus ket kaset e Vab er bed evit barn ar bed, met evit ma vo salvet ar bed drezañ.


text:
An hini a gred ennañ n&apos;eo ket barnet, met an hini na gred ket a zo dija barnet, abalamour n&apos;en deus ket kredet en anv Mab nemetañ Doue.


text:
Ha setu ar varnedigezh: ar sklêrijenn a zo deuet er bed hag an dud o deus karet muioc&apos;h an deñvalijenn eget ar sklêrijenn, abalamour ma oa fall o oberoù.


text:
Rak piv bennak a ra an droug a gasa ar sklêrijenn ha ne zeu ket d&apos;ar sklêrijenn, gant aon na vefe rebechet e oberoù.


text:
Met an hini a ra hervez ar wirionez a zeu d&apos;ar sklêrijenn, evit ma vo diskuliet e oberoù, rak e Doue ez int graet.


text:
Yann a vadeze ivez en Enon tost da Salim, abalamour ma oa eno kalz a zour. Hag ez aed di evit bezañ badezet,


text:
Dont a rejont da gavout Yann hag e lavarjont dezhañ: Mestr, an hini a oa ganit d&apos;an tu all d&apos;ar Jordan hag ac&apos;h eus roet testeni dezhañ, setu, e vadez hag an holl a ya d&apos;e gavout.


text:
C&apos;hwi hoc&apos;h-unan a zo testoù din em eus lavaret: N&apos;eo ket me eo ar C&apos;hrist, met kaset on bet a-raok dezhañ.


text:
An hini en deus ar wreg eo an ozhac&apos;h. Met mignon an ozhac&apos;h, a zo eno hag en selaou, a zo laouen bras pa glev mouezh an ozhac&apos;h, hag al levenez-se a zo va hini ha peurvat eo.


text:
An hini a zeu eus an nec&apos;h a zo dreist an holl. An hini a zeu eus an douar a zo eus an douar hag e lavar a zeu eus an douar. An hini a zeu eus an neñv a zo dreist an holl,


text:
An hini a gred er Mab en deus ar vuhez peurbadus, met an hini na sent ket ouzh ar Mab ne welo ket ar vuhez, met fulor Doue a chom warnañ.


text:
Pa ouezas an Aotrou o doa ar farizianed klevet ma rae ha ma vadeze Jezuz muioc&apos;h a ziskibien eget Yann,


text:
Erruout a reas en ur gêr eus Samaria anvet Sikar, tost d’ar park en doa Jakob roet d&apos;e vab Jozef.


text:
Eno e oa puñs Jakob. Jezuz, o vezañ skuizh gant an hent, a azezas e-kichen ar puñs. War-dro ar c&apos;hwec&apos;hvet eur e oa.


text:
Ar wreg samaritan a lavaras dezhañ: Penaos, te hag a zo yuzev, a c&apos;houlenn da evañ diganin-me ur Samaritanez? Rak ar Yuzevien ne zarempredont ket gant ar Samaritaned.


text:
Jezuz a respontas dezhi: Mar anavezjes donezon Doue ha piv eo an hini a lavar dit: Ro din da evañ, ez pefe goulennet da-unan digantañ hag en defe roet dit dour a vuhez.


text:
Ar wreg a lavaras dezhañ: Aotrou, ne&apos;c&apos;h eus netra evit tennañ dour, hag ar puñs a zo don. A-belec&apos;h eta ez pefe an dour a vuhez-se?


text:
Ha brasoc&apos;h out eget hon tad Jakob, en deus roet deomp ar puñs-mañ hag en deus evet e-unan anezhañ, kenkoulz evel e vibien hag e loened?


text:
met an hini a evo eus an dour a roin dezhañ n&apos;en devo biken mui sec&apos;hed, hag an dour a roin dezhañ a zeuio ennañ ur vammenn-dour a strinko evit ar vuhez peurbadus.


text:
Ar wreg a lavaras dezhañ: Aotrou, ro din eus an dour-se, evit na&apos;m bo ken sec&apos;hed ha na zeuin ken da dennañ dour amañ.


text:
Ar wreg a respontas: Ne&apos;m eus pried ebet. Jezuz a lavaras dezhi: Lavaret mat ec&apos;h eus: Ne&apos;m eus pried ebet,


text:
rak pemp pried ac&apos;h eus bet, hag an hini a zo ganit bremañ n&apos;eo ket da bried. Gwir ac&apos;h eus lavaret e kement-se.


text:
Hon tadoù o deus azeulet war ar menez-mañ, ha c&apos;hwi a lavar penaos al lec&apos;h e pelec&apos;h eo ret azeuliñ a zo e Jeruzalem.


text:
Jezuz a lavaras dezhi: Gwreg, kred ac&apos;hanon, an eur a zeu ma n&apos;azeulot ken an Tad na war ar menez-mañ nag e Jeruzalem.


text:
C&apos;hwi a azeul ar pezh n&apos;anavezit ket. Ni a azeul ar pezh a anavezomp, rak ar silividigezh a zeu eus ar Yuzevien.


text:
Met an eur a zeu, ha deuet eo dija, ma teuio ar gwir azeulerien da azeuliñ an Tad e spered hag e gwirionez, rak an Tad a c&apos;houlenn ar seurt azeulerien-se.


text:
Ar wreg a lavaras dezhañ: Gouzout a ran penaos ar Mesiaz, an hini a c&apos;halver Krist, a dle dont. Pa vo deuet, e tisklêrio deomp an holl draoù.


text:
War gement-se e ziskibien a erruas hag a voe souezhet dre ma komze gant ur wreg. Koulskoude hini anezho ne lavaras dezhañ: Petra a c&apos;houlennez? Pe: perak e komzez ganti?


text:
Jezuz a lavaras dezho: Va boued eo ober bolontez an hini en deus va c&apos;haset ha peurober e oberenn.


text:
Ha ne lavarit ket ez eus c&apos;hoazh pevar miz ac&apos;han d&apos;an eost? Setu, me a lavar deoc&apos;h: Savit ho taoulagad ha sellit ouzh ar maezioù a wenna dija evit an eost.


text:
An hini a ved resev ur gopr hag a zastum frouezh evit ar vuhez peurbadus, evit m&apos;en em laouenaio an hini a had ivez gant an hini a ved.


text:
Me am eus ho kaset e-lec&apos;h n&apos;hoc&apos;h eus ket labouret. Reoù all o deus labouret ha c&apos;hwi a zo aet en o labour.


text:
Kalz eus Samaritaned ar gêr-se a gredas ennañ abalamour da gomz ar wreg, rak roet he doa an testeni-mañ: Lavaret en deus din kement am eus graet.


text:
Ar Samaritaned eta, o vezañ deuet d&apos;e gavout, a bedas anezhañ da chom ganto. Chom a reas daou zevezh eno.


text:
Lavarout a rejont d&apos;ar wreg: N&apos;eo ket abalamour da&apos;z lavar eo e kredomp, rak klevet hon eus anezhañ hon-unan hag ec&apos;h anavezomp penaos hemañ eo e gwirionez Salver ar bed, ar C&apos;hrist.


text:
Pa voe erru e Galilea, e voe degemeret mat gant ar C&apos;halileiz o doa gwelet kement en doa graet e Jeruzalem deiz ar gouel; rak int ivez a oa aet d&apos;ar gouel.


text:
Jezuz a zeuas eta a-nevez da Gana Galilea, e-lec&apos;h m&apos;en doa troet an dour e gwin. Bez&apos; e oa e Kafarnaoum un Aotrou a di ar roue a oa klañv e vab.


text:
O vezañ anavezet penaos Jezuz a oa deuet eus Judea da C&apos;halilea, ez eas d&apos;e gavout hag e pedas anezhañ da ziskenn evit yac&apos;haat e vab, rak mont a rae da vervel.


text:
Jezuz a lavaras dezhañ: Kae, da vab a vev. An den a gredas ar ger en doa Jezuz lavaret dezhañ hag a yeas kuit.


text:
Eñ a c&apos;houlennas outo da bet eur e oa en em gavet gwelloc&apos;h, hag e lavarjont dezhañ: Dec&apos;h d&apos;ar seizhvet eur, an derzhienn a guitaas anezhañ.


text:
An tad a anavezas e oa d&apos;an eur-se en doa Jezuz lavaret dezhañ: Da vab a vev. Hag e kredas, eñ hag holl dud e di.


text:
Bez&apos; ez eus e Jeruzalem, tost ouzh dor an Deñved, ur stank galvet en hebraeg Betesda hag en deus pemp porched.


text:
Eno e oa gourvezet un niver bras a dud klañv, dall, kamm ha seizet, a c&apos;hortoze keflusk an dour,


text:
rak un ael a ziskenne er stank a amzer-da-amzer hag a gemmeske an dour. Hag an hini kentañ a yae e-barzh goude ma vije bet kemmesket an dour a veze yac&apos;haet, n&apos;eus forzh peseurt kleñved a vije gantañ.


text:
Jezuz, o welout anezhañ gourvezet hag oc&apos;h anavezout e oa dija klañv abaoe pell amzer, a lavaras dezhañ: Ha fellout a ra dit bezañ yac&apos;haet?


text:
Ar c&apos;hlañvour a respontas dezhañ: Aotrou, ne&apos;m eus den evit va zeurel er stank pa vez kemmesket an dour hag, e-pad m&apos;emaon o vont, unan all a ziskenn a-raok din.


text:
Kerkent an den a voe yac&apos;haet, a gemeras e wele hag a gerzhas. Hag an deiz-se a oa un deiz sabad.


text:
Neuze ar Yuzevien a lavaras d&apos;an hini a oa bet yac&apos;haet: Ar sabad eo, n&apos;eo ket aotreet dit dougen da wele.


text:
Met an hini a oa bet yac&apos;haet ne ouie ket piv e oa. Rak Jezuz a oa en em dennet abalamour ma oa kalz a dud eno.


text:
Goude-se, Jezuz a gavas anezhañ en templ hag a lavaras dezhañ: Setu, yac&apos;haet out bet, na bec&apos;h ken gant aon en em gavfe ganit un dra bennak gwashoc&apos;h.


text:
Dre-se ar Yuzevien a heskinas Jezuz hag a glaskas e lakaat d&apos;ar marv, dre m&apos;en doa graet kement-se d&apos;an deiz sabad.


text:
Dre-se ar Yuzevien a glaskas c&apos;hoazh muioc&apos;h e lakaat d&apos;ar marv, nann hepken dre ma torre ar sabad, met c&apos;hoazh abalamour ma c&apos;halve Doue e Dad e-unan, oc&apos;h en em ober e-unan kevatal da Zoue.


text:
Neuze Jezuz a respontas dezho: E gwirionez, e gwirionez, me a lavar deoc&apos;h, ar Mab ne c&apos;hell ober netra anezhañ e-unan, nemet en defe gwelet an Tad ouzh henn ober, rak kement a ra an Tad, ar Mab a ra ivez eveltañ.


text:
Rak an Tad a gar ar Mab hag a ziskouez dezhañ kement a ra, ha diskouez a raio dezhañ oberoù brasoc&apos;h eget ar re-mañ, evit ma viot sabatuet.


text:
Rak, evel ma adsav a varv an Tad hag e ro ar vuhez, evel-se ivez ar Mab a ro ar vuhez d&apos;ar re a fell dezhañ.


text:
evit ma&apos;c&apos;h enoro an holl ar Mab, evel ma&apos;c&apos;h enoront an Tad. An hini na enor ket ar Mab n&apos;enor ket an Tad en deus e gaset.


text:
E gwirionez, e gwirionez, me a lavar deoc&apos;h, an hini a selaou va ger hag a gred en hini en deus va c&apos;haset, en deus ar vuhez peurbadus ha ne zeu ket e barnedigezh, met tremenet eo eus ar marv d&apos;ar vuhez.


text:
E gwirionez, e gwirionez, me a lavar deoc&apos;h, an eur a zeu, ha deuet eo dija, ma klevo ar re varv mouezh Mab Doue, hag ar re he c&apos;hlevo a vevo.


text:
Rak, evel m&apos;en deus an Tad ar vuhez ennañ e-unan, roet en deus ivez d&apos;ar Mab da gaout ar vuhez ennañ e-unan,


text:
Na vezit ket souezhet a gement-se, rak dont a ra an eur ma klevo e vouezh ar re holl a zo er bezioù ha ma&apos;z aint er-maez,


text:
ar re o devo graet ar mad en adsavidigezh a vuhez, hag ar re o devo graet an droug en adsavidigezh a varn.


text:
Ne c&apos;hellan ober netra ac&apos;hanon va-unan, barn a ran diouzh ma klevan, ha va barn a zo reizh, rak ne glaskan ket va bolontez met bolontez an Tad en deus va c&apos;haset.


text:
Bez&apos; ez eus unan all hag a ro testeni ac&apos;hanon, ha gouzout a ran ez eo gwir an testeni a ro ac&apos;hanon.


text:
Met an testeni a resevan n&apos;eo ket hini eus un den, koulskoude e lavaran kement-mañ evit ma viot salvet.


text:
Yann a oa al lamp a zev hag a sklaera, ha fellet eo bet deoc&apos;h en em laouenaat ouzh e sklêrijenn e-pad un eur.


text:
Met me am eus un testeni brasoc&apos;h eget hini Yann, rak an oberoù en deus va Zad roet din da beurober, an oberoù-mañ o-unan a ran, a ro ac&apos;hanon an testeni-mañ, penaos en deus an Tad va c&apos;haset.


text:
Hag an Tad en deus va c&apos;haset en deus e-unan roet testeni ac&apos;hanon. C&apos;hwi n&apos;hoc&apos;h eus biskoazh klevet e vouezh, na gwelet e zremm,


text:
Furchal a rit ar Skriturioù, rak enno e kredit kaout ar vuhez peurbadus, hag int eo ar re a ro testeni ac&apos;hanon.


text:
Deuet on en anv va Zad ha ne zegemerit ket ac&apos;hanon. Mar deu unan all en e anv e-unan, e tegemerot anezhañ.


text:
Penaos e c&apos;hellit krediñ, c&apos;hwi hag a resev ho kloar an eil digant egile ha na glask ket ar gloar a zeu eus Doue hepken?


text:
Na soñjit ket ez eo me ho tamallo dirak an Tad. Moizez, an hini a esperit ennañ, eo an hini ho tamallo.


text:
Rak mar kredjec&apos;h Moizez, e kredjec&apos;h ivez ac&apos;hanon, rak skrivet en deus diwar va fenn.


text:
Jezuz eta, o vezañ savet e zaoulagad, hag o welout ul lod bras a dud o tont d&apos;e gavout, a lavaras da Filip: Pelec&apos;h e prenimp bara evit m&apos;o devo an dud-mañ da zebriñ?


text:
Filip a respontas dezhañ: Daou c&apos;hant diner (1 diner = pezh arc&apos;hant roman war-dro 4 g) a vara ne vefe ket a-walc&apos;h evit reiñ un tammig da bep hini.


text:
Bez&apos; ez eus amañ ur paotrig en deus pemp bara heiz ha daou besk, met petra eo kement-se evit kement a dud?


text:
Jezuz a lavaras: Lakait an dud da azezañ. Bez&apos; e oa kalz a c&apos;heot el lec&apos;h-se. An dud eta a azezas, en niver a war-dro pemp mil.


text:
Jezuz a gemeras ar baraoù hag, o vezañ trugarekaet, o roas d&apos;an diskibien, hag an diskibien d&apos;ar re a oa azezet, hag en hevelep doare gant ar pesked, kement ha ma fellas dezho.


text:
Goude m&apos;o doe bet o gwalc&apos;h, e lavaras d&apos;e ziskibien: Dastumit an tammoù a zo manet, evit na vo kollet netra.


text:
Dastum a rejont eta anezho hag e leugnjont daouzek paner gant an tammoù a oa manet eus ar pemp bara heiz, goude m&apos;o doa debret.


text:
An dud-se, o welout ar mirakl en doa Jezuz graet, a lavaras: Hemañ eo e gwirionez ar profed a dlee dont er bed.


text:
Jezuz, oc&apos;h anavezout ez aent da zont d&apos;e gemer evit e lakaat da roue, en em dennas adarre e-unan war ar menez.


text:
O vezañ aet er vag, e fellas dezho mont en tu all d&apos;ar mor da Gafarnaoum. Dija e oa teñval ha Jezuz ne oa ket c&apos;hoazh deuet d&apos;o c&apos;havout.


text:
P&apos;o doa roeñvet war-dro pemp war-n-ugent pe tregont stadenn (~ 5 km), e weljont Jezuz a gerzhe war ar mor hag a dostae ouzh ar vag. Hag o doe aon.


text:
Fellout a rae dezho eta e zegemer er vag, ha kerkent ar vag en em gavas el lec&apos;h ma&apos;z aent.


text:
An deiz war-lerc&apos;h, ar bobl hag a oa chomet en tu all d&apos;ar mor a welas panaos ne oa bet eno bag ebet nemet an hini ma oa aet e ziskibien enni, ha penaos Jezuz ne oa ket aet e-barzh ganto, met penaos e ziskibien a oa aet kuit o-unan.


text:
Met bagoù all, o tont eus Tiberiaz, a erruas tost d&apos;al lec&apos;h m&apos;o doa debret ar bara goude m&apos;en doe an Aotrou trugarekaet.


text:
Pa welas ar bobl ne oa na Jezuz nag e ziskibien eno, e pignjont o-unan er bagoù hag ez ejont da Gafarnaoum da glask Jezuz.


text:
Jezuz a respontas dezho: E gwirionez, e gwirionez, me a lavar deoc&apos;h, va c&apos;hlaskit n&apos;eo ket abalamour m&apos;hoc&apos;h eus gwelet mirakloù met abalamour m&apos;hoc&apos;h eus debret bara ha m&apos;hoc&apos;h eus bet ho kwalc&apos;h.


text:
Na labourit ket evit ar boued a ya da goll, met evit an hini a chom betek ar vuhez peurbadus hag a vo roet deoc&apos;h gant Mab an den. Rak Doue an Tad en deus e verket gant e siell.


text:
Neuze e lavarjont dezhañ: Peseurt mirakl a rez eta evit m&apos;en gwelimp ha ma kredimp ennout? Peseurt oberenn a rez?


text:
Hon tadoù o deus debret ar mann el lec&apos;h distro, hervez ma&apos;z eo skrivet: Roet en deus dezho da zebriñ bara an neñv.


text:
Neuze Jezuz a lavaras dezho: E gwirionez, e gwirionez, me a lavar deoc&apos;h, Moizez n&apos;en deus ket roet deoc&apos;h bara an neñv, met va Zad a ro deoc&apos;h gwir bara an neñv.


text:
Jezuz a lavaras dezho: Me eo ar bara a vuhez. An hini a zeuio da&apos;m c&apos;havout n&apos;en devo biken naon, hag an hini a gred ennon n&apos;en devo biken sec&apos;hed.


text:
Kement a roio an Tad din a zeuio da&apos;m c&apos;havout, ha ne lakain ket er-maez an hini a zeuio da&apos;m c&apos;havout,


text:
rak diskennet on eus an neñv nann evit ober va bolontez, met bolontez an hini en deus va c&apos;haset.


text:
Ha setu amañ bolontez an Tad en deus va c&apos;haset, na gollin hini eus ar re en deus roet din, met ma&apos;c&apos;h adsavin anezho a varv d&apos;an deiz diwezhañ.


text:
Setu amañ bolontez an hini en deus va c&apos;haset, ma teuio piv bennak a wel ar Mab hag a gred ennañ da gaout ar vuhez peurbadus, hag en adsavin a varv d&apos;an deiz diwezhañ.


text:
Neuze ar Yuzevien a c&apos;hrozmolas diwar e benn dre m&apos;en doa lavaret: Me eo ar bara diskennet eus an neñv.


text:
Hag e lavarent: N&apos;eo ket hemañ Jezuz mab Jozef, a anavezomp e dad hag e vamm? Penaos eta e lavar: Me a zo diskennet eus an neñv?


text:
Den ne c&apos;hell dont da&apos;m c&apos;havout ma ne vefe sachet gant an Tad en deus va c&apos;haset, ha en adsavin a varv d&apos;an deiz diwezhañ.


text:
Skrivet eo er brofeded: Kelennet e vint holl gant Doue. Evel-se piv bennak en deus selaouet an Tad hag en deus desket digantañ a zeu da&apos;m c&apos;havout.


text:
Me eo ar bara bev a zo diskennet eus an neñv. Mar debr unan bennak eus ar bara-mañ, e vevo da viken. Hag ar bara a roin eo va c&apos;hig, a roin evit buhez ar bed.


text:
Neuze ar Yuzevien a dabutas etrezo, o lavarout: Penaos e c&apos;hell an den-mañ reiñ deomp e gig da zebriñ?


text:
Neuze Jezuz a lavaras dezho: E gwirionez, e gwirionez, me a lavar deoc&apos;h, ma ne zebrit ket kig Mab an den ha ma n&apos;evit ket e wad, n&apos;hoc&apos;h eus ket ar vuhez ennoc&apos;h hoc&apos;h-unan.


text:
An hini a zebr va c&apos;hig hag a ev va gwad en deus ar vuhez peurbadus, hag ec&apos;h adsavin anezhañ a varv d&apos;an deiz diwezhañ.


text:
Evel m&apos;en deus an Tad hag a zo bev kaset ac&apos;hanon ha ma vevan dre an Tad, evel-se an hini a zebr ac&apos;hanon a vevo drezon.


text:
Setu amañ ar bara a zo diskennet eus an neñv. N&apos;eo ket evel ho tadoù, debret o deus ar mann hag ez int marvet. An hini a zebro ar bara-mañ a vevo da viken.


text:
Kalz eus e ziskibien, o vezañ e glevet, a lavaras: Ar ger-se a zo kalet, piv a c&apos;hell e selaou?


text:
Met Jezuz, oc&apos;h anavezout ennañ e-unan e c&apos;hrozmole e ziskibien diwar-benn kement-se, a lavaras dezho: Un abeg da gouezhañ a gavit e kement-se?


text:
Ar Spered eo a ro buhez, ar c&apos;hig ne servij da netra. Ar gerioù a lavaran deoc&apos;h a zo spered ha buhez.


text:
Met ez eus en ho touez lod ha ne gredont ket. Rak Jezuz a ouie adalek ar penn-kentañ pere a oa ar re ne gredent ket ha piv e oa an hini en droukroje.


text:
Hag e lavaras: Setu perak em eus lavaret deoc&apos;h penaos den ne c&apos;hell dont da&apos;m c&apos;havout, ma n&apos;eo ket roet kement-se dezhañ gant va Zad.


text:
Jezuz a respontas dezho: Ha ne&apos;m eus ket ho tibabet, ho taouzek? Hag unan ac&apos;hanoc&apos;h a zo un diaoul.


text:
Komz a rae diwar-benn Judaz Iskariod mab Simon, rak hemañ eo a dlee e zroukreiñ, evitañ da vezañ unan eus an daouzek.


text:
Goude-se, Jezuz a valeas dre C&apos;halilea; ne fellas ket dezhañ bale dre Judea, abalamour ma klaske ar Yuzevien e lazhañ.


text:
Neuze e vreudeur a lavaras dezhañ: Kae kuit ac&apos;han ha kae e Judea, evit ma welo ivez da ziskibien an oberoù a rez,


text:
rak den ne ra netra e-kuzh pa glask bezañ anavezet. Mar rez an traoù-se, en em ziskouez da-unan d&apos;ar bed.


text:
Jezuz a lavaras eta dezho: Va amzer n&apos;eo ket deuet c&apos;hoazh, met hoc&apos;h amzer a zo atav dereat.


text:
Ar bed ne c&apos;hell ket ho kasaat, met kasaat a ra ac&apos;hanon, abalamour ma roan testeni anezhañ penaos eo fall e oberoù.


text:
Evidoc&apos;h-c&apos;hwi, it d&apos;ar gouel-mañ. Me, ne d-an ket c&apos;hoazh dezhañ, rak va amzer n&apos;eo ket c&apos;hoazh peurc&apos;hraet.


text:
Bez&apos; e voe ur vrud bras diwar e benn e-touez ar bobl. Darn a lavare: Un den mat eo. Ha darn all a lavare: Nann, met touellañ a ra ar bobl.


text:
Ar Yuzevien a voe souezhet hag a lavaras: Penaos ec&apos;h anavez an den-mañ ar Skriturioù, pa n&apos;en deus ket o desket?


text:
Jezuz a respontas dezho: Va c&apos;helennadurezh n&apos;eo ket ac&apos;hanon, met eus an hini en deus va c&apos;haset.


text:
Mar fell da unan bennak ober e volontez, ec&apos;h anavezo hag eo va c&apos;helennadurezh eus Doue pe ha me a gomz ac&apos;hanon va-unan.


text:
An hini a gomz anezhañ e-unan a glask e c&apos;hloar e-unan, met an hini a glask gloar an hini en deus e gaset, a zo gwirion, ha n&apos;eus ket a zireizhder ennañ.


text:
Ha n&apos;en deus ket Moizez roet al lezenn deoc&apos;h? Hag hini ac&apos;hanoc&apos;h ne vir al lezenn. Perak e klaskit va lakaat d&apos;ar marv?


text:
Moizez en deus roet deoc&apos;h an amdroc&apos;h, n&apos;eo ket e teufe eus Moizez met eus an Tadoù, ha c&apos;hwi a amdroc&apos;h un den d&apos;an deiz sabad.


text:
Mar bez amdroc&apos;het un den d&apos;an deiz sabad, evit na vo ket torret lezenn Voizez, perak en em fulorit a-enep ac&apos;hanon abalamour ma em eus yac&apos;haet un den penn-da-benn d&apos;an deiz sabad?


text:
Ha setu e komz frank ha ne lavaront netra dezhañ. Hag anavezet o defe ar mestroù ez eo e gwirionez ar C&apos;hrist?


text:
Koulskoude ni a oar a-belec&apos;h eo hemañ, hogen pa zeuio ar C&apos;hrist, den n&apos;anavezo a-belec&apos;h eo.


text:
Neuze Jezuz, o kelenn en templ, a grias: C&apos;hwi a anavez ac&apos;hanon hag a oar a-belec&apos;h ez on. N&apos;on ket deuet ac&apos;hanon va-unan, met an hini en deus va c&apos;haset a zo gwirion ha n&apos;anavezit ket anezhañ.


text:
Klask a raent kregiñ ennañ, koulskoude den ne lakaas e zorn warnañ, rak ne oa ket c&apos;hoazh deuet e eur.


text:
Met kalz eus ar bobl a gredas ennañ hag a lavaras: Pa zeuio ar C&apos;hrist, hag ober a raio brasoc&apos;h mirakloù eget ma ra hemañ?


text:
Ar farizianed a glevas ar bobl o lavarout kement-se diwar e benn. Ar veleien vras hag ar farizianed a gasjont serjanted evit kregiñ ennañ.


text:
Neuze Jezuz a lavaras dezho: Emaon ganeoc&apos;h c&apos;hoazh evit un nebeud amzer, hag ez in da gavout an hini en deus va c&apos;haset.


text:
Klask a reot ac&apos;hanon ha ne&apos;m c&apos;havot ket, ha c&apos;hwi ne c&apos;hellit ket dont e-lec&apos;h ma&apos;z on.


text:
Neuze ar Yuzevien a lavaras etrezo: Pelec&apos;h ez aio na c&apos;hellimp ket kavout anezhañ? Ha mont a raio etrezek ar re a zo strewet e-touez ar C&apos;hresianed ha kelenn a raio ar C&apos;hresianed?


text:
Petra eo ar pezh en deus lavaret: Klask a reot ac&apos;hanon ha ne&apos;m c&apos;havot ket, ha c&apos;hwi ne c&apos;hellit ket dont e-lec&apos;h ma&apos;z on?


text:
An deiz diwezhañ eus ar gouel bras, Jezuz a savas hag a grias: Mar en deus unan bennak sec&apos;hed, ra zeuio da&apos;m c&apos;havout ha ra evo.


text:
Met e lavaras kement-se eus ar Spered a dlee resev ar re a gredje ennañ, rak ar Spered-Santel ne oa ket bet c&apos;hoazh roet, abalamour ma ne oa ket bet c&apos;hoazh savet Jezuz en e c&apos;hloar.


text:
Reoù all a lavaras: Ar C&apos;hrist eo. Ha reoù all a lavaras: Ar C&apos;hrist, ha dont a ra eus Galilea?


text:
Ha ne lavar ket ar Skritur e teuio ar C&apos;hrist eus lignez David hag eus bourc&apos;h Betlehem, a-belec&apos;h e oa David?


text:
Ar serjanted a zistroas eta etrezek ar veleien vras hag ar farizianed. Ar re-mañ a lavaras dezho: Perak n&apos;hoc&apos;h eus ket e zegaset?


text:
Int a respontas dezhañ: Bez&apos; out ivez Galileat? Evesha, ha gwel ha profed ebet a zo bet biskoazh savet eus Galilea.


text:
Da c&apos;houloù-deiz e tistroas adarre d&apos;an templ hag an holl bobl a zeuas d&apos;e gavout. O vezañ azezet e kelennas anezho.


text:
Ar skribed hag ar farizianed a zegasas dezhañ ur wreg tapet en avoultriezh hag, o vezañ he lakaet en o c&apos;hreiz,


text:
Moizez el lezenn en deus gourc&apos;hemennet deomp meinata ar seurt tud-se. Te eta, petra a lavarez?


text:
Lavarout a raent kement-se evit e amprouiñ hag evit gallout e damall. Met Jezuz, o daoublegañ, a skrivas gant e viz war an douar, evel ma ne gleve ket.


text:
Met evel ma talc&apos;hent d&apos;ober goulennoù outañ, e savas hag e lavaras dezho: An hini ac&apos;hanoc&apos;h a zo hep pec&apos;hed ra daolo ar maen kentañ outi.


text:
Pa glevjont kement-se, o kaout rebech digant o c&apos;houstiañs, ez ejont kuit an eil goude egile, ar re goshañ da gentañ betek ar re ziwezhañ. Ha Jezuz a chomas e-unan gant ar wreg a oa eno e-kreiz.


text:
Jezuz, o vezañ savet hag o gwelout den nemet ar wreg, a lavaras dezhi: Gwreg, pelec&apos;h emañ da damallerien? Ha n&apos;en deus den kondaonet ac&apos;hanout?


text:
Hi a lavaras: Den, Aotrou. Jezuz a lavaras dezhi: Ne varnan ket ac&apos;hanout kennebeut, kae ha na bec&apos;h ken.


text:
Neuze Jezuz a gomzas c&apos;hoazh dezho hag a lavaras: Me eo sklêrijenn ar bed, an hini a heuilh ac&apos;hanon ne gerzho ket en deñvalijenn, met bez&apos; en devo sklêrijenn ar vuhez.


text:
Hag ar farizianed a lavaras dezhañ: Te a ro testeni ac&apos;hanout da-unan, da desteni n&apos;eo ket gwirion.


text:
Jezuz a respontas dezho: Petra bennak ma roan testeni ac&apos;hanon va-unan, va zesteni a zo gwirion rak, gouzout a ran a-belec&apos;h on deuet ha pelec&apos;h ez an. Met c&apos;hwi, n&apos;ouzoc&apos;h ket a-belec&apos;h e teuan na pelec&apos;h ez an.


text:
Ha mar barnan, va barnedigezh a zo gwirion, rak n&apos;on ket va-unan, met ganin emañ an Tad en deus va c&apos;haset.


text:
Me eo a ro testeni ac&apos;hanon va-unan, hag an Tad en deus va c&apos;haset a ro ivez testeni ac&apos;hanon.


text:
Lavarout a rejont eta dezhañ: Pelec&apos;h emañ da Dad? Jezuz a respontas: N&apos;anavezit na me na va Zad. Mar anavezfec&apos;h ac&apos;hanon, ec&apos;h anavezfec&apos;h ivez va Zad.


text:
Jezuz a lavaras ar gerioù-mañ el lec&apos;h ma oa an teñzor, o kelenn en templ. Ha den ne grogas ennañ, rak e eur ne oa ket deuet c&apos;hoazh.


text:
Neuze Jezuz a lavaras dezho c&apos;hoazh: Mont a ran kuit hag e klaskot ac&apos;hanon hag e varvot en ho pec&apos;hed. Ne c&apos;hellot ket dont e-lec&apos;h ma&apos;z an.


text:
Ar Yuzevien a lavaras eta: Hag en em lazho e-unan, peogwir e lavar: Ne c&apos;hellot ket dont e-lec&apos;h ma&apos;z an.


text:
Hag e lavaras dezho: C&apos;hwi a zo eus an traoñ, me a zo eus an nec&apos;h. C&apos;hwi a zo eus ar bed-mañ, me n&apos;on ket eus ar bed-mañ.


text:
Setu perak em eus lavaret deoc&apos;h e varvot en ho pec&apos;hedoù, rak ma ne gredit ket emaon, e varvot en ho pec&apos;hedoù.


text:
Neuze e lavarjont dezhañ: Piv out-te? Jezuz a lavaras dezho: Ar pezh a lavaran deoc&apos;h abaoe ar penn-kentañ.


text:
Kalz a draoù am eus da lavarout ac&apos;hanoc&apos;h ha da varn ennoc&apos;h. Met an hini en deus va c&apos;haset a zo gwirion hag e lavaran d&apos;ar bed ar pezh am eus klevet digantañ.


text:
Jezuz a lavaras dezho: Pa ho po savet Mab an den, neuze ec&apos;h anavezot emaon ha penaos ne ran netra ac&apos;hanon va-unan, met e lavaran an traoù evel m&apos;en deus va Zad o desket din.


text:
An hini en deus va c&apos;haset a zo ganin. An Tad n&apos;en deus ket va lezet va-unan, abalamour ma ran atav ar pezh a blij dezhañ.


text:
Neuze Jezuz a lavaras d&apos;ar Yuzevien o doa kredet ennañ: Mar kendalc&apos;hit em ger, emaoc&apos;h e gwirionez va diskibien.


text:
Respont a rejont dezhañ: Ni a zo lignez Abraham ha biskoazh n&apos;omp bet sklavourien da zen, penaos e lavarez: Dieubet e viot?


text:
Jezuz a respontas dezho: E gwirionez, e gwirionez, me a lavar deoc&apos;h, an hini en em ro d&apos;ar pec&apos;hed a zo sklavour d&apos;ar pec&apos;hed.


text:
Gouzout a ran ez oc&apos;h lignez Abraham, met e klaskit va lakaat d&apos;ar marv abalamour n&apos;en deus ket va ger a zegemer ennoc&apos;h.


text:
Me a lavar ar pezh am eus gwelet e ti va Zad, ha c&apos;hwi ivez a ra ar pezh hoc&apos;h eus gwelet e ti ho tad.


text:
Int a respontas dezhañ: Hon tad eo Abraham. Jezuz a lavaras dezho: Ma vijec&apos;h bugale Abraham, c&apos;hwi a raje oberoù Abraham.


text:
Met bremañ e glaskit va lakaat d&apos;ar marv, me, un den en deus lavaret deoc&apos;h ar wirionez am eus desket digant Doue. Abraham n&apos;en deus ket graet kement-se.


text:
C&apos;hwi a ra oberoù ho tad. Lavarout a rejont dezhañ: N&apos;omp ket bet ganet eus un avoultriezh, un Tad hepken hon eus, Doue eo.


text:
Neuze Jezuz a lavaras dezho: Ma vije Doue ho Tad, e karjec&apos;h ac&apos;hanon, rak eus Doue eo ez on hag e teuan. N&apos;on ket deuet ac&apos;hanon va-unan, met eñ eo an hini en deus va c&apos;haset.


text:
Ho tad a ziskennit anezhañ eo an diaoul hag e fell deoc&apos;h ober c&apos;hoantoù ho tad. Muntrer eo bet adalek ar penn-kentañ, ha n&apos;en deus ket kendalc&apos;het er wirionez dre ma n&apos;eus ket a wirionez ennañ. Pa lavar gaou, e komz eus ar pezh a zo ennañ e-unan, rak gaouiat eo ha tad d&apos;ar gaou.


text:
Piv ac&apos;hanoc&apos;h a gendrec&apos;ho ac&apos;hanon a bec&apos;hed? Mar lavaran ar wirionez, perak ne gredit ket ac&apos;hanon?


text:
An hini a zo eus Doue a selaou gerioù Doue. Dre-se eo ne selaouit ket, abalamour n&apos;oc&apos;h ket eus Doue.


text:
Neuze ar Yuzevien a respontas dezhañ: Ha n&apos;hon eus ket lavaret mat penaos out ur Samaritan hag ez eus un diaoul ennout?


text:
Jezuz a respontas: Ne&apos;m eus ket un diaoul met enoriñ a ran va Zad, hag e tizenorit ac&apos;hanon.


text:
E gwirionez, e gwirionez, me a lavar deoc&apos;h, mar mir unan bennak va ger, ne welo biken ar marv.


text:
Neuze ar Yuzevien a lavaras dezhañ: Bremañ ec&apos;h anavezomp ez eus un diaoul ennout. Abraham a zo marv, ar brofeded ivez, ha te a lavar: Mar mir unan bennak va ger, ne welo biken ar marv.


text:
Ha brasoc&apos;h out eget Abraham hon tad hag a zo marv? Ar brofeded ivez a zo marv. Da biv e fell dit en em dremen?


text:
Jezuz a respontas: Mar tennan gloar ac&apos;hanon va-unan, va gloar n&apos;eo netra. Va Zad eo an hini a ro gloar din, an hini a lavarit eo ho Toue.


text:
N&apos;hoc&apos;h eus ket e anavezet. Met me a anavez anezhañ, ha ma lavarfen n&apos;anavezan ket anezhañ, e vefen ur gaouiad eveldoc&apos;h. Met anavezout a ran anezhañ hag e viran e c&apos;her.


text:
Abraham ho tad en deus tridet gant levenez o soñjal e tlee gwelout va deiz. E welet en deus hag eo en em laouenaet.


text:
Neuze ar Yuzevien a lavaras dezhañ: Ne&apos;c&apos;h eus ket c&apos;hoazh hanter kant vloaz hag ec&apos;h eus gwelet Abraham?


text:
Jezuz a lavaras dezho: E gwirionez, e gwirionez, me a lavar deoc&apos;h, a-raok ma voe Abraham, emaon.


text:
Neuze e kemerjont mein evit o zeurel gantañ, met Jezuz en em guzhas hag a yeas er-maez eus an templ o tremen dre o c&apos;hreiz, hag evel-se ez eas kuit.


text:
E ziskibien a c&apos;houlennas digantañ: Mestr, piv en deus pec&apos;het, hemañ pe e dud, ma&apos;z eo bet ganet dall?


text:
Jezuz a respontas: N&apos;en deus ket pec&apos;het nag e dud kennebeut, met evit ma vo disklêriet oberoù Doue ennañ eo.


text:
E-pad ma&apos;z eo deiz, eo ret din kas da benn oberoù an hini en deus va c&apos;haset. An noz a zeu, ha den ne c&apos;hell labourat enni.


text:
O vezañ lavaret kement-se, e krañchas d&apos;an douar hag e reas fank gant e halv. Neuze ec&apos;h olevas daoulagad an dall gant ar fank-se,


text:
hag e lavaras dezhañ: Kae hag en em walc&apos;h e stank Siloa, da lavarout eo: Kaset. Mont a reas di eta, en em walc&apos;has, hag e teuas o welout sklaer.


text:
An amezeien hag ar re o doa e welet a-raok pa oa dall a lavaras: N&apos;eo ket hemañ an hini en em zalc&apos;he azezet hag a c&apos;houlenne an aluzen?


text:
Respont a reas: Un den a c&apos;halver Jezuz en deus graet fank, en deus olevet gantañ va daoulagad ha lavaret din: Kae da stank Siloa hag en em walc&apos;h. Aet on, hag ez on en em walc&apos;het, hag e welan.


text:
Ar farizianed a c&apos;houlennas eta digantañ ivez penaos en doa adkavet ar gweled. Eñ a lavaras dezho: Lakaet en deus fank din war va daoulagad, hag ez on en em walc&apos;het, hag e welan.


text:
Neuze hiniennoù eus ar farizianed a lavaras: An den-se n&apos;eo ket a-berzh Doue pa ne vir ket ar sabad. Reoù all a lavaras: Penaos e c&apos;hell un den a zo pec&apos;her ober hevelep mirakloù? Hag e oant dizunvan etrezo.


text:
Lavarout a rejont c&apos;hoazh d&apos;an dall: Te, petra a lavarez eus an hini en deus digoret dit da zaoulagad? Eñ a lavaras: Ur profed eo.


text:
Koulskoude ar Yuzevien ne gredjont ket e oa bet an den-se dall hag e oa bet digoret e zaoulagad dezhañ, ken ma lakajont gervel e dud.


text:
Hag e c&apos;houlennjont diganto, o lavarout: Hag hennezh eo ho mab a lavarit eo bet ganet dall? Penaos eta e wel bremañ?


text:
met n&apos;ouzomp ket penaos e wel bremañ, ha n&apos;ouzomp ket piv en deus digoret dezhañ e zaoulagad. Oad en deus, goulennit digantañ, komz a raio e-unan eus ar pezh a sell outañ.


text:
E dud a lavaras kement-se o vezañ m&apos;o doa aon rak ar Yuzevien. Ar Yuzevien o doa dija lakaet penaos piv bennak a anavezje anezhañ evit ar C&apos;hrist, a vije kaset kuit eus ar sinagogenn.


text:
Gervel a rejont eta evit an eil wech an den a oa bet dall hag e lavarjont dezhañ: Ro gloar da Zoue, ni a oar ez eo an den-se ur pec&apos;her.


text:
Neuze e respontas: N&apos;ouzon ket hag-eñ eo ur pec&apos;her. Un dra a ouzon, penaos e oan dall ha bremañ e welan.


text:
Lavarout a rejont c&apos;hoazh dezhañ: Petra en deus graet dit? Penaos en deus digoret da zaoulagad dit?


text:
Respont a reas dezho: Henn lavaret em eus dija deoc&apos;h ha n&apos;hoc&apos;h eus ket selaouet. Perak e fell deoc&apos;h henn klevout a-nevez? C&apos;hoantaat a rit ivez dont da vezañ e ziskibien?


text:
Neuze e tismegañsjont anezhañ hag e lavarjont: Te eo a zo e ziskibl, evidomp, ni a zo diskibien Moizez.


text:
An den a respontas: Un dra souezhus eo na ouezfec&apos;h ket a-belec&apos;h eo, hag en deus digoret va daoulagad din.


text:
Ni a oar penaos Doue ne selaou ket ar pec&apos;herien, met mar deu unan bennak da zoujañ Doue ha da ober e volontez, e selaou anezhañ.


text:
N&apos;eo ket bet klevet betek vremañ penaos en defe den digoret e zaoulagad d&apos;un den ganet dall.


text:
Respont a rejont dezhañ: Te a zo bet ganet holl er pec&apos;hed hag e kelennez ac&apos;hanomp! Hag e kasjont anezhañ kuit.


text:
Jezuz a glevas o doa e gaset kuit hag, o vezañ en em gavet gantañ, e lavaras dezhañ: Ha krediñ a rez e Mab Doue?


text:
Jezuz a lavaras: Me a zo deuet er bed-mañ evit ur varnedigezh, evit ma welo ar re na welont ket, ha ma teuio ar re a wel da vezañ dall.


text:
Hiniennoù eus ar farizianed a oa gantañ, o klevout kement-se, a lavaras dezhañ: Ha ni, ha dall omp ivez?


text:
Jezuz a lavaras dezho: Ma vefec&apos;h dall, n&apos;ho pefe ket a bec&apos;hed. Met bremañ e lavarit: Gwelout a reomp. Abalamour da gement-se ho pec&apos;hed a chom.


text:
E gwirionez, e gwirionez, me a lavar deoc&apos;h, an hini na ya ket e kraou an deñved dre an nor, met a bign dre ul lec&apos;h all, a zo ul laer hag ur brigant.


text:
Ar porzhier a zigor dezhañ an nor hag an deñved a glev e vouezh. Gervel a ra e zeñved e-unan dre o anv hag e kas anezho er-maez.


text:
Pa en deus degaset er-maez e zeñved e-unan, e kerzh a-raok dezho, hag an deñved a heuilh anezhañ abalamour ma&apos;c&apos;h anavezont e vouezh.


text:
Met ne heuilhint ket un diavaeziad, tec&apos;hout a raint kentoc&apos;h, dre ma n&apos;anavezont ket mouezh an diavaezidi.


text:
Neuze Jezuz a lavaras dezho c&apos;hoazh: E gwirionez, e gwirionez, me a lavar deoc&apos;h, me eo dor an deñved.


text:
Ar re holl a zo deuet a-raok din a zo laeron ha briganted, met an deñved n&apos;o deus ket o selaouet.


text:
Me eo an nor. Mar deu e-barzh unan bennak drezon, e vo salvet. Dont ha mont a raio hag e kavo peurvan.


text:
Al laer ne zeu nemet evit laerezh, lazhañ ha distrujañ. Me a zo deuet evit m&apos;o devo ar vuhez, ha m&apos;o devo anezhi gant fonnuster.


text:
Met an devezhour n&apos;eo ket ar mesaer hag an deñved n&apos;int ket dezhañ. Pa wel ar bleiz o tont, e tilez an deñved hag e tec&apos;h. Ar bleiz a grog en deñved hag a stlabez anezho.


text:
Evel ma&apos;c&apos;h anavez an Tad ac&apos;hanon, ec&apos;h anavezan ivez an Tad. Ha reiñ a ran va buhez evit an deñved.


text:
Deñved all am eus ha n&apos;int ket eus ar c&apos;hraou-mañ. Ret eo din degas anezho ivez hag e klevint va mouezh. Hag e vo un tropell hepken hag ur mesaer hepken.


text:
Den ne lam anezhi diganin, me a lez anezhi ac&apos;hanon va-unan. Ar galloud am eus d&apos;he lezel hag ar galloud d&apos;hec&apos;h adkemer, an urzh-se am eus bet digant va Zad.


text:
Re all a lavaras: Ar gerioù-se n&apos;int ket eus un den dalc&apos;het gant un diaoul. Hag un diaoul a c&apos;hell digeriñ daoulagad ar re dall?


text:
ar Yuzevien en em zastumas en-dro dezhañ hag a lavaras dezhañ: Betek pegeit e talc&apos;hi hon ene en douetañs? Mar d-out ar C&apos;hrist, lavar deomp splann.


text:
Jezuz a respontas dezho: Henn lavaret em eus deoc&apos;h ha ne gredit ket. An oberoù a ran en anv va Zad a ro testeni ac&apos;hanon.


text:
Va Zad en deus o roet din, ha brasoc&apos;h eo eget an holl. Den ne c&apos;hell o lemel eus dorn va Zad.


text:
Jezuz a lavaras dezho: Diskouezet em eus kalz a oberoù mat a-berzh va Zad, evit pehini anezho e veinatait ac&apos;hanon?


text:
Ar Yuzevien a respontas dezhañ: N&apos;eo ket evit un ober mat e veinataomp ac&apos;hanout, met evit ur gwallgomz: rak n&apos;out nemet un den, hag en em rez Doue.


text:
Jezuz a respontas dezho: Ha n&apos;eo ket skrivet en ho lezenn: Lavaret em eus: C&apos;hwi a zo doueed?


text:
Mar he deus galvet doueed ar re ma oa bet kaset dezho ger Doue, hag ar Skritur ne c&apos;hell ket bezañ torret,


text:
perak e lavarit e wallgomzan, me an hini en deus an Tad santelaet ha kaset er bed, abalamour ma em eus lavaret: Me eo Mab Doue?


text:
Met mar o gran, ha pa ne gredfec&apos;h ket ac&apos;hanon, kredit da&apos;m oberoù, evit ma&apos;c&apos;h anavezot ha ma kredot ez eo an Tad ennon hag ez on ennañ.


text:
Mont a reas a-nevez en tu all d&apos;ar Jordan, e-lec&apos;h ma oa Yann o vadeziñ da gentañ, hag e chomas eno.


text:
Kalz a dud a zeuas d&apos;e gavout hag a lavaras: Yann, evit gwir, n&apos;en deus graet mirakl ebet, met kement en deus Yann lavaret diwar-benn hemañ a zo gwir.


text:
Mari a oa an hini a olevas an Aotrou gant c&apos;hwezh-vat hag a dorchas e dreid gant he blev. Lazar he breur a oa klañv.


text:
Pa glevas Jezuz kement-se e lavaras: Ar c&apos;hleñved-se ne gas ket d&apos;ar marv, met evit gloar Doue eo, evit ma resevo Mab Doue gloar a gement-se.


text:
An diskibien a lavaras dezhañ: Mestr, ar Yuzevien a glaske n&apos;eus ket pell da veinata, hag e tistroez di!


text:
Jezuz a respontas dezho: Ha n&apos;eus ket daouzek eur en deiz? Mar kerzh unan bennak e-pad an deiz, ne strebot ket, abalamour ma wel sklêrijenn ar bed-mañ.


text:
Komz a reas evel-se ha goude e lavaras dezho: Lazar hor mignon a gousk, met mont a ran d&apos;e zihuniñ.


text:
Hag ez eus levenez ganin abalamour deoc&apos;h dre ne oan ket eno, evit ma kredot. Met deomp d&apos;e gavout.


text:
Met anavezout a ran penaos bremañ c&apos;hoazh, kement holl a c&apos;houlenni digant Doue, Doue en roio dit.


text:
Jezuz a lavaras dezhi: Me eo an adsavidigezh hag ar vuhez, an hini a gred ennon, ha pa vefe marv, a vevo.


text:
P&apos;he doe lavaret kement-se, ez eas hag e c&apos;halvas Mari he c&apos;hoar e-kuzh hag e lavaras: Ar Mestr a zo amañ hag a c&apos;halv ac&apos;hanout.


text:
Jezuz ne oa ket c&apos;hoazh aet er bourc&apos;h, met e oa el lec&apos;h ma oa deuet Marta a-raok dezhañ.


text:
Ar Yuzevien a oa gant Mari en ti ouzh he frealziñ, pa weljont e oa savet ken buan hag e oa aet er-maez, a heuilhjont anezhi, o lavarout: Mont a ra da ouelañ d&apos;ar bez.


text:
Pa voe deuet Mari el lec&apos;h ma oa Jezuz ha pa welas anezhañ, en em daolas d&apos;e dreid hag e lavaras dezhañ: Aotrou, ma vijes bet amañ, va breur ne vije ket marvet.


text:
Pa welas Jezuz anezhi o ouelañ, hi hag ar Yuzevien a oa deuet ganti, e huanadas en e spered hag e voe trubuilhet.


text:
Hiniennoù anezho a lavaras: Eñ hag en deus digoret daoulagad an den dall, ha ne c&apos;helle ket ober ivez na varvje ket hemañ?


text:
Neuze Jezuz, o huanadiñ a-nevez ennañ e-unan, a zeuas d&apos;ar bez. Ur c&apos;hev e oa hag ur maen a oa bet lakaet warnañ.


text:
Jezuz a lavaras: Lamit ar maen. Marta, c&apos;hoar an hini marv, a lavaras dezhañ: Aotrou, c&apos;hwez a zo dija gantañ rak aze emañ abaoe pevar devezh zo.


text:
Lemel a rejont eta ar maen eus al lec&apos;h ma oa gourvezet an hini marv. Jezuz, o sevel e zaoulagad war-zu an neñv, a lavaras: Tad, da drugarekaan peogwir ec&apos;h eus va selaouet.


text:
Gouzout a ran e selaouez ac&apos;hanon atav, met henn lavaret em eus abalamour d&apos;ar bobl-mañ a zo en-dro din, evit ma kredint ec&apos;h eus va degaset.


text:
Hag an hini marv a zeuas er-maez, e dreid hag e zaouarn ereet gant bandennoù, e zremm goloet gant ul lienenn. Jezuz a lavaras dezho: Diereit anezhañ ha lezit eñ da vont.


text:
Neuze, kalz eus ar Yuzevien a oa deuet da gavout Mari, pa weljont ar pezh en doa graet Jezuz, a gredas ennañ.


text:
Neuze ar veleien vras hag ar farizianed a zastumas ar sanedrin hag a lavaras: Petra a raimp? Rak an den-se a ra kalz a virakloù.


text:
Mar en lezomp d&apos;ober, an holl a gredo ennañ, hag ar Romaned a zeuio hag a zistrujo hol lec&apos;h hag hor broad.


text:
Met unan anezho, Kaifaz, hag a oa beleg-meur er bloavezh-se, a lavaras dezho: C&apos;hwi n&apos;ouzoc&apos;h netra,


text:
ha ne soñjit ket penaos eo gwelloc&apos;h da un den hepken mervel evit ar bobl eget na vefe kollet ar vroad holl?


text:
Hogen ne lavaras ket kement-se anezhañ e-unan, met o vezañ beleg-meur er bloaz-se, e tiouganas penaos e tlee Jezuz mervel evit ar vroad,


text:
Neuze Jezuz n&apos;en em ziskouezas mui dirak an holl e-touez ar Yuzevien, met mont a reas ac&apos;hane en ur vro tost d&apos;al lec&apos;h distro, d&apos;ur gêr galvet Efraim. Hag e chomas eno gant e ziskibien.


text:
Pask ar Yuzevien a oa tost ha kalz a dud eus ar vro a bignas da Jeruzalem a-raok ar Pask evit en em c&apos;hlanaat.


text:
Klask a rejont Jezuz hag, oc&apos;h en em zerc&apos;hel en templ, e lavarjont an eil d&apos;egile: Petra a soñjit? Ha ne zeuio ket d&apos;ar gouel?


text:
Ar veleien vras hag ar farizianed o doa roet urzh, ma ouije unan bennak pelec&apos;h e oa, en lavarje, evit ma krogjed ennañ.


text:
C&apos;hwec&apos;h devezh a-raok ar Pask, Jezuz a zeuas da Vetania, e-lec&apos;h ma oa Lazar, an hini a oa bet marv hag en doa adsavet a-douez ar re varv.


text:
Neuze Mari, o vezañ kemeret ul lur (~ 330 g) c&apos;hwezh-vat a nard pur eus ur priz bras, a olevas ganti treid Jezuz hag a dorchas e dreid gant he blev. An ti a voe leuniet gant c&apos;hwezh an traet-se.


text:
Perak n&apos;eo ket bet gwerzhet ar c&apos;hwezh-vat-se tri c&apos;hant diner (1 diner = pezh arc&apos;hant roman war-dro 4 g) evit o reiñ d&apos;ar beorien?


text:
Lavarout a rae kement-se, n&apos;eo ket m&apos;en doa preder ouzh ar beorien, met abalamour ma oa laer hag, o terc&apos;hel ar yalc&apos;h, e kemere ar pezh a lakaed enni.


text:
Ur vandenn vras a Yuzevien o vezañ gouezet e oa eno, a zeuas, nann hepken abalamour da Jezuz, met ivez evit gwelout Lazar en doa adsavet a-douez ar re varv.


text:
An deiz war-lerc&apos;h, ul lod bras a dud deuet evit ar gouel, o klevout e teue Jezuz da Jeruzalem,


text:
a gemeras brankoù palmez hag a yeas a-raok dezhañ, o krial: Hozanna! Benniget ra vo roue Israel a zeu en anv an Aotrou!


text:
E ziskibien ne gomprenjont ket da gentañ kement-se, met pa voe roet gloar da Jezuz, neuze e teuas da soñj dezho penaos e oa bet skrivet an traoù-se diwar e benn hag e oant en em gavet gantañ.


text:
Ar vandenn a oa gantañ p&apos;en doa galvet Lazar eus ar bez ha p&apos;en doa e adsavet a-douez ar re varv, a roe testeni dezhañ.


text:
Abalamour ivez m&apos;en doa anavezet ar bobl penaos en doa graet ar mirakl-se e oant aet a-raok dezhañ.


text:
Ar farizianed a lavaras eta etrezo: Gwelout a rit na c&apos;hounezit netra, setu, an dud o deus aet war e lerc&apos;h.


text:
Dont a rejont da gavout Filip eus Betsaida e Galilea hag e c&apos;houlennjont dioutañ: Aotrou, ni a garfe gwelout Jezuz.


text:
E gwirionez, e gwirionez, me a lavar deoc&apos;h, ma ne varv ket ar c&apos;hreunenn winizh a gouezh d&apos;an douar, e chom hec&apos;h-unan. Met mar marv, e toug kalz a frouezh.


text:
An hini a gar e vuhez he c&apos;hollo, hag an hini a gasa e vuhez er bed-mañ he miro evit ar vuhez peurbadus.


text:
Mar servij unan bennak ac&apos;hanon, ra zeuio war va lerc&apos;h, hag e-lec&apos;h ma&apos;z on, eno e vo ivez va servijer. Mar servij unan bennak ac&apos;hanon, an Tad a enoro anezhañ.


text:
Bremañ va ene a zo trubuilhet. Ha petra a lavarin? Tad, savete ac&apos;hanon eus an eur-mañ? Met evit kement-se eo ez on deuet en eur-mañ.


text:
Tad, ro gloar da&apos;z anv! Neuze e teuas ur vouezh eus an neñv: Ha roet em eus gloar dezhañ, hag e roin gloar dezhañ c&apos;hoazh.


text:
Ar bobl a oa eno hag o doa klevet a lavaras e oa ar c&apos;hurun. Re all a lavaras: Un ael en deus komzet outañ.


text:
Jezuz a gemeras ar gomz hag a lavaras: N&apos;eo ket evidon eo deuet ar vouezh-se, met evidoc&apos;h.


text:
Ar bobl a respontas dezhañ: Desket hon eus dre al lezenn e tle ar C&apos;hrist chom da viken. Penaos eta e lavarez ez eo ret da Vab an den bezañ savet? Piv eo ar Mab an den-se?


text:
Neuze Jezuz a lavaras dezho: Ar sklêrijenn a zo c&apos;hoazh ganeoc&apos;h evit un nebeud amzer. Kerzhit e-pad m&apos;hoc&apos;h eus ar sklêrijenn, gant aon na zeufe an deñvalijenn d&apos;ho soupren. An hini a gerzh en deñvalijenn ne oar ket pelec&apos;h ez a.


text:
E-pad m&apos;hoc&apos;h eus ar sklêrijenn, kredit er sklêrijenn, evit ma viot bugale ar sklêrijenn. Jezuz a lavaras an traoù-se, ha goude ez eas kuit hag en em guzhas diouto.


text:
evit ma vije peurc&apos;hraet ar ger en doa ar profed Izaia lavaret: Aotrou, piv en deus kredet d&apos;hor prezegenn? Ha da biv eo bet diskuliet brec&apos;h an Aotrou?


text:
Dallet en deus o daoulagad ha kaletaet o c&apos;halon, gant aon na zeufe o daoulagad da welout, o c&apos;halon da gompren, na zistrofent, ha na yac&apos;hafen anezho.


text:
Koulskoude, kalz e-touez ar re vras zoken a gredas ennañ, met n&apos;anzavjont ket kement-se abalamour d&apos;ar farizianed, gant aon da vezañ kaset kuit eus ar sinagogenn,


text:
Jezuz a grias hag a lavaras: An hini a gred ennon, ne gred ket ennon met en hini en deus va c&apos;haset,


text:
Mar klev unan bennak va gerioù ha ne gred ket, ne varnan ket anezhañ, rak n&apos;on ket deuet evit barn ar bed, met evit saveteiñ ar bed.


text:
An hini na&apos;m degemer ket ha na zegemer ket va gerioù en deus e varner, ar ger am eus prezeget eo, a varno anezhañ d&apos;an deiz diwezhañ.


text:
Rak n&apos;eo ket ac&apos;hanon va-unan em eus komzet, met an Tad en deus va c&apos;haset, en deus gourc&apos;hemennet din ar pezh a dleen lavarout ha prezeg.


text:
Hag anavezout a ran penaos e c&apos;hourc&apos;hemenn a zo ar vuhez peurbadus. An traoù a lavaran eta, a lavaran evel m&apos;en deus an Tad o lavaret din.


text:
A-raok gouel ar Pask, Jezuz, oc&apos;h anavezout e oa deuet e eur evit tremen eus ar bed-mañ d&apos;an Tad, goude bezañ karet e re a oa er bed, o c&apos;haras betek an diwezh.


text:
Da ziwezh ar goan, an diaoul o vezañ lakaet dija e kalon Judaz Iskariod mab Simon ar soñj d&apos;e zroukreiñ,


text:
Jezuz, oc&apos;h anavezout en doa an Tad lakaet pep tra etre e zaouarn, hag e oa deuet eus Doue hag e tistroe da Zoue,


text:
a savas diouzh koan, a lamas e zilhad, hag, o vezañ kemeret ul lienenn, en em c&apos;hourizas ganti.


text:
Goude-se e lakaas dour en ur billig hag en em lakaas da walc&apos;hiñ treid an diskibien ha d&apos;o zorchañ gant al lienenn a oa en-dro dezhañ.


text:
Dont a reas eta da Simon-Pêr, hag hemañ a lavaras dezhañ: Aotrou, ha te a walc&apos;hfe va zreid din!


text:
Jezuz a respontas dezhañ: N&apos;ouzout ket bremañ ar pezh a ran, met henn gouzout a ri diwezhatoc&apos;h.


text:
Pêr a lavaras dezhañ: Biken ne walc&apos;hi va zreid din. Jezuz a respontas dezhañ: Ma ne walc&apos;han ket ac&apos;hanout, ne&apos;c&apos;h eus ket lod ganin.


text:
Jezuz a lavaras dezhañ: An hini a zo bet gwalc&apos;het en deus ezhomm e vefe gwalc&apos;het dezhañ e zreid hepken, hag emañ glan penn-da-benn. Ha c&apos;hwi a zo glan, met n&apos;oc&apos;h ket holl.


text:
Rak gouzout a rae piv oa an hini a dlee e zroukreiñ, abalamour da-se e lavaras: N&apos;oc&apos;h ket glan holl.


text:
Goude eta m&apos;en doe gwalc&apos;het o zreid dezho ha m&apos;en doe adkemeret e zilhad, en em lakaas adarre ouzh taol hag e lavaras dezho: Ha gouzout a rit ar pezh am eus graet deoc&apos;h?.


text:
Mar em eus eta gwalc&apos;het ho treid deoc&apos;h, me an Aotrou hag ar Mestr, c&apos;hwi a dle ivez gwalc&apos;hiñ ho treid an eil d&apos;egile.


text:
E gwirionez, e gwirionez, me a lavar deoc&apos;h, ar servijer n&apos;eo ket brasoc&apos;h eget e vestr, nag an abostol (= an hini kaset) brasoc&apos;h eget an hini en deus e gaset.


text:
Ne gomzan ket ac&apos;hanoc&apos;h holl. Gouzout a ran ar re am eus dibabet. Met ret eo d&apos;ar Skritur bezañ peurc&apos;hraet: An hini a zebr bara ganin en deus savet e droad em enep.


text:
Me en lavar deoc&apos;h adalek bremañ, a-raok ma&apos;c&apos;h erruo an dra, evit pa c&apos;hoarvezo, ma kredot emaon.


text:
E gwirionez, e gwirionez, me a lavar deoc&apos;h, an hini a zegemer an hini am bo kaset a zegemer ac&apos;hanon, hag an hini a zegemer ac&apos;hanon a zegemer an hini en deus va c&apos;haset.


text:
P&apos;en doe Jezuz lavaret kement-se, e voe trubuilhet en e spered hag e roas an testeni-mañ: E gwirionez, e gwirionez, me a lavar deoc&apos;h, unan ac&apos;hanoc&apos;h am droukroio.


text:
Jezuz a respontas: An hini a roin dezhañ an tamm soubet. Hag, o vezañ soubet un tamm, e roas anezhañ da Judaz Iskariod mab Simon.


text:
War-lerc&apos;h an tamm, Satan a yeas ennañ. Neuze Jezuz a lavaras dezhañ: Gra raktal ar pezh a rez.


text:
Hiniennoù a soñjas penaos, evel ma oa ar yalc&apos;h gant Judaz, e lavare Jezuz dezhañ: Pren ar pezh hon eus ezhomm evit ar gouel, pe da reiñ un dra bennak d&apos;ar beorien.


text:
Pa voe aet kuit, Jezuz a lavaras: Bremañ roet eo bet gloar da Vab an den ha roet eo bet gloar da Zoue ennañ.


text:
Mar d-eo bet roet gloar da Zoue ennañ, Doue a roio gloar dezhañ ivez ennañ e-unan hag e roio gloar dezhañ prest.


text:
Va bugale vihan, me a zo c&apos;hoazh ganeoc&apos;h evit un nebeud amzer. C&apos;hwi am c&apos;hlasko hag, evel ma em eus lavaret d&apos;ar Yuzevien: Ne c&apos;hellit ket dont e-lec&apos;h ma&apos;z an, deoc&apos;h ivez en lavaran bremañ.


text:
Reiñ a ran deoc&apos;h ur gourc&apos;hemenn nevez: Ma en em garot an eil egile evel ma em eus ho karet, ma en em garot ivez an eil egile.


text:
Dre gement-mañ ec&apos;h anavezo an holl ez oc&apos;h va diskibien, ma hoc&apos;h eus karantez an eil evit egile.


text:
Simon-Pêr a lavaras dezhañ: Aotrou, pelec&apos;h ez-te? Jezuz a respontas dezhañ: E-lec&apos;h ma&apos;z an, ne c&apos;hellez ket va heuliañ bremañ, met te am heulio diwezhatoc&apos;h.


text:
Pêr a lavaras dezhañ: Aotrou, perak ne c&apos;hellan ket da heuliañ bremañ? Me a rofe va buhez evidout.


text:
Jezuz a respontas dezhañ: Te a rofe da vuhez evidon? E gwirionez, e gwirionez, me a lavar dit, ne gano ket ar c&apos;hilhog na&apos;z po va dinac&apos;het teir gwech.


text:
Bez&apos; ez eus meur a chomlec&apos;h e ti va Zad. Ma ne vefe ket, em bije henn lavaret deoc&apos;h. Mont a ran da gempenn ul lec&apos;h deoc&apos;h.


text:
Pa vin aet kuit ha pa em bo kempennet ul lec&apos;h deoc&apos;h, e tistroin hag ho kemerin ganin, evit el lec&apos;h m&apos;emaon e viot c&apos;hwi ivez.


text:
Tomaz a lavaras dezhañ: Aotrou, n&apos;ouzomp ket pelec&apos;h ez ez, ha penaos e c&apos;hellfemp gouzout an hent?


text:
Jezuz a lavaras dezhañ: Me eo an hent, ar wirionez hag ar vuhez. Den ne zeu d&apos;an Tad nemet drezon.


text:
Mar ho pefe va anavezet, ho pefe anavezet ivez va Zad. Hag a-vremañ ec&apos;h anavezit anezhañ hag hoc&apos;h eus e welet.


text:
Jezuz a lavaras dezhañ: Keid-all a zo abaoe ma&apos;z on ganeoc&apos;h, ha ne&apos;c&apos;h eus ket va anavezet, Filip? An hini en deus va gwelet en deus gwelet an Tad. Penaos e lavarez: Diskouez deomp an Tad?


text:
Ha ne gredez ket ez on-me en Tad hag emañ an Tad ennon? Ar gerioù a lavaran deoc&apos;h, n&apos;o lavaran ket ac&apos;hanon va-unan. Met an Tad a chom ennon, a ra e-unan an oberoù.


text:
Kredit ac&apos;hanon pa lavaran ez on en Tad hag emañ an Tad ennon. Kredit ac&apos;hanon da vihanañ abalamour d&apos;an oberoù-se o-unan.


text:
E gwirionez, e gwirionez, me a lavar deoc&apos;h, an hini a gred ennon a raio ivez an oberoù a ran, hag e raio reoù vrasoc&apos;h eget ar re-mañ, abalamour ma&apos;z an da gavout va Zad.


text:
ar Spered a wirionez na c&apos;hell ket bezañ degemeret gant ar bed, dre ma ne wel ket anezhañ ha n&apos;anavez ket anezhañ. Met c&apos;hwi a anavez anezhañ, rak e chom ganeoc&apos;h hag e vo ennoc&apos;h.


text:
C&apos;hoazh un nebeud amzer hag ar bed ne&apos;m gwelo ken, met c&apos;hwi am gwelo, abalamour ma vevan ha ma vevot ivez.


text:
An hini en deus va gourc&apos;hemennoù hag a vir anezho, hennezh eo a gar ac&apos;hanon. Hag an hini a gar ac&apos;hanon a vo karet gant va Zad, hag e karin anezhañ hag en em ziskouezin dezhañ.


text:
Judaz, nann an Iskariod, a lavaras dezhañ: Aotrou, a-belec&apos;h e teu ma en em ziskouezi deomp ha nann d&apos;ar bed?


text:
Jezuz a respontas dezhañ: Mar kar unan bennak ac&apos;hanon, e viro va ger. Va Zad a garo anezhañ, e teuimp d&apos;e gavout hag e raimp hor chomlec&apos;h gantañ.


text:
An hini na gar ket ac&apos;hanon ne vir ket va gerioù. Hag ar ger a glevit n&apos;eo ket ac&apos;hanon-me, met eus an Tad en deus va c&apos;haset.


text:
Met ar Frealzer, ar Spered-Santel a gaso an Tad em anv, a gelenno deoc&apos;h an holl draoù hag a zegaso soñj deoc&apos;h e kement am eus lavaret deoc&apos;h.


text:
Lezel a ran ganeoc&apos;h ar peoc&apos;h, reiñ a ran deoc&apos;h va feoc&apos;h. Ne roan ket deoc&apos;h evel ma ro ar bed. Na lezit ket ho kalon da vezañ trubuilhet pe spontet.


text:
Klevet hoc&apos;h eus em eus lavaret deoc&apos;h: Mont a ran kuit hag e tistroan davedoc&apos;h. Mar karfec&apos;h ac&apos;hanon, ho pefe levenez eus ar pezh am eus lavaret: Mont a ran da gavout an Tad, rak va Zad a zo brasoc&apos;h egedon.


text:
Henn lavaret em eus deoc&apos;h bremañ a-raok ma c&apos;hoarvezo an dra, evit pa vo c&apos;hoarvezet, e kredot.


text:
Met evit ma&apos;c&apos;h anavezo ar bed e karan an Tad hag e ran ar pezh en deus an Tad gourc&apos;hemennet din, savit, deomp ac&apos;hann.


text:
Lemel a ra kuit kement brank ennon na zoug ket a frouezh hag e tivarr kement brank a zoug frouezh, evit ma tougo c&apos;hoazh muioc&apos;h a frouezh.


text:
Chomit ennon ha me ennoc&apos;h. Evel na c&apos;hell ket ar brank dougen frouezh anezhañ e-unan ma ne chom ket stag ouzh ar winienn, c&apos;hwi ne c&apos;hellit ket kennebeut ma ne chomit ket ennon.


text:
Me eo ar winienn, c&apos;hwi eo ar brankoù. An hini a chom ennon ha me ennañ, hennezh a zoug kalz a frouezh, rak hepdon ne c&apos;hellit ober netra.


text:
Ma ne chom ket unan bennak ennon, taolet eo er-maez evel ar brank hag e sec&apos;h. Neuze e tastumer anezho, o zaoler en tan hag e tevont.


text:
Mar chomit ennon ha mar chom va gerioù ennoc&apos;h, e c&apos;houlennot ar pezh a fello deoc&apos;h ha kement-se a vo roet deoc&apos;h.


text:
Mar mirit va gourc&apos;hemennoù, e chomot em c&apos;harantez, evel ma em eus miret gourc&apos;hemennoù va Zad hag e choman en e garantez.


text:
Lavaret em eus deoc&apos;h an traoù-mañ evit ma chomo va levenez ennoc&apos;h ha ma vo ho levenez peurleuniet.


text:
N&apos;ho kalvan ken servijerien, rak ar servijer ne oar ket petra a ra e vestr, met ho kalvet em eus mignoned, abalamour ma em eus roet deoc&apos;h da anavezout kement am eus klevet gant va Zad.


text:
N&apos;eo ket c&apos;hwi hoc&apos;h eus va dibabet, met me eo am eus ho tibabet hag am eus ho lakaet, evit ma&apos;z eot ha ma tougot frouezh, ha ma vo ho frouezh kendalc&apos;hus, hag evit ma roio va Zad deoc&apos;h kement a c&apos;houlennot em anv digantañ.


text:
Ma vijec&apos;h eus ar bed, ar bed a garje ar pezh a vije dezhañ. Met abalamour ma n&apos;oc&apos;h ket eus ar bed ha ma em eus ho tibabet a-douez ar bed, abalamour da-se eo e kasa ar bed ac&apos;hanoc&apos;h.


text:
Ho pet soñj eus ar ger am eus lavaret deoc&apos;h: Ar servijer n&apos;eo ket brasoc&apos;h eget e vestr. Ma o deus va gwallgaset, e wallgasint ivez ac&apos;hanoc&apos;h, ha ma o deus miret va ger, e virint ivez hoc&apos;h hini.


text:
Met kement-se holl a raint deoc&apos;h en abeg da&apos;m anv, rak n&apos;anavezont ket an hini en deus va c&apos;haset.


text:
Ma ne vijen ket deuet ha ma ne&apos;m bije ket komzet outo, n&apos;o dije ket a bec&apos;hed. Met bremañ n&apos;o deus ket a zigarez evit o fec&apos;hed.


text:
Ma ne&apos;m bije ket graet en o zouez an oberoù n&apos;en deus graet hini all ebet, n&apos;o dije ket a bec&apos;hed. Met bremañ o deus o gwelet hag o deus kasaet ac&apos;hanon ha va Zad ivez.


text:
Met kement-se a zo evit ma vo peurc&apos;hraet ar ger a zo skrivet en o lezenn: Va c&apos;hasaet o deus hep abeg.


text:
Met pa vo deuet ar Frealzer a zegasin deoc&apos;h a-berzh an Tad, ar Spered a wirionez a zeu eus an Tad, eñ a roio testeni ac&apos;hanon.


text:
Kas a raint ac&apos;hanoc&apos;h kuit eus o sinagogennoù, hag an eur a zeu ma kredo piv bennak ho lakaio d&apos;ar marv reiñ ul lid da Zoue.


text:
Me am eus lavaret deoc&apos;h an traoù-se, evit, pa vo deuet an eur, m&apos;ho po soñj em eus o lavaret deoc&apos;h. Ne&apos;m eus ket lavaret anezho deoc&apos;h abaoe ar penn-kentañ, abalamour ma oan ganeoc&apos;h.


text:
Met bremañ ez an da gavout an hini en deus va c&apos;haset, hag hini ac&apos;hanoc&apos;h ne c&apos;houlenn diganin: Pelec&apos;h ez ez?


text:
Koulskoude e lavaran deoc&apos;h ar wirionez, talvoudek eo deoc&apos;h ez afen kuit, rak ma ne d-an ket kuit, ar Frealzer ne zeuio ket d&apos;ho kavout. Met mar d-an kuit, e kasin anezhañ deoc&apos;h.


text:
Ha pa vo deuet, e kendrec&apos;ho ar bed er pezh a sell ouzh ar pec&apos;hed, ar reizhder hag ar varnedigezh,


text:
Kalz a draoù all am eus c&apos;hoazh da lavarout deoc&apos;h, met n&apos;oc&apos;h ket c&apos;hoazh evit o dougen.


text:
Pa vo deuet hennezh, ar Spered a wirionez, e reno ac&apos;hanoc&apos;h en holl wirionez, rak ne gomzo ket anezhañ e-unan, met e lavaro kement en devo klevet hag e tisklêrio deoc&apos;h an traoù da zont.


text:
Eñ eo an hini a roio gloar din, abalamour ma kemero eus ar pezh a zo din ha ma en disklêrio deoc&apos;h.


text:
Kement en deus an Tad a zo din. Setu perak em eus lavaret e kemero eus ar pezh a zo din hag en disklêrio deoc&apos;h.


text:
C&apos;hoazh un nebeud amzer ha ne&apos;m gwelot mui, ha c&apos;hoazh un nebeud amzer goude hag em gwelot, abalamour ma&apos;z an da gavout an Tad.


text:
Neuze e ziskibien a lavaras an eil d&apos;egile: Petra eo ar pezh a lavar deomp: C&apos;hoazh un nebeud amzer ha ne&apos;m gwelot mui, ha c&apos;hoazh un nebeud amzer goude hag em gwelot? hag: Abalamour ma&apos;z an da gavout an Tad?


text:
Lavarout a raent eta: Petra eo ar pezh a lavar: C&apos;hoazh un nebeud amzer? N&apos;ouzomp ket ar pezh a lavar.


text:
Jezuz a ouezas e felle dezho ober goulennoù outañ hag a lavaras dezho: C&apos;hwi a c&apos;houlenn etrezoc&apos;h perak em eus lavaret: C&apos;hoazh un nebeud amzer ha ne&apos;m gwelot mui, ha c&apos;hoazh un nebeud amzer goude hag em gwelot.


text:
E gwirionez, e gwirionez, me a lavar deoc&apos;h, c&apos;hwi a welo hag a hirvoudo, hag ar bed en em laouenaio. C&apos;hwi a vo en dristidigezh, met ho tristidigezh a vo troet e levenez.


text:
Pa wilioud ur wreg, he devez poan abalamour ma&apos;z eo deuet hec&apos;h eur, met goude ma he deus ganet ur bugel, n&apos;he deus ken soñj eus he foan gant al levenez he deus da vezañ ganet un den er bed.


text:
Evel-se c&apos;hwi a zo bremañ en dristidigezh, met me ho kwelo a-nevez hag ho kalon en em laouenaio, ha den ne lamo diganeoc&apos;h ho levenez.


text:
En deiz-se ne c&apos;houlennot ken netra diganin. E gwirionez, e gwirionez, me a lavar deoc&apos;h, kement a c&apos;houlennot digant an Tad em anv, en roio deoc&apos;h.


text:
Betek vremañ n&apos;hoc&apos;h eus goulennet netra em anv. Goulennit hag e resevot, evit ma vo ho levenez peurleuniet.


text:
Lavaret em eus deoc&apos;h an traoù-se e parabolennoù. Met an amzer a zeu ma ne gomzin ken deoc&apos;h e parabolennoù hag e komzin deoc&apos;h sklaer diwar-benn an Tad.


text:
rak an Tad e-unan ho kar, abalamour ma hoc&apos;h eus va c&apos;haret ha ma hoc&apos;h eus kredet ez on deuet eus Doue.


text:
Me a zo deuet eus an Tad hag on deuet er bed. Lezel a ran a-nevez ar bed hag ez an da gavout an Tad.


text:
Bremañ ec&apos;h ouzomp ec&apos;h anavezez pep tra ha ne&apos;c&apos;h eus ket ezhomm e vefe graet goulenn ouzhit. Abalamour da-se eo e kredomp ez out deuet eus Doue.


text:
Setu, an eur a zeu, ha deuet eo dija, penaos e viot stlabezet pep hini ouzh e gostez ha penaos e lezot ac&apos;hanon va-unan. Met me n&apos;on ket va-unan, rak an Tad a zo ganin.


text:
Lavaret em eus deoc&apos;h an traoù-mañ evit ma ho po ar peoc&apos;h ennon. Trubuilhoù ho po er bed, met bezit kalonek, me am eus trec&apos;het ar bed.


text:
Jezuz a gomzas evel-se, ha neuze, o sevel e zaoulagad etrezek an neñv, e lavaras: Tad, an eur a zo deuet. Ro gloar da&apos;z Mab, evit ma roio gloar da Vab dit,


text:
ha, hervez ar galloud ac&apos;h eus roet dezhañ war bep kig, ma roio ar vuhez peurbadus d&apos;an holl re ac&apos;h eus roet dezhañ.


text:
Hag ar vuhez peurbadus eo ma&apos;c&apos;h anavezint ac&apos;hanout, te ar gwir Doue nemetañ, ha Jezuz-Krist, an hini ac&apos;h eus kaset.


text:
Disklêriet em eus da anv d&apos;an dud ac&apos;h eus roet din eus ar bed. Dit e oant, hag ec&apos;h eus o roet din, hag o deus miret da c&apos;her.


text:
rak roet em eus dezho ar gerioù ac&apos;h eus roet din, hag o degemeret o deus, hag anavezet o deus e gwirionez ez on deuet ac&apos;hanout, ha kredet o deus ec&apos;h eus va c&apos;haset.


text:
Pediñ a ran evito. Ne bedan ket evit ar bed, met evit ar re ac&apos;h eus roet din, abalamour ma&apos;z int dit.


text:
Me n&apos;on ken er bed, met ar re-mañ a zo er bed, hag e teuan etrezek ennout. Tad santel, mir en da anv ar re ac&apos;h eus roet din, evit ma vint unan eveldomp-ni.


text:
E-pad ma oan ganto er bed, e tiwallen anezho en da anv. Miret em eus ar re ac&apos;h eus roet din, hag hini ebet anezho n&apos;eo en em gollet, nemet mab ar gollidigezh, evit ma vije peurc&apos;hraet ar Skritur.


text:
Met bremañ e teuan etrezek ennout hag e lavaran an traoù-mañ er bed, evit ma vo va levenez peurleuniet enno.


text:
Roet em eus dezho da c&apos;her hag ar bed en deus kasaet anezho, abalamour n&apos;int ket eus ar bed, evel n&apos;on ket va-unan eus ar bed.


text:
evit ma vint holl unan, evel ma&apos;z out ennon, Tad, hag evel ma&apos;z on ennout, evit ma vint ivez unan ennomp, evit ma kredo ar bed ec&apos;h eus va c&apos;haset.


text:
me enno ha te ennon, evit ma vint unan en un doare klok, ha ma&apos;c&apos;h anavezo ar bed ec&apos;h eus va c&apos;haset hag ec&apos;h eus o c&apos;haret evel ma ec&apos;h eus va c&apos;haret.


text:
Tad, me a c&apos;hoanta e vo ganin ar re ac&apos;h eus roet din, e-lec&apos;h ma&apos;z on, evit ma welint ar gloar ac&apos;h eus roet din, rak va c&apos;haret ec&apos;h eus a-raok krouidigezh ar bed.


text:
Tad gwirion, ar bed n&apos;en deus ket da anavezet, met me am eus da anavezet hag ar re-mañ o deus anavezet ec&apos;h eus va c&apos;haset.


text:
Roet em eus da anavezout dezho da anv hag e roin anezhañ da anavezout dezho, evit ma vo enno ar garantez ac&apos;h eus bet evidon ha ma vin enno.


text:
Goude m&apos;en doe lavaret an traoù-mañ, Jezuz a yeas kuit gant e ziskibien en tu all d&apos;ar froud Kedron, e-lec&apos;h ma oa ul liorzh hag a antreas enni, eñ hag e ziskibien.


text:
Judaz, an hini en droukroe, a anaveze ivez al lec&apos;h-se, abalamour Jezuz a oa aet alies eno gant e ziskibien.


text:
Judaz eta, o vezañ kemeret ur vandenn soudarded ha serjanted a-berzh ar veleien vras hag ar farizianed, a zeuas eno gant leternioù, gant gouloù ha gant armoù.


text:
Jezuz, o c&apos;houzout kement a dlee c&apos;hoarvezout gantañ, a yeas en o raok hag a lavaras dezho: Piv a glaskit?


text:
Int a respontas dezhañ: Jezuz a Nazared. Jezuz a lavaras dezho: Emaon. Ha Judaz, an hini en droukroe, a oa ivez ganto.


text:
Jezuz a respontas: Lavaret em eus deoc&apos;h penaos emaon. Mar d-eo eta me a glaskit, lezit ar re-mañ da vont kuit.


text:
Kement-mañ evit ma vije peurc&apos;hraet ar gomz en doa lavaret: Ne&apos;m eus kollet hini ebet eus ar re ac&apos;h eus roet din.


text:
Simon-Pêr, a oa gantañ ur c&apos;hleze, a dennas anezhañ, a skoas gantañ servijer ar beleg-meur hag a droc&apos;has e skouarn dehou dezhañ. Ar servijer-se a oa anvet Malkuz.


text:
Neuze Jezuz a lavaras da Bêr: Laka da gleze en e c&apos;houin. Ha n&apos;evin ket an hanaf en deus an Tad roet din?


text:
Neuze ar vandenn soudarded, ar c&apos;habiten ha serjanted ar Yuzevien a gemeras Jezuz, a ereas anezhañ


text:
hag a gasas anezhañ da gentañ da di Annaz, abalamour ma oa tad-kaer da Gaifaz, beleg-meur ar bloaz-se.


text:
Kaifaz a oa an hini en doa roet ar c&apos;huzul-se d&apos;ar Yuzevien: Talvoudek eo e varvfe un den hepken evit ar bobl.


text:
Simon-Pêr, gant un diskibl all, a heulias Jezuz. An diskibl-se a oa anavezet gant ar beleg-meur hag a yeas gant Jezuz e porzh ar beleg-meur,


text:
met Pêr a chomas er-maez e-tal an nor. An diskibl all, a oa anavezet gant ar beleg-meur, a yeas da gomz ouzh ar borzhierez hag a lakaas Pêr da vont e-barzh.


text:
Neuze ar vatezh, ar borzhierez, a lavaras da Bêr: Ha n&apos;out ket ivez eus diskibien an den-se? Eñ a lavaras: N&apos;on ket.


text:
Ar servijerien hag ar serjanted a oa eno, o vezañ graet tan abalamour ma oa yen, a domme. Pêr a oa ganto hag a domme.


text:
Jezuz a respontas dezhañ: Komzet em eus sklaer d&apos;an dud. Atav em eus kelennet er sinagogenn hag en templ e-lec&apos;h m&apos;en em zastum ar Yuzevien, ha ne&apos;m eus lavaret netra e-kuzh.


text:
Perak e rez goulennoù ouzhin? Gra da c&apos;houlennoù ouzh a re o deus klevet ar pezh am eus lavaret dezho. An dud-se a oar ar pezh am eus lavaret.


text:
P&apos;en doa lavaret kement-se, unan eus ar serjanted a oa eno a roas ur c&apos;harvanad da Jezuz en ur lavarout: Evel-se eo e respontez d&apos;ar beleg-meur?


text:
Jezuz a respontas dezhañ: Mar em eus komzet fall, diskouez ar pezh fall am eus lavaret, met mar em eus komzet mat, perak e skoez ac&apos;hanon?


text:
Simon-Pêr a oa eno o tommañ. Lavarout a rejont dezhañ: Ha n&apos;out ket te ivez eus e ziskibien? Eñ en nac&apos;has hag a lavaras: N&apos;on ket.


text:
Unan eus servijerien ar beleg-meur, a oa kar d&apos;an hini en doa Pêr troc&apos;het e skouarn, a lavaras dezhañ: Ha ne&apos;m eus ket da welet el liorzh gantañ?


text:
Neuze e tegasjont Jezuz eus ti Kaifaz d&apos;ar pretordi. Ar mintin e oa, n&apos;ejont ket e-barzh ar pretordi gant aon d&apos;en em saotrañ, evit ma c&apos;helljent debriñ ar Pask.


text:
Neuze Pilat a lavaras dezho: Kemerit eñ hoc&apos;h-unan ha barnit eñ hervez ho lezenn. Ar Yuzevien a lavaras dezhañ: N&apos;eo ket aotreet deomp lazhañ un den.


text:
Kement-mañ a c&apos;hoarvezas evit ma vije peurc&apos;hraet ar pezh en doa Jezuz lavaret, o verkañ dre beseurt marv e tlee mervel.


text:
Neuze Pilat a zistroas d&apos;ar pretordi, a c&apos;halvas Jezuz hag a lavaras dezhañ: Ha bez&apos; out roue ar Yuzevien?


text:
Jezuz a respontas dezhañ: Ac&apos;hanout da-unan eo e lavarez kement-se, pe reoù all o deus henn lavaret dit?


text:
Pilat a respontas: Ha Yuzev on-me? Da vroad hag ar veleien vras o deus da lakaet etre va daouarn. Petra ac&apos;h eus graet?


text:
Jezuz a respontas: Va rouantelezh n&apos;eo ket eus ar bed-mañ. Mar bije va rouantelezh eus ar bed-mañ, va servijerien a stourmje evit na vijen ket lakaet e daouarn ar Yuzevien, met bremañ va rouantelezh n&apos;eo ket ac&apos;han.


text:
Neuze Pilat a lavaras dezhañ: Roue out eta? Jezuz a respontas: Te en lavar, roue on. Evit-se eo ez on bet ganet hag evit-se eo ez on deuet er bed, evit reiñ testeni d&apos;ar wirionez. Piv bennak a zo eus ar wirionez a selaou va mouezh.


text:
Pilat a lavaras dezhañ: Petra eo ar wirionez? Ha goude m&apos;en doa lavaret kement-se, ez eas a-nevez da gavout ar Yuzevien hag e lavaras dezho: Ne gavan torfed ebet ennañ.


text:
Met, bez&apos; hoc&apos;h eus ur c&apos;hiz en ho touez, ma laoskfen deoc&apos;h unan bennak gant ar Pask. Ha fellout a ra deoc&apos;h eta e laoskfen deoc&apos;h roue ar Yuzevien?


text:
Ar soudarded, o vezañ gweet ur gurunenn spern, a lakaas anezhi war e benn. E wiskañ a rejont gant ur vantell limestra


text:
Pilat a yeas a-nevez er-maez hag a lavaras dezho: Setu, e tegasan anezhañ deoc&apos;h er-maez evit ma ouiot penaos ne gavan torfed ebet ennañ.


text:
Jezuz a yeas eta er-maez, o tougen ar gurunenn spern hag ar vantell limestra. Hag e lavaras dezho: Setu an den.


text:
Pa welas ar veleien vras hag ar serjanted anezhañ, e krijont: Ouzh ar groaz! Ouzh ar groaz! Pilat a lavaras dezho: Kemerit anezhañ hoc&apos;h-unan ha kroazstagit anezhañ, rak ne gavan torfed ebet ennañ.


text:
Ar Yuzevien a respontas dezhañ: Ul lezenn hon eus, hag hervez hol lezenn e tle mervel, rak eo en em c&apos;hraet Mab Doue.


text:
Distreiñ a reas er pretordi hag e lavaras da Jezuz: A-belec&apos;h out? Met Jezuz ne roas respont ebet dezhañ.


text:
Neuze Pilat a lavaras dezhañ: Ne lavarez netra din? Ha n&apos;ouzout ket em eus ar galloud da groazstagañ ac&apos;hanout hag ar galloud da&apos;z leuskel da vont?


text:
Jezuz a respontas dezhañ: Ne&apos;z pefe galloud ebet warnon, ma ne vefe ket bet roet dit eus an nec&apos;h. Setu perak an hini en deus va droukroet dit en deus graet ur pec&apos;hed brasoc&apos;h.


text:
Adalek neuze Pilat a glaskas e leuskel. Met ar Yuzevien a grie: Mar laoskez an den-se, n&apos;out ket mignon da Gezar. Piv bennak en em c&apos;hra roue, en em laka a-enep Kezar.


text:
Neuze Pilat, o klevout ar gomz-se, a gasas Jezuz er-maez hag a azezas war e gador-varn el lec&apos;h galvet ar Pavez, en hebraeg Gabbata.


text:
Kempennadur ar Pask e oa, ha war-dro ar c&apos;hwec&apos;hvet eur. Lavarout a reas d&apos;ar Yuzevien: Setu ho roue.


text:
Met int a grias: Lam anezhañ! Lam anezhañ! Ouzh ar groaz! Pilat a lavaras dezho: Ha kroazstagañ a rin ho roue? Ar veleien vras a respontas: N&apos;hon eus roue all ebet nemet Kezar.


text:
Neuze eta e roas anezhañ dezho evit bezañ staget ouzh ar groaz. Evel-se e kemerjont Jezuz hag e kasjont anezhañ ganto.


text:
O tougen e groaz, e teuas el lec&apos;h anvet: Ar C&apos;hlopenn, hag a zo galvet en hebraeg Golgota.


text:
Eno e kroazstagjont anezhañ ha daou all gantañ, unan en un tu hag egile en tu all, ha Jezuz er c&apos;hreiz.


text:
Pilat a reas ivez ur skrid hag en lakaas war ar groaz. Ennañ e oa skrivet: JEZUZ A NAZARED, ROUE AR YUZEVIEN.


text:
Kalz eus ar Yuzevien a lennas ar skrid-se, abalamour al lec&apos;h ma oa Jezuz kroazstaget a oa tost da gêr; hag e oa skrivet en hebraeg, e gresianeg hag e latin.


text:
Beleien vras ar Yuzevien a lavaras da Bilat: Na skriv ket: Roue ar Yuzevien, met penaos en deus lavaret: Me eo roue ar Yuzevien.


text:
Goude m&apos;o doe ar soudarded kroazstaget Jezuz, e kemerjont e zilhad hag e rejont peder lodenn, ul lodenn evit pep soudard. Kemer a rejont ivez e sae, met ar sae a oa hep gwri, eus ur wiadenn adalek krec&apos;h betek traoñ.


text:
Lavarout a rejont eta etrezo: Na lodennomp ket anezhi met taolomp ar sord da biv e vo. Evel-se e voe evit ma vije peurc&apos;hraet ar gomz-mañ eus ar Skritur: Lodennet o deus va dilhad ha taolet o deus va sae d&apos;ar sord. Setu ar pezh a reas ar soudarded.


text:
Mamm Jezuz, c&apos;hoar e vamm, Mari gwreg Klopaz, ha Mari a Vagdala, en em zalc&apos;he tost ouzh kroaz Jezuz.


text:
Jezuz eta, o welout e vamm hag en he c&apos;hichen an diskibl a gare, a lavaras d&apos;e vamm: Gwreg, setu da vab.


text:
Neuze e lavaras d&apos;an diskibl: Setu da vamm. Hag adalek an eur-se, an diskibl a gemeras anezhi en e di.


text:
Goude-se, Jezuz, o welout penaos e oa kaset holl da benn, a lavaras, evit ma vije peurc&apos;hraet ar Skritur: Sec&apos;hed am eus.


text:
Bez&apos; e oa eno ul lestr leun a winegr. Leuniañ a rejont eta ur spoueenn a winegr hag, o vezañ he lakaet e penn ur gorzenn sikadez, e kinnigjont anezhi d&apos;e c&apos;henoù.


text:
P&apos;en doe Jezuz kemeret ar gwinegr, e lavaras: Peurc&apos;hraet eo! Hag, o vezañ pleget e benn, e rentas e Spered.


text:
Gant aon na chomfe ar c&apos;horfoù war ar groaz e-pad ar sabad, rak kempennadur ar Pask e oa hag ar sabad-se a oa un deiz bras, ar Yuzevien a c&apos;houlennjont digant Pilat ma vije torret o divhar dezho ha ma vijent tennet ac&apos;hane.


text:
Ar soudarded a zeuas eta hag a dorras e zivhar d&apos;an hini kentañ, goude d&apos;an eil a oa kroazstaget gantañ.


text:
Hogen unan eus ar soudarded a doullas e gostez dezhañ gant ul lañs, ha kerkent e teuas anezhañ gwad ha dour.


text:
An hini en deus gwelet en deus roet testeni a gement-se, hag e desteni a zo gwirion hag e oar e lavar gwir evit ma kredot.


text:
Goude-se, Jozef a Arimatea hag a oa diskibl da Jezuz, met e-kuzh gant aon rak ar Yuzevien, a c&apos;houlennas digant Pilat lemel korf Jezuz, ha Pilat en lezas d&apos;e gemer. Dont a reas eta hag e lamas korf Jezuz.


text:
Nikodem, an hini a oa aet er penn-kentañ, en noz, da gavout Jezuz, a zeuas ivez, o tegas war-dro kant lur (~ 33 kg) eus ur veskadenn mir hag aloez.


text:
Kemer a rejont eta korf Jezuz hag e c&apos;holojont anezhañ gant bandennoù ha gant al louzoù-frondus, evel ma o deus ar Yuzevien ar c&apos;hiz da sebeliañ.


text:
Bez&apos; e oa ul liorzh el lec&apos;h ma oa bet kroazstaget hag el liorzh ur bez nevez, e-lec&apos;h ne oa bet c&apos;hoazh lakaet den.


text:
An deiz kentañ eus ar sizhun, Mari a Vagdala a zeuas mintin mat d&apos;ar bez, pa oa c&apos;hoazh teñval, hag e welas ar maen lamet diwar ar bez.


text:
Neuze e redas hag e teuas da gavout Simon-Pêr hag an diskibl all a oa karet gant Jezuz, hag e lavaras dezho: Tennet o deus an Aotrou eus ar bez, ha n&apos;ouzomp ket pelec&apos;h o deus e lakaet.


text:
Hag e redjont o-daou a-unvan, met an diskibl all a redas buanoc&apos;h eget Pêr hag a erruas da gentañ er bez.


text:
Simon-Pêr, o tont war e lerc&apos;h, a erruas hag a yeas er bez. Gwelout a reas ar bandennoù war an douar


text:
hag al lienenn a oa bet lakaet dezhañ war e benn; ne oa ket gant ar bandennoù, met pleget en ul lec&apos;h a-du.


text:
Neuze an diskibl all, an hini erruet da gentañ er bez, a yeas ivez ennañ, hag a welas, hag a gredas.


text:
hag e welas daou ael gwisket e gwenn, azezet unan ouzh ar penn hag egile ouzh an treid, el lec&apos;h ma oa bet gourvezet korf Jezuz.


text:
Lavarout a rejont dezhi: Gwreg, perak e ouelez? Hi a lavaras dezho: Abalamour ma o deus douget kuit va Aotrou ha n&apos;ouzon ket pelec&apos;h o deus e lakaet.


text:
Jezuz a lavaras dezhi: Gwreg, perak e ouelez? Piv a glaskez? Hi, o krediñ e oa al liorzher, a lavaras dezhañ: Aotrou, mar d-eo te ec&apos;h eus e gaset kuit, lavar din pelec&apos;h ec&apos;h eus e lakaet hag e kemerin anezhañ.


text:
Jezuz a lavaras dezhi: Mari! Hi, o vezañ distroet, a lavaras dezhañ: Rabbouni! Da lavarout eo: Mestr!


text:
Jezuz a lavaras dezhi: Na stok ket ennon, rak n&apos;on ket c&apos;hoazh pignet etrezek va Zad. Met kae da gavout va breudeur ha lavar dezho penaos e pignan etrezek va Zad hag ho Tad, etrezek va Doue hag ho Toue.


text:
Mari a Vagdala a zeuas da gemenn d&apos;an diskibien penaos he doa gwelet an Aotrou ha penaos en doa lavaret kement-se dezhi.


text:
An abardaez eus an deiz-se, a oa ar c&apos;hentañ eus ar sizhun, dorioù al lec&apos;h ma oa an diskibien en em zastumet o vezañ serret gant aon rak ar Yuzevien, Jezuz a zeuas, en em ziskouezas en o c&apos;hreiz hag a lavaras dezho: Ar peoc&apos;h ra vo ganeoc&apos;h!


text:
Goude bezañ lavaret kement-se, e tiskouezas dezho e zaouarn hag e gostez. Neuze an diskibien, o welout an Aotrou, o doe ul levenez bras.


text:
Jezuz a lavaras dezho a-nevez: Ar peoc&apos;h ra vo ganeoc&apos;h! Evel m&apos;en deus an Tad va c&apos;haset, e kasan ivez ac&apos;hanoc&apos;h.


text:
Goude bezañ lavaret kement-se dezho, e c&apos;hwezhas warno hag e lavaras dezho: Degemerit ar Spered-Santel.


text:
D&apos;ar re e pardonot o fec&apos;hedoù, e vint pardonet dezho, ha d&apos;ar re o dalc&apos;hot, e vint dalc&apos;het dezho.


text:
An diskibien all a lavaras dezhañ eta: Gwelet hon eus an Aotrou. Met eñ a lavaras dezho: Ma ne welan ket merk an tachoù en e zaouarn, ma ne lakaan ket va biz e merk an tachoù ha ma ne lakaan ket va dorn en e gostez, ne gredin ket.


text:
Eizh deiz goude, e ziskibien a oa a-nevez en ti ha Tomaz ganto. Jezuz a zeuas, an dorioù o vezañ serret, en em zalc&apos;has en o c&apos;hreiz hag a lavaras: Ar peoc&apos;h ra vo ganeoc&apos;h!


text:
Neuze e lavaras da Domaz: Astenn amañ da viz ha sell ouzh va daouarn. Astenn ivez da zorn ha laka anezhañ em c&apos;hostez. Na vez ket diskredik, met kred.


text:
Jezuz a lavaras dezhañ: Abalamour ma ec&apos;h eus va gwelet, Tomaz, ec&apos;h eus kredet. Eürus ar re n&apos;o deus ket gwelet hag o deus kredet!


text:
Jezuz a reas c&apos;hoazh dirak e ziskibien kalz a virakloù all, ha n&apos;int ket skrivet el levr-mañ,


text:
met an traoù-mañ a zo skrivet evit ma kredot penaos Jezuz a zo ar C&apos;hrist, Mab Doue, hag o krediñ ma ho po ar vuhez en e anv.


text:
Goude-se, Jezuz en em ziskouezas adarre d&apos;an diskibien tost ouzh Mor Tiberiaz. En em ziskouez a reas en doare-mañ.


text:
Simon-Pêr, Tomaz anvet Didim, Natanael eus Kana e Galilea, mibien Zebedea ha daou all eus e ziskibien a oa asambles.


text:
Simon-Pêr a lavaras dezho: Mont a ran da besketa. Int a lavaras dezhañ: Dont a reomp ivez ganit. Mont a rejont hag e pignjont raktal er vag, met ne dapjont netra en noz-se.


text:
Ar mintin o vezañ deuet, Jezuz en em gavas war an aod. Koulskoude an diskibien ne ouient ket e oa Jezuz.


text:
Jezuz a lavaras dezho: Bugale, ha n&apos;hoc&apos;h eus netra da zebriñ? Int a respontas dezhañ: Nann.


text:
Eñ a lavaras dezho: Taolit ar roued en tu dehou d&apos;ar vag hag e kavot. Teurel a rejont eta anezhi ha ne c&apos;helljont ken he zennañ er-maez abalamour d&apos;an niver bras a besked.


text:
Neuze an diskibl a oa karet gant Jezuz a lavaras da Bêr: An Aotrou eo! Pa glevas Simon-Pêr e oa an Aotrou, e lakaas e sae, rak en noazh e oa, hag en em daolas er mor.


text:
An diskibien all a zeuas er vag, o ruzañ ar roued leun a besked, rak ne oant ket pell diouzh an douar, nemet war-dro daou-c&apos;hant ilinad (~ 100 m).


text:
Simon-Pêr a adpignas hag a dennas ar roued d&apos;an douar leun a gant tri hag hanter-kant pesk bras. Ha petra bennak ma oa kement, ne dorre ket ar roued.


text:
Jezuz a lavaras dezho: Deuit da leinañ. Hag hini ebet eus an diskibien ne grede goulenn outañ: Piv out? Gouzout a raent e oa an Aotrou.


text:
An deirvet gwech e oa dija m&apos;en em ziskoueze Jezuz d&apos;e ziskibien goude bezañ adsavet a-douez ar re varv.


text:
Goude m&apos;o doa leinet, Jezuz a lavaras da Simon-Pêr: Simon mab Jona, ha karout a rez ac&apos;hanon muioc&apos;h eget ar re-mañ? Eñ a lavaras dezhañ: Ya Aotrou, gouzout a rez em eus karantegezh evidout. Eñ a lavaras dezhañ: Mesa va oaned.


text:
Lavarout a reas dezhañ un eil gwech: Simon mab Jona, va c&apos;harout a rez? Eñ a lavaras dezhañ: Ya Aotrou, gouzout a rez em eus karantegezh evidout. Eñ a lavaras dezhañ: Bez mesaer va deñved.


text:
Lavarout a reas dezhañ an deirvet gwech: Simon mab Jona, hag ec&apos;h eus karantegezh evidon? Pêr a voe glac&apos;haret eus m&apos;en doa lavaret an deirvet gwech: Hag ec&apos;h eus karantegezh evidon? Eñ a lavaras dezhañ: Aotrou, anavezout a rez an holl draoù, gouzout a rez em eus karantegezh evidout. Jezuz a lavaras dezhañ: Mesa va deñved.


text:
E gwirionez, e gwirionez, me a lavar dit, pa oas yaouank, en em c&apos;hourizes da-unan hag ez aes e-lec&apos;h ma felle dit, met pa vi kozh, ec&apos;h astenni da zaouarn, hag unan all a c&apos;hourizo ac&apos;hanout hag a gaso ac&apos;hanout e-lec&apos;h na fello ket dit mont.


text:
Lavarout a reas kement-se evit merkañ dre beseurt marv e roje gloar da Zoue. Ha goude bezañ komzet evel-se, e lavaras dezhañ: Heuilh ac&apos;hanon.


text:
Pêr, o vezañ distroet, a welas o tont war o lerc&apos;h an diskibl a oa karet gant Jezuz, an hini en doa en em bleget war vruched Jezuz e-pad ar goan hag en doa lavaret: Aotrou, piv eo an hini a zroukro ac&apos;hanout?


text:
Ar vrud eta en em skuilhas e-touez ar vreudeur penaos an diskibl-se ne varvje ket. Koulskoude Jezuz n&apos;en doa ket lavaret dezhañ: Ne varvo ket, met: Mar fell din e chomfe ken a zeuin, petra a ra-se dit?


text:
An diskibl-se eo a ro testeni eus an traoù-mañ hag en deus o skrivet. Ha ni a oar ez eo gwirion e desteni.


text:
Kalz a draoù all c&apos;hoazh a zo bet graet gant Jezuz ha, ma vefent skrivet dre ar munud, ne gredan ket e c&apos;hellfe ar bed e-unan kenderc&apos;hel al levrioù a vefe skrivet. Amen.


text:
Em levr kentañ, o Teofil, em eus skrivet diwar-benn kement en deus Jezuz graet ha kelennet, adalek ar penn-kentañ


text:
betek an deiz ma voe savet en neñv, goude bezañ roet e urzhioù, dre ar Spered-Santel, d&apos;an ebestel en doa dibabet.


text:
Goude bezañ gouzañvet, e teuas war wel bev dirazo hag e roas dezho kalz a brouennoù peursur, oc&apos;h en em ziskouez dezho e-pad daou-ugent devezh hag o komz diwar-benn ar pezh a sell ouzh rouantelezh Doue.


text:
O vezañ o dastumet, e c&apos;hourc&apos;hemennas dezho na bellajent ket diouzh Jeruzalem, met ma c&apos;hortozjent promesa an Tad, an hini hoc&apos;h eus klevet diganin, emezañ,


text:
rak Yann en deus badezet en dour, met c&apos;hwi a vo badezet er Spered-Santel a-benn nebeut a zevezhioù.


text:
O vezañ eta en em zastumet, e c&apos;houlennjont digantañ: Aotrou, hag en amzer-se eo ec&apos;h adsavi rouantelezh Israel?


text:
Eñ a lavaras dezho: N&apos;eo ket roet deoc&apos;h anavezout an amzerioù pe ar c&apos;houlzioù en deus merket an Tad en e c&apos;halloud e-unan.


text:
Met resev a reot un nerzh pa zeuio ar Spered-Santel warnoc&apos;h, hag e viot va zestoù e Jeruzalem, en holl Judea, e Samaria ha betek pennoù pellañ an douar.


text:
Goude m&apos;en doe lavaret an traoù-se, e voe savet e-pad ma sellent outañ, hag ur goabrenn a guzhas anezhañ eus o daoulagad.


text:
Evel ma sellent gant evezh war-zu an neñv e-pad ma&apos;z ae kuit, setu, daou zen gwisket e gwenn en em gavas en o c&apos;hichen


text:
hag a lavaras: Tud a C&apos;halilea, perak en em zalc&apos;hit aze da sellout ouzh an neñv? Ar Jezuz-mañ, savet diganeoc&apos;h en neñv, a zeuio en-dro en hevelep doare evel ma hoc&apos;h eus e welet o pignat en neñv.


text:
Neuze e tistrojont da Jeruzalem, eus ar Menez a c&apos;halver an Olived, a zo pell diouzh Jeruzalem war-dro hed ur pennad-hent sabad (~ 1100 m).


text:
Pa voent erruet, e pignjont er gambr uhel e-lec&apos;h ma chome Pêr, Jakez,Yann, Andrev, Filip, Tomaz, Bertele, Mazhev, Jakez mab Alfe, Simon ar Gredus, Jud breur Jakez.


text:
Ar re-se holl a gendalc&apos;he a-unvan er bedenn hag en aspedenn, gant ar gwragez, ha Mari mamm Jezuz, ha gant e vreudeur.


text:
En deizioù-se, Pêr, a savas e-kreiz an diskibien, dastumet asambles e niver a war-dro kant ugent den, hag a lavaras:


text:
Tud breudeur, ret e oa ma vije peurc&apos;hraet ar pezh en doa lavaret ar Spered-Santel er Skritur en a-raok dre c&apos;henoù David, diwar-benn Judaz, hag a zo bet rener ar re o deus kemeret Jezuz.


text:
Hemañ o vezañ prenet ur park gant gopr an torfed, a zo kouezhet d&apos;an traoñ, freuzet eo bet dre greiz e gorf hag e holl vouzelloù a zo en em stlabezet.


text:
Ar pezh a zo bet anavezet gant holl dud Jeruzalem, en hevelep doare ma&apos;z eo bet galvet ar park-se en o yezh Akeldama, da lavarout eo: Park ar Gwad.


text:
Hogen skrivet eo e levr ar Salmoù: Ra zeuio e chomlec&apos;h didud ha ra ne vo den da chom ennañ, ha: Ra gemero unan all e garg.


text:
Ret eo eta, penaos e-mesk an dud a zo bet ganeomp e-pad an holl amzer m&apos;en deus an Aotrou Jezuz bevet en hon touez,


text:
adalek badeziant Yann betek an deiz ma&apos;z eo bet savet diganeomp, e vefe unan a zeufe da vezañ test ganeomp eus e adsavidigezh a varv.


text:
O pediñ e lavarjont: Te Aotrou, hag a anavez kalonoù an holl, diskouez deomp pehini eus an daou-mañ ac&apos;h eus dibabet


text:
da gaout lod er ministrerezh hag en abostolerezh-mañ en deus dilezet Judaz evit mont en e lec&apos;h.


text:
Tennañ a rejont d&apos;ar sord hag ar sord a gouezhas war Matiaz, hag a voe lakaet e renk an unnek abostol.


text:
A-greiz-holl e teuas eus an neñv un trouz bras evel hini un avel o c&apos;hwezhañ gant nerzh, hag e leunias an ti holl e-lec&apos;h ma oant azezet.


text:
Teodoù evel teodoù tan en em ziskouezas dezho hag en em rannas, hag en em lakajont war bep hini anezho.


text:
Leuniet e voent holl gant ar Spered-Santel hag en em lakajont da gomz e yezhoù all, hervez ma roe ar Spered dezho da gomz.


text:
Pa voe klevet an trouz-se, ul lod bras a dud en em zastumas, hag e voent saouzanet dre ma kleve pep hini anezho o komz en e yezh e-unan.


text:
Bez&apos; e oant holl souezhet hag en estlamm, o lavarout an eil d&apos;egile: Setu, an dud-se a zo o komz, ha n&apos;int ket holl eus Galilea?


text:
e Frigia, e Pamfilia, en Ejipt, e douaroù Libia tost ouzh Siren, hag ar re a zo deuet eus Roma, Yuzevien ha prozelited,


text:
An holl a oa souezhet ha ne ouient petra da soñjal, o lavarout an eil d&apos;egile: Petra eo kement-se?


text:
Met Pêr en em ziskouezas gant an unnek, a savas e vouezh hag a lavaras dezho: Tud Yuzevien ha c&apos;hwi holl a chom e Jeruzalem, gouezit kement-mañ ha selaouit gant evezh va gerioù.


text:
Erruout a raio en deizioù diwezhañ, eme Doue, e skuilhin eus va Spered war bep kig, ho mibien hag ho merc&apos;hed a brofedo, ho tud yaouank o devo gweledigezhioù hag ho tud kozh o devo huñvreoù.


text:
A dra-sur, en deizioù-se e skuilhin eus va Spered war va servijerien ha war va servijerezed, hag e profedint.


text:
Burzhudoù a ziskouezin d&apos;an nec&apos;h en neñv, ha mirakloù d&apos;an traoñ war an douar, gwad, tan hag un aezhenn a voged.


text:
An heol a vo troet e teñvalijenn hag al loar e gwad, a-raok ma teuio deiz bras ha glorius an Aotrou.


text:
Tud eus Israel, klevit ar gerioù-mañ! Jezuz a Nazared, an den-se aprouet gant Doue en ho touez dre an oberoù a c&apos;halloud, ar burzhudoù hag ar sinoù en deus graet Doue drezañ e-kreiz ac&apos;hanoc&apos;h, evel ma ouzoc&apos;h hoc&apos;h-unan,


text:
an den-se, droukroet hervez ar mennad divizet ha ragouiziegezh Doue, kroget hoc&apos;h eus ennañ, hag o vezañ e staget ouzh ar groaz dre zaouarn an dud fall, e lakaet hoc&apos;h eus d&apos;ar marv.


text:
Doue en deus e adsavet a varv, o vezañ torret ereoù ar marv, dre ma ne oa ket posupl e vije dalc&apos;het gantañ.


text:
Rak David a lavar diwar e benn: Gwelout a raen bepred an Aotrou dirazon, rak en tu dehou din emañ evit na vin ket brañsellet,


text:
dre-se va c&apos;halon a zo en em laouenaet ha va zeod en deus tridet gant levenez; ha va c&apos;hig ivez a ziskuizho en esperañs,


text:
Tud breudeur, aotreet eo din lavarout deoc&apos;h gant hardizhegezh diwar-benn an uheldad David, penaos eo marv hag eo bet sebeliet. Emañ e vez c&apos;hoazh hiziv en hon touez.


text:
Met, o vezañ profed hag o c&apos;houzout en doa Doue prometet dezhañ gant le e lakaje Krist da c&apos;henel eus e lignez hervez ar c&apos;hig evit e lakaat da azezañ war e dron,


text:
o welout kement-se a-raok, e lavaras diwar-benn adsavidigezh Krist da vev, penaos e ene ne vije ket lezet e lec&apos;h ar marv hag e c&apos;hig ne welje ket ar vreinadurezh.


text:
Savet eta a-zehou da Zoue, resevet en deus digant an Tad promesa ar Spered-Santel ha skuilhet en deus ar pezh a welit hag a glevit bremañ.


text:
Rak David n&apos;eo ket pignet en neñv, met e lavar e-unan: An Aotrou en deus lavaret da&apos;m Aotrou: Azez a-zehou din,


text:
Ra ouezo holl di Israel eta a-dra-sur penaos en deus Doue graet Aotrou ha Krist ar Jezuz-se hoc&apos;h eus staget ouzh ar groaz.


text:
O vezañ klevet an traoù-mañ, e voe mantret o c&apos;halon, hag e lavarjont da Bêr ha d&apos;an ebestel all: Tud breudeur, petra a raimp?


text:
Pêr a lavaras dezho: Ho pet keuz, ha ra vo pep hini ac&apos;hanoc&apos;h badezet en anv Jezuz-Krist evit ar pardon eus ho pec&apos;hedoù. Hag e resevot donezon ar Spered-Santel.


text:
Rak ar bromesa a zo evidoc&apos;h, evit ho pugale hag evit ar re holl a zo pell, e-keit ha ma c&apos;halvo an Aotrou hon Doue anezho.


text:
E kalz a c&apos;herioù all e roas testeni dezho hag o atizas en ur lavarout: En em salvit diouzh ar rumm fall-mañ.


text:
Ar re eta a zegemeras e c&apos;her gant levenez a voe badezet. War-dro tri mil ene a voe unanet en deiz-se d&apos;an diskibien.


text:
Kenderc&apos;hel a raent e kelennerezh an ebestel, er genunvaniezh, e torradur ar bara hag er pedennoù.


text:
Gwerzhañ a raent o zraoù hag o madoù, hag e lodennent anezho d&apos;an holl, hervez an ezhomm en doa pep hini.


text:
Bemdez e oant aketus a-unvan en templ. O terriñ ar bara eus an eil ti d&apos;egile, e kemerent o boued gant levenez hag eeunded a galon,


text:
o veuliñ Doue hag o vezañ dudius d&apos;an holl bobl. An Aotrou a greske bemdez an Iliz gant an dud a oa salvet.


text:
Bez&apos; eo oa un den kamm adalek e c&apos;hanedigezh, a zouged hag a lakaed bemdez e-kichen dor an templ anvet ar Gaer, evit goulenn an aluzen digant ar re a yae en templ.


text:
Neuze Pêr a lavaras dezhañ: Ne&apos;m eus nag arc&apos;hant nag aour, met ar pezh am eus, a roan dit: en anv Jezuz-Krist a Nazared, sav ha kerzh!


text:
O vezañ e gemeret gant e zorn dehou, e savas anezhañ. Kerkent e zaoudroad hag e zaouufern a startaas.


text:
O lammat e savas en e sav hag e kerzhas. Mont a reas ganto en templ, o kerzhout, o lammat hag o veuliñ Doue.


text:
Hag ec&apos;h anavezjont e oa hennezh an hini a oa azezet ouzh Dor Gaer an templ evit goulenn an aluzen. Leuniet e voent a estlamm hag a souezh eus ar pezh a oa c&apos;hoarvezet gantañ.


text:
Evel na guitae ket Pêr ha Yann an den kamm a oa bet yac&apos;haet, an holl bobl souezhet a zeredas d&apos;o c&apos;havout d&apos;ar porched anvet Salomon.


text:
Pêr, o welout kement-se, a lavaras d&apos;ar bobl: Tud Israel, perak oc&apos;h souezhet a gement-mañ? Perak e virit ho taoulagad paret warnomp, evel pa vefe dre hor galloud hon-unan pe dre hon doujañs-Doue hor befe lakaet an den-mañ da gerzhout?


text:
Doue Abraham, Izaak ha Jakob, Doue hon tadoù, en deus roet gloar d&apos;e vugel Jezuz, an hini hoc&apos;h eus droukroet ha dinac&apos;het dirak Pilat, petra bennak m&apos;en doa hemañ barnet e tlee bezañ laosket kuit.


text:
Dinac&apos;het hoc&apos;h eus ar Sant hag ar Reizh, ha goulennet hoc&apos;h eus e vefe laosket deoc&apos;h ur muntrer.


text:
Lakaet hoc&apos;h eus d&apos;ar marv Priñs ar vuhez, ha Doue en deus e adsavet a-douez ar re varv, ni a zo testoù a gement-se.


text:
Dre ar feiz en e anv eo, en deus e anv startaet an den-mañ a welit hag a anavezit, hag ar feiz ennañ eo, he deus roet d&apos;an den-mañ ar yec&apos;hed peurvat-se dirazoc&apos;h holl.


text:
Bremañ, breudeur, gouzout a ran hoc&apos;h eus graet kement-se dre ziouiziegezh, kenkoulz hag ho pennoù.


text:
Met evel-se en deus Doue graet ar pezh en doa diouganet dre c&apos;henoù e holl brofeded, penaos e tlee ar C&apos;hrist gouzañv poan.


text:
Ho pet keuz eta ha distroit ouzh Doue, evit ma vo ho pec&apos;hedoù lamet, evit ma teuio amzerioù a freskadurezh a-berzh an Aotrou,


text:
a dle an neñv degemer betek amzer adsavidigezh an holl draoù, en deus Doue komzet diwar he fenn dre c&apos;henoù e holl brofeded santel abaoe pell amzer.


text:
Rak Moizez en deus lavaret d&apos;hon tadoù: An Aotrou ho Toue a savo deoc&apos;h a-douez ho preudeur ur profed eveldon, selaouit anezhañ e kement a lavaro deoc&apos;h,


text:
An holl brofeded o deus komzet abaoe Samuel hag ar re a zo deuet goude, o deus diouganet an deizioù-mañ.


text:
C&apos;hwi a zo mibien ar brofeded hag eus an emglev en deus Doue graet gant hon tadoù, o lavarout da Abraham: Holl bobloù an douar a vo benniget en da lignez.


text:
Evidoc&apos;h eo da gentañ en deus Doue savet e vugel Jezuz hag en deus e gaset d&apos;ho pennigañ, evit tennañ pep hini ac&apos;hanoc&apos;h eus e fallagriezh.


text:
Evel ma komzent ouzh ar bobl, ar veleien, kabiten an templ hag ar sadukeiz a zeuas d&apos;o c&apos;havout,


text:
o vezañ gwall nec&apos;het abalamour ma kelennent ar bobl ha ma kemennent an adsavidigezh a-douez ar re varv e Jezuz.


text:
Hag e krogjont enno hag o lakajont er prizon betek an deiz war-lerc&apos;h, abalamour ma oa dija diwezhat.


text:
Hag e c&apos;hoarvezas antronoz ma en em zastumas e Jeruzalem pennoù ar bobl, an henaourien hag ar skribed,


text:
O vezañ o degaset en o c&apos;hreiz, e c&apos;houlennjont diganto: Dre beseurt galloud pe en anv piv hoc&apos;h eus graet kement-mañ?


text:
pa&apos;z eo goulennet diganeomp hiziv abeg ur madober roet da un den kamm, evit gouzout penaos eo bet yac&apos;haet,


text:
gouezit, c&apos;hwi holl hag holl bobl Israel, penaos eo en anv Jezuz-Krist a Nazared, hoc&apos;h eus staget ouzh ar groaz hag en deus Doue adsavet a-douez ar re varv, drezañ eo en em ziskouez an den-se yac&apos;h dirazoc&apos;h.


text:
Eñ eo ar maen a zo bet taolet kuit ganeoc&apos;h-c&apos;hwi ar saverien, hag a zo deuet da vezañ maen kentañ ar c&apos;horn.


text:
N&apos;eus silvidigezh en hini all ebet, rak n&apos;eus dindan an neñv anv all ebet a vefe bet roet e-touez an dud, a dlefemp bezañ salvet drezañ.


text:
O welout hardizhegezh Pêr ha Yann, hag o c&apos;houzout e oant tud dizesk hag eus ar bobl izel, e voent souezhet. Anavezout a raent e oa bet ar re-se gant Jezuz.


text:
o lavarout: Petra raimp d&apos;an dud-se? Rak ur mirakl o deus graet hag a zo anavezet gant holl dud Jeruzalem, anat eo ha ne c&apos;hellomp ket e nac&apos;hañ.


text:
Met evit ma ne d-aio ket ar vrud a gement-mañ muioc&apos;h e-touez ar bobl, difennomp outo gant gourdrouzoù komz mui da biv bennak en anv-se.


text:
Met Pêr ha Yann a respontas dezho: Barnit hag eo reizh dirak Doue sentiñ ouzhoc&apos;h kentoc&apos;h eget ouzh Doue,


text:
Kas a rejont eta anezho kuit gant gourdrouzoù bras, o vezañ na gavent ket an tu d&apos;o c&apos;hastizañ, abalamour d&apos;ar bobl, rak an holl a roe gloar da Zoue evit ar pezh a oa c&apos;hoarvezet.


text:
Goude ma voent laosket, e teujont etrezek o re hag e tezrevelljont ar pezh o doa ar veleien vras hag an henaourien lavaret dezho.


text:
O vezañ klevet kement-se, e savjont a-unvan o mouezh etrezek Doue hag e lavarjont: Aotrou, te a zo Doue, te ac&apos;h eus graet an neñv, an douar, ar mor hag an holl draoù a zo enno,


text:
te eo en deus lavaret dre c&apos;henoù da servijer David: Perak ar grozmol-se e-touez ar broadoù hag ar soñjoù ven-se e-touez ar pobloù?


text:
Rouaned an douar a zo en em savet hag ar briñsed a zo en em unanet a-enep an Aotrou hag a-enep e Olevet.


text:
Rak Herodez ha Poñs-Pilat, gant ar broadoù ha pobl Israel, a zo en em unanet er gêr-mañ a-enep da&apos;z servijer santel Jezuz, an hini ac&apos;h eus olevet


text:
Ha bremañ, Aotrou, sell ouzh o gourdrouzoù ha ro da&apos;z servijerien ar galloud da zisklêriañ da c&apos;her gant ur wir hardizhegezh,


text:
oc&apos;h astenn da zorn da yac&apos;haat, evit ma vo graet mirakloù ha burzhudoù dre anv da servijer santel Jezuz.


text:
P&apos;o doe pedet, al lec&apos;h ma oant dastumet ennañ a grenas. Leuniet e voent holl gant ar Spered-Santel hag e tisklêrjont ger Doue gant hardizhegezh.


text:
Al lod bras eus ar re o doa kredet ne oant holl nemet ur galon hag un ene. Den ne lavare e oa dezhañ tamm ebet eus ar madoù en doa, met an holl draoù a oa kumun etrezo.


text:
An ebestel a roe testeni gant kalz a nerzh eus adsavidigezh an Aotrou Jezuz a varv. Ur c&apos;hras vras a oa warno holl.


text:
Rak ne oa den ezhommek ebet en o zouez, ar re holl o doa douaroù pe tiez o gwerzhe, a zegase ar priz eus ar pezh o doa gwerzhet


text:
Jozez lesanvet Barnabaz gant an ebestel, da lavarout eo mab an ali mat, ul Leviad genidik eus Kiprenez,


text:
hag a zalc&apos;has ul lodenn eus ar priz, a-unan gant e wreg. Degas a reas al lodenn all hag he lakaas ouzh treid an ebestel.


text:
Pêr a lavaras: Ananiaz, perak en deus Satan leuniet da galon ken ec&apos;h eus lavaret gaou d&apos;ar Spered-Santel ha miret ul lodenn eus priz an douar?


text:
Ma&apos;z pije miret anezhañ, daoust ha ne oa ket dit? Hag o vezañ e werzhet, ha ne oa ket e briz en da c&apos;halloud? Penaos eta ec&apos;h eus lakaet ar soñj-se en da galon? N&apos;eo ket d&apos;an dud ec&apos;h eus lavaret gaou, met da Zoue eo.


text:
Ananiaz, pa glevas ar c&apos;homzoù-se, a gouezhas hag a varvas. Ur spont bras a zeuas war ar re holl a glevas komz a gement-se.


text:
Pêr a c&apos;houlennas diganti: Lavar din, ha kement-se eo hoc&apos;h eus gwerzhet an douar? Hi a lavaras: Ya, kement-se.


text:
Neuze Pêr a lavaras dezhi: Penaos hoc&apos;h eus en em glevet etrezoc&apos;h evit temptañ Spered an Aotrou? Setu, ar re o deus sebeliet da bried a zo e-tal an nor; hag e tougint ac&apos;hanout er-maez.


text:
Raktal e kouezhas d&apos;e dreid hag e varvas. An dud yaouank a zeuas e-barzh, he c&apos;havas marv, he dougjont er-maez hag he sebeilhjont e-kichen he fried.


text:
Kalz a virakloù hag a vurzhudoù en em rae e-touez ar bobl dre zaouarn an ebestel. Bez&apos; e oant holl a-unvan dindan porched Salomon.


text:
Muioc&apos;h-muiañ a grederien a oa lakaet a-gresk d&apos;an Aotrou, un niver bras a wazed hag a wragez,


text:
en hevelep doare ma tegased ar glañvourien war ar straedoù hag e lakaed anezho war gweleoù ha fledoù, evit, pa dremenfe Pêr, ma teufe da vihanañ e skeud da c&apos;holeiñ hiniennoù anezho.


text:
Tud ar c&apos;hêrioù nesañ a zerede ivez a vandenn da Jeruzalem, o tegas klañvourien ha tud heskinet gant speredoù hudur, hag e oant holl yac&apos;haet.


text:
Ar beleg-meur hag ar re holl a oa gantañ, da lavarout eo sektenn ar sadukeiz, en em savas hag a voe leuniet a warizi.


text:
It, en em zalc&apos;hit e-barzh an templ ha disklêriit d&apos;ar bobl holl c&apos;herioù ar vuhez-mañ.


text:
O vezañ klevet kement-se, ez ejont mintin mat en templ hag e kelennjont ennañ. Ar beleg-meur hag ar re holl a oa gantañ a zeuas, a zastumas ar sanedrin hag holl guzul henaourien mibien Israel hag a gasas da glask an ebestel d&apos;ar prizon.


text:
Met pa zeuas ar serjanted, n&apos;o c&apos;havjont ket er prizon. Distreiñ a rejont hag e kemennjont kement-se,


text:
o lavarout: Kavet hon eus ar prizon serret mat hag ar warded er-maez en o sav e-tal an dorojoù, met, o vezañ o zigoret, n&apos;hon eus kavet den ennañ.


text:
Ar beleg-meur, kabiten an templ hag ar veleien vras, o klevout ar gerioù-se, ne ouient petra da soñjal diwar o fenn na petra a dlee c&apos;hoarvezout war gement-se.


text:
Unan bennak a zeuas hag a lavaras dezho: Setu, an dud hoc&apos;h eus lakaet er prizon a zo en templ hag a gelenn ar bobl.


text:
Neuze ar c&apos;habiten a yeas gant ar serjanted hag a zegasas anezho hep taerder, rak aon o doa da vezañ meinataet gant ar bobl.


text:
o lavarout: Ha n&apos;hon eus ket difennet start ouzhoc&apos;h kelenn en anv-se? Ha setu, leuniet hoc&apos;h eus Jeruzalem gant ho kelennadurezh hag e fell deoc&apos;h lakaat gwad an den-se da gouezhañ warnomp!


text:
Doue hon tadoù en deus adsavet a varv Jezuz, hoc&apos;h eus lazhet en ur stagañ anezhañ ouzh ar c&apos;hoad.


text:
Doue en deus e uhelsavet a-zehou dezhañ evel Priñs ha Salver, evit reiñ da Israel ar geuzidigezh hag ar pardon eus ar pec&apos;hedoù.


text:
Ha ni a zo testoù dezhañ eus an traoù-mañ, kenkoulz hag ar Spered-Santel en deus Doue roet d&apos;ar re a sent outañ.


text:
Met ur farizian anvet Gamaliel, doktor eus al lezenn enoret gant an holl bobl, a savas er sanedrin hag a c&apos;hourc&apos;hemennas lakaat an ebestel er-maez evit ur pennadig.


text:
Hag e lavaras dezho: Tud Israel, lakait evezh ouzh ar pezh emaoc&apos;h o vont d&apos;ober e-keñver an dud-se.


text:
Rak bez&apos; ez eus ur pennad amzer ma savas Teudaz, o lavarout e oa un den a bouez. Un niver a war-dro pevar c&apos;hant den en em unanas dezhañ, met lazhet e voe, hag ar re holl a oa gantañ a voe stlabezet ha deuet da netra.


text:
Goude hennezh, en amzer an niveradeg, e savas Judaz ar Galilean, a dennas ur bobl vras war e lerc&apos;h, met mervel a reas ivez, hag ar re holl a grede ennañ a voe stlabezet.


text:
Me a lavar deoc&apos;h eta bremañ, na redit ket war-lerc&apos;h an dud-se ha lezit anezho da vont. Mar d-eo an embregerezh pe al labour-se eus an dud, e vo distrujet,


text:
met mar deu eus Doue, ne c&apos;hellot ket e zistrujañ. Diwallit na vefe kavet ho pefe graet brezel da Zoue.


text:
Bez&apos; e voent a-du gant e ali. O vezañ galvet an ebestel ha goude bezañ lakaet o skourjezañ, e tifennjont outo komz en anv Jezuz hag e lezjont anezho da vont kuit.


text:
Int eta en em dennas a-zirak ar sanedrin, leuniet a levenez da vezañ bet kavet dellezek da c&apos;houzañv dismegañs evit e anv.


text:
Ha ne baouezent bemdez da gelenn ha da brezeg Aviel Jezuz-Krist en templ hag eus an eil ti d&apos;egile.


text:
En deizioù-se, evel ma kreske niver an diskibien, e savas ur grozmol eus ar C&apos;hresianegerien a-enep an Hebreed, abalamour ma oa o intañvezed lezet a-gostez er servij pemdeziek.


text:
An daouzek a c&apos;halvas asambles ar vandenn diskibien hag a lavaras: N&apos;eo ket dereat e lezfemp ger Doue evit servij an taolioù.


text:
Dibabit eta, breudeur, seizh den en ho touez a zo roet testeni mat anezho, tud leun eus ar Spered-Santel hag a furnez, evit ma roimp dezho ar garg-se.


text:
An ali-se a blijas d&apos;an holl vodadenn. Hag e tibabjont Stefan, den leun a feiz hag eus ar Spered-Santel, Filip, Prokor, Nikanor, Timon, Parmenaz ha Nikolaz, ur proselit eus Antioch.


text:
Ger Doue en em skuilhe, niver an diskibien a greske kalz e Jeruzalem hag un niver bras eus ar veleien a sente ouzh ar feiz.


text:
Met hiniennoù eus ar sinagogenn anvet ar Frankizidi, eus re ar Sireniz hag an Aleksandriz, ha tud eus Kilisia hag Azia, a savas evit tabutal gant Stefan.


text:
Neuze e ouestlaoujont tud evit lavarout: E glevet hon eus o tistagañ gwallgomzoù a-enep Moizez hag a-enep Doue.


text:
Atizañ a rejont ar bobl, an henaourien hag ar skribed. Oc&apos;h en em deurel warnañ, e krogjont ennañ hag e tegasjont anezhañ d&apos;ar sanedrin.


text:
Hag e lakajont da zont falstestoù a lavaras: An den-mañ ne baouez ket da lavarout komzoù a vallozh a-enep al lec&apos;h santel-mañ hag a-enep al lezenn,


text:
rak e glevet hon eus o lavarout penaos Jezuz, an Nazaredad-se, a zistrujo al lec&apos;h-mañ hag a gemmo ar boazioù en deus Moizez roet deomp.


text:
Evel m&apos;o doa ar re holl a oa azezet er sanedrin o daoulagad dalc&apos;het warnañ, e zremm en em ziskouezas dezho heñvel ouzh hini un ael.


text:
Eñ a lavaras: Tud breudeur ha tadoù, selaouit. An Doue a c&apos;hloar en em ziskouezas da Abraham hon tad pa oa e Mezopotamia, a-raok ma chomas e Charan,


text:
hag e lavaras dezhañ: Kae er-maez eus da vro hag eus da gerentiezh, ha deus d&apos;ar vro a ziskouezin dit.


text:
Neuze ez eas er-maez eus bro ar C&apos;haldeiz hag e teuas da chom e Charan. Ac&apos;hane, goude ma voe marv e dad, eñ a zegasas anezhañ d&apos;ar vro-mañ e-lec&apos;h ma chomit bremañ.


text:
Ne roas dezhañ hêrezh ebet enni, na zoken peadra da lakaat e droad warnañ, met prometiñ a reas he reiñ dezhañ ha d&apos;e lignez war e lerc&apos;h, petra bennak n&apos;en doa bugel ebet.


text:
Doue a lavaras dezhañ penaos e lignez a chomje en un douar estren e-pad pevar c&apos;hant vloaz, a vije lakaet da sklaved hag a vije gwallgaset.


text:
Met me a varno ar vroad ma vint bet sklavourien dindani, a lavaras Doue, ha goude-se ez aint er-maez hag e servijint ac&apos;hanon el lec&apos;h-mañ.


text:
Emglev an amdroc&apos;h a roas dezhañ. Evel-se e voe tad da Izaak hag ec&apos;h amdroc&apos;has anezhañ d&apos;an eizhvet deiz, hag Izaak a voe tad da Jakob, ha Jakob tad d&apos;an daouzek uheldad.


text:
Dieubiñ a reas anezhañ eus e holl c&apos;hlac&apos;haroù hag e roas dezhañ furnez ha gras dirak Faraon roue Ejipt. Hemañ a lakaas anezhañ da c&apos;houarnour war Ejipt ha war e holl di.


text:
Met ec&apos;h erruas un naonegezh vras en Ejipt holl hag e Kanaan, hag un dienez vras. Ne gave ket hon tadoù a voued.


text:
Dezouget e voent da Sichem ha lakaet er bez en doa Abraham prenet gant arc&apos;hant digant mibien Hemor eus Sichem.


text:
Met evel ma tostae amzer ar bromesa en doa graet Doue gant le da Abraham, ar bobl a vrasaas hag a greskas en Ejipt,


text:
Hemañ, oc&apos;h implijout troidellerezh a-enep hor gouenn, a waskas kalet hon tadoù betek lakaat anezho da zilezel o bugale evit na vijent ket dalc&apos;het e buhez.


text:
hag, o vezañ bet dilezet, merc&apos;h Faraon a gemeras anezhañ hag a vagas anezhañ evel he mab hec&apos;h-unan.


text:
Pa voe oadet a zaou-ugent vloaz, e teuas c&apos;hoant en e galon da vont da welout e vreudeur, mibien Israel.


text:
O welout e wallgased unan anezho, e kemeras e zifenn hag e veñjas an hini a oa graet droug dezhañ en ur skeiñ gant an Ejipsian.


text:
Krediñ a rae e teuje e vreudeur da gompren e tegase Doue dezho an dieubidigezh dre e zorn, met ne gomprenjont ket.


text:
An deiz war-lerc&apos;h, en em ziskouezas dezho e-pad ma en em gannent hag ec&apos;h alias anezho da vezañ e peoc&apos;h o lavarout: Tud, breudeur oc&apos;h, perak en em wallgasit an eil egile?


text:
Met an hini a wallgase e nesañ a vountas anezhañ o lavarout: Piv en deus da lakaet da vestr ha da varner warnomp?


text:
Pa glevas Moizez ar gomz-se, e tec&apos;has kuit hag e chomas evel diavaeziad e bro Vadian, e-lec&apos;h ma voe tad da zaou vab.


text:
Daou-ugent vloaz goude, ael an Aotrou en em ziskouezas dezhañ e lec&apos;h distro Menez Sinai, e flamm ur vodenn entanet.


text:
Pa welas Moizez anezhañ, e voe souezhet eus an emziskouezidigezh hag, evel ma tostae evit sellout outi, mouezh an Aotrou a zeuas dezhañ:


text:
Me eo Doue da dadoù, Doue Abraham, Doue Izaak ha Doue Jakob. Moizez, o krenañ holl, ne grede ket sellout.


text:
An Aotrou a lavaras dezhañ: Lam da sandalennoù diouzh da dreid, rak al lec&apos;h m&apos;emaout warnañ a zo un douar santel.


text:
Gwelet pizh em eus glac&apos;har va fobl a zo en Ejipt, klevet em eus o c&apos;hlemmoù hag on diskennet d&apos;o dieubiñ. Deus bremañ, hag e kasin ac&apos;hanout en Ejipt.


text:
Ar Moizez-se, o doa taolet kuit o lavarout: Piv en deus da lakaet da vestr ha da varner warnomp? hennezh eo an hini a voe kaset gant Doue da vestr ha da zieuber dre zorn an ael a oa en em ziskouezet dezhañ er vodenn.


text:
Hennezh eo an hini o zennas er-maez, oc&apos;h ober burzhudoù ha mirakloù e bro-Ejipt, er Mor Ruz hag el lec&apos;h distro, e-pad daou-ugent vloaz.


text:
Ar Moizez-se eo a lavaras da vibien Israel: An Aotrou ho Toue a savo deoc&apos;h ur profed eveldon a-douez ho preudeur. Selaou a reot anezhañ.


text:
Eñ eo an hini a oa er vodadenn el lec&apos;h distro, gant an ael a gomze outañ war Venez Sinai, ha gant hon tadoù, hag a resevas gerioù a vuhez evit o reiñ deomp.


text:
o lavarout da Aaron: Gra deomp doueoù a gerzho a-raok deomp, rak evit ar Moizez-se en deus hon tennet eus Ejipt, n&apos;ouzomp ket petra a zo c&apos;hoarvezet gantañ.


text:
Ober a rejont ul leue en deizioù-se, kinnig a rejont un aberzh d&apos;an idol hag en em laouenajont eus labour o daouarn.


text:
Met Doue a zistroas diouto hag o lakaas da servijañ armead an neñv, evel ma&apos;z eo skrivet e levr ar brofeded: Ti Israel, ha din-me eo hoc&apos;h eus kinniget profoù-loened hag aberzhoù e-pad daou-ugent vloaz el lec&apos;h distro?


text:
Douget hoc&apos;h eus teltenn Molok ha steredenn ho toue Refan, skeudennoù hoc&apos;h eus graet evit o azeuliñ. Setu perak e kasin ac&apos;hanoc&apos;h en tu all da Vabilon.


text:
Tabernakl an Testeni a zo bet gant hon tadoù el lec&apos;h distro, evel m&apos;en doa urzhiet an hini en doa lavaret da Voizez e ober hervez an doare m&apos;en doa gwelet.


text:
Hon tadoù, o vezañ e gemeret, a zegasas anezhañ ganto dindan renerezh Jozue, er vro a oa perc&apos;hennet gant ar broadoù a voe argaset a-ziaraok hon tadoù gant Doue, betek deizioù David.


text:
An neñv eo va zron hag an douar ur skabell dindan va zreid. Peseurt ti a savot din, eme an Aotrou, ha pehini a vo lec&apos;h va diskuizh.?


text:
Tud a c&apos;houzoug reut, diamdroc&apos;h a galon hag a zivskouarn, stourm a rit bepred ouzh ar Spered-Santel. C&apos;hwi a zo heñvel ouzh ho tadoù.


text:
Pehini eo ar profed n&apos;o deus ket ho tadoù heskinet? Lazhet o deus ar re o doa diouganet donedigezh ar Reizh, an hini hoc&apos;h eus droukroet bremañ hag hoc&apos;h eus drouklazhet.


text:
O klevout ar c&apos;homzoù-se, e oant leuniet a fulor en o c&apos;halonoù hag e c&apos;hrigoñsjont o dent a-enep dezhañ.


text:
Met, leun eus ar Spered-Santel hag e zaoulagad savet war-zu an neñv, e welas gloar Doue ha Jezuz en e sav a-zehou da Zoue,


text:
O stlejañ anezhañ er-maez eus kêr, e veinatajont anezhañ. An testoù a lakaas o gwiskamantoù ouzh treid un den yaouank anvet Saol.


text:
O vezañ daoulinet, e krias gant ur vouezh kreñv: Aotrou, na laka ket ar pec&apos;hed-mañ warno! O vezañ lavaret kement-se, e chomas kousket.


text:
Saol a roas e asant d&apos;ar marv-se. Bez&apos; e voe en deiz-se un heskinadeg vras a-enep Iliz Jeruzalem. Hag e voent holl stlabezet, nemet an ebestel, dre vroioù Judea ha Samaria.


text:
Saol a zismantre an Iliz, o vont en tiez, o skrapat diouto ar wazed hag ar gwragez had o teurel anezho er prizon.


text:
Ar bobl, holl a-unan, a selaouas gant evezh ar pezh a lavare Filip, oc&apos;h anavezout hag o welout ar mirakloù a rae.


text:
Rak speredoù hudur a yeas kuit eus kalz a dud a oa dalc&apos;het ganto, o leuskel kriadennoù bras, ha kalz a dud seizet ha kamm a voe yac&apos;haet.


text:
Bez&apos; e oa diagent er gêr-se un den anvet Simon a rae sorserezh hag a souezhe pobl Samaria, oc&apos;h en em ober tremen evit un den bras.


text:
An holl, adalek ar re vihan betek ar re vras, a oa douget dezhañ, o lavarout: Hemañ eo galloud bras Doue.


text:
Met p&apos;o doe kredet e Filip a gemenne an Aviel, ar pezh a sell ouzh rouantelezh Doue hag anv Jezuz-Krist, e voent badezet, gwazed kenkoulz ha gwragez.


text:
Simon e-unan a gredas ivez. O vezañ bet badezet, ne bellaas ken diouzh Filip. O welout ar mirakloù hag ar burzhudoù bras a veze graet, e oa sabatuet.


text:
An ebestel a oa e Jeruzalem, o vezañ klevet penaos en doa Samaria resevet ger Doue, a gasas dezho Pêr ha Yann.


text:
rak ne oa ket c&apos;hoazh diskennet war hini anezho, badezet e oant bet hepken en anv an Aotrou Jezuz.


text:
Pa welas Simon penaos e oa roet ar Spered-Santel dre lakadur-daouarn an ebestel, a ginnigas dezho arc&apos;hant


text:
o lavarout: Roit din ivez ar galloud-se, evit ma resevo ar Spered-Santel ar re holl e lakain va daouarn warno.


text:
Met Pêr a lavaras dezhañ: Ra yelo da arc&apos;hant da get ganit, peogwir ec&apos;h eus kredet e c&apos;heller prenañ donezon Doue gant arc&apos;hant.


text:
Az pez eta keuz eus da fallentez ha goulenn digant Doue ma vo pardonet dit soñj da galon, mar d-eo posupl,


text:
Simon a respontas: Pedit c&apos;hwi an Aotrou evidon, evit na c&apos;hoarvezo netra din eus ar pezh hoc&apos;h eus lavaret.


text:
O vezañ eta roet testeni da c&apos;her an Aotrou hag o vezañ e gemennet, e tistrojont da Jeruzalem hag e prezegjont an Aviel e kalz a gêriadennoù eus bro ar Samaritaned.


text:
Un ael eus an Aotrou a gomzas da Filip hag a lavaras dezhañ: Sav ha kae etrezek ar c&apos;hreisteiz, war an hent a ziskenn eus Jeruzalem da C&apos;haza. An hini a zo distro.


text:
O vezañ savet, ez eas. Ha setu, un Etiopad, un eunuk ministr bras Kandake rouanez Etiopia, merour war hec&apos;h holl deñzorioù, deuet da Jeruzalem evit azeuliñ,


text:
Filip a zeredas hag a glevas e lenne ar profed Izaia. Lavarout a reas dezhañ: Ha kompren a rez ar pezh a lennez?


text:
Eñ a respontas: Penaos e c&apos;hellfen ma n&apos;eus hini ebet da gelenn ac&apos;hanon? Hag e pedas Filip da bignat ha d&apos;azezañ en e gichen.


text:
An arroud eus ar Skritur a lenne a oa hemañ: Kaset eo bet d&apos;al lazherezh evel un dañvad hag, evel un oan mut dirak an hini en touz, n&apos;en deus ket digoret e c&apos;henoù.


text:
E varnedigezh a zo bet dilamet en e izelded. Piv a c&apos;hello kontañ e rumm? Rak e vuhez a zo bet lamet a-ziwar an douar.


text:
O kemer ar gomz, an eunuk a lavaras da Filip: Da bediñ a ran, diwar-benn piv e lavar ar profed kement-se? Diwar-benn e-unan pe diwar-benn unan all?


text:
Evel ma&apos;z aent dre an hent, ec&apos;h errujont e-lec&apos;h ma oa dour, hag an eunuk a lavaras: Setu dour, petra a vir na vefen badezet?


