# verses

text:
graet ec&apos;h eus ac&apos;hanomp rouaned hag aberzhourien d&apos;hon Doue, hag e renimp war an douar.


text:
Me a sellas hag a glevas mouezh kalz a aeled en-dro d&apos;an tron, ar bevien hag an henaourien, hag an niver anezho a oa eus dekviliadoù a zekviliadoù ha miliadoù a viliadoù.


text:
Lavarout a raent gant ur vouezh kreñv: Dellezek eo an Oan a zo bet lakaet d&apos;ar marv da resev galloud, pinvidigezh, furnez, nerzh, enor, gloar ha meuleudi.


text:
Klevout a ris an holl grouadurien a zo en neñv, war an douar, dindan an douar, er mor, hag an holl draoù a zo enno, a lavare: D&apos;an hini a zo azezet war an tron ha d&apos;an Oan, ra vo ar veuleudi, an enor, ar gloar hag an nerzh, e kantvedoù ar c&apos;hantvedoù!


text:
Ar pevar bev a lavare: Amen! Hag ar pevar henaour warn-ugent a zaoulinas hag a azeulas an hini a vev e kantvedoù ar c&apos;hantvedoù.


text:
Me a sellas pa zigoras an Oan unan eus ar seizh siell hag e klevis unan eus ar pevar bev o lavarout gant ur vouezh kurun: Deus ha gwel.


text:
Me a sellas ha setu, ur marc&apos;h gwenn en em gavas. An hini a oa pignet warnañ en doa ur wareg, roet e voe dezhañ ur gurunenn, hag ez eas kuit evel un trec&apos;her evit trec&apos;hiñ.


text:
Dont a reas er-maez ur marc&apos;h all liv tan. An hini a oa pignet warnañ en doa ar galloud da gas ar peoc&apos;h kuit a-ziwar an douar ha d&apos;ober ma en em lazhfe an dud an eil egile. Ur c&apos;hleze bras a voe roet dezhañ.


text:
Pa zigoras an trede siell, e klevis an trede bev a lavare: Deus ha gwel. Me a sellas ha setu, ur marc&apos;h du en em gavas. An hini a oa pignet warnañ en doa ur valañs en e zorn.


text:
Hag e klevis ur vouezh e-kreiz ar pevar bev a lavare: Ur c&apos;hoiniks (~ 1 l) gwinizh evit un diner (1 diner = pezh arc&apos;hant roman war-dro 4 g) ha tri c&apos;hoiniks (~ 3 l) heiz evit un diner, met na washa ket an eoul nag ar gwin.


text:
Me a sellas ha setu, ur marc&apos;h drouklivet en em gavas. An hini a oa pignet warnañ a oa anvet ar marv, ha lec&apos;h ar marv a gerzhe d&apos;e heul. Ar galloud a oa roet dezho war ar bedervet lodenn eus an douar evit lakaat an dud da vervel dre ar c&apos;hleze, dre an naonegezh, dre ar varvelezh ha dre loened gwez an douar.


text:
Pa zigoras ar pempvet siell, e welis dindan an aoter eneoù ar re a oa bet lakaet d&apos;ar marv abalamour da c&apos;her Doue hag abalamour d&apos;an testeni o doa roet.


text:
Gant ur vouezh kreñv e krient o lavarout: Aotrou santel ha gwirion, pegeit e chomi hep barn hag hep veñjiñ hor gwad war ar re a chom war an douar?


text:
Da bep hini anezho e voe roet saeoù gwenn. Lavaret e voe dezho gortoz c&apos;hoazh un nebeud amzer, betek ma vo peurc&apos;hraet an niver eus o c&apos;henseurted a servij hag o breudeur a dle bezañ lakaet d&apos;ar marv evelto.


text:
Me a sellas pa zigoras ar c&apos;hwec&apos;hvet siell ha setu, ur c&apos;hren-douar bras en em reas, an heol a zeuas du evel ur sac&apos;had reun, al loar a zeuas evel gwad,


text:
stered an neñv a gouezhas war an douar evel ma taol ur wezenn-fiez he fiez glas pa&apos;z eo hejet gant an avel.


text:
An neñv en em dennas evel ul levr a roller, hag an holl venezioù hag an enezennoù a voe lamet diouzh o lec&apos;hioù.


text:
Rouaned an douar, ar re vras, ar re binvidik, ar gabitened, ar re c&apos;halloudek, pep sklavour ha pep den frank en em guzhas er mougevioù hag e reier ar menezioù,


text:
hag e lavarjont d&apos;ar menezioù ha d&apos;ar reier: Kouezhit warnomp ha kuzhit ac&apos;hanomp a-zirak dremm an hini a zo azezet war an tron hag a-zirak kounnar an Oan,


text:
Goude-se, e welis pevar ael en em zalc&apos;he e pevar c&apos;horn an douar, o terc&apos;hel ar pevar avel evit na c&apos;hwezhfe avel ebet na war an douar, na war ar mor, na war wezenn ebet.


text:
Hag e welis un ael all a bigne eus kostez ar sav-heol, o terc&apos;hel siell an Doue bev. Gant ur vouezh kreñv e krias d&apos;ar pevar ael o doa resevet ar galloud da noazout d&apos;an douar ha d&apos;ar mor


text:
o lavarout: Na noazit ket d&apos;an douar, na d&apos;ar mor, na d&apos;ar gwez, betek m&apos;hor bo merket gant ur siell tal servijerien hon Doue.


text:
Hag e klevis an niver eus ar re a oa bet merket, kant pevar mil ha daou-ugent a zo bet merket gant ar siell a-douez holl veuriadoù mibien Israel:


text:
A veuriad Juda, daouzek mil merket gant ar siell; a veuriad Ruben, daouzek mil merket gant ar siell; a veuriad Gad, daouzek mil merket gant ar siell;


text:
a veuriad Aser, daouzek mil merket gant ar siell; a veuriad Neftali, daouzek mil merket gant ar siell; a veuriad Manase, daouzek mil merket gant ar siell;


text:
a veuriad Simeon, daouzek mil merket gant ar siell; a veuriad Levi, daouzek mil merket gant ar siell; a veuriad Isakar, daouzek mil merket gant ar siell;


text:
a veuriad Zabulon, daouzek mil merket gant ar siell; a veuriad Jozef, daouzek mil merket gant ar siell; a veuriad Benjamin, daouzek mil merket gant ar siell.


text:
Goude -se e sellis ha setu, un engroez ken bras ken na c&apos;helle den kontañ, a bep broad, a bep meuriad, a bep pobl, a bep yezh, en em zalc&apos;he dirak an tron ha dirak an Oan; gwisket e oant gant saeoù gwenn, gant palmez en o daouarn.


text:
Gant ur vouezh kreñv e krient o lavarout: Ar silvidigezh a zo d&apos;hon Doue a zo azezet war an tron ha d&apos;an Oan.


text:
An holl aeled en em zalc&apos;he en-dro d&apos;an tron, d&apos;an henaourien ha d&apos;ar pevar bev, hag en em stoujont war o dremm dirak an tron hag ec&apos;h azeuljont Doue


text:
o lavarout: Amen! Ar veuleudi, ar gloar, ar furnez, ar c&apos;hras, an enor, ar galloud, an nerzh, ra vint d&apos;hon Doue e kantvedoù ar c&apos;hantvedoù! Amen.


text:
Unan eus an henaourien a gemeras ar gomz hag a lavaras din: Ar re a zo gwisket gant saeoù gwenn, piv int hag a-belec&apos;h ez int deuet?


text:
Me a lavaras dezhañ: Aotrou, te a oar. Hag e lavaras din: Bez&apos; int ar re a zo deuet eus an trubuilh bras, gwalc&apos;het o deus o saeoù ha gwennet anezho e gwad an Oan.


text:
Dre-se emaint dirak tron Doue hag e servijont anezhañ deiz ha noz en e dempl. An hini a zo azezet war an tron a chomo en o-zouez,


text:
rak an Oan a zo e-kreiz an tron o mesaio hag o degaso da vammennoù dour ar vuhez, ha Doue a sec&apos;ho pep daeraouenn eus o daoulagad.


text:
Un ael all a zeuas hag en em zalc&apos;has tost d&apos;an aoter, gant un ezañsouer aour. Roet e voe dezhañ kalz a c&apos;hwezh-vat da ginnig gant pedennoù an holl sent war an aoter aour a zo dirak an tron.


text:
An ael a gemeras an ezañsouer, a leunias anezhañ gant tan eus an aoter hag a daolas anezhañ war an douar. Hag e voe mouezhioù, kurunoù, luc&apos;hed hag ur c&apos;hren-douar.


text:
An hini kentañ a sonas, hag e voe ur grizilh hag un tan mesket gant gwad o kouezhañ war an douar. An deirvet lodenn eus ar gwez a voe devet hag an holl c&apos;heot glas a voe devet.


text:
An eilvet ael a sonas, hag e voe stlapet er mor evel ur menez bras tanet holl. An deirvet lodenn eus ar mor a voe troet e gwad,


text:
an deirvet lodenn eus ar grouadurien a oa er mor hag o doa buhez a varvas, hag an deirvet lodenn eus al listri a voe kollet.


text:
An trede ael a sonas, hag e kouezhas eus an neñv ur steredenn vras leskidik evel ur c&apos;houlaouenn-dan, hag e kouezhas war an deirvet lodenn eus ar stêrioù ha war ar mammennoù-dour.


text:
Anv ar steredenn-se a zo Huelenn-c&apos;hwerv. An deirvet lodenn eus an doureier a voe troet en huelenn-c&apos;hwerv hag un niver bras a dud a varvas dre an doureier abalamour ma oant deuet da vezañ c&apos;hwerv.


text:
Ar pevare ael a sonas, hag an deirvet lodenn eus an heol a voe skoet, an deirvet lodenn eus al loar hag an deirvet lodenn eus ar stered, en hevelep doare ma voe an deirvet lodenn teñvalaet, ma kollas an deiz an deirvet lodenn eus e sklêrijenn kenkoulz hag an noz.


text:
Me a welas hag a glevas un ael a nije dre greiz an neñv, o lavarout gant ur vouezh kreñv: Gwalleur, gwalleur, gwalleur d&apos;an dud a chom war an douar, abalamour da son trompilhoù an tri ael a dle c&apos;hoazh seniñ!


text:
Ar pempvet ael a sonas, hag e welis ur steredenn a oa kouezhet eus an neñv war an douar. Alc&apos;houez puñs an donder a voe roet dezhañ,


text:
hag e tigoras puñs an donder, hag e savas eus ar puñs ur vogedenn evel mogedenn ur fornez vras. An heol hag an aer a voe teñvalaet gant mogedenn ar puñs.


text:
Kilheien-raden en em stlabezas war an douar eus ar vogedenn; roet e voe dezho ur galloud heñvel ouzh hini kruged an douar.


text:
Lavaret e voe dezho tremen hep ober droug da c&apos;heot an douar, na da c&apos;hlazenn ebet, na da wezenn ebet, met hepken d&apos;an dud n&apos;o deus ket siell Doue war o zalioù.


text:
Roet e voe dezho ar galloud, nann d&apos;o lazhañ, met d&apos;o heskinañ e-pad pemp miz, hag o foan a oa evel poan ar c&apos;hrug pa flemm un den.


text:
En deizioù-se an dud a glasko ar marv ha ne gavint ket anezhañ, fellout a raio dezho mervel hag ar marv a dec&apos;ho diouto.


text:
Ar c&apos;hilheien-se a oa heñvel ouzh kezeg fichet a-benn an emgann. Bez&apos; e oa war o fennoù kurunennoù heñvel ouzh aour hag o dremmoù a oa evel dremmoù tud.


text:
Hobregonoù o doa evel hobregonoù houarn ha trouz o divaskell a oa evel trouz kirri gant kalz a gezeg a red d&apos;an emgann.


text:
Lostoù o doa evel re ar c&apos;hruged hag en o lostoù e oa broudoù. O galloud a oa da noazout d&apos;an dud e-pad pemp miz.


text:
Ur roue o doa warno, ael an donder, galvet en hebraeg Abaddon hag e gresianeg Apollion (= distrujer).


text:
Ar c&apos;hentañ gwalleur a zo tremenet. Setu, dont a ra c&apos;hoazh daou walleur all goude kement-se.


text:
Ar c&apos;hwec&apos;hvet ael a sonas, hag e klevis ur vouezh a zeue eus pevar c&apos;horn an aoter aour a zo dirak Doue,


text:
o lavarout d&apos;ar c&apos;hwec&apos;hvet ael en doa an drompilh: Diere ar pevar ael a zo ereet war ar stêr vras Eufratez.


text:
Hag e voe diereet ar pevar ael a oa prest evit an eur, an deiz, ar miz hag ar bloaz, da lazhañ an deirvet lodenn eus an dud.


text:
Niver marc&apos;hegerien an arme en em save da zaou zekviliad a zekviliadoù (= daout c&apos;hant milion), klevout a ris an niver anezho.


text:
Evel-se e welis ar c&apos;hezeg er weledigezh, hag ar re a oa azezet warno o doa hobregonoù a liv tan, pour-bran ha soufr. Pennoù ar c&apos;hezeg a oa evel pennoù leoned, hag eus o genoù e teue tan, moged ha soufr.


text:
An deirvet lodenn eus an dud a voe lazhet gant an tri dra-se, gant an tan, gant ar moged ha gant ar soufr a zeue eus o genoù.


text:
Rak o galloud a oa en o genoù hag en o lostoù; o lostoù a oa heñvel ouzh naered hag o doa pennoù, ha dre ar re-mañ eo e raent droug.


text:
Ar peurrest eus an dud, ar re ne voent ket lazhet gant ar goulioù-mañ, n&apos;o doe ket keuz eus oberoù o daouarn evit paouez da azeuliñ an diaouled hag an idoloù aour, arc&apos;hant, arem, maen ha koad, na c&apos;hellont na gwelout, na klevout, na kerzhout.


text:
N&apos;o doe ket keuz eus o muntroù, nag eus o sorserezhioù, nag eus o hudurnez, nag eus o laeroñsioù.


text:
Gwelout a ris un ael all galloudek a ziskenne eus an neñv, gwisket gant ur goabrenn. Bez&apos; e oa ur wareg-c&apos;hlav a-us d&apos;e benn, e zremm a oa evel an heol hag e dreid evel peulioù tan.


text:
Derc&apos;hel a rae en e zorn ul levr bihan digor. Lakaat a reas e droad dehou war ar mor hag e hini kleiz war an douar,


text:
hag e krias gant ur vouezh kreñv evel ul leon pa yud. Pa grias, ar seizh kurun a roas da glevout o mouezh.


text:
P&apos;o doe ar seizh kurun lakaet o mouezh da vezañ klevet, ez aen da skrivañ, met e klevis ur vouezh o tont eus an neñv a lavare din: Siell an traoù o deus ar seizh kurun lavaret ha na skriv ket anezho.


text:
An ael am boa gwelet oc&apos;h en em zerc&apos;hel war ar mor ha war an douar a savas e zorn etrezek an neñv


text:
hag a douas dre an hini a vev e kantvedoù ar c&apos;hantvedoù, hag en deus krouet an neñv hag an traoù a zo ennañ, an douar hag an traoù a zo warnañ, ar mor hag an traoù a zo ennañ, penaos ne vo ken a amzer,


text:
met en deizioù ma vo klevet mouezh ar seizhvet ael, pa grogo gant seniñ, mister Doue a vo peurc&apos;hraet, evel m&apos;en doa disklêriet d&apos;e servijerien ar brofeded.


text:
Ar vouezh am boa klevet eus an neñv a gomzas din a-nevez hag a lavaras: Kae, kemer al levr bihan a zo digor e dorn an ael en em zalc&apos;h war ar mor ha war an douar.


text:
Mont a ris etrezek an ael hag e lavaris dezhañ: Ro din al levr bihan. Hag e lavaras din: Kemer ha lonk anezhañ, leuniañ a raio da vouzelloù a c&apos;hwervder, met e-barzh da c&apos;henoù e vo dous evel mel.


text:
Kemer a ris al levr bihan eus dorn an ael hag e lonkis anezhañ. Dous e voe em genoù evel mel, met pa em boe e lonket, va bouzelloù a voe leuniet a c&apos;hwervder.


text:
Neuze e lavaras din: Ret eo dit diouganañ c&apos;hoazh war un niver bras a bobloù, a vroadoù, a yezhoù hag a rouaned.


text:
Roet e voe din ur walenn (~ 3 m) heñvel ouzh ur wialenn, hag an ael en em ziskouezas hag a lavaras: Sav ha muzul templ Doue, an aoter hag ar re a azeul eno.


text:
Lez ar porzh a zo a-ziavaez an templ ha na vuzul ket anezhañ, rak roet eo bet d&apos;ar broadoù. Int a vac&apos;ho gant o zreid ar gêr santel e-pad daou viz ha daou-ugent.


text:
Me a roio galloud da&apos;m daou dest hag e tiouganint, gwisket gant seier, e-pad mil daou c&apos;hant ha tri-ugent devezh.


text:
Mar fell da unan bennak ober droug dezho, e teuio eus o genoù un tan a lonko o enebourien, rak mar fell da unan bennak ober droug dezho, e ranko bezañ lazhet en doare-se.


text:
Ar galloud o deus da serriñ an neñv evit na raio ket a c&apos;hlav e-pad ma tiouganint, hag ar galloud o deus da dreiñ an doureier e gwad ha da skeiñ an douar a bep seurt goulioù bep gwech ma fello dezho.


text:
Ha p&apos;o devo peurc&apos;hraet o zesteni, al loen hag a sav eus an donder a raio ar brezel dezho, o zrec&apos;ho hag o lazho.


text:
O c&apos;horfoù marv a vo war blasenn ar gêr vras, a vez anvet en ur ster speredel Sodom hag Ejipt, e-lec&apos;h ma&apos;z eo bet hon Aotrou staget ouzh ar groaz.


text:
Tud a-douez pep pobl, pep meuriad, pep yezh ha pep broad, a welo o c&apos;horfoù e-pad tri devezh hanter, ha ne lezint ket o lakaat er bez.


text:
Tud an douar en em laouenaio diwar o fenn hag en em roio d&apos;al levenez, hag e kasint profoù an eil d&apos;egile abalamour m&apos;o devo an daou brofed-se trubuilhet tud an douar.


text:
Goude an tri devezh hanter-se, ar Spered a vuhez kaset gant Doue a yeas enno hag ec&apos;h adsavjont war o zreid; un aon bras a grogas er re a welas anezho.


text:
Ur vouezh kreñv a glevjont eus an neñv, a lavare dezho: Pignit amañ. Hag e pignjont en neñv en ur goabrenn hag o enebourien a welas anezho.


text:
D&apos;an eur-se e c&apos;hoarvezas ur c&apos;hren-douar bras hag an dekvet lodenn eus ar gêr a gouezhas. Seizh mil den a voe lazhet gant ar c&apos;hren-douar, ar re all a voe spouronet hag a roas gloar da Zoue an neñv.


text:
Ar seizhvet ael a sonas, ha mouezhioù kreñv a voe klevet en neñv o lavarout: Rouantelezhioù ar bed a zo lakaet dindan galloud hon Aotrou hag e Grist. Eñ a reno e kantvedoù ar c&apos;hantvedoù.


text:
Ar pevar henaour warn-ugent azezet war o zronioù dirak Doue a gouezhas war o dremm hag a azeulas Doue,


text:
o lavarout: Ni a drugareka ac&apos;hanout, Aotrou Doue holl-c&apos;halloudek, an hini a zo hag a oa hag a zeu, dre ma ec&apos;h eus kemeret da c&apos;halloud bras en da zorn ha dre ma&apos;z out aet en da ren.


text:
Ar broadoù a zo taeret ha da gounnar a zo deuet, kenkoulz hag an amzer da varn ar re varv, da c&apos;hopraat da servijerien ar brofeded, ar sent hag ar re a zouj da anv, bihan ha bras, ha da zistrujañ ar re a zistruj an douar.


text:
Templ Doue a zigoras en neñv hag arc&apos;h e emglev en em ziskouezas en e dempl. Bez&apos; e voe luc&apos;hed, mouezhioù, kurunoù, ur c&apos;hren-douar hag ur grizilh bras.


text:
Ur sin bras a voe gwelet en neñv: ur wreg gwisket gant an heol, hag al loar dindan he zreid, ha war he fenn ur gurunenn a zaouzek steredenn.


text:
Ur sin all a voe gwelet c&apos;hoazh en neñv. Setu, un aerouant bras a liv tan o kaout seizh penn ha dek korn, ha war e bennoù seizh talgen.


text:
E lost a stleje an deirvet lodenn eus stered an neñv hag a daolas anezho war an douar. An aerouant a chomas en e sav dirak ar wreg a oa prest da wilioudiñ evit lonkañ he bugel pa vije ganet ganti.


text:
Hi a c&apos;hanas ur mab, ur paotr a dlee gouarn an holl vroadoù gant ur wialenn houarn, hag he bugel a oa savet etrezek Doue hag etrezek e dron.


text:
Ar wreg a dec&apos;has el lec&apos;h distro en ul lec&apos;h kempennet dezhi gant Doue, evit bezañ maget eno e-pad mil daou c&apos;hant tri-ugent devezh.


text:
Un emgann a c&apos;hoarvezas en neñv. Mikael hag e aeled a stourmas a-enep an aerouant. Hag an aerouant a stourmas gant e aeled,


text:
An aerouant bras a voe taolet kuit, an naer gozh anvet an diaoul ha Satan, an hini a douell ar bed holl, taolet e voe war an douar hag e aeled a voe taolet gantañ.


text:
Hag e klevis ur vouezh kreñv a lavare en neñv: Bremañ eo deuet silvidigezh, nerzh ha rouantelezh hon Doue, ha galloud e Grist, rak tamaller hor breudeur a zo bet taolet kuit, an hini o zamalle noz ha deiz dirak dremm hon Doue.


text:
Trec&apos;het o deus anezhañ dre wad an Oan ha dre ar ger o deus rentet testeni drezañ, ha n&apos;o deus ket karet o buhez en tu all d&apos;ar marv.


text:
Dre-se en em laouenait, neñvoù, ha c&apos;hwi a chom enno. Gwalleur d&apos;an dud a chom war an douar ha war ar mor, rak an diaoul a zo diskennet war-zu ennoc&apos;h gant ur fulor vras hag o c&apos;houzout n&apos;en deus nemet nebeud amzer.


text:
Pa welas an aerouant e oa bet taolet war an douar, e redas war-lerc&apos;h ar wreg he doa ganet ar mab.


text:
Divaskell an erer bras a voe roet d&apos;ar wreg evit ma c&apos;hellfe nijal d&apos;al lec&apos;h distro, en he lec&apos;h hec&apos;h-unan ma tle bezañ maget un amzer hag amzerioù hag un hanter-amzer, pell a-zirak an naer.


text:
An naer a daolas eus he genoù dour evel ur stêr war-lerc&apos;h ar wreg, evit stlejañ anezhi gant ar stêr.


text:
An douar a sikouras ar wreg, hag an douar a zigoras e c&apos;henoù hag a lonkas ar stêr en doa an aerouant taolet eus e c&apos;henoù.


text:
An aerouant en em fuloras a-enep ar wreg. Mont a reas d&apos;ober brezel d&apos;ar peurrest eus he lignez, d&apos;ar re a vir gourc&apos;hemennoù Doue hag o deus testeni Jezuz-Krist.


text:
En em zalc&apos;his em sav war draezh ar mor, hag e welis o sevel eus ar mor ul loen en doa seizh penn ha dek korn, war e gerniel dek talgen ha war e bennoù un anv a vallozh.


text:
Al loen a welis a oa heñvel ouzh ul loupard, e dreid a oa evel re un arzh, e c&apos;henoù evel genoù ul leon. An aerouant a roas dezhañ e nerzh, e dron hag ur galloud bras.


text:
Gwelout a ris unan eus e bennoù evel gouliet d&apos;ar marv, met ar gouli marvus-se a oa yac&apos;haet hag an holl douar a oa en estlamm oc&apos;h heuliañ al loen.


text:
Azeuliñ a rejont an aerouant en doa roet galloud d&apos;al loen, hag ec&apos;h azeuljont al loen o lavarout: Piv a zo heñvel ouzh al loen ha piv a c&apos;hello en em gannañ outañ?


text:
Roet e voe dezhañ ur genoù a lavare traoù bras ha mallozhioù, ha roet e voe dezhañ ar galloud d&apos;oberiañ e-pad daou viz ha daou-ugent.


text:
Digor a reas e c&apos;henoù evit mallozhiñ a-enep Doue, evit mallozhiñ a-enep e anv hag e dabernakl, hag a-enep ar re a chom en neñv.


text:
Roet e voe dezhañ ar galloud d&apos;ober brezel ouzh ar sent ha d&apos;o zrec&apos;hiñ. Hag e voe roet dezhañ ar galloud war bep meuriad, bep yezh ha bep broad.


text:
Ar re holl a chom war an douar a azeulo anezhañ, ar re n&apos;eo ket skrivet o anvioù adalek krouidigezh ar bed el levr a vuhez eus an Oan a zo bet lakaet d&apos;ar marv.


text:
Mar kas unan bennak e sklaverezh, e yelo e sklaverezh. Mar lazh unan bennak gant ar c&apos;hleze, eo ret e vo lazhet gant ar c&apos;hleze. Amañ emañ pasianted ha feiz ar sent.


text:
Gwelout a ris o sevel eus an douar ul loen all, a oa dezhañ daou gorn heñvel ouzh re un oan hag a gomze evel un aerouant.


text:
Diskouez a reas holl c&apos;halloud al loen kentañ dirazañ, hag e lakaas an douar hag ar re a chome warnañ da azeuliñ al loen kentañ a zo bet yac&apos;haet dezhañ e c&apos;houli marvus.


text:
Ober a reas burzhudoù bras, zoken betek lakaat an tan da ziskenn eus an neñv war an douar dirak an dud.


text:
Touellañ a reas ar re a chome war an douar dre ar burzhudoù a oa bet roet dezhañ d&apos;ober dirak al loen, o lavarout da dud an douar ober ur skeudenn d&apos;al loen, an hini a oa c&apos;hoazh bev goude bezañ resevet an taol digant ar c&apos;hleze.


text:
Roet e voe dezhañ ar galloud da reiñ ur spered da skeudenn al loen, evit ma vije gouest skeudenn al loen da gomz ha da lakaat d&apos;ar marv ar re holl n&apos;azeuljent ket skeudenn al loen.


text:
Lakaat a ra an holl, bihan ha bras, pinvidik ha paour, frank ha sklav, da gemer ur merk en o dorn dehou pe war o zal.


text:
Ha den ne c&apos;hello na prenañ na gwerzhañ nemet an hini en devo ar merk, pe an anv eus al loen, pe an niver eus e anv.


text:
Amañ emañ ar furnez. An hini en deus skiant, ra gonto niver al loen, rak un niver a zen eo. E niver a zo c&apos;hwec&apos;h kant c&apos;hwec&apos;h ha tri-ugent.


text:
Me a sellas ha setu, an Oan en em zalc&apos;he war Venez Sion, ha gantañ kant pevar mil ha daou-ugent a dud o doa anv e Dad skrivet war o zalioù.


text:
Klevout a ris ur vouezh o tont eus an neñv, evel ar vouezh eus kalz a zoureier hag evel ar vouezh eus ur c&apos;hurun bras, hag e klevis ur vouezh a delennerien o stekiñ ouzh o zelennoù.


text:
Int a gane evel ur c&apos;hantik nevez dirak an tron ha dirak ar pevar bev hag an henaourien. Ha den ne c&apos;helle deskiñ ar c&apos;hantik nemet ar c&apos;hant pevar mil ha daou-ugent a zo bet dasprenet eus an douar.


text:
Ar re mañ eo ar re n&apos;int ket en em saotret gant gwragez rak gwerc&apos;h int. Ar re-mañ eo ar re a heuilh an Oan e lec&apos;h bennak ma&apos;z a. Ar re-mañ eo ar re a zo bet dasprenet a-douez an dud, evel frouezh kentañ evit Doue hag evit an Oan.


text:
Gwelout a ris un ael all a nije e-kreiz an neñv, o tougen an Aviel peurbadus evit e brezeg d&apos;ar re a chom war an douar, da bep broad, da bep meuriad, da bep yezh ha da bep pobl.


text:
Gant ur vouezh kreñv e lavare: Doujit Doue ha roit gloar dezhañ, rak eur e varnedigezh a zo deuet; azeulit an hini en deus graet an neñv, an douar, ar mor ha mammennoù an doureier.


text:
Un ael all a heulie o lavarout: Kouezhet eo, kouezhet eo, Babilon ar gêr vras, abalamour m&apos;he deus roet da evañ d&apos;an holl vroadoù eus gwin fulor he gastaouerezh.


text:
Un trede ael a heulie anezho o lavarout gant ur vouezh kreñv: Mar azeul unan bennak al loen hag e skeudenn, ha mar kemer ur merk war e dal pe en e zorn,


text:
ec&apos;h evo ivez gwin fulor Doue, gwin digemmesk kempennet e hanaf e gounnar, hag ec&apos;h estrenvano en tan hag er soufr dirak an aeled santel ha dirak an Oan.


text:
Moged o estrenvan a sav e kantvedoù ar c&apos;hantvedoù, n&apos;o deus diskuizh ebet, na deiz na noz, ar re a azeul al loen hag e skeudenn, ha piv bennak a gemer merk e anv.


text:
Klevout a ris ur vouezh o tont eus an neñv a lavare din: Skriv: Eürus diwar vremañ ar re varv hag a varv en Aotrou. Ya, eme ar Spered, evit ma tiskuizhint eus o labourioù, rak o oberoù a heuilh anezho.


text:
Me a sellas ha setu, e oa ur goabrenn wenn, ha war ar goabrenn unan bennak azezet a oa heñvel ouzh Mab an den, o kaout war e benn ur gurunenn aour hag en e zorn ur falc&apos;h lemm.


text:
Un ael all a yeas kuit eus an templ, o krial gant ur vouezh kreñv d&apos;an hini a oa azezet war ar goabrenn: Taol da falc&apos;h ha med, an amzer da vediñ a zo deuet evidout rak eost an douar a zo darev.


text:
Dont a reas kuit eus an aoter un ael all, en doa galloud war an tan, hag e krias gant ur vouezh uhel d&apos;an hini en doa ar falc&apos;h lemm, o lavarout: Taol da falc&apos;h lemm ha dastum ar blokadoù rezin eus gwinienn an douar, rak ar rezin anezho a zo darev.


text:
An ael a daolas e falc&apos;h war an douar, a zastumas rezin gwinienn an douar hag o zaolas e beol vras kounnar Doue.


text:
Ar veoliad a voe gwasket er-maez eus kêr, ha gwad a zeuas kuit eus ar veol betek bridoù ar c&apos;hezeg, war un astennidigezh a vil c&apos;hwec&apos;h kant stadenn (~ 300 km).


text:
Gwelout a ris en neñv ur sin all bras ha souezhus: seizh ael a zalc&apos;he ar seizh gouli diwezhañ, rak drezo eo kaset da benn kounnar Doue.


text:
Gwelout a ris ivez evel ur mor gwer mesket gant tan, hag ar re o doa trec&apos;het al loen, e skeudenn, e verk ha niver e anv, en em zalc&apos;he war ar mor gwer hag o doa telennoù Doue ganto.


text:
Int a ganent kantik Moizez, servijer Doue, ha kantik an Oan, o lavarout: Da oberoù a zo bras ha souezhus, Aotrou Doue holl-c&apos;halloudek! Da hentoù a zo reizh ha gwirion, Roue ar sent!


text:
Piv na zoujfe ket dit, Aotrou, ha na rofe ket gloar da&apos;z anv? Rak te eo ar Sant hepken. An holl vroadoù a zeuio hag a blego d&apos;an daoulin dirazout, dre ma&apos;z eo bet da varnedigezhioù disklêriet.


text:
Ar seizh ael a zalc&apos;he ar seizh gouli a zeuas er-maez eus an templ, gwisket gant lin glan ha lugernus ha gourizet en-dro d&apos;o dardreiz gant gourizoù aour.


text:
Unan eus ar pevar bev a roas d&apos;ar seizh ael seizh hanaf aour, leuniet gant kounnar an Doue a vev e kantvedoù ar c&apos;hantvedoù.


text:
An templ a voe leuniet gant moged o tont eus gloar Doue hag eus e c&apos;halloud. Den ne c&apos;helle mont en templ ken na vije peurc&apos;hraet seizh gouli ar seizh ael.


text:
Klevout a ris ur vouezh kreñv a zeue eus an templ hag a lavaras d&apos;ar seizh ael: It ha skuilhit war an douar an hanafoù eus kounnar Doue.


text:
Ar c&apos;hentañ ael a yeas hag a skuilhas e hanaf war an douar. An dud o doa merk al loen hag ar re a azeule e skeudenn a voe skoet gant ur gouli drouk ha poanius.


text:
An eilvet ael a skuilhas e hanaf er mor. Dont a reas evel gwad un den marv. Kement en doa buhez er mor a varvas.


text:
Hag e klevis ael an doureier o lavarout: Te a zo reizh, Aotrou, an hini a zo hag a oa hag a vo, abalamour ma ec&apos;h eus barnet kement-se.


text:
Rak skuilhet o deus gwad ar sent hag ar brofeded, hag ec&apos;h roet eus dezho gwad da evañ. Henn meritout a reont.


text:
Klevout a ris unan all eus kostez an aoter o lavarout: Ya, Aotrou Doue holl-c&apos;halloudek, da varnedigezhioù a zo gwirion ha reizh.


text:
Ar pevare ael a skuilhas e hanaf war an heol. Roet e voe dezhañ ar galloud da zeviñ an dud dre an tan.


text:
An dud a voe devet gant un tommder bras. An dud a vallozhjont anv Doue, an hini en deus galloud war ar goulioù-se, ha n&apos;o deus ket keuz evit reiñ gloar dezhañ.


text:
Ar pempvet ael a skuilhas e hanaf war dron al loen. E rouantelezh a zeuas leun a deñvalijenn hag an dud en em grogas en o zeodoù gant ar boan.


text:
An dud a vallozhjont Doue an neñv abalamour d&apos;o glac&apos;haroù ha d&apos;o goulioù, ha n&apos;o deus ket keuz eus o oberoù.


text:
Ar c&apos;hwec&apos;hvet ael a skuilhas e hanaf war ar stêr vras Eufratez. He dour a sec&apos;has evit kempenn an hent da rouaned ar sav-heol.


text:
Gwelout a ris o vont kuit eus genoù an aerouant, eus genoù al loen hag eus genoù e fals-profed, tri spered hudur heñvel ouzh gleskered.


text:
Rak speredoù diaouled eo, a ra burzhudoù hag a ya etrezek rouaned an douar hag ar bed holl, d&apos;o dastum evit emgann deiz bras an Doue holl-c&apos;halloudek.


text:
Setu, e teuan evel ul laer. Eürus an hini a veilh hag a ziwall e zilhad, evit na gerzho ket en noazh ha na vo ket gwelet e vezh.


text:
Ar seizhvet ael a skuilhas e hanaf en aer. Ur vouezh kreñv a zeuas eus templ an neñv, eus an tron, o lavarout: Graet eo a gement-se!


text:
Bez&apos; e voe mouezhioù, kurunoù, luc&apos;hed hag ur c&apos;hren-douar bras, ur c&apos;hren-douar ken bras ha na voe biskoazh un hevelep abaoe ma ez eus tud war an douar.


text:
Ar gêr vras a voe lodennet e teir lodenn ha kêrioù ar broadoù a voe diskaret. Doue en doe soñj eus Babilon vras evit reiñ dezhi hanaf gwin e gounnar daer.


text:
Hag e kouezhas eus an neñv war an dud ur grizilh bras, ken pounner hag un talant (~ 30 kg) pep grizilhenn. An dud a vallozhas Doue abalamour da c&apos;houli ar grizilh, rak ar gouli-se a voe bras-meurbet.


text:
Unan eus ar seizh ael o doa ar seizh hanaf a zeuas hag a gomzas ouzhin, o lavarout: Deus, hag e tiskouezin dit barnedigezh ar c&apos;hast vras a zo azezet war galz a zoureier.


text:
Rouaned an douar o deus graet gastaouerezh ganti, ha mezvet he deus ar re a chom war an douar gant gwin he gastaouerezh.


text:
Eñ a gasas ac&apos;hanon er spered en ul lec&apos;h distro. Hag e welis ur wreg azezet war ul loen a liv tane, leun a anvioù a vallozh, o kaout seizh penn ha dek korn.


text:
Ar wreg a oa gwisket gant limestra ha tane, kinklet gant aour, gant mein prizius ha gant perlez. Derc&apos;hel a rae en he dorn un hanaf aour, leun a draoù euzhus hag a hudurniezh he gastaouerezh.


text:
Gwelout a ris ar wreg mezvet gant gwad ar sent ha gant gwad merzherien Jezuz, hag e krogas ur souezh vras ennon o welout anezhi.


text:
Neuze an ael a lavaras din: Perak ez out souezhet? Me a lavaro dit mister ar wreg hag al loen a zoug anezhi, en deus seizh penn ha dek korn.


text:
Al loen ac&apos;h eus gwelet a zo bet ha n&apos;emañ ken. Dleout a ra sevel eus an donder ha mont er gollidigezh. Ar re a chom war an douar ha n&apos;eo ket bet skrivet o anvioù el levr a vuhez adalek krouidigezh ar bed a vo souezhet o welout al loen, rak bet e oa ha n&apos;emañ ken, petra bennak ma&apos;z emañ c&apos;hoazh.


text:
Amañ emañ ar skiant he deus furnez. Ar seizh penn a zo seizh menez ma&apos;z eo azezet ar wreg warno.


text:
Bez&apos; int ivez seizh roue. Pemp a zo kouezhet, unan a zo bev, hag egile n&apos;eo ket c&apos;hoazh deuet ha, pa vo deuet, ne dle ket padout pell.


text:
Al loen a oa ha n&apos;emañ ken, a zo e-unan un eizhvet roue, emañ eus ar seizh ha mont a ra da goll.


text:
An dek korn ac&apos;h eus gwelet a zo dek roue n&apos;o deus ket resevet c&apos;hoazh ar rouantelezh, met o devo ar galloud evel rouaned evit un eur gant al loen.


text:
Stourm a raint a-enep an Oan hag an Oan o zrec&apos;ho, abalamour ma&apos;z eo Aotrou an aotrounez ha Roue ar rouaned, hag ar re a zo gantañ eo ar re c&apos;halvet ar re zibabet hag ar re feal.


text:
Lavarout a reas din: An doureier ac&apos;h eus gwelet, ma&apos;z eo azezet ar c&apos;hast warno, a zo pobloù, engroezioù, broadoù ha yezhoù.


text:
An dek korn ac&apos;h eus gwelet d&apos;al loen a gasaio ar c&apos;hast, he glac&apos;haro, he diwisko, a zebro he c&apos;hig hag he c&apos;haso da netra gant an tan.


text:
Rak Doue en deus lakaet en o c&apos;halonoù da gas da benn e venoz ha da gaout an hevelep menoz, da reiñ o rouantelezh d&apos;al loen betek ma teuio gerioù Doue da vezañ peurc&apos;hraet.


text:
Goude-se, e welis o tiskenn eus an neñv un ael all en doa ur galloud bras. An douar a voe sklêrijennet gant e c&apos;hloar.


text:
Gant ur vouezh kreñv hag uhel e krias o lavarout: Kouezhet eo, kouezhet eo Babilon vras, deuet eo da vezañ ur chomlec&apos;h d&apos;an diaouled, un toull-kuzh da bep spered hudur ha da bep labous dic&apos;hlan hag euzhus.


text:
Rak an holl vroadoù o deus evet gwin eus fulor he gastaouerezh, rouaned an douar a zo en em c&apos;hastaouet ganti ha marc&apos;hadourien an douar a zo en em binvidikaet eus fonnder he diroll.


text:
Klevout a ris ur vouezh all o tont eus an neñv a lavare: It kuit eus he c&apos;hreiz, va fobl, gant aon n&apos;ho pefe lod en he fec&apos;hedoù ha n&apos;ho pefe ivez lod en he goulioù,


text:
Grit dezhi evel ma he deus graet deoc&apos;h ha roit dezhi an daougement eus ar pezh he deus graet. En hanaf m&apos;he deus mesket, meskit dezhi an daougement.


text:
Kement ha ma&apos;z eo en em roet el lorc&apos;h ha ma&apos;z eo en em veuzet er plijadurioù, roit dezhi kement all da c&apos;houzañv a estrenvan hag a c&apos;hlac&apos;har. Pa lavar en he c&apos;halon: Azezet on da rouanez, n&apos;on ket intañvez ha ne welin ket ar c&apos;hañv,


text:
dre-se, en un hevelep deiz, e teuio he goulioù: ar marv, ar c&apos;hañv hag an naonegezh, hag e vo devet gant an tan. Rak galloudek eo an Aotrou Doue a varn anezhi.


text:
Rouaned an douar, goude bezañ graet gadaliezh ha bevet er plijadurioù ganti, a ouelo warni hag a skoio war boull o c&apos;halonoù abalamour dezhi pa welint mogedenn hec&apos;h entanadur.


text:
En em zerc&apos;hel a raint pell gant aon rak hec&apos;h estrenvan, hag e lavarint: Gwalleur! Gwalleur! Kêr vras Babilon, ar gêr c&apos;halloudek-mañ! Rak da varnedigezh a zo deuet en un eur.


text:
Marc&apos;hadourien an douar a ouelo hag a c&apos;harmo diwar he fenn, rak den na bren ken eus o marc&apos;hadourezhioù,


text:
marc&apos;hadourezhioù aour, arc&apos;hant, mein prizius, perlez, lin fin, limestra, seiz, tane, pep seurt koad a c&apos;hwezh-vat, pep seurt traoù en olifant, pep seurt traoù e koad gwall brizius, en arem, en houarn hag e marmor,


text:
kinamom, louzoù-frondus, c&apos;hwezhioù-mat, ezañs, gwin, eoul, flour bleud, ed, chatal, deñved, kezeg, kirri, korfoù hag eneoù tud.


text:
Ar frouezh a c&apos;hoantae da galon a zo pellaet diouzhit hag an holl draoù flour ha kaer a zo kollet evidout, a-vremañ n&apos;o c&apos;havi ken.


text:
Marc&apos;hadourien an traoù-se, a oa en em binvidikaet ganti, en em zalc&apos;ho pell gant aon rak hec&apos;h estrenvan, o ouelañ, o c&apos;harmiñ


text:
hag o lavarout: Gwalleur! Gwalleur! A gêr vras, gwisket gant lin fin, gant limestra ha gant tane, kinklet gant aour, mein prizius ha perlez!


text:
Rak en un eur kement all a binvidigezhioù a zo bet distrujet. Hag an holl sturierien, ar re holl a zo war al listri, ar vartoloded hag ar re holl a genwerzh war ar mor, en em zalc&apos;he pell;


text:
o welout mogedenn hec&apos;h entanadur, e krient o lavarout: Peseurt kêr a oa heñvel ouzh ar gêr vras?


text:
Teurel a raent poultr war o fenn hag, o ouelañ hag o c&apos;harmiñ, e krient o lavarout: Gwalleur! Gwalleur! Ar gêr vras, enni ar re holl o doa listri war ar mor a oa en em binvidikaet dre he fuilhentez! Rak en un eur eo aet da netra.


text:
Neñv, en em laouena abalamour dezhi, kenkoulz ha c&apos;hwi ebestel ha profeded santel. Rak Doue en deus graet warni barnedigezh hoc&apos;h abeg.


text:
Un ael galloudek a gemeras ur maen evel ur maen-milin hag a daolas anezhañ er mor, o lavarout: Evel-se e vo taolet d&apos;an traoñ gant buander Babilon, ar gêr vras, ha ne vo kavet ken.


text:
Sonioù an delennerien, ar vuzikerien, ar fleüterien hag an drompilherien ne vint ken klevet e-barzh da greiz. Micherour ebet a bep seurt micher bennak a c&apos;hell bezañ ne vo kavet ennout. Trouz ar maen-milin ne vo ken klevet ennout.


text:
Sklêrijenn al lamp ne lugerno ken ennout, ne vo klevet ken ennout na mouezh an ozhac&apos;h na mouezh ar wreg yaouank, rak da varc&apos;hadourien a oa re vras an douar hag an holl vroadoù a zo bet touellet gant da strobinelloù.


text:
Enni eo bet kavet gwad ar brofeded, ar sent hag ar re holl a zo bet lakaet d&apos;ar marv war an douar.


text:
Goude-se, e klevis en neñv evel ur vouezh kreñv o tont eus ur vandenn vras, a lavare: Allelouia! (= meulit an AOTROU) Ar silvidigezh, ar gloar, an enor hag ar galloud d&apos;an Aotrou hon Doue,


text:
rak e varnedigezhioù a zo gwirion ha reizh, rak barnet en deus ar c&apos;hast vras a vreine an douar dre he loustoni, veñjet en deus gwad e servijerien he doa skuilhet gant he dorn.


text:
Lavarout a rejont un eilvet gwech: Allelouia! Hag he mogedenn a savas e kantvedoù ar c&apos;hantvedoù.


text:
Ar pevar henaour warn-ugent hag ar pevar bev en em stouas hag a azeulas Doue azezet war an tron, o lavarout: Amen! Allelouia!


text:
Ur vouezh a zeuas eus an tron, o lavarout: Meulit hon Doue, c&apos;hwi holl e servijerien, c&apos;hwi a zouj anezhañ, bihan ha bras.


text:
Klevout a ris evel mouezh ur vandenn vras, evel ar vouezh eus kalz a zoureier hag evel ar vouezh eus kurunoù bras, a lavare: Allelouia! Rak an Aotrou Doue holl-c&apos;halloudek a ren.


text:
En em laouenaomp, diskouezomp hol levenez ha roomp gloar dezhañ, rak eured an Oan a zo deuet hag e wreg yaouank a zo en em fichet.


text:
Roet eo bet dezhi d&apos;en em wiskañ gant lin fin, glan, lugernus. Rak al lin fin eo oberoù reizh ar sent.


text:
Eñ a lavaras din: Skriv: Eürus ar re a zo galvet da bred-eured an Oan. Hag e lavaras din: Ar re-se eo gerioù gwirion Doue.


text:
Me a gouezhas d&apos;e dreid evit e azeuliñ, met eñ a lavaras din: Diwall d&apos;ober kement-se. Me eo da genseurt er servij hag hini da vreudeur o deus testeni Jezuz. Azeul Doue, rak testeni Jezuz eo ar spered a brofediezh.


text:
Gwelout a ris an neñv digor ha setu, ur marc&apos;h gwenn en em gavas. An hini a oa pignet warnañ a zo galvet Feal ha Gwirion. Gant reizhder e varn hag e stourm.


text:
E zaoulagad a zo evel ur flamm-tan, war e benn ez eus meur a gurunenn. Bez&apos; en deus un anv a zo bet skrivet ha den n&apos;anavez anezhañ nemet e-unan.


text:
Eus e c&apos;henoù e teu ur c&apos;hleze lemm evit skeiñ ar broadoù, rak gouarn a raio anezho gant ur wialenn houarn hag e wasko beol gwin kounnar daer an Doue holl-c&apos;halloudek.


text:
Gwelout a ris un ael all en em zalc&apos;he e-barzh an heol. Gant ur vouezh kreñv e krias, o lavarout d&apos;an holl laboused a nije e-kreiz an neñv: Deuit hag en em zastumit evit fest an Doue bras,


text:
evit debriñ kig ar rouaned, kig ar gabitened, kig ar re c&apos;halloudek, kig ar c&apos;hezeg hag ar re a bign warno, kig an holl dud, frank ha sklav, bihan ha bras.


text:
Gwelout a ris al loen, rouaned an douar hag o armeoù dastumet evit ober ar brezel d&apos;an hini a oa pignet war ar marc&apos;h ha d&apos;e arme.


text:
Al loen a voe paket ha gantañ ar fals-profed, eñ hag en doa graet burzhudoù dirazañ hag en doa touellet drezo ar re o doa degemeret merk al loen hag azeulet e skeudenn. O daou e voent taolet bev er stank a dan o teviñ e-barzh ar soufr.


text:
Ar peurrest a voe lazhet gant ar c&apos;hleze a zeue eus genoù an hini a oa pignet war ar marc&apos;h, hag an holl laboused a voe leuniet gant o c&apos;hig.


text:
Gwelout a ris un ael o tiskenn eus an neñv, gantañ alc&apos;houez an donder hag ur chadenn vras en e zorn.


text:
Eñ a grogas an aerouant, an naer kozh, a zo an diaoul ha Satan, hag ec&apos;h ereas anezhañ evit mil bloavezh.


text:
Teurel a reas anezhañ en donder hag e serras o lakaat ur siell warnañ, evit na douellje ken ar broadoù betek ma vije tremenet ar mil bloavezh. Goude-se, e tle bezañ diereet evit un nebeud amzer.


text:
Gwelout a ris tronioù; d&apos;ar re a azezas warno e voe roet galloud da varn. Gwelout a ris eneoù ar re a voe bet dibennet evit testeni Jezuz hag evit ger Doue, ar re n&apos;o doa ket azeulet al loen nag e skeudenn ha n&apos;o doa ket degemeret e verk war o zalioù ha war o daouarn. Hag e vevjont hag e renjont gant Krist e-pad mil bloavezh.


text:
Ar peurrest eus ar re varv n&apos;advevjont ket ken na voe ar mil bloavezh tremenet. Hounnezh eo ar gentañ adsavidigezh.


text:
Eürus ha santel an hini en deus lod er gentañ adsavidigezh. An eil marv n&apos;en deus galloud ebet warno, met aberzhourien e vint da Zoue ha da Grist, hag e renint gantañ e-pad mil bloavezh.


text:
Dont a raio er-maez da douellañ ar broadoù a zo e pevar c&apos;horn an douar, Gog ha Magog, hag e tastumo anezho evit ar brezel. O niver a zo evel traezh ar mor.


text:
Pignat a rejont war c&apos;horre an douar, en em lakajont en-dro da gamp ar sent ha d&apos;ar gêr garet-mat. Met un tan a ziskennas digant Doue eus an neñv hag a lonkas anezho.


text:
An diaoul a douelle anezho a voe taolet er stank a dan hag a soufr, e-lec&apos;h ma edo al loen hag ar fals-profed. Deiz ha noz ec&apos;h estrenvanint evit kantvedoù ar c&apos;hantvedoù.


text:
Gwelout a ris un tron gwenn hag an hini a oa azezet warnañ. An douar hag an neñv a dec&apos;has kuit a-zirak e zremm, ha lec&apos;h ebet ne voe kavet ken evito.


text:
Gwelout a ris ar re varv, bras ha bihan, oc&apos;h en em zerc&apos;hel dirak Doue. Levrioù a voe digoret. Hag e voe digoret ul levr all, al levr a vuhez. Ar re varv a voe barnet hervez o oberoù, hervez ar pezh a oa skrivet el levrioù.


text:
Ar mor a roas ar re varv a oa ennañ, ar marv ha lec&apos;h ar marv a roas ivez ar re varv a oa enno, ha pep hini a voe barnet hervez e oberoù.


text:
Gwelout a ris un neñv nevez hag un douar nevez, rak an neñv kentañ hag an douar kentañ a oa tremenet hag ar mor ne oa ken.


text:
Ha me Yann, a welas ar gêr santel, ar Jeruzalem nevez, o tiskenn eus an neñv, eus kichen Doue, fichet evel ma&apos;z eo kempennet ur wreg yaouank evit he fried.


text:
Klevout a ris ur vouezh kreñv o tont eus an neñv a lavare: Setu, emañ tabernakl Doue e-touez an dud. Eñ a chomo ganto, int a vo e bobl, ha Doue e-unan a vo en o zouez, bez&apos; e vo o Doue.


text:
Doue a sec&apos;ho pep daeraouenn diwar o daoulagad. Ar marv ne vo ken, nag ar c&apos;hañv, na garm, na poan ebet, rak an traoù kentañ a zo tremenet.


text:
An hini a oa azezet war an tron a lavaras: Setu, e ran an holl draoù nevez. Hag e lavaras din: Skriv, rak ar gerioù-mañ a zo feal ha gwirion.


text:
Lavarout a reas din: Graet eo. Me eo an Alfa hag an Omega, ar penn-kentañ hag an diwezh. D&apos;an hini en deus sec&apos;hed, e roin evit netra eus mammenn an dour a vuhez.


text:
Met evit ar re zidalvez, ar re ziskredik, ar re euzhus, ar vuntrerien, ar c&apos;hastaouerien, ar strobinellerien, an idolourien hag an holl c&apos;haouiaded, o lod a zo er stank o teviñ gant tan ha soufr, ar pezh a zo an eilvet marv.


text:
Unan eus ar seizh ael o doa ar seizh hanaf leun gant ar seizh gouli diwezhañ a zeuas da&apos;m c&apos;havout hag a gomzas ouzhin, o lavarout: Deus, me a ziskouezo dit ar bried yaouank, gwreg an Oan.


text:
Eñ a gasas ac&apos;hanon er spered war ur menez bras hag uhel, hag e tiskouezas din ar gêr vras, ar Jeruzalem santel, a ziskenne eus an neñv eus kichen Doue,


text:
ha gloar Doue ganti. He sked a oa heñvel ouzh hini ur maen prizius-meurbet, ouzh ur maen-yalp treuzwelus evel strink.


text:
Bez&apos; e oa ur voger vras hag uhel. Bez&apos; e oa daouzek dor, e-tal an daouzek dor daouzek ael, hag anvioù skrivet warno, bez&apos; e oant anvioù daouzek meuriad mibien Israel.


text:
Er sav-heol teir dor, en hanternoz teir dor, er c&apos;hreisteiz teir dor, er c&apos;huzh-heol teir dor.


text:
Ar gêr a zo pevar c&apos;hornek, hag he hirder a zo kevatal d&apos;he ledander. Eñ a vuzulias ar gêr gant ar walenn, daouzek mil stadenn (~ 2.2 km). He hirder, he ledander hag he uhelder a zo kevatal.


text:
Diazezoù moger ar gêr a oa kinklet gant pep seurt mein prizius. Ar c&apos;hentañ diazez a oa a yalp, an eil a safir, an trede a galkedonia, ar pevare a emrodez,


text:
ar pempvet a sardoniks, ar c&apos;hwec&apos;hvet a agatenn-ruz, ar seizhvet a grizolit, an eizhvet a veril, an navet a dopaz, an dekvet a grizopraz, an unnekvet a zirkon-ruz, an daouzekvet a ametist.


text:
An daouzek dor a oa daouzek perlezenn. Pep dor a oa eus ur berlezenn hepken, hag al leurgêr a oa en aour glan, heñvel ouzh gwer treuzwelus.


text:
Ar gêr n&apos;he deus ezhomm nag eus an heol nag eus al loar evit he sklêrijennañ, rak gloar Doue a sklêrijenn anezhi hag an Oan eo he goulaouenn.


text:
Ar broadoù eus ar re a zo salvet a gerzho diouzh he sklêrijenn. Rouaned an douar a zegas enni o gloar hag o enor.


text:
Ne d-aio e-barzh netra hudur, nag hini eus ar re en em ro d&apos;an euzhusted ha d&apos;ar gaou, met hepken ar re a zo skrivet o anvioù e levr a vuhez an Oan.


text:
Eñ a ziskouezas din ur stêr c&apos;hlan eus an dour a vuhez, sklaer evel strink, a zeue eus tron Doue hag an Oan.


text:
E-kreiz al leurgêr ha war daou gostez ar stêr edo ar wezenn a vuhez a zouge daouzek frouezhenn hag a roe he frouezh bep miz. Delioù ar wezenn a oa evit yac&apos;haat ar broadoù.


text:
Ne vo ken a noz, n&apos;o devo ken ezhomm eus lamp nag eus sklêrijenn an heol, rak an Aotrou Doue o sklêrijenno. Int a reno e kantvedoù ar c&apos;hantvedoù.


text:
Lavarout a reas din: Ar gerioù-mañ a zo feal ha gwirion. An Aotrou Doue ar brofeded santel en deus kaset e ael evit diskouez d&apos;e servijerien an traoù a dle c&apos;hoarvezout prest.


text:
Ha me, Yann, me eo an hini en deus gwelet ha klevet an traoù-mañ. Ha goude bezañ o c&apos;hlevet ha gwelet, e kouezhis da dreid an ael o diskoueze din evit e azeuliñ,


text:
met eñ a lavaras din: Diwall d&apos;ober kement-se. Me eo da genseurt er servij hag hini da vreudeur ar brofeded, hag hini a re a vir gerioù al levr-mañ. Azeul Doue.


text:
An hini a zo direizh ra vo direizh c&apos;hoazh, an hini a zo hudur ra en em huduraio c&apos;hoazh, an hini a zo reizh ra vo reizh c&apos;hoazh, an hini a zo santel ra en em santelaio c&apos;hoazh.


text:
Eürus ar re a vir e c&apos;hourc&apos;hemennoù, evit m&apos;o devo lod er wezenn a vuhez hag e c&apos;hellint mont e-barzh kêr dre an dorojoù.


text:
Met er-maez e vo ar chas, ar sorserien, ar re hudur, ar vuntrerien, an idolourien, ha piv bennak a gar hag a ra ar gaou.


text:
Me Jezuz, am eus kaset va ael evit rentañ deoc&apos;h testeni eus an traoù-mañ en Ilizoù. Me eo gwrizienn ha lignez David, steredenn lugernus ar beure.


text:
Ar Spered hag ar bried a lavar: Deus. Ra lavaro an hini a glev: Deus. Ra zeuio an hini en deus sec&apos;hed. Ra gemero dour a vuhez evit netra an hini a fell dezhañ.


text:
Testeniañ a ran da biv bennak a glev gerioù diougan al levr-mañ, mar laka unan bennak un dra bennak ouzhpenn ennañ, Doue a lakaio ouzpenn warnañ ar goulioù skrivet el levr-mañ.


text:
Mar lamm unan bennak gerioù eus levr an diougan-mañ, Doue a lammo e lod eus al levr a vuhez hag eus ar gêr santel, hag eus an traoù a zo skrivet el levr-mañ.


